
Michal Wasiucionek, cercetator la Institutul de Istorie ,,Nicolae 
Iorga”, Academia Romana, este preocupat de teoria retelelor, 
patronaj, clientelism si comunităţile periferice din sud-estul 
Europei în secolul al XVII-lea, cu un interes aparte pentru ţările 
române, Imperiul Otoman şi spaţiul polono- lituanian. A fost 
cercetător în cadrul proiectului european Luxury, Fashion and Social 
Status in Early Modern South-Eastern Europe (http://luxfass.nec.ro). A 
editat alaturi de Constanta Vintila, Giulia Calvi, Maria Pakucs- 
Willcocks şi Nicoleta Roman volumul Lux, modă si alte bagatele 
politicesti in Europa de Sud-Est, in secolele XVI—XIX, publicat de 
Humanitas in 2021. Ottomans and Eastern Europe: Borders and 
Political Patronage in the Early Modern World (Tauris, London - New 
York, 2019) are la baza teza de doctorat pe care Michal 
Wasiucionek a sustinut-o la European University Institute din 
Florenta. 

Cartea de fata a trecut printr-un proces lung si intortocheat inainte 
de a ajunge la tipar. A pornit de la o mulţime de idei vagi incluse în 
propunerea de cercetare trimisă pentru programul doctoral la 
Institutul Universitar European (European University Institute) din 
Florenţa, apoi, încet-încet, sa limpezit şi s-a transformat în teză de 
doctorat şi, ulterior, într-o carte. În fiecare etapă a cercetării am 
beneficiat enorm de sprijinul intelectual, instituţional şi moral al 
prietenilor şi colegilor mei, cărora vreau să le mulţumesc aici. În 
primul rând, aş dori să-i mulţumesc îndrumătorului meu din 
Florenţa, Bartolome Yun Casalilla, ale cărui disponibilitate de a-mi 
oferi îndrumare şi extraordinară răbdare m-au ajutat foarte mult în 
timpul cercetării. Comentariile sale pătrunzătoare şi întrebările 
incisive mi-au permis să fiu logic în ceea ce doream să exprim. Îi 
voi rămâne veşnic îndatorat pentru sprijinul constant. 

De-a lungul anilor în care mi-am desfăşurat cercetările, am 
beneficiat foarte mult de sprijinul instituţional şi financiar a 
numeroase instituţii. La Institutul Universitar European am găsit 
un mediu deschis şi plin de emulatie. A fost o plăcere să discut 
despre evoluţia teoriilor din studiul meu cu profesorii şi colegii, 
îndeosebi cu Luca Mola, Jorge Flores şi Antonella Romano. 
Întâlnirile noastre au fost întotdeauna un stimulent intelectual, iar 
criticile lor incisive mi-au deschis ochii asupra unor noi concepte şi 
soluţii pentru provocările pe care le-am înfruntat. Perioada de cinci 
luni în care am fost conferenţiar invitat la Centrul de Istorie 
Comparată şi Studii Politice din Perm, Rusia, a fost nu numai o 
minunată experienţă didactică, ci şi o şansă de a schimba idei cu 
Margarita Zavadskaia, Aleksei Gilev, Aleksandr Reznik, Liudmila 
Kuzneţova, Alissa Klots, Jesko Schmoller, Vsevolod Bederson, Irina 
Sevtova si Maria Grigoreva. Ecoul discuţiilor noastre încă mai 
răsună, cu siguranţă, de la un capăt la altul al prezentului studiu. 


Ultimii, dar nu cei din urma, dragii mei colegi de la Colegiul Noua 
Europa din Bucuresti, cu care am lucrat la proiectul ERC 
(European Research Council/Consiliul European al Cercetarii) 
Luxury, Fashion and Social Status in Early Modern Southeastern Europe 
(„Lux, moda şi statut social în Europa de Sud-Est la începuturile 
epocii moderne”), nu numai că m-au stimulat din punct de vedere 
intelectual, dar au arătat o enormă răbdare de fiecare dată când a 
trebuit să-mi iau zile libere pentru a lucra la carte. 

În diferite stadii ale procesului scrierii, părţi ori întreg textul au 
fost citite de Marian Coman, Radu Dipratu, Mukaram Hhana, 
Mariusz Kaczka, Gabor Karman, Dariusz Kolodziejczyk, Michael 
Muller, Radu G. Păun, Hedda Reindl-Kiel si Constanta Vintilă, ale 
caror feedback si comentarii valoroase mi-au permis sa corectez si 
să reorganizez cartea. Îi datorez mulţumiri speciale lui Dariusz 
Kolodziejczyk, primul care m-a introdus în domeniul studiilor 
otomane pe când eram student în anul întâi la Universitatea din 
Varşovia şi mi-a oferit îndrumare şi încurajare de atunci încoace. 
Aş dori de asemenea să-mi exprim profunda gratitudine tuturor 
celor care mi-au oferit sprijin intelectual şi moral în cursul 
cercetărilor: Cristian Bobicescu, Robert Born, Gunhan Boreksi, 
Ilona Czamanska, Paulina Dominik, Tetjana Grygorieva, Zhenya 
Khvalkov, Aleksandra Konarzewska, Natalia Krolikowska-Jedlinska, 
Erica Mezzoli, Przemyslaw Mrowka, Viorel Panaite, Maria Pakucs, 
Liviu Pilat, Jennifer Poliakov- Zhorov, Michal Polczynski, Michal 
Przeperski, Silvana Rachieru, Nicoleta Roman, Pawel Rutkowski, 
Suzan Meryem Rosita, Maria Rybakova, Hacer Topaktas-Ustfiner si 
Margarita Zavadskaya. Multumiri speciale dragii mele prietene 
Aleksandra Konarzewska, care mi-a fost mereu alaturi si m-a 
incurajat, oferindu-mi foarte necesarul sprijin moral si sarcasticul 
simţ al umorului care îi este tipic. Last but not least, aş vrea să-i 
mulţumesc soţiei mele dragi, loana, pentru tot sprijinul pe care mi 
l-a oferit. Pentru asta, îi sunt profund îndatorat. 

În timpul cercetărilor mele, am beneficiat foarte mult de 
binevoitoarea asistenţă a personalului din bibliotecile şi arhivele în 
care am lucrat. Îi sunt deosebit de recunoscător lui Mihai Mîrza de 


la Serviciul Judetean al Arhivelor Nationale Iasi (SJAN Iasi) pentru 
dorinta de a ma ajuta si pentru rabdare, precum si personalului de 
la Arhivele Nationale ale Romaniei din Bucuresti. As vrea de 
asemenea sa le multumesc din toata inima redactorilor de la I.B. 
Tauris si Bloomsbury, ca si celor de la Institutul Britanic de la 
Ankara pentru ajutor, incurajare si pentru faptul ca au inclus 
prezenta carte in seriile dedicate Imperiului Otoman. 

In cele din urmă, aş vrea să le mulţumesc părinţilor şi fratelui 
meu, Marcin. În pofida faptului că preocupările mele academice au 
însemnat lungi perioade de absenţă, ei mi-au fost întotdeauna 
alături, oferindu-mi sprijin moral şi dragoste. M-au ajutat să fac 
faţă crizelor şi au luat parte la momentele de fericire. Această 
carte nu ar fi apărut niciodată fără ajutorul lor. Dzitkujfi 


Nota referitoare la transliterare, toponime si 
nume 
proprii 


La începuturile perioadei moderne, ca şi în zilele noastre, locuitorii 
Europei de Est vorbeau o mulţime de limbi şi le scriau în mai multe 
feluri. Prin urmare, cercetătorii se văd puşi în faţa dilemei de a 
alege sistemul (sistemele) de transliterare a manuscrisului nelatin, 
nici unul fără anumite dezavantaje. 

De dragul claritatii, eu am optat pentru redarea numelor şi 
termenilor otomani şi româneşti conform regulilor ortografiei 
moderne a limbilor turcă şi română. 

În cazul limbilor rusă şi ucraineană, am optat pentru un sistem 
uşor modificat folosit de Harvard Ukrainian Research Institute. 
Deşi această convenţie nu este o soluţie incontestabilă, sper că se 
va dovedi suficient de convenabilă pentru cititor. 

Alegerea limbii în care să redau numele de locuri a reprezentat o 
provocare şi mai complexă. În afară de caracterul multietnic al 
Europei de Est la începutul epocii moderne, harta politică a 
regiunii s-a schimbat enorm de atunci, făcând fiecare alegere 
cumva arbitrară şi - în unele cazuri - conotată politic. Atunci când 
am ales variantele de toponime folosite în text, ideea care m-a 
ghidat a fost din nou cea a clarităţii. Aşadar, dacă erau la 
îndemână, am ales echivalentele româneşti standard. În evidenta 
majoritate a cazurilor în care nu a fost disponibilă o asemenea 
opţiune, am preferat să folosesc denumirile geografice din 
perioada respectivă ca să evit confuzia legată de organizarea 
politică de care aparţinea un anumit oraş ori localitate la vremea 
aceea; am specificat echivalentul modern de fiecare dată când o 
anumită regiune a fost menţionată pentru prima dată. În cele din 
urmă, am ţinut seama de situaţia etnolingvistică de pe teren, 


optand astfel mai degraba pentru denumirile geografice ucrainene 
in locul celor poloneze in cazul regiunilor puternic ortodoxe din 
Uniunea Polono-Lituaniana (Rzeczpospolita). 

Numele de persoane sunt si mai problematice in aceasta privinta. 
Multi dintre cei menţionaţi în paginile prezentului volum erau 
poligloti şi utilizau diferite variante ale numelor lor, afişând diferite 
aspecte ale identităţii în funcţie de publicul căruia i se adresau. De 
exemplu, membrii familiei Movilă, la care fac referire de multe ori, 
sunt cunoscuţi ca Movilă, Mogiia ori Mohyla, în funcţie de limba 
folosită în sursă şi de tradiţia istoriografică naţională. Acelaşi lucru 
se aplică şi în cazul multor familii de magnați de origine ruteană si 
religie ortodoxă. Am optat pentru formele româneşti în cazul 
genealogiilor de origine moldoveană şi valahă, cum ar fi Movilă. 
Numele de conducători sunt redate - de regulă - în varianta 
incetatenita în limba romana. 

Datele, cu exceptia celor specificate altfel, sunt in conformitate 
cu calendarul gregorian. 

Harta 1 Hotarele dintre Imperiul Otoman, Uniunea Polono-Lituaniană şi ţările române la 
mijlocul 
secolului al XVII-lea 


Introducere 


Cu fiecare zi mohorata si rece din luna decembrie 1639 petrecuta 
la Istanbul, Romaszkiewicz era tot mai dezamagit de gazdele sale 
otomane.! Ca ambasador al regelui polon, el fusese trimis la Înalta 
Poartă, după câte se pare, cu sarcina clară de a pregăti sosirea 
unei mari ambasade, plănuită pentru primăvara următoare. S-a 
trezit însă blocat în capitala otomană timp de mai multe luni, 
solicitând în van o audienţă de rămas-bun şi scrisori pentru regele 
Vladislav IV. Pentru această amânare îl invinovatea pe caimacam 
(kaymakam), loctiitorul marelui vizir, Tabaniyassi Mehmet pasa. 
Acesta susţinea în mod ipocrit că şederea prelungită în capitala 
otomană era spre binele diplomatului nostru, care putea astfel să 
capete o mai bună înţelegere a treburilor imperiale. 
Romaszkiewicz, în schimb, era convins că adevăratul motiv pentru 
amânarea deliberată a lui Mehmet paşa era conflictul dintre 
conducătorii din Moldova si Jara Românească, la peste 700 de 
kilometri nord de Istanbul. După cum credea trimisul, caimacamul 
conspira cu voievodul moldovean Vasile Lupu, pe care îl numise în 
noiembrie pe tronul Țării Româneşti. Cu toate acestea, domnitorul 
în funcţie al Țării Româneşti, Matei Basarab, refuza să se supună şi 
îşi pregătise armata pentru a rezista invaziei. Mehmet paşa a 
încercat să împiedice Uniunea Polono-Lituaniană - principalul rival 
al Porții în ţările române - să intervină in conflict, retinandu-l 
efectiv pe Romaszkiewicz în capitala otomană. Pentru a scăpa de 
sub control, cel din urmă a apelat la duşmanii caimacamului din 
instituţiile imperiale, dar aceştia nu au reuşit săi ofere un ajutor 
substanţial, iar Romaszkiewicz n-a avut de ales şi a fost nevoit să 
aştepte ca evenimentele să-şi urmeze cursul. 

Situaţia s-a schimbat însă radical atunci când au început să 
sosească veştile din Tara Românească, trimițând unde de soc în 
întreg peisajul politic otoman. În loc să vestească victoria 


moldovenilor, curierii au adus scrisori de la Matei Basarab, care se 
lauda cu victoria decisiva asupra armatei rivalului sau. Vasile Lupu 
abia a reusit sa scape cu fuga si, cu o mica suita, a solicitat 
protectie otomana. Vestile le-au dat curaj patronilor voievodului 
valah de la Poarta, care imediat l-au atacat pe Tabaniyassi Mehmet 
pasa, acuzandu-l ca abuza de autoritatea lui si il insela pe sultan. 
Vazandu-si planurile dejucate, caimacamul l-a convocat imediat pe 
Romaszkiewicz, i-a inmanat scrisorile si si-a luat ramas-bun de la 
el. 

Desi Romaszkiewicz era nerabdator sa paraseasca orasul, a fost 
nevoit să- şi amâne plecarea din nou, de data aceasta din cauza 
unei ploi torentiale care s-a abatut asupra capitalei otomane. 
Retinut la Istanbul încă o zi, ambasadorul a decis să-i facă o ultima 
vizită de curtoazie caimacamului. Însă, atunci când a ajuns la 
palatul înaltului demnitar, Mehmet paşa nu era acasă, fiind chemat 
la sultanul Murad IV, iar lui Romaszkiewicz i s-a spus să aştepte. 
Mehmet paşa nu s-a mai întors niciodată. În schimb, gărzile 
sultanului au forţat porţile, au dat buzna în casă şi au început să 
sigileze palatul şi să-i reţină pe membrii casei caimacamului. În 
haosul care a urmat, Romaszkiewicz a fost luat drept unul dintre 
servitorii nobilului şi a fost nevoit să dea lămuriri privind statutul 
său înainte de a fi lăsat să se întoarcă, zdruncinat, la el acasă. Mai 
târziu în cursul zilei a aflat despre arestarea lui Tabaniyassi 
Mehmet paşa şi despre execuţia lui pe loc, la porunca lui Murad IV, 
căci înaltul demnitar se făcea vinovat pentru conflictul moldo-valah 
şi pentru consecinţele acestuia. 

Aventura valahă a lui Mehmet pasa esuase, însă nu din cauza 
intervenţiei polono-lituaniene, pe care încercase să o prevină. De 
fapt, el obținuse un extraordinar succes izolându-l pe 
Romaszkiewicz, care a rămas fără rost în capitala otomană şi nu a 
influenţat în nici un fel cursul evenimentelor. Lovitura decisivă 
care l-a costat viaţa pe înaltul demnitar şi care aproape că i-a 
distrus reţeaua politică a fost cea data de o altă facțiune, foarte 
asemănătoare, care se întindea din centrul imperiului, din Istanbul, 
până în ţările române şi din care făceau parte atât membri ai clasei 


conducatoare otomane, cat si elitele ortodoxe grecesti de la 
periferie. Episodul nu este in nici un caz unic, şi facţiuni 
transfrontaliere similare apar pe întreaga durată a secolului al 
XVII-lea. Acelaşi lucru este valabil şi pentru Uniunea Polono- 
Lituaniană, unde magnații puternici şi-au format propriile legături 
transfrontaliere cu voievozii si boierii din Moldova si Tara 
Romaneasca. Cand aceste factiuni erau in dezacord si se luptau 
intre ele, clivajele politice apareau nu de-a lungul hotarelor politice 
din regiune, ci mai degraba dincolo de acestea. Elitele din Imperiul 
Otoman, Uniunea Polono- Lituaniana si principatele dunarene s-au 
concentrat mai mult - se pare - pe infrangerea dusmanilor 
personali si politici decát pe urmarirea obiectivelor geopolitice, 
indiferent cum erau ele definite - asa cum vom vedea in cartea de 
fata. Actorii politici din regiune au stabilit legáturi de patronaj 
transfrontalier ca mijloc de a dobándi resursele si puterea necesare 
pentru asi realiza propriile ambiţii personale si factionale, 
apropiindu-se si cooptand aliati dincolo de hotare. Pe masura ce 
asemenea retele de patronaj au proliferat, ele s-au unit intr-o 
geografie alternativa a puterii in regiune, in contradictie cu 
perceptia noastra despre geografia politica. Acest proces a avut un 
profund impact nu numai asupra culturii politice a respectivelor 
state, dar si asupra structurii geopolitice a regiunii de la inceputul 
epocii moderne. 


Problema statului si atractia factionalismului 
> ii 


Ultimul deceniu al secolului al XVI-lea constituie un punct de 
cotitură în istoria relaţiilor dintre polonezi şi otomani. În perioada 
precedentă, uniunea dinastică dintre Coroana Polonă şi Marele 
Ducat al Lituaniei - din 1569 cunoscută sub numele de Uniunea 
Polono-Lituanianá! - a reprezentat neîndoielnic unul dintre vecinii 
cel mai puţin problematici ai Înaltei Porţi. Regii Jagielloni din 
secolul al XVl-lea s-au străduit să menţină relaţii amicale cu 
Imperiul Otoman - o direcţie susţinută masiv de nobilime. În urma 


dispariţiei acestei dinastii in 1572, Înalta Poartă a jucat un rol 
determinant în contestarea dreptului Habsburgilor la tronul 
polonez.? În ceea ce-i privea, otomanii erau de asemenea prudenti, 
căci nu doreau să strice relaţiile amiabile dintre cele două puteri. 
Cu toate acestea, la jumătatea anilor 1590, relaţiile au început să 
se degradeze, anunțând o perioadă de tensiuni în creştere si 
conflicte recurente, care au dominat peste un sfert din următorul 
secol. 
Două conflicte majore au dus la această escaladare. In est, 
expedițiile de pradă ale tătarilor din Crimeea împotriva teritoriilor 
Uniunii Polono- Lituaniene si ale Cnezatului Moscovei s-au 
intensificat, dar în acelaşi timp erau concurate tot mai mult de 
ascensiunea cazacilor zaporojeni. Aceştia sau unit într-o numeroasă 
şi eficientă forţă armata si au început să tinteasca teritoriile 
otomane de pe coasta Mării Negre. De vreme ce atât Uniunea 
Polono-Lituaniană, cât şi Poarta duceau lipsă de resurse şi se 
hotărâseră să- şi tina în frau supusii, raidurile în stepă au continuat, 
frecventa lor schimbare de direcţie făcându-le imposibil de 
controlat şi punând ambele state în situaţia de a se confrunta.’ 
Succesul răscoalei cazacilor din 1648 împotriva Uniunii Polono- 
Lituaniene nu a făcut decât să complice situaţia, în timp ce atât 
uniunea, cât şi otomanii s-au trezit tarati în luptele interne dintre 
liderii zaporojeni, fiecare încercând să-şi stabilească conducerea pe 
ambele maluri ale fluviului Nipru. 

Mai departe spre vest, de-a lungul arcului munţilor Carpaţi, o 
altă problemă controversată era controlul ţărilor române Valahia 
(Eflâk) şi, mai ales, Moldova (Bogdan, Karabogdan). Poziţia acestor 
state, aflate între cei doi coloşi expansionişti, i-a obligat pe 
conducătorii lor să jongleze cu loialitatea pentru a rămâne pe linia 
de plutire în apele furtunoase ale politicii regionale. Deşi în anii 
1380 voievozii Moldovei deveniseră vasalii Coroanei Polone şi au 
continuat să depună jurământ de credinţă faţă de regii acesteia în 
perioada următoare, în secolul al XVI-lea Moldova a intrat - alături 
de Ţara Românească - pe orbita otomană, fapt care a dus la 
dispariţia pretențiilor la suzeranitate ale Poloniei. Regii Jagielloni, 


preocupati sa nu provoace Poarta, nu au contestat aceasta noua 
stare de lucruri, dar in acelasi timp nu au renuntat niciodata la 
drepturile lor suzerane. Cand s-a ivit ocazia favorabila, in timpul 
„Războiului cel Lung” între Imperiul Otoman şi Habsburgi, trupele 
polono-lituaniene au intrat în Moldova şi au instalat un nou voievod 
ca vasal al Uniunii Polono-Lituaniene, ceea ce a deschis un nou 
capitol al rivalităţii dintre cele două puteri, in care ţările române 
au reprezentat atât scena conflictului militar, cât şi premiul râvnit 
al acestuia. 

Însă, după ce lucrurile s-au liniştit şi Tratatul de la Karlowitz, din 
1699, a pus capăt ultimului război polono-otoman, aşa cum s-a 
dovedit ulterior, clauzele acestuia au justificat cu greu resursele - 
forţe armate, material de război şi bani - investite în conflict. Deşi 
otomanii au contracarat provocarea polono-lituaniană în Moldova 
şi Ţara Românească şi chiar au izbutit să-şi sporească controlul 
asupra principatelor prin intermediul aşa- numitului regim 
fanariot, hotarul marcat de anul 1703 nu era prea diferit de cel 
stabilit în secolele precedente. În plus, conflictul a avut consecinţe 
grave atât asupra Uniunii Polono-Lituaniene, cât şi asupra Porții: in 
timp ce în anii 1590 amândouă fuseseră jucători importanţi în plan 
regional - şi, în cazul otomanilor, global -, un secol mai târziu erau 
considerate peste tot puteri în declin, ducând o bătălie de 
ariergardă împotriva Rusiei şi a Habsburgilor, vecinii mai agresivi. 

Deşi eclipsată adesea de războaiele ruso-otomane din secolele al 
XVIII- lea şi al XIX-lea, rivalitatea otomano-polonă din perioada 
precedentă a atras un mare interes din partea cercetătorilor din 
mediul academic.“ Însă faptul că majoritatea studiilor referitoare la 
acest subiect au apărut în limbile locale le-a restrâns circulaţia 
dincolo de hotarele istoriografiilor naţionale, ducând la relativa lor 
compartimentare şi la limitarea dialogului între ele. Ca urmare, 
diferitele elemente ale activităţii ştiinţifice continuă să rămână 
defazate, iar concepte de multă vreme eliminate într-o parte - cum 
ar fi noţiunea de „declin otoman” - sunt încă perpetuate în altele. 

Totuşi, indiferent de sursele pe care le utilizează şi de 
interpretările pe care le oferă, majoritatea savanților împărtăşesc 


teorii similare referitoare la logica politicii din Europa de Est la 
inceputul epocii moderne. In centrul acestei paradigme se afla 
conceptul de state ca actanti coerenti, unitari, manati de „spiritul 
colectiv al guvernarii” si urmarind propriile interese geopolitice, in 
competitie unul cu altul pe scena internationala. Potrivit acestui 
model, Înalta Poartă, Uniunea Polono-Lituaniana si ţările române 
ne apar ca „bile pe o masă de biliard”: obiecte solide, omogene, 
care îşi schimbă direcţia când se ciocnesc unul de altul, dar fără 
impact asupra structurii lor interne.” Succesul ori eşecul unui 
anumit sistem guvernamental se reduce la echilibrul internaţional 
al puterii şi la abilitatea celor aflaţi la conducere de a defini corect 
şi de a urma cu succes obiectivele statului. Luptele dintre poloni şi 
otomani pentru controlul ţărilor române au fost determinate, 
aşadar, de imperativele geopolitice ale ambelor puteri, fiecare 
căutând să protejeze şi să-şi extindă zona de influenţă în regiune - 
o bătălie din care până la urmă a ieşit victorioasă Poarta. Cât 
despre elitele politice din regiune, perspectiva orientată spre stat 
le-a determinat să folosească numai instrumentele guvernului, 
singura lor trăsătură distinctivă fiind nivelul de competenţă dovedit 
atunci când îşi îndeplineau sarcinile. 

Ideea de stat văzut ca actantul principal în Europa de Est la 
începutul epocii moderne are la bază o serie de supozitii tacite 
referitoare la structurile si practicile vietii politice, modelate de 
cunoasterea noastra legata de statele nationale moderne. Avem 
tendinta de a ne gandi la lume ca fiind impartita in unitati definite, 
discrete, care actioneazà ca niste ,receptacule" politice, stabilind 
limite teritoriale asupra activităţii politice a locuitorilor lor. 
Contactul cu lumea aflată dincolo de hotar se produce într-un 
domeniu diferit, cel al politicii internaţionale, care rămâne singurul 
apanaj al guvernelor naţionale.” Deosebirea dintre sfera limitată 
teritorial a politicii interne, accesibilă actantilor nestatali, şi lumea 
separată, numai a statelor, a afacerilor internaţionale, creează 
geografia puterii, pe care savanții care studiază Europa de Est din 
secolul al XVII-lea o iau de buna, de obicei. 

Totuşi, după ce intri în miezul problemei, aceste supozitii devin 


problematice. Dihotomia „interior-exterior” de la baza acestui 
model nu trebuie luată ca atare. Mai degrabă, existenţa ei depinde 
de instituţiile statului, care, prin intermediul politicii frontierelor, 
măsurilor disciplinare şi activităţii unui Minister al Afacerilor 
Externe specializat, descurajează si  suprimá legăturile 
transfrontaliere pe care le consideră ilegitime.? Prin urmare, 
pentru menţinerea suveranităţii teritoriale şi a monopolului statului 
în interacţiunile cu lumea exterioară la nivel politic este nevoie de 
resurse considerabile şi de un grad de autonomie faţă de celelalte 
forţe sociale. 

Sistemelor guvernamentale de la începutul epocii moderne le 
lipsesc ambele elemente. Valul lucrărilor ştiinţifice revizioniste, în 
creştere din anii 1980, a subminat tot mai mult viziunea monolitică 
asupra statelor premoderne.? După cum reiese din aceste critici, 
conducătorii de la începutul epocii moderne nu dispuneau nici de 
resursele, nici de voinţa politică de a-şi izola domeniile de lumea de 
dincolo de hotarul lor.! Viaţa politică se desfăşura în contextul a 
ceea ce Andre Holenstein descria în mod just ca societas civilis cum 
imperio, prin care „societatea era pătrunsă de o mulţime de relaţii 
de putere cu caracter politic şi public, iar în acelaşi timp puterea 
politică avea întotdeauna rădăcini într-o conjunctură socială 
specifică”!!. Cu jurisdicții care se suprapuneau, prevalența 
legăturilor personale asupra instituţiilor impersonale si a 
multiplelor centre politice, lumea politică de la începutul epocii 
moderne se caracteriza prin granite permeabile şi reţele 
transfrontaliere de putere. Discutând cazul otoman, Dariusz 
Kolodziejczyk scotea în evidenţă faptul că este dificil până şi să 
stabileşti ce anume constituie „interiorul” şi „exteriorul” „ţărilor 
bine păzite”.!? Ceea ce subminează atât ipoteza cá geografia puterii 
la începutul epocii moderne nu era diferită de cea modernă, cât şi 
însăşi noţiunea de guvernare a statului. 

Chiar şi pe fundalul lumii de la începutul epocii moderne în 
general, Europa de Est pare să nu se potrivească deloc unei 
abordări centrate pe stat. În această perioadă, regiunea a avut de 


suferit din cauza a ceea ce am putea numi „o slabă densitate a 
statalității”, instituţiilor statului lipsindu-le mijloacele efective de a- 
şi guverna propriii supuşi. Aşa cum spune Orest Subtelny, această 
slăbiciune era atât de pronunţată, încât sistemele guvernamentale 
din Europa de Est cu greu se califică drept state: 
Având conducători slabi, armate minuscule, o mână de înalţi demnitari şi 
caracterizându-se printr-o completă descentralizare, Europa de Est a secolului al 
XVII-lea era într-adevăr o regiune de societăţi fără naţionalitate. [Să] sustii că 
aceste sisteme guvernamentale din Europa de Est erau state în accepțiunea 
modernă - sau în orice sens al cuvântului - este pur şi simplu o eroare. Nici faptul 


de a le numi state slabe nu rezolvă problema, pentru că această denumire 


presupune că puterea se află, chiar în mod nesigur ori incomplet, într-un tip 


specific de organizare politică, care [...] propriu-zis era inexistentă în regiune. Es 


Desi afirmatia lui Subtelny referitoare la ,lipsa statalitàtii" 
Europei de Est este in mod evident exageratá, este clar cá 
asemenea sisteme guvernamentale intr-atát de difuze incat se 
poate pune la indoialá insási existenta lor nu erau in stare sa fie 
nici actanti monolitici si nici mácar receptacule politice, impunand 
limite propriilor elite. De fapt, chiar si in urma unei cercetári 
sumare, descoperim cà o multime de functionari, demnitari si 
indivizi se implicau in dirijarea afacerilor polono-otomano-moldave, 
iar interesele lor se suprapuneau adesea. 

Aparent, asta nu se aplica Imperiului Otoman, pe care Subtelny il 
plaseaza fara ocolisuri printre puterile straine absolutiste care au 
reusit sa subjuge nobilimea locala din regiune. La jumatatea 
secolului al XVI-lea, Imperiul Otoman a atins un remarcabil nivel 
de centralizare, bazandu-se ideologic pe revendicarea de catre 
sultani a imperiului universal, in timp ce din punct de vedere 
institutional s-a bazat pe sclavia politica, birocratia eficienta si una 
dintre cele mai redutabile armate de la inceputul epocii moderne. 
In acest sens, era fără îndoială la mare distanţă de sistemul de 
guvernare rudimentar din ţările române ori din Uniunea Polono- 
Lituaniană, unde nobilimea puternică limita puterea regală, 
sprijinindu-se pe privilegii şi adunări reprezentative. Totuşi, odată 
ce nu ne mai concentrăm pe eşafodajul instituţional şi trecem la 
practicile vieţii politice, diferenţele se risipesc în mare măsură. La 


fel ca in cazul nobililor polono- lituanieni ori al boierilor moldoveni 
si valahi, stradaniile politice ale otomanilor in regiune au trebuit sa 
faca fata certurilor factionale, rivalitatilor personale si sabotajului 
pe fata. 

Incercarea de a reconcilia aceasta evidenta lipsa de coordonare 
cu importanţa asumată a interesului statului îl obliga pe istoricul 
modern să ocupe o poziţie deloc de invidiat, de arbitru în 
conflictele politice ale trecutului. Pentru a salva noţiunea de 
politică de stat coerentă, el trebuie să ţină partea cuiva, decizând - 
pe baza unor dovezi fragmentare şi adesea partizane - cine au fost 
autorii acţiunilor care promovau scopurile pretinse, dar şi cine au 
fost cei care au stat în calea lor. Cu alte cuvinte, paradigma 
etatistă ne obligă să-i identificăm pe oamenii cu adevărate calităţi 
de conducător şi pe cei lipsiţi de loialitate. 

Privit din această perspectivă, ar putea părea că în secolul al 
XVII-lea oamenii lipsiţi de loialitate erau foarte răspândiţi, iar 
oamenii cu adevărate calităţi de conducător erau rari. În lucrările 
ştiinţifice moderne, această situaţie a fost adesea descrisă în 
termenii unui declin paralel al Uniunii Polono-Lituaniene, 
Imperiului Otoman şi al ţărilor române. Aşa cum au susţinut 
generaţii de savanţi, la sfârşitul secolului al XVI-lea standardele 
înalte de competenţă şi probitate morală care le-au permis acestor 
state să înflorească au început să facă loc nepotismului, corupţiei şi 
incompetentei extinse. Angajate în certuri neînsemnate, elitele 
secolului al XVII-lea nu sau mai concentrat asupra intereselor de 
stat, contribuind, prin urmare, la un inevitabil declin, care a atins 
punctul cel mai de jos în secolul al XVIII-lea.!* 

Formulată mai întâi de moralistii din secolele al XVI-lea si al 
XVII-lea, care puneau în opoziţie moravurile din vremea lor cu 
virtuțile idealizate ale timpurilor de mult apuse, povestea 
declinului moral a fost ulterior adoptată de cercetătorii moderni. 
Cu toate acestea, aşa cum s-a subliniat de mai multe ori, există 
puţine dovezi în sprijinul acestei teorii şi se pot oferi numeroase 
exemple de indivizi capabili provenind din rândurile inaltilor 
demnitari otomani, ale nobililor polono-lituanieni şi ale boierilor 


moldoveni şi valahi in cursul secolului al XVII-lea. În plus, deceniile 
recente au adus o perspectivă nouă asupra întregii perioade: 
aceasta nu mai este percepută ca o eră de declin, secolele al XVII- 
lea şi al XVIII-lea reprezentând o perioadă de criză şi transformare 
în respectivele state, care şi-au remodelat instituţiile existente şi 
au întâmpinat apariţia a noi modele ale vieţii politice. Asta 
sugerează că problema nu se află la elitele secolului al XVII-lea, ci 
în aşteptările noastre cu privire la comportamentul lor politic. Ar 
trebui mai degrabă să le cercetăm din perspectiva propriilor lor 
unităţi de măsură, ţinând cont de faptul că toate treburile legate de 
puterea politică şi de autoritate erau foarte personalizate, în loc să 
le silim să încapă într-un pat al lui Procust centrat pe stat.!° 

Este ceea ce îşi propune să facă cartea de faţă, oferind o 
reinterpretare a dinamicilor politice dintre Înalta Poartă, Uniunea 
Polono-Lituaniană şi ţările române în cursul secolului al XVII-lea. 
Aşa cum susţin eu, după ce ne mutăm atenţia de la stat la actantii 
individuali, descoperim o geografie alternativă a puterii în regiune. 
În loc să respecte limitele teritoriale ale statelor, elitele secolului al 
XVII-lea au încercat să ajungă dincolo de hotare, formând legături 
de patronaj şi reţele factionale care au adus laolaltă indivizi de 
diferite credințe, identități si loialitáti politice în căutarea 
propriilor interese politice. Aceste alianţe transfrontaliere le 
ofereau un mecanism alternativ viabil de a-şi procura resurse 
politice, militare şi economice, pe care le puteau folosi ulterior 
pentru a câştiga o poziţie avantajoasă faţă de rivalii lor. Pe măsură 
ce asemenea legături au crescut în număr şi importanţă, ele s-au 
amalgamat într-o geografie alternativă a puterii, bazată pe reţele, 
cu un profund efect atât asupra culturii politice din regiune, cât şi 
asupra hărţii politice a Europei de Est din secolul al XVII-lea. În 
primul rând, supraviețuirea Moldovei şi Ţării Româneşti ca entităţi 
politice distincte pe orbita otomană a fost mai puţin produsul 
echilibrului de putere dintre Uniunea Polono-Lituaniană şi Poartă, 
cât rezultatul rivalitatilor şi alianțelor transfrontaliere factionale, 
guvernate de reguli şi imperative diferite de cele ale statelor. Prin 
urmare, pentru a da un sens dezvoltării istorice a regiunii, această 


geografie alternativă trebuie să fie luată in considerare.*® 

Când pledez pentru importanţa patronajului transfrontalier, nu 
intentionez să susţin că statul şi instituţiile erau în întregime 
irelevante pentru dezvoltarea mai amplă din regiune. Dimpotrivă, 
sub multe aspecte, statul a oferit eşafodajul care a structurat viaţa 
politică. Le-a servit actorilor politici, dând o aură de legitimare 
acţiunilor lor, a impus limite arenei politice şi a oferit considerabile 
sume de bani şi mână de lucru prin intermediul dărilor şi 
mobilizării militare. În consecinţă, multe dintre resursele care 
circulau prin reţelele transfrontaliere proveneau de la ceea ce am 
putea numi instituţii de stat şi mulţi dintre cei care făceau parte 
din aceste reţele aveau funcţii importante în stat. Ar fi o greşeală 
totuşi să interpretăm relaţia între stat şi patronajul transfrontalier 
ca fiind parazitară sau să o reducem pe ultima la un simplu detaliu 
fără importanţă. În timp ce reţelele de patronaj se hrăneau adesea 
cu resursele statului, şi contrariul era adevărat, căci multi actanti 
foloseau bani, mână de lucru şi informaţiile pe care le obțineau de 
la aliaţii lor din cealaltă parte a frontierei în timp ce îşi îndeplineau 
sarcinile oficiale si mobilizau trupe pentru război. Aşadar, 
patronajul transfrontalier ar trebui să fie înţeles ca un sistem ce 
coexista mai degrabă decât înlocuia în întregime geografia politică 
a sistemelor guvernamentale şi instituţiilor lor. Din perspectiva 
actantilor individuali, ambele constituiau cai ce ofereau acces la 
resurse politice, modelând strategiile politice. Totuşi, aşa cum voi 
demonstra pe parcursul acestui studiu, preocupările factiunilor mai 
degrabă decât interesele statului au fost factorul principal care a 
modelat peisajul politic comun al Uniunii Polono- Lituaniene, 
Imperiului Otoman şi ţărilor române. 

Abordand acest subiect, nu intentionez să ofer o explicaţie 
completa a patronajului şi factionalismului in politica din Europa 
de Est, nici nu ma aventurez sa prezint o istorie continua a 
relatiilor polono-otomano- moldovene intre sfarsitul secolului al 
XVI-lea si începutul secolului al XVIII-lea. Ambele ar fi sarcini 
imposibile în limitele prezentului studiu. În schimb, mă mulţumesc 
cu un scop mult mai modest, şi anume investigarea logicii 


sociopolitice care sta la baza aparitiei patronajului transfrontalier, 
a modelelor conectivitatii pe care le-a generat si a impactului pe 
care l-a avut asupra geopoliticii $i culturii politice a Europei de Est 
de la începutul epocii moderne. Concentrarea asupra 
mecanismelor Înseamnă că prezentul studiu nu caută să ofere o 
istorie unitară a creşterii şi decăderii factiunilor individuale, ci mai 
degrabă o serie de ,instantanee” ce pun in lumina trăsăturile 
particulare ale mediului politic pe care l-au generat. Prin urmare, 
mai multe evenimente si elemente care au avut un impact asupra 
geopoliticii din regiune, cum ar fi aparitia cazacilor ori legaturile 
ecleziastice care existau între Uniunea Polono-Lituaniana, 
teritoriile otomane şi ţările române, au fost lăsate în afara analizei, 
dacă nu au fost esenţiale pentru înţelegerea relaţiilor polono- 
otomano-moldovene. 

Cercetătorii au recunoscut de mult rolul patronajului şi 
factionalismului în istoria politică a Imperiului Otoman, a Uniunii 
Polono-Lituaniene si a ţărilor romane.'’ Cel putin din anii 1970, 
studiile au evidenţiat importanţa tot mai mare a legăturilor patron- 
client ca o trăsătură definitorie a politicii secolului al XVII-lea în 
regiune. Autorii - în mod implicit ori explicit - şi- au păstrat în mod 
covârşitor analizele în limitele unui singur stat, fără a lua în 
considerare schimbările din alte state din regiune. Cu toate 
acestea, delegarea puterii din centrul regal şi instituţiile oficiale 
către reţelele de patronaj conduse de membri ai elitei pare să fi 
avut loc la toate nivelurile aproape în acelaşi timp. Această 
„generalizare a facțiunii” i-a transformat pe conducători din arbitri 
importanţi în afacerile politice în simpli lideri de facţiuni, luptând 
pentru hegemonie în arenele lor politice. În schimb, boierii 
moldoveni şi valahi, înalții demnitari otomani şi magnații polonezi 
şi lituanieni au acumulat tot mai multă putere şi au privatizat 
resursele statului, devenind stăpânii efectivi ai mediului lor politic. 

Deşi numeric inferioare denselor ţesături de relaţii patron-client 
din cadrul respectivelor arene politice, legăturile transfrontaliere 
au avut un impact foarte mare asupra peisajului politic, oferind 
actantilor acces la resurse pe care altfel nu ar fi fost în stare să le 


obtina. Cu toate acestea, rolul lor in traiectoria politica a regiunii a 
fost ascuns in mare masura de supozitia tacita ca politica de tip 
factional ocupa o pozitie de subordonare fata de interesele statului. 
Chiar daca fenomenul le atrage într-o anumită măsură atenţia 
cercetătorilor, foarte repede devine clar că actualei paradigme îi 
lipseşte vocabularul pentru a fi descrisă, iar situaţiile particulare 
de patronaj transfrontalier au fost tratate ca incidente izolate mai 
degrabă decât ca piesele unui puzzle mai mare.!* Abia recent, mai 
multe studii au adoptat cu succes o viziune mai cuprinzătoare 
asupra subiectului, demonstrând atât importanţa durabilă a 
fenomenului însuşi, cât şi avantajele metodologice pe are o 
asemenea perspectivă le poate oferi.'* Prin urmare, revizuirea a 
fost mult timp întârziată, aşa cum remarca Palmira Brummett, care 
a subliniat că istoriografia otomană are nevoie de „o paradigmă, 
bazată pe cele folosite de obicei pentru lumea «clasică», medievală 
şi modernă, care consideră conectivitatea ca pe ceva de la sine 
înţeles si o aplică Imperiului Otoman”%. Abordarea unificatoare a 
patronajului transfrontalier din Europa de Est reprezintă un 
asemenea demers, explicând în acelaşi timp logica prezenţei Porții 
în Europa de Est la începutul epocii moderne. 


Patronaj, reţele şi arene politice 


Sarcina de a aborda această geografie politică bazată pe reţea ne-a 
impus să ne recalibrăm instrumentele conceptuale şi să ne 
deplasăm atenţia de la stat ca unitate centrală de analiză. Nu 
reiese de aici că instituţiile oficiale şi teritorialitatea erau 
irelevante. Dimpotrivă, ceea ce avem tendinţa de a asocia cu statul 
- instituţii oficiale, cadru legal şi legitimitate - a avut un profund 
impact asupra patronajului transfrontalier. Accesul la resurse prin 
intermediul detinerii unei funcţii a jucat un rol central în viata 
politică şi ca atare nu poate fi pur şi simplu eliminat din analiză. Cu 
toate acestea, indivizii care beneficiau de un asemenea acces nu 
erau doar servitori ai statului, ci şi actori politici, utilizându-şi 
poziţia pentru a-şi urmări propriile ambiţii în vederea obţinerii de 


avere si putere si a avansarii in cariera. Prin urmare, este 
obligatoriu nu sa scoti statul din ecuatie, ci mai degraba sa-l 
dezintegrezi pentru a face loc unor forme alternative de organizare 
politica. Pentru asta, ma bazez pe trei notiuni-cheie: patronaj, 
retele sociale si arene sociopolitice. 

De la introducerea sa in vocabularul istoricilor si al sociologilor 
în anii 1960, conceptul de patronaj a fost folosit pe scară largă într- 
o varietate de discipline. În acest proces, a căpătat calităţi 
cameleonice, fiind aplicat în diferite forme şi interpretări. 
Majoritatea studiilor au la bază o metaforă, cea a „prieteniei 
asimetrice” - o relaţie duală, particulară între doi actori sociali cu 
statut social inegal. Deşi formulată în retorica prieteniei si 
afinitátii personale, este o relaţie de tip instrumental în esenţă, 
ambele părţi fiind informate cu privire la aranjament, interesate în 
obţinerea resurselor, care altfel ar rămâne inaccesibile. Schimbul 
de resurse în cadrul unei diade patron-client nu urmează logica 
unei economii de tip negustoresc, ci se revendică de la logica 
maussiană a darului. În loc să constituie o tranzacţie unică (one-off 
transaction), patronajul rămâne deschis şi de multe ori poate să se 
extindă dincolo de o singură generație.” Legătura este menţinută 
de o constantă stare de îndatorare, „bilanţul contabil” al diadei 
rămânând într-o constantă stare de dezechilibru.” Insă odată ce 
echilibrul este atins şi schimbul de resurse încetează, ambele părţi 
o iau pe drumuri diferite şi relaţia însăşi slăbeşte şi dispare. 

Identificarea patronului şi a clientului în cadrul diadei duce la 
dispariţia relativului consens. De vreme ce actorii politici polono- 
lituanieni, moldovalahi şi otomani fac parte din diverse ierarhii 
sociale, este imposibil să presupui o corespondenţă unu-la-unu 
între ierarhiile oficiale şi relativa poziţie a partenerilor în cadrul 
unei diade. A încerca să stabileşti dacă, de pildă, palatinul de 
Rutenia deţinea o poziţie mai înaltă decât beilerbeiul de Ozu 
(Oceakov) înseamnă să ratezi esenta.* Pentru a identifica ierarhia 
în cadrul unei diade, savanții recurg frecvent la examinarea tipului 
de resurse pe care le aduce fiecare parte în relaţia respectivă, 
patronul oferind protecţie şi recompense materiale în schimbul 


loialitatii clientului.** Totuşi, eu consider această distincţie in 
acelasi timp prea vaga si prea restrictiva. In primul rand, in loc sa 
fie o resursă de drept, loialitatea constituia o preconditie pentru ca 
legătura să se creeze şi era aşteptată atât de la patron, cât şi de la 
clientul său. În plus, aşa cum voi demonstra în paginile prezentului 
volum, variate tipuri de resurse, cum ar fi banii şi bunurile 
materiale, circulă în ambele direcţii, oferind relaţiei foarte 
necesara flexibilitate. Prin urmare, singura cale de a deosebi un 
patron de subordonatul său este să se examineze comportamentul 
lor si retorica în cadrul diadei înseşi. Această abordare 
praxiologică ne permite nu numai să ne ocupăm de multiple 
ierarhii sociale şi politice, dar şi să acordăm atenţie diadelor 
individuale ca întreg, în timp ce le plasăm într-un context social 
mai larg. 

Un alt aspect important - şi adesea ignorat - al patronajului îl 
reprezintă încadrarea culturală şi normele de comportament. Deşi 
caracterul instrumental al „prieteniei asimetrice” poate sugera că 
retorica afinitátii emotionale era o simplă înşelătorie, in mod 
evident lucrurile nu stăteau aşa. Patronii şi clienţii erau obligaţi 
deopotrivă să se conformeze normelor de interacţiune reciproc 
acceptate, care întăreau ierarhia, dar mențineau de asemenea 
onoarea partenerilor intactă. Dacă nu reuşeau să facă asta, puteau 
pune în pericol întregul aranjament.” În acelaşi timp, lunga şi 
frecventa experienţă a cooperării de succes avea potenţialul de a 
remodela imaginea despre lume a patronilor şi a clienţilor, 
făcându-i să perceapă patronajul drept un mecanism esenţial de 
rezolvare a problemei şi împingându-i la o „«incontestabilă 
acceptare» (doxa) a politicii clientelismului””®. 

Prin însăşi natura sa, o diadă patron-client aparţine domeniului 
micropoliticii şi, izolată, cu greu ar putea produce un impact 
semnificativ asupra politicii regionale. Această problemă 
pluridimensională ne aduce în atenţie mai multe aspecte 
importante.” În primul rând, reţelele patronajului pe scară largă 
din secolul al XVII-lea erau mai mult decât suma părţilor lor - 


constituiau mai degraba sisteme care includeau sute de indivizi, 
raspanditi pe vaste intinderi din Imperiul Otoman, Uniunea Polono- 
Lituaniana si ţările române, funcţionând sub constrângerile 
comunicaţiilor lente şi care nu inspirau încredere. În asemenea 
circumstanţe, contactul direct între patron şi clienţii lui era adesea 
imposibil de realizat, ceea ce a dus la cererea de intermediari care 
să ofere un exemplu de coordonare şi încredere între sectoarele 
altfel fără legătură ale reţelei.“ Deşi aceşti intermediari nu 
contribuiau cu propriile resurse, ei au jucat un rol esenţial în buna 
funcţionare a reţelei de patronaj. Era deosebit de important faptul 
că, în multe cazuri, clientela numeroasă împărtăşea ceva mai mult 
decât ataşamentul faţă de un singur patron, ceea ce mărea riscul 
de conflict intrafactional. 

Al doilea element din esafodajul metodologic este conceptul de 
retele sociopolitice. Fiindca pune accentul pe conectivitatea si 
caracterul relational al interactiunii sociale, acesta ofera calea spre 
o abordare justa nu numai in ceea ce priveste reconstituirea 
patronajului transfrontalier, ci si a unei varietati de alte forme ale 
vieţii sociale şi politice. Flexibilitatea sa metodologica şi-a arătat 
considerabil roadele în dezbaterile despre stat şi formarea statului, 
considerat o „reţea coordonată şi delimitată teritorial de autorităţi 
care exercită puterea politică”*!. Aşadar, analizarea relaţiilor 
politice drept un pachet de reţele ne permite să punem instituţiile 
oficiale şi reţelele de patronaj pe picior de egalitate, îndepărtând 
astfel ipoteza hegemoniei statului, atât de predominantă azi în 
mediul academic. Mulțimea de studii sociologice şi istorice care 
folosesc analiza reţelei sociale ne oferă un aparat conceptual 
rafinat, care poate fi aplicat cu uşurinţă la subiectul de faţă. Mai 
ales noţiunea de capital social, definit drept „locul unei persoane 
într-o structură de relaţii”, ne ajută să înţelegem şi să evaluăm 
avantajele particulare ale patronajului transfrontalier.“ Asta nu 
înseamnă însă că abordarea subiectului în termeni bazati pe reţea 
este lipsită de neajunsuri şi limitări. 

În primul rând, este esenţial să nu uităm că reţelele sociale sunt 


instrumente pe care le folosim pentru a urmari un fenomen si nu 
reprezinta insusi acel fenomen. In timp ce un grafic care descrie 
legăturile dintre membrii elitelor din secolul al XVII-lea da 
impresia unui contact permanent şi a stabilităţii, cooperarea între 
facţiuni nu era deloc continuă. În schimb, sa materializat sub forma 
unor cazuri izolate de schimburi şi comunicare, care - dacă sunt 
suficient de frecvente - ne permit să identificăm alianţe pe termen 
lung. Ca rezultat, reţeaua de patronaj a unui înalt demnitar otoman 
ori a unui boier moldovean nu era câtuşi de puţin un sistem 
tangibil, static, ci mai degrabă o serie de elemente în continuă 
schimbare si de circuite care îşi datora existenţa circulaţiei 
resurselor.? În mod ideal, o listă cuprinzătoare a unor asemenea 
schimburi ar trebui să ne furnizeze un set relativ complet de date, 
care să permită o analiză standardizată şi cantitativă. Totuşi, în 
mod evident, nu se întâmplă asa: multe dintre înțelegerile 
factiunilor erau încheiate verbal, lăsându-ne fără documente după 
care să ne ghidăm, astfel că sursele disponibile sunt fragmentare şi 
imprecise. Prin urmare, în loc să aplicăm strict analiza statistică a 
reţelei sociale, suntem obligaţi să folosim reţelele ca instrumente 
descriptive. 

În al doilea rând, caracterul continuu al reţelelor sociale ridică 
eterna problemă a „specificaţiei graniţei”. Delimitarea obiectului 
de studiu este în mod inevitabil arbitrară, prezentând un dublu 
risc. Pe de o parte, adoptarea unor criterii prea inclusive de 
selecţie poate conduce uşor la o creştere explozivă a numărului de 
indivizi şi conexiuni pe care cineva trebuie să le ia în considerare. 
În mod evident, cartografierea tuturor legăturilor sociale este 
imposibilă şi riscă să îngroape informaţii relevante sub un teanc de 
date superflue. Nu toate conexiunile pe care le avea un înalt 
demnitar otoman erau de importanţă egală, şi este de aşteptat ca 
el să aibă contacte mai frecvente cu oamenii din imediata sa 
vecinătate. Insă asta nu înseamnă în mod necesar că asemenea 
conexiuni erau de o importanţă mai mare ori egală ca acelea cu 
clienţii lui aflaţi departe de capitală. Pe de altă parte, acceptarea 
unor criterii restrictive riscă să excludă conexiunile vitale pentru 


intelegerea dinamicii politice din regiune. 

Pentru a evita ambele capcane, am decis sa-mi fixez punctul de 
observaţie in ţările române şi să identific cazurile de patronaj 
transfrontalier care îi legau pe boierii locali de omologii lor de la 
înalta Poartă si din Uniunea Polono-Lituaniana. Pentru pasul 
următor, m-am îndreptat „spre exterior”, luându-i în considerare 
pe ceilalţi actanti relevanti pentru acest subiect. În timp ce 
concentrarea asupra Moldovei şi Ţării Româneşti - un loc relativ 
izolat politic şi economic - nu ar părea cea mai fericită alegere, 
perspectiva periferică pe care o oferă aceste ţări prezintă avantaje 
nete. Pentru că resursele aflate la dispoziţia elitei boierilor erau 
subţiri în comparaţie cu cele ale magnatilor polono-lituanieni sau 
ale inaltilor demnitari otomani, viata politică locală era mai 
sensibilă la cazurile de patronaj transfrontalier, ceea ce le face mai 
uşor de identificat. În plus, de vreme ce ţările române au constituit 
un spaţiu contestat între Uniunea Polono-Lituaniană şi Poartă, 
avem posibilitatea să folosim factionalismul polono-moldovean ca 
„grup de control” pentru a pune in lumină particularitátile 
prezenţei otomane în regiune. 

În cele din urmă, aşa cum a subliniat pe bună dreptate Claire 
Lemercier, este uşor să exagerezi importanţa reţelelor sociale, în 
timp ce ignori celelalte aspecte ale vieţii sociale care nu pot fi 
descrise în termeni relationali. Acesta este în special cazul 
factorilor precum normele culturale ori autoritatea individuală.“ 
Privind politica din secolul al XVII-lea prin prisma analizei reţelelor 
sociale, este uşor să uiţi că spaţiul în care locuiau elitele otomane, 
polono-lituaniene şi moldovene nu constituia un peisaj nelimitat, 
nediferentiat politic, lipsit de granite politice, religioase şi sociale. 
Chiar dacă nu erau impermeabile, aceste linii de falie aveau cu 
siguranţă importanţa lor,  modelánd comportamentul gi 
împiedicând fluxul  nerestrictionat de resurse. De fapt, 
fragmentarea peisajului politic era o precondiţie a apariţiei 
fenomenului. Pentru ca reţelele de patronaj transfrontalier să ia 
naştere, trebuiau să existe graniţe în primul rând. 

Ca să explic diferitele medii în care acționau elitele din Europa 


de Est, utilizez noţiunea de arene sociopolitice. Asa cum a fost 
folosita de Frederick G. Bailey, arena reprezinta un spatiu social in 
care actorii politici se înfruntă pentru resurse, competiţia în sine 
fiind reglată de anumite reguli.“ Printre acestea se numără 
regulile personale intersubiective, care dictează cine poate 
participa la competiţie, precum şi instituţiile şi normele referitoare 
la comportament, constrângeri şi oportunităţi în cadrul arenei 
politice. Resursele, încorporate în arena politică şi mobilizate prin 
reţelele politice, constituiau premiul râvnit al înfruntării politice şi 
sociale. Este inutil să mai precizez că aceste reguli erau în mod 
semnificativ diferite de la un mediu politic la altul. Pătrunderea în 
clasa conducătoare otomană implica - cu anumite excepţii - 
calitatea de musulman prin naştere sau adoptarea islamului; în 
schimb, regulile personale din arena politică polono-lituaniană o 
făceau un apanaj exclusiv al nobilimii, lăsându-i pe oamenii simpli 
şi pe străini în afara competiţiei. Regulile personale din ţările 
române erau mai deschise, dar şi ele îngrădeau participarea 
musulmanilor şi a multor alte categorii la viaţa politică locală. 

Introducerea noţiunii de arene politice în acest cadru ne oferă 
mai multe avantaje. În primul rând, ne permite să admitem câteva 
caracteristici nonrelationale ale vieţii politice şi sociale fara să 
recurgem la ideea de stat coerent. Spre deosebire de ultimul, 
arena nu are acelaşi subinteles esentialist, în schimb transmite o 
imagine a unui spaţiu politic mai nebulos, cu graniţe permeabile. În 
acelaşi timp, este mai potrivită pentru a descrie structura politicii 
de la începutul epocii moderne, mai ales că actantii au jucat pe mai 
multe arene politice mai mici, încapsulate, conectate, dar 
autonome faţă de dinamica politică de la nivelul statului. Aceste 
mici spaţii ale vieţii politice puteau acţiona conform unor reguli 
diferite, în plus restrângând cercul celor cărora li se permitea să 
intre. Aşa s-a întâmplat atât în provinciile otomane, cât şi în centrul 
imperiului, unde distincţia a luat o formă fizică limitând accesul în 
palatul interior (enderun) al celor care lucrau în administraţia 
,exterioara”.°° 

Existenta unor multiple arene politice, fiecare cu diferite reguli 


personale şi norme care guvernau competiţia pentru resurse, 
reprezenta o adevărată provocare pentru abilitatea actantilor de a 
se mişca între diferite medii politice. Deşi nu era imposibilă, o 
asemenea mobilitate însemna mult mai mult decât deplasarea 
dintr-o anumită zonă geografică în alta. În majoritatea cazurilor, 
implica acțiuni radicale, precum convertirea religioasă, gi 
presupunea riscuri considerabile, precum confiscarea proprietăţii, 
permanenta excludere din mediul sociopolitic originar sau chiar 
moartea. Ceea ce era suficient pentru a-i descuraja pe majoritatea 
actorilor politici să treacă dintr-o parte în alta dacă nu erau forţaţi 
să o facă de anumite circumstanţe. În acelaşi timp, resursele aflate 
în alte arene politice, dacă erau mobilizate şi folosite, puteau oferi 
un avantaj în competiţia politică. Aceşti doi factori - avantajul pe 
care aceste resurse îl puteau oferi şi inabilitatea actantilor de a le 
accesa direct - au furnizat principalul impuls pentru dezvoltarea 
patronajului transfrontalier. Extinzandu-si reţelele dincolo de 
arenele politice individuale şi formând alianţe dincolo de hotare, 
înalții demnitari otomani, nobilii polono-lituanieni şi boierii 
moldoveni şi valahi au reuşit să creeze un sistem complex de 
mobilizare, circulaţie şi conversiune a resurselor altfel inaccesibile, 
folosindu-le pentru propriile scopuri politice. 


Rezumatul cărţii 


Pentru a elucida diferite aspecte ale patronajului transfrontalier şi 
impactul asupra prezenţei otomane în Europa de Est în secolul al 
XVII-lea, prezentul studiu este împărţit într-un capitol introductiv şi 
două părţi principale. Capitolul 1 oferă o analiză generală a 
contextului uman şi politic care a condus la apariţia patronajului 
transfrontalier în secolul al XVII-lea. În vederea claritatii şi pentru 
a-l familiariza pe cititor cu regiunea, capitolul se bazează în mare 
măsură pe perspectiva orientată spre stat, oferind o explicaţie a 
originilor istorice ale peisajului politic al Europei de Est în secolul 
al XVII-lea. Prin urmare, menţionează pe scurt două aspecte 


majore: pe de o parte, ordinea geopolitică ce a prins contur in 
regiune şi, pe de altă parte, structura arenelor sociopolitice 
otomane, moldo-valahe şi polono- lituaniene în care operau actantii 
individuali. În cele din urmă, în secţiunea de concluzii a capitolului, 
discut despre „ascensiunea facțiunii” la nivel general în aceasta 
perioadă, scoțând în evidenţă paralele şi similarități din toată 


regiunea. 
Odată stabilit contextul larg, Partea întâi abordează patronajul 
transfrontalier la microscară, concentrându-se asupra 


mecanismelor care au permis stabilirea şi menţinerea unei 
asemenea cooperări. Capitolul 2 se concentrează asupra 
instrumentelor pe care le foloseau elitele pentru a pune bazele unei 
facţiuni transfrontaliere viabile şi a asigura încredere şi coeziune. 
Pentru a depăşi provocările reprezentate de distanţă, comunicaţii 
pe care nu te poti baza şi deficitul de încredere, înalții demnitari 
otomani şi omologii lor din Europa de Est şi-au adaptat în mod 
creator instrumentele de întemeiere a facțiunii ca să-şi asigure 
loialitatea şi cooperarea în cadrul reţelelor lor. Eforturile pe care le 
făceau pentru a asigura trăinicia acestor conexiuni subliniază 
importanţa resurselor de protecţie pe care le oferea patronajul 
transfrontalier. Capitolul 3 examinează atât caracterul acestor 
resurse, cât şi modurile în care ele circulau de-a lungul reţelelor, 
constituind în timpul procesului un mecanism complex de transfer 
şi conversiune a diferitelor tipuri de capital. 

Partea a doua mută obiectul atenţiei de la mecanica relaţiilor de 
patronaj transfrontalier către impactul lor asupra vieţii politice din 
regiune. Capitolul 4 demonstrează, pe baza a trei cazuri, cum 
conflictele - de obicei interpretate de cercetători ca fiind conduse 
de „interese de stat” - erau de fapt alimentate de competiţia 
personală şi factionala care se întindea in mai multe arene politice. 
În acest proces, nu numai că legăturile de patronaj jucau un rol 
esenţial în procurarea şi transferarea resurselor politice, dar în 
acelaşi timp armonizau conflictele dincolo de graniţele politice. Ca 
rezultat, un conflict care îşi avea originea in Moldova ori Tara 
Românească putea uşor sa dea peste cap echilibrul politic de la 


înalta Poartă sau din Uniunea Polono-Lituaniana daca actantii 
acordau intaietate intereselor factionale in defavoarea pretinsului 
„interes de stat”. 

Capitolul 5 se concentreaza asupra unuia dintre cele mai 
frapante fenomene din politica regionala din cursul secolului al 
XVII-lea, şi anume supravietuirea politică a Moldovei si [ării 
Româneşti ca entităţi politice distincte. Deşi această perioadă a 
fost martora mai multor încercări ale otomanilor şi ale Uniunii 
Polono-Lituaniene de a introduce administrarea directă în ţările 
române, atât Moldova, cât şi Valahia şi-au păstrat structurile 
politice, în ciuda evidentei slăbiciuni politice şi militare. în timp ce 
toţi cercetătorii au privit iniţierea planurilor de încorporare şi 
eşecul lor final prin prisma rivalitatii geopolitice şi a echilibrului de 
putere în regiune, eu susţin că explicaţia se află în factionalismul 
transfrontalier, care a subminat cooperarea în cadrul arenelor 
politice, in timp ce se întăreau alianțele între acestea. Stilul si 
eficienţa patronajului polono-lituanian şi otoman s-au dovedit însă 
discriminatorii pentru boierii moldoveni şi valahi, afectând cursul 
luptei politice din secolul al XVII-lea din regiune. Concluzia pune 
alături diferite subiecte abordate de-a lungul cărţii, aducând în 
discuţie rolul patronajului transfrontalier în deciderea rezultatului 
final al rivalitatii polono-otomane din regiune în secolul al XVII-lea. 
Aşa cum demonstrez, deoarece traiectoria politicii regionale era 
condusă de interese factionale mai degrabă decât de interesul de 
stat, rezultatele conflictului nu pot fi reduse la echilibrul puterii 
dintre Poartă şi Uniunea Polono-Lituaniană. în schimb, diferite 
stiluri de patronaj au jucat un rol esenţial în influențarea boierilor 
moldoveni şi valahi în favoarea Porții. 

Atât Imperiul Otoman, cât şi mai ales Uniunea Polono-Lituaniană 
au fost adesea descrise în istoriografie ca eşecuri, avându-şi 
rădăcinile în inabilitatea elitelor lor de a se adapta la noile 
circumstanţe si de a produce instituţii necesare pentru 
supraviețuirea politică a statului. Cu toate acestea, asa cum arăt, 
supraviețuirea statului nu era deloc scopul suprem al elitelor 
polono-lituaniene, otomane ori moldo-valahe, interesate de propria 


reproducere sociala si politica si de un sistem politic care sa le 
permita sa prospere. Aceste interese puteau sa corespunda perfect 
in multe cazuri cu interesele statului, insa acest lucru nu era mereu 
ceva de la sine inteles, mai ales daca mijloacele alternative de 
procurare a resurselor necesare - cum ar fi retelele de patronaj 
transfrontalier - erau disponibile. In acest sens, elitele din Europa 
de Est nu erau foarte diferite de cele din alte parti, desi 
particularitátile din regiune insemnau că prăpastia dintre 
interesele factionale şi chestiunile de supravieţuire a statului 
puneau Înalta Poartă, Uniunea Polono-Lituaniană şi ţările române 
într-un deosebit dezavantaj când se confruntau cu o provocare 
lansată de rivalii lor. 


1. Oficial numită Rzeczpospolita Obojga Narodów (pol.), Republica celor două 
naţiuni, această federaţie monarhică a rezistat până în 1795. A cuprins nu doar părţi 
din Polonia şi Lituania, ci şi întregul Belarus, teritorii din Ucraina şi Letonia, precum 
şi regiunea Smolensk (n. red.). 

Peisajul uman al Europei de Est în secolul al 
XVII- 
lea 


În secolul al XVII-lea, să călătoreşti de la Liov, important oraş 
comercial polono-lituanian, la Istanbul însemna nu numai să 
parcurgi distanţe lungi, pe drumuri proaste şi foarte periculoase şi 
în condiţii meteorologice potrivnice, dar şi să întâlneşti un peisaj 
uman extrem de divers, cu o mulţime de limbi, credinţe religioase 
şi sisteme politice. Această diversitate, rezultatul unor influenţe 
care convergeau din toată Europa şi Asia de Vest, în acelaşi timp 
fragmenta şi unea regiunea. Pe de o parte, această eterogenitate 
se vădea în lipsa unei lingua franca acceptate de toată lumea, care 
ar fi înlesnit schimbul între elitele disparate aşa cum latina ori 
triada turco-osmană, persană şi arabă o făcuseră în Europa de 
Vest, respectiv în Orientul Mijlociu. Lipsa unei limbi comune limita 
capacitatea elitelor locale de a comunica unele cu altele dincolo de 
hotarele culturale, dar asta nu excludea în nici un caz dialogul. Pe 
de altă parte, toate aceste numeroase frontiere şi credinţe care se 
intersectau puteau aduce împreună grupuri altminteri disparate. 
Deoarece graniţele religioase nu corespundeau cu cele politice, în 
toate statele din Europa de Est existau consistente minorităţi 
religioase, ceea ce le obliga să dezvolte moduri de acomodare a 
diversităţii religioase în rândul supusilor, oferind în acelaşi timp un 
teren fertil pentru legăturile transfrontaliere. 

Acestea şi alte caracteristici ale peisajului sociopolitic din Europa 
de Est au avut un profund impact asupra opţiunilor aflate la 
dispoziţia inaltilor demnitari otomani, a nobililor polono-lituanieni 
şi a boierilor moldo-valahi care încercau să-şi extindă influenţa 
dincolo de limitele propriilor arene. Aşadar, pentru a înţelege rolul 


patronajului transfrontalier in regiune, trebuie sa avem in vedere 
mediul sociopolitic care a permis acestuia sa apara si sa prospere 
de-a lungul perioadei de inceput a epocii moderne. Acesta includea 
atat geopolitica pe scara larga, cat si structurile politice interne ale 


Imperiului Otoman, ale Uniunii Polono-Lituaniene si ale tarilor 
romane. Desi fiecare prezenta particularitati si dinamici interne 
proprii, impreuna sustineau ascensiunea factiunilor si dezvoltarea 
patronajului transfrontalier in regiune. 

Fiecare dintre cele trei sectiuni din prezentul capitol abordeaza o 
alta fateta-cheie a acestui mediu politic. Prima sectiune schiteaza 
ordinea geopolitică a regiunii şi dezvoltarea anterioară secolului al 
XVII-lea. În acest fel, revine temporar la perspectiva axată pe stat 
pentru a oferi o imagine relativ concisă a peisajului politic în care 
au apărut şi au înflorit relaţiile patronajului transfrontalier. Apoi 
îmi deplasez atenţia către structurile interne ale arenelor 
individuale, prezentând trăsăturile lor structurale şi cultura 
politică a participanţilor. În cele din urmă, a treia secţiune a 
capitolului arată cum, în pofida extrem de diferitelor aranjamente 
instituţionale, am reuşit să identific o traiectorie comună în 
regiune, constând într-o putere regală tot mai slăbită şi facţiuni în 
ascensiune bazate pe legături de patronaj, care au preluat tot mai 
mult controlul ca jucători politici cheie. 


Conturarea Europei de Est în secolul al XVII-lea 


Mare parte a ordinii politice din secolul al XVII-lea în Europa de 
Est îşi are originea în două evenimente semnificative de la 
jumătatea secolului al XIV- lea. În primul rând, dispariţia Hoardei 
de Aur ca putere hegemonică în stepa de la Marea Neagră a creat 
un vacuum de putere, care a permis expansiunea puterilor vecine 
şi apariţia unor noi state locale. În al doilea rând, faptul că 
otomanii ajung la statutul de putere regională şi, după aceea, 
globală a unificat Europa de Sud-Est sub stindardul sultanilor. Sub 


influenta acestor doua presiuni, in secolul al XVI-lea a prins contur 
harta politica a regiunii, care se va pastra astfel pana la inceputul 
epocii moderne. 

Descresterea puterii Hoardei de Aur, pricinuita de declinul 
economic, criza demografică şi luptele dinastice, a dus la 
destrămarea şi divizarea în mici hanate care concurau pentru 
dominaţia în regiune.! Criza internă a lăsat cale liberă unor noi 
concurenţi care căutau să beneficieze de pe urma dezmembrării 
imperiului. În lupta pentru moştenirea Hoardei de Aur, Polonia, 
Lituania, Cnezatul Moscovei, Ungaria şi otomanii au apărut iniţial 
ca pretendenți importanti.* La sfârşitul secolului al XVI-lea însă, 
cucerirea Ungariei de către otomani (1526-1541) şi unirea Poloniei 
cu Lituania au redus acest număr la trei puteri de prim rang: 
Uniunea Polono-Lituaniană, Inalta Poartă şi Cnezatul Moscovei. Cel 
din urmă va ieşi victorios din lupta pentru Europa de Est în 
secolele XVIII-XIX, dar până la domnia lui Petru cel Mare (1682- 
1725), influenţa sa pe coasta Mării Negre a fost destul de 
restrânsă. Localizate în nordul îndepărtat al regiunii şi precaute în 
privinţa puterii otomane, elitele moscovite au urmat o strategie de 
limitare mai degrabă decât de expansiune, bazându-se pe o serie 
de linii fortificate ridicate de-a lungul hotarelor stepei împotriva 
raidurilor tătarilor.” Aşadar, în cursul secolului al XVII-lea, lupta 
pentru controlul teritoriilor dintre Munţii Carpaţi şi stepa de la 
Marea Neagră s-a desfăşurat între Uniunea Polono-Lituaniana şi 
Inalta Poartă. 


În stepă: expansiunea polono-lituaniană către Marea Neagră 


Expansiunea polonă - şi mai târziu polono-lituaniană - către Marea 
Neagră a început în anii 1340, când regele Cazimir cel Mare (1333- 
1370) şi-a îndreptat atenţia către Halici şi Podolia, pământurile din 
sud-vestul Ruteniei, intrând în competiţie cu conducătorii lituanieni 
şi maghiari. Conflictul cu Marele Ducat al Lituaniei s-a încheiat 
prin crearea unei uniuni dinastice sub conducerea Jagiellonilor 
(1386), care în 1569 a evoluat într-o monarhie mixtă, cunoscută 
sub numele de Uniunea Polono- Lituaniană. Aceste evenimente nu 


numai ca au sporit influenta politica polono-lituaniana, dar in 
acelasi timp au deschis calea pentru colonizarea unor pamanturi 
fertile si au plasat importantele orase Liov si Camenita - centre ale 
comertului oriental - sub autoritatea regala. Acest proces s-a 
incheiat in 1569, cand voievodatele ucrainene Volinia, Kiev si 
Braclaw au fost transferate de sub autoritatea lituaniana sub cea a 
Coroanei Polone. De atunci inainte, cea din urma si-a asumat 
intreaga responsabilitate pentru politica Uniunii Polono-Lituaniene 
in sud-est, in timp ce Marele Ducat s-a concentrat asupra relatiilor 
diplomatice cu Cnezatul Moscovei. 


Consolidarea guvernarii Poloniei in sud-vestul Ruteniei a creat 
ample oportunităţi, dar în acelaşi timp a însemnat noi provocări. 
Vastele si putin populatele teritorii ale Ucrainei constituiau un 
teren predilect de vanare a robilor care alimenta economia bazata 
pe raiduri a Hanatului Crimeii. Singurul vestigiu al Hoardei de Aur 
care supravietuia la jumatatea secolului al XVI-lea, hanatul fusese 
creat in anii 1420 de dinastia ghiraizilor, descendenti ai lui 
Genghis Han, si, in cursul anilor 1470, devenise un satelit al 
Imperiului Otoman.” Datorită credinţei sunnite, prestigioasei 
descendente din Genghis Han şi resurselor militare pe care le 
aveau, hanii se bucurau în cadrul întinsei lumi otomane de o poziţie 
aparte, cu mult superioară celei a conducătorilor Moldovei, Ţării 
Româneşti şi chiar ai Transilvaniei. Relaţiile dintre hani şi Înalta 
Poartă nu erau întotdeauna cordiale, căci elitele tătare erau adesea 
iritate de amestecul otomanilor şi încercau să ducă o politică 
independentă în regiune." Cu toate acestea, asocierea cu Poarta 
furniza foarte necesara protecţie împotriva mult mai puternicilor 
vecini creştini ai hanatului în schimbul participării tătarilor la 
campaniile otomane.” Această relaţie simbiotică încuraja de 
asemenea dezvoltarea economiei bazate pe raiduri a Crimeii, 
susţinută de expedițiile de prindere de robi în teritoriile polono- 
lituaniene şi ale Cnezatului Moscovei. În secolul al XVII-lea, când, 
în urma eforturilor de colonizare a Ucrainei, frontiera a fost 
împinsă spre sud-est, raidurile s-au intensificat şi regiunea Mării 


Negre a devenit una dintre principalele surse de robi vanduti pe 
piata otomană. Dimensiunea acestui negot este dificil de 
determinat, insa estimarile sugereaza ca se ridica la peste doua 
milioane de oameni - o cifră comparabilă cu aceea a Middle Passage 
din Oceanul Atlantic.” Raidurile tătarilor pentru prinderea robilor 
au constituit o sursă permanentă de tensiune în relaţiile polono- 
otomane în cursul secolului al XVII-lea, iar intervenţiile diplomatice 
la Istanbul au avut un impact neînsemnat. Astfel, pentru a evita 
incursiunile de anvergură, monarhii polonezi au recurs la „daruri”, 
oferite anual hanului; cu toate acestea, raidurile de mici proporţii 
au continuat neabătute şi sectoare întregi ale economiei se bazau 
pe ciclul alcătuit de raidurile pentru prinderea robilor şi acţiunile 
de răscumpărare a captivilor.!? 

Tătarii din Crimeea nu erau singurii care trăiau din economia de 
jaf. Ca urmare a marii întinderi a frontierei şi a populaţiei risipite, 
controlul regal asupra stepei polono-lituaniene era în mare măsură 
nominal, regiunea constituind un adevărat rai pentru cei care doreau 
să scape de autoritatea funcţionarilor de stat şi a nobililor proprietari 
de pământ. Această populaţie mobilă a început să se reunească pentru 
a se autoapăra, devenind treptat o organizaţie vag militară a cazacilor, 
cunoscută sub numele de Siciul Zaporojean, orânduită ca o frátie 
politico-militară comandată de ofiţeri aleşi. Pe măsură ce numărul 
cazacilor şi competenţa lor militară au crescut, ei au început să 
lanseze propriile raiduri împotriva Hanatului Crimeii şi teritoriilor 
otomane de-a lungul coastei Mării Negre, ajungând să jefuiască până 
şi suburbiile Istanbulului.!! 

Autorităţile polono-lituaniene nu au reuşit niciodată să dezvolte o 
politică coerentă împotriva cazacilor şi oscilau între toleranţă şi 
represiune. Pe de o parte, Siciul constituia o sursă de forţă de luptă 
capabilă şi ieftină, iar sistemul Registrului cazacilor, creat în anii 
1570, avea drept scop să-i pună pe aceştia în registrul de leafa al 
regelui. Totuşi, numărul cazacilor înregistraţi nu era decât o parte 
a celor care clamau un asemenea statut. Recrutarea ad-hoc pentru 
campaniile militare nu a făcut decât să-i irite pe cazaci, ale căror 
servicii în slujba Uniunii Polono-Lituaniene nu s-au concretizat în 


privilegiile la care râvneau. În acelaşi timp, existau mari presiuni 
pentru a suprima cu totul Siciul Zaporojean. Ravagiile provocate de 
raidurile cazacilor împotriva otomanilor şi teritoriilor din Crimeea 
riscau să declanşeze un adevărat război împotriva Portii - o 
perspectivă pe care nobilimea încerca să o evite cu orice preţ. În 
plus, elitele polono-lituaniene îi dispretuiau pe cazaci, pe care îi 
considerau o gloata de şerbi fugari care amenințau ordinea socială 
stabilită. Eşecul de a satisface cererile cazacilor a dus la o serie de 
revolte şi represiuni, care au culminat cu Marea Răscoală din 
1648. Condusă de Bogdan Hmelnițki, răscoala a paralizat Uniunea 
Polono-Lituaniană şi a declanşat o serie de războaie care au 
continuat până la sfârşitul secolului al XVII-lea, atrăgând toate 
statele din Europa de Est în ceea ce Brian Davies a numit pe bună 
dreptate „încurcătura ucraineana”**. 

Mai departe spre vest, expansiunea poloneză în sud-vestul 
Ruteniei a pus Coroana în contact cu Moldova şi Ţara Românească, 
care apăruseră în prima jumătate a secolului al XIV-lea de-a lungul 
versanților de est şi de sud ai Munţilor Carpaţi. Desi 
circumstanţele formării lor constituie încă prilej de aprinse 
dezbateri academice, putem presupune că principalul impuls a 
venit din declinul autorităţii Hoardei de Aur în regiune, ceea ce a 
deschis calea pentru emigrația unor elite ortodoxe şi vorbitoare de 
limbă română din Transilvania supusă Ungariei. În cele din urmă, 
pe versanţii arcului carpatic au apărut două nuclee, care treptat s- 
au extins, supunând în acelaşi timp centrele rivale. Deşi 
majoritatea specialiştilor români cred că procesul formării statelor 
teritoriale a luat sfârşit în secolul al XIV-lea, Marian Coman a 
demonstrat recent că procesul era departe de a se fi terminat. În 
schimb, autoritatea voievozilor era limitată din punct de vedere 
politic şi geografic, iar autoritatea pe care o exercitau depindea de 
legăturile de patronaj mai degrabă decât de structurile 
administrative. Abia în secolul al XVI-lea, sub influenţa otomană, 
s-a încheiat procesul de consolidare şi voievozii au reuşit să 
coopteze elitele locale. 

De la apariţia lor în peisajul Europei de Est, Moldova si Tara 


Românească au fost înconjurate de vecini mult mai puternici. In 
timp ce în Ţara Românească interacţiunile cu Coroana Polonă erau 
incidentale şi de scurtă durată, voievozii din Moldova au stabilit o 
legătură durabilă cu vecinul din nord, declarându-se de la început 
vasali ai Poloniei. Această decizie nu numai că reflecta legăturile 
Moldovei cu sud-vestul Ruteniei, dar în acelaşi timp avea drept 
scop să folosească Coroana ca o contrapondere la intruziunea 
ungară.!* În 1387, voievodul Petru I s-a infatisat înaintea regelui si 
a depus jurământ să-i ofere ajutor şi sfat; succesorii lui au reînnoit 
legătura de vasalitate în cursul secolului al XV-lea.!? Suzeranitatea 
polonă nu era deosebit de apăsătoare, iar voievozii îşi puteau în 
general urmări obiectivele după cum socoteau de cuviinta.'® Totuşi, 
în a doua jumătate a secolului, expansiunea otomană a început să 
erodeze influenţa Coroanei în principat. Legătura de vasalitate a 
fost reînnoită ultima dată în 1485, iar în anii următori relaţia a 
dispărut aproape complet." O încercare de a aduce Moldova 
înapoi, întreprinsă de regele loan Albert în 1497, s-a încheiat cu un 
dezastru militar, punând capăt efectiv statutului principatului de 
vasal al Poloniei. Cu toate acestea, conducătorii poloni nu au 
renunţat niciodată la drepturile lor, încercând să-şi exercite 
influenţa în Moldova şi lăsând deschisă posibilitatea de a-şi 
reafirma pretenţiile în circumstanţe mai 

favorabile.!? 


Un imperiu global in regiunea Márii Negre: expansiunea 
otomaná 


In timp ce Hoarda de Aur intra intr-o perioadá de declin, o alta 
putere musulmana isi incepea ascensiunea. Porniti dintr-un mic 
beylik din nord- vestul Anatoliei, otomanii au reusit sa cucereasca 
un cap de pod in Europa pe la 1354 si lau folosit ca pe o 
trambulina pentru expansiunea in Balcani. Neintampinand nici un 
oponent redutabil in regiune, au devenit rapid o fortá dominanta si, 
odata cu supunerea taratelor bulgare de la Tarnovo si Vidin, au 
ajuns în imediata vecinătate a teritoriului Ţării Româneşti. Din 


ultimele decenii ale secolului al XIV-lea pana in anii 1460, 
principatul a intrat încetul cu încetul pe orbita otomană, iar 
domnitorii săi au început să plătească tribut Porţii.!” Voievozii 
Moldovei le-au călcat pe urme. În 1456 Petru Aron (1455-1457) a 
cedat ultimatumului dat de sultanul Mahomed II şi a fost de acord 
să plătească tribut (harat) către vistieria sultanului.” În timpul 
succesorului lui Mahomed, Baiazid II (1481-1512), otomanii şi-au 
consolidat poziţia in regiune, cucerind nodurile comerciale 
Akkerman (Cetatea Albă) şi Kiliye (Chilia) şi transformând efectiv 
Marea Neagră într- un „lac otoman”*. Mai mult decât atât, 
dispariţia Regatului Ungariei (15261541) a însemnat îndepărtarea 
unei potentiale contraponderi la puterea în creştere a Porții. Astfel, 
în 1538 o campanie de pedepsire a Moldovei condusă de sultanul 
Soliman a dus la anexarea regiunii Bugeacului, stabilind controlul 
otoman asupra ţărilor romane.” 

Suzeranitatea otomană s-a dovedit mai intruzivă decât relaţia 
relativ uşoară a Moldovei cu Coroana Polonă. În noul lor rol de 
tributari otomanilor, domnii Moldovei şi Ţării Româneşti erau 
obligaţi să plătească haraci şi să îndeplinească mai multe îndatoriri 
militare si politice.** Iniţial, aceste obligaţii nu erau deosebit de 
împovărătoare, dar odată cu trecerea timpului relaţiile dintre ţările 
române şi Înalta Poartă au înclinat în mod categoric în favoarea 
celei din urmă. În a doua jumătate a secolului al XVI- lea, suma 
tributului plătit de voievozi a explodat, aducându-i în pragul ruinei 
şi incitând la o răscoală generală împotriva otomanilor.** Poarta s-a 
implicat tot mai mult în problemele legate de succesiune în 
principate din cauza, în mare parte, a competiţiei pentru tron şi a 
conflictelor factionale din interiorul principatelor.” Constanta 
amenintare reprezentata de prezenta numerosilor pretendenti in 
capitala imperială îi forţa pe domnitori să menţină la Înalta Poartă 
agenţi proprii (capuchehaiale), responsabili cu supravegherea 
problemelor de zi cu zi şi contracararea potenţialilor competitori.?9 

Dezbaterea referitoare la relaţia dintre Înalta Poartă şi ţările 
române s-a concentrat pe statutul juridic al celor din urmă. O 


controversa deosebit de aprinsa a suscitat si existenta capitulatiilor 
(ahdname), care - potrivit unora - dovedeste ca otomanii au 
recunoscut statutul autonom al Moldovei si Tárii Romanesti.* Voi 
prezenta detaliile acestei dezbateri în următoarele capitole, dar pot 
spune acum că această „căutare a capitulaţiilor” a dat puţine 
roade. În schimb, aşa cum nota Viorel Panaite, se pare că otomanii 
şi-au exercitat suzeranitatea conform practicilor cutumiare şi au 
considerat principatele române o parte integrală a „ţărilor bine 
păzite”, iar pe voievozi ca pe colectori de dări (haraguzar) numiţi de 
sultan.?? 

De-a lungul tármului Márii Negre si in tárile románe, Poarta a 
urmarit o strategie defensiva care contrazicea imaginea de regim 
bazat pe cucerire si expansiune. In urma ocupării coloniilor 
Genovei şi Veneţiei, care le-a oferit control deplin pe mare, 
otomanii nu au încercat să se extindă mai departe, în stepă. 
Nimic surprinzător - teritoriul slab populat nu constituia o ţintă 
atractivă. Printre soldaţii otomani, campaniile din nord nu erau 
deloc populare, căci condiţiile aspre şi frigul nu erau compensate 
de perspectiva prăzii.“ Nemulțumirea ienicerilor obligati sa 
participe la campania lui Osman II împotriva Uniunii Polono- 
Lituaniene în 1621 a fost unul dintre factorii care au dus la 
rebeliunea si regicidul din anul urmator.*' Aşadar, Poarta a fost 
mulţumită să menţină un hotar fortificat care să păzească intrarea 
în Marea Neagră, lăsând stepa la dispoziţia hanilor Crimeii. Abia în 
a doua jumătate a secolului al XVII-lea otomanii, descumpaniti de 
puterea în creştere a Cnezatului Moscovei, au adoptat o politică 
mai agresivă în regiune. 

Pentru a-şi apăra posesiunile în regiune, Poarta s-a bazat pe 
familia Ghirai şi pe guvernatorii celor două provincii (eyalet-uri) 
stabilite în Kefe (Cafla) şi Ozu, sau Oceakov (azi oraşul Oceakiv, în 
Ucraina). Cea din urmă, formată la sfârşitul secolului al XVI-lea, 
cuprindea teritorii de la Delta Dunării până la gurile râului Bug în 
nord şi funcţiona drept linie defensivă împotriva raidurilor 
cazacilor. Deşi fortăreaţa eponimă era centrul administrativ oficial 


al provinciei, puţini înalţi demnitari otomani doreau sa locuiască 
atât de departe, aşa că, în schimb, stăteau la Silistra, dincolo de 
fluviu şi vizavi de Ţara Românească. Din acest loc avantajos, nu 
numai că au apărat regiunea împotriva cazacilor, dar în acelaşi 
timp i-au supravegheat pe domnii moldoveni şi valahi.* 

La sfârşitul secolului al XVI-lea, Înalta Poartă a stabilit un sistem 
administrativ şi militar relativ coerent şi eficient, care îi permitea 
să-şi menţină dominaţia în regiunea Mării Negre şi a ţărilor 
române. Acest control nu era însă necontestat, ducând la o serie de 
conflicte şi războaie cu Uniunea Polono-Lituaniană. Tensiunile 
existente, produse de economia bazată pe raiduri a stepei şi de 
revendicările concurente ale ţărilor române, erau exacerbate de 
faptul că in mai multe ocazii în secolul al XVII-lea voievozii 
Moldovei au acţionat simultan ca tributari otomanilor şi vasali ai 
polonilor.? Chiar si în perioadele de pace între Poartă şi Uniunea 
Polono- Lituaniană disputa în legătură cu statutul ţărilor române 
fierbea în adânc. În acelaşi timp, aceleaşi tensiuni le puteau da 
putere unor actanti mai mici, oferindu-le posibilităţi de a jongla cu 
loialitatea şi de a face apel la un aliat mai puternic în vremuri 
dificile. 


Anatomia arenelor: Trei elite de la începutul epocii moderne 


şi 
mediul lor politic 


Imperiul Otoman 


Pentru mulţi istorici contemporani şi moderni, Imperiul Otoman 
era statul cu despotism total, cu instituţii destinate războiului şi 
cuceririi. Pentru nobilii polono-lituanieni, care îşi păstrau cu grijă 
pretioasele libertăţi şi nu voiau sa le împartă cu nimeni, imperiul 
clădit în jurul „casei” extinse a sultanului şi administrat de robii lui 
părea un fel de antiteză a unui sistem politic ideal, întruchipat de 
Uniunea Polono-Lituaniană. Acest sentiment domină descrierea 
făcută de Krzysztof Zbaraski, ambasadorul polono- 


lituanian la inalta Poarta in 1622-1623: 


Exista - asa cum au fost intotdeauna - numai doua stari in Turcia, desi ele includ 
mai multe ranguri si categorii. Prima [stare] este conducatorul insusi; cealalta sunt 
robii sai. Conducatorului îi aparţine absolutum dominium si el este, precum un zeu 


pe pământ, sursa tuturor lucrurilor fericite şi nefericite care se petrec în această 


tara. af 


Desi dominanta mult timp in istoriografie, viziunea asupra 
Imperiului Otoman ca despotism total s-a modificat radical in 
ultimele decenii. Cea mai importantă schimbare în această privinţă 
a fost adusă de respingerea paradigmei declinului, care vedea 
domnia sultanului Soliman (1520-1566) ca pe o culme a puterii 
otomane, urmată de un declin prelungit, ce a retrogradat altădată 
puternicul imperiu la statutul de „bolnavul Europei".? în contrast 
cu această teorie, cercetările academice recente au reevaluat 
secolele XVII-XVIII,  considerându-le nu ca pe o spirală 
descendentă, ci mai degrabă ca pe o perioadă de criză şi adaptare 
care a permis imperiului să supravieţuiască. Această tendinţă este 
pe deplin reflectată în noţiunea lui Baki Tezcan de „al Doilea 
Imperiu Otoman”, care prezenta statul sau sistemul guvernamental 
„postclasic” nu ca pe o umbră a trecutului său glorios, ci mai 
degrabă ca pe o entitate calitativ diferită de ceea ce fusese în 
perioada anterioará.?? 

Ce înseamnă asta? Pentru a răspunde la întrebare, este necesar 
să privim înapoi la evoluţia politică şi socială a imperiului. în urma 
apariţiei sale în secolul al XIV-lea, statul otoman a suferit 
numeroase transformări, cea mai semnificativă fiind centralizarea 
sa în timpul domniei lui Mahomed II. Resursele materiale pe care 
sultanul le-a dobândit prin expansiune teritorială şi integrare 
economică, precum şi prestigiul căpătat în urma cuceririi 
Constantinopolului i-au permis să-şi consolideze autoritatea şi să 
remodeleze elita imperială. Clanurile aristocratice vechi, cum ar fi 
Qandarli, şi puternicii bei de la frontieră au fost dati la o parte în 
favoarea sclavilor sultanului; sistemul timarurilor? s-a extins, 
alături de corpul ienicerilor. Veniturile mari obţinute de la 
populaţia plătitoare de taxe - raia (reaya) - iau furnizat sultanului 


mijloacele de a menţine o clasă militară şi administrativă in 
creştere (askeri). La apogeul puterii, principiul unui singur 
moştenitor şi practica fratricidului au avut ca scop păstrarea 
coeziunii dinastiei şi asigurarea poziţiei sultanului drept cap 
necontestat al statului 


: patrimonial." 
In a doua jumătate a secolului al XVI-lea, totuşi, sistemul a 


început să se destrame.“ Asa cum sustine Baki Tezcan, factorul- 
cheie a fost transformarea economică, şi anume o economie 
monetizată şi transformările sociale care au însoţit-o.“ Pentru a 
gasi noi surse de venit, aparatul imperial de colectare a veniturilor, 
bazat pe bunuri adunate de detinatorii timarurilor, trebuia sa fie 
restructurat. Astfel, incepand de la sfarsitul secolului al XVI- lea, 
timarurile au fost eliminate treptat si inlocuite de contracte de 
arendare a taxelor acordate celui care dadea mai mult prin 
sistemul iltizam* Aceste schimbări economice au avut consecinţe 
neintentionate, căci au propulsat noi actori sociali, care au pătruns 
în rândurile askeri-lor^ Influxul acestor „străini” (ecnebi) nu numai 
că a subminat graniţa existentă între reaya şi askeri, dar în acelaşi 
timp a impulsionat competiţia în rândurile elitei. În plus, 
monetizarea economiei le-a conferit membrilor clerului musulman 
atribuţii de legiuitori (ulema), a căror competenţă juridică a devenit 
indispensabilă în sfera guvernării imperiale.“ 

Aceste schimbări importante - monetizarea economiei otomane, 
schimbarea caracterului clasei askeri şi ascendenta politică a 
ulemalelor - au limitat treptat autoritatea sultanului. În urma 
urcării pe tron a lui Mahomed III, în 1595, practica fratricidului a 
dispărut efectiv, privându-i pe conducători de carisma militară de 
care se bucurau si  mutând tiparul succesiunii către 
primogenitura.** Noile reguli ale succesiunii au limitat si mai mult 
poziţia conducătorului, oferind baza constituirii unei opoziții care 
dispunea de posibilitatea de a-l înlocui pe sultan cu un alt membru 
al dinastiei. Astfel, anul 1622 a fost martorul primului regicid din 
istoria otomană si, până la sfârşitul secolului al XVII-lea, 


majoritatea sultanilor au fost inláturati cu forţa de pe tron. 

Revolta a devenit un incident tot mai frecvent în viaţa politică 
otomană. Trupele kapikulu, principalul punct de sprijin al „casei” 
patrimoniale a sultanului, au suferit o schimbare semnificativă în 
urma dispariţiei graniţei dintre askeri şi reaya. În timp ce mai 
înainte corpul ienicerilor consta in robi selecționați cu grijă, 
recrutaţi din rândul populaţiei creştine a imperiului prin sistemul 
devsirme?, influxul de musulmani născuţi liberi nu numai că a sporit 
dimensiunile acestei clase, ci i-a modificat şi natura. Pe măsură ce 
membrii lor se angajau în comerţ şi colectarea de dări, ienicerii s- 
au transformat într- un grup de presiune şi influenţă, gata să-şi 
protejeze interesele financiare împotriva oricăror încălcări ale 
acestora de către conducător sau alţi membri ai elitei, chiar prin 
intermediul revoltei armate.“ 

Armata regulată nu era singura care folosea rebeliunea ca 
instrument politic; şi alte grupuri din cadrul elitei aveau s-o facă 
curând. Karen Barkey sublinia că Poarta a acţionat ca un „mare 
planificator” în privinţa elitelor: schimbând numirile conform unor 
planuri diferenţiate, a evitat înrădăcinarea demnitarilor în posturile 
respective si a asigurat controlul asupra clasei conducătoare.“ În 
secolul al XVI-lea, această rotaţie a constituit o oportunitate pentru 
membrii elitelor centrale şi provinciale, căci deţinătorii de timaruri 
renuntau adesea din proprie voinţă la prebende, sperând sa 
primească loturi mai mari în viitor.“ Totuşi, la sfârşitul secolului, 
lucrurile au luat o întorsătură proastă pentru cavalerii provinciali. 
Pe de o parte, ecnebi şi funcţionarii din centrul imperiului au 
preluat ranguri mai înalte în administraţia provincială, blocând 
carierele askeri-lor din provincii." Pe de alta parte, pe măsură ce 
administraţia fiscală a suferit o tranziţie spre sistemul iltizam, 
numărul de timaruri a scăzut şi competiţia sa intensificat. În 
secolul al XVII-lea, practica renunţării la timaruri a încetat efectiv, 
iar spahii (sipahi) au ajuns sa vadă rotația ca pe o ameninţare mai 
degrabă decât ca pe o oportunitate. 

Deţinătorii de timaruri se cramponau de sursele lor de venit 


diminuate, iar superiorii lor nu erau nici ei într-o situaţie mai buna. 
Competiţia pentru funcţii în rândul guvernatorilor (sancakbey) şi 
guvernatorilor generali (beylerbey) a luat amploare, contribuind la 
accelerarea ritmului de rotaţie şi la perioade mai lungi de pauză. 
Aceasta a avut un efect negativ asupra finanţelor umera, deşi era 
de aşteptat să menţină „case bine echipate” şi să furnizeze trupe 
pentru campanii. Aşadar, pentru a-şi completa veniturile si a 
răspunde cererilor, guvernatorii s-au angajat tot mai mult într-o 
varietate de activităţi economice, printre care comerţ, împrumuturi 
si arendarea darilor.** 

Prinsi in aceasta competitie inversunata, demnitarii otomani din 
provincii au apelat din ce in ce mai mult la rebeliune pentru a-si 
pástra posturile. Acest lucru s-a intàmplat in contextul militarizárii 
zonelor rurale otomane, furnizand guvernatorilor deveniti rebeli 
mercenari bine pregatiti, recrutati cu miile de despotii rázboinici 
celali. În multe privinţe, aceste armate de mercenari au devenit 
„rebeli fără cauză”, rătăcind prin zonele rurale şi încercând să-şi 
facă loc cu forţa în rândurile askeri-lor.°° Comandanții detaşaţi 
pentru a restabili ordinea au început repede să folosească strategii 
de recrutare similare si au format armate de seimeni (sekban) 
proprii. După ce erau demobilizati, mercenarii se transformau în 
bandiți, perturband viata economică si dislocând populaţia rurală. 
Dezastrul provocat de celali a coincis cu o serie de bulversări 
demografice şi climatice, care au provocat haos în Anatolia la 
sfârşitul secolului al XVI-lea.*! 

Ca răspuns la această criză, autorităţile otomane au adoptat o 
atitudine flexibilă şi tolerantă cu privire la rebeli, negociind cu 
liderii lor şi oscilând între represiune şi cooptarea în sistemul 
guvernamental. O răscoală împotriva Portii nu mai era o cale fără 
de întoarcere şi a devenit o etapă în negocierile dintre centrul 
imperial şi rebeli.” Efectiv, un rebel putea deveni peste noapte un 
demnitar otoman respectat, ceea ce se întâmpla destul de frecvent. 

Aşadar, Imperiul Otoman din secolul al XVII-lea era un stat în 
constantă schimbare, întrucât profundele transformări sociale şi 


economice au restructurat arena politica a imperiului. Dat fiind ca 
modelul patrimonial din ,,perioada clasica” a lui Soliman a cedat 
încet, încet în fata noii ordini sociopolitice, multe instituţii au intrat 
într-o perioadă de criză sau chiar de declin. Asta nu a însemnat 
totuşi un declin general al imperiului, ci mai degrabă o ajustare 
adesea dureroasă şi tumultuoasă la noile condiţii şi provocări. 
Astfel, prin prisma tuturor aceste crize cu care s-a confruntat 
imperiul, secolul al XVII-lea apare nu ca o perioadă de decădere, ci 
mai degrabă ca una de adaptare. 


Uniunea Polono-Lituaniană 


La începutul lunii iulie 1569, după multe dispute şi schimbări 
spectaculoase, Uniunea de la Lublin a transformat uniunea 
dinastică dintre Coroana Polonă şi Marele Ducat al Lituaniei, care 
data de o vreme, într-un stat cunoscut sub numele de Uniunea 
Polono-Lituaniană. Deşi monarhiile mixte erau ceva comun în 
Europa de la începutul epocii moderne, traiectoria instituţională a 
Uniunii Polono-Lituaniene a produs un model atât de neobişnuit, că 
mulţi specialişti cred că nici măcar nu poate fi comparat cu alte 
state din acea perioadă.” Acest sistem politic aparte era în curs de 
realizare încă de la sfârşitul secolului al XIV-lea, fiind modelat de 
complexa dinamică din cadrul uniunii dinastice şi de acumularea 
de privilegii de către numerosii nobili, cei din urmă estimati la 6 
până la 8% din totalul populaţiei.” Aceşti factori au produs 
trăsăturile caracteristice Uniunii Polono-Lituaniene, incluzând 
vastele privilegii ale nobilimii şi monopolul asupra puterii, o viaţă 
parlamentară animată, monarhia electivă şi consolidarea „celei de- 
a doua iobăgii”. 

Deceniile de la mijlocul secolului al XVI-lea au constituit un 
punct de cotitură în cadrul acestei evoluţii. Respectiva perioadă a 
fost martora unei dezvoltări fără precedent a comerţului baltic cu 
cereale, care a adus mari beneficii nobilimii şi a antrenat 
dezvoltarea unei economii feudale orientate spre piaţă.” Stimulata 
de veniturile din comerţ, nobilimea de mijloc poloneză a lansat o 


ofensiva politica impotriva unei elite restranse concentrate la 
curtea regală. Nobilii cereau „executarea legii”, adică aplicarea 
legilor adesea ignorate de elita celor care deţineau puterea. Deşi 
cu rădăcini într-o retorică legalistă şi echitabilă, cererile acestei 
mişcări executorii implicau o vastă gamă de subiecte, incluzând 
reclamarea unor părţi înstrăinate ale domeniului regal, toleranţă 
religioasă şi unirea dintre Coroana Polonă şi Marele Ducat al 
Lituaniei. Cel mai important, ei au marcat emanciparea politică a 
micii nobilimi şi rolul ei în creştere în cadrul sistemului politic. Deşi 
iniţial aceste revendicări s-au lovit de ostilitatea conducătorilor, la 
începutul anilor 1560 ultimul rege din dinastia Jagiellona, 
Sigismund II August (1548-1572), a imbratisat mişcarea si a impus 
atât reforme interne, cât şi uniunea dintre Polonia şi Lituania. Cea 
mai mare parte a instituţiilor din Marele Ducat au fost puse de 
acord cu cele polone, ceea ce a pregătit terenul pentru actul din 
1569. De atunci înainte, Lituania şi Coroana vor avea acelaşi 
monarh ales şi o adunare reprezentativă (Seim), păstrându-şi 
totodată separate propriile ierarhii, armate şi vistierii. 

Moartea lui Sigismund August şi sfârşitul dinastiei Jagiellonilor 
în iulie 1572 au pus la încercare aceste aranjamente, lăsând în 
acelaşi timp cale liberă unei monarhii elective cu drepturi depline. 
Fiecare nobil avea dreptul să participe la alegere, iar regele ales 
era obligat să garanteze fundaţiile ordinii politice şi să se 
conformeze restricţiilor şi angajamentelor impuse de nobilime. 
Dacă încălca privilegiile, nobilii puteau să invoce dreptul lor de a 
renunţa la supunere şi chiar să se opună monarhului prin forţă 
militară.” Deşi conducătorul avea dreptul exclusiv de a numi 
demnitarii, abilitatea lui de a-şi alege susţinătorii era limitată de 
cutuma stabilită a mandatului pe viaţă. Aşadar, regii se pomeneau 
adesea având în subordine funcţionarii numiţi de predecesori, cu 
care nu erau întotdeauna în termeni buni. În plus, în secolul al 
XVII-lea a avut loc o criză de încredere între regi şi supuşii lor, 
care îi suspectau că urzeau comploturi pentru a distruge pretiosul 
lor sistem politic şi a institui un nedorit absolutum dominium?" 

Pentru nobilii polono-lituanieni, Seimul era Ja piece de résistance a 


Uniunii si o intruchipare vie a sistemului politic monarchia mixta. 
Regele era obligat prin lege sa il convoace macar o data la doi ani, 
desi imperativele politice duceau la sesiuni mult mai frecvente. 
Institutia, ce consta in monarhul insusi, inaltii demnitari membri in 
Senat si Camera Deputatilor alesi de dietele provinciale (sejmiki), 
era pivotul sistemului politic. Fiind organul reprezentativ central, 
avea largi puteri legislative si juridice si decidea in legatura cu o 
mare varietate de probleme, de la perceperea darilor si razboi la 
mici nemultumiri personale. Procesul de luare a deciziilor se baza 
pe stabilirea unui consens, deoarece toate legile trebuiau sa treaca 
fara voturi impotriva. Aceasta cerinta punea mare importanta pe 
negociere si compromis, dar facea ca procedurile sa fie greoaie, 
ducând adesea la perturbarea sau anularea întregului proces 
legislativ. În pofida evidentelor obstructionári procedurale, în 
prima jumătate a secolului al XVII-lea Seimul şi-a îndeplinit funcţia 
decizională destul de eficient. Totuşi, în urma tulburărilor de la 
jumătatea secolului al XVII-lea şi a factionalizárii în creştere a 
scenei politice, criza instituţională a început să prindă rădăcini. 
Începând din a doua jumătate a secolului, practica liberum veto 
(blocarea procedurilor cu un singur vot împotrivă) a paralizat tot 
mai mult instituţia, proces care a culminat în prima jumătate a 
secolului al XVIII-lea.” 

Seimul fiind tot mai incapabil să voteze legi şi să aprobe taxe, 
luarea deciziei s-a mutat către dietele provinciale, care constituiau 
coloana vertebrală a vieţii politice locale şi principala scenă pentru 
majoritatea nobililor. Adunările locale îndeplineau numeroase 
funcţii, inclusiv alegerea deputaţilor pentru Seim şi tribunale, 
aprobarea reglementărilor locale şi luarea deciziilor în probleme 
de percepere a dărilor. Această descentralizare instituţională a 
permis sistemului politic din Uniunea Polono-Lituaniana să facă 
faţă provocărilor imediate, dar în acelaşi timp a încurajat 
sentimentul regionalismului şi a dus la o structură descentralizată 
a puterii, cu autoritatea dispersată atât din punct de vedere 
institutional, cât şi geografic.” Nici infrastructura administrativă 
rudimentară, nici aparatul fiscal lamentabil de nedezvoltat nu erau 


in stare sa actioneze ca o forta centripeta, iar lipsa de coordonare 
dintre corpurile individuale a constituit o preocupare constantă. ® 

Teritoriile alăturate spațiilor moldovene şi otomane - 
voievodatele (wojewodztwa) Rutenia, Podolia, Braclaw, Kiev şi 
Volînia - aveau propriile particularităţi instituţionale şi sociale care 
le deosebeau de restul Uniunii Polono-Lituaniene. Procesul 
încorporării lor în Coroana Polonă s-a petrecut în două faze 
distincte. Rutenia şi Podolia au fost anexate în timpul fazei iniţiale 
a expansiunii regatului spre Marea Neagră de la jumătatea 
secolului al XIV-lea şi începutul secolului al XV-lea. În schimb, 
Volînia, Braclaw şi Kiev au fost posesiuni ale Marelui Ducat al 
Lituaniei până în 1569, când regele Sigismund August le-a cedat 
Coroanei pentru a pune capăt rezistenţei magnatilor lituanieni 
împotriva Uniunii de la Lublin. 

Constituirea politică şi socială a voievodatelor a reflectat aceste 
diferite traiectorii. La sfârşitul secolului al XVI-lea, Podolia şi mai 
ales Rutenia făceau parte din Coroană de peste două secole, iar 
viaţa lor sociopolitică nu se deosebea în mod semnificativ de cea a 
provinciilor centrale ale regatului. Nobilimea folosea limbile polonă 
şi latină în corespondenţa oficială şi viaţa de zi cu zi, iar elita locală 
a început să se lege prin relaţii de rudenie cu nobilii poloni încă din 
secolul al XIV-lea. Cu o nobilime mijlocie puternică şi sigură pe 
sine, versată în subtilitatile sistemului politic polon, viata politica 
locală din Rutenia se deosebea puţin de condiţiile din provinciile 
centrale ale Coroanei. 

În această privinţă, voievodatele ucrainene ofereau un contrast 
absolut; ele doar începuseră un proces extins de integrare politică. 
Nobilii locali din Volînia, Braclaw si Kiev erau mult mai putin 
numeroşi (numai 1% din populaţie) şi predominant ortodocşi; 
ruteana a rămas limba oficială a cancelariei, iar al Doilea Statut 
Lituanian a continuat să fie legea pamantului.*’ Această moştenire 
ruteano-lituaniană s-a dovedit la fel de durabilă în formarea 
domeniului nobiliar însuşi. Deşi reformele din anii 1560 au încercat 
să constituie, după modelul polon, o singură elită, egală în faţa 
legii, de fapt s-au impus trei diviziuni distincte: prinți sau cneji 


(knjazi), domni sau pani (pany) şi boieri dependenţi.“ Cnejii, care 
pretindeau ca descind din dinastii rutene şi lituaniene, au reuşit sa- 
şi păstreze titlurile şi hegemonia politică, în pofida protestelor 
nobilimii polone, înclinată spre egalitate.? Aşadar, la începutul 
secolului al XVII-lea, cele mai estice voievodate nu făceau decât să 
se adapteze încet la cultura politică a Coroanei.“ Deşi răscoala 
cazacilor din 1648 a accelerat acest proces, sentimentul 
regionalismului a persistat cel putin până la sfârşitul secolului.“ 

Uniunea de la Lublin a declanşat o masivă creştere a populaţiei 

în regiune, încurajată de eforturile de colonizare ale proprietarilor 
de pământ vechi şi noi, care au împins aşezările de frontieră în 
stepă. Au apărut mari latifundii; de exemplu, cneazul Constantin 
Vasile Ostrogski controla peste 80 de oraşe şi 2.760 de sate, fiind 
unul dintre cei mai mari proprietari de pământ nu numai din 
Uniunea Polono-Lituaniană, ci si din Europa.“ Însă dificultăţi 
majore limitau veniturile obţinute din aceste vaste proprietăţi. 
Şerbii erau insuficienti şi multi supuşi fugari plecau să se alăture 
cazacilor pentru a scăpa de obligaţiile feudale. Mâna de lucru 
disponibilă era şi ea mereu diminuată de raidurile tătarilor, ceea 
ce-i determina pe nobili să menţină mari contingente militare 
pentru a-i respinge pe prădători. În cele din urmă, nu exista nici o 
piaţă de desfacere adecvată care să facă exportul de grâne 
profitabil. Pe pământurile ucrainene nu s-a dezvoltat economia 
feudală care a caracterizat bazinul Vistulei, aflat mai la vest.“ În 
schimb, proprietarii de pământ obțineau venituri din creşterea 
vitelor, ca şi din taxe şi dijme. Totuşi, chiar dacă regiunea nu era 
dezvoltată din punct de vedere economic, marile proprietăţi ale 
magnatilor locali le furnizau suficiente venituri pentru a le asigura 
o poziţie de seamă în viaţa politică şi socială din Uniunea Polono- 
Lituaniană şi din întreaga regiune. 

Alături de diferenţele politice şi sociale, religia dominantă a 
separat teritoriile ucrainene de celelalte palatinate ale Coroanei 
Polone (însă nu şi de Marele Ducat). Populaţia din regiune era 
preponderent ortodoxă, ceea ce ducea la tensiuni cu conducătorii 
catolici şi cu ierarhia Bisericii. Deşi Confederaţia de la Varşovia (1573) 


le-a garantat nobililor libertatea religioasă, actul nu specifica 
mijloacele prin care să fie pus în aplicare, şi orice încercare de a 
rectifica situaţia era împiedicată de episcopii catolici. În acelaşi timp, 
multi magnati locali care actionasera ca patroni ai Bisericii Ortodoxe s- 
au convertit la catolicism pentru a-şi îmbunătăţi poziţia la curte. Deşi 
acest val de catolicizare nu a cuprins nobilimea mai modestă până în a 
doua jumătate a secolul al XVII-lea,“ criza profundă a Bisericii i-a făcut 
pe ierarhii ortodocşi să accepte autoritatea papală. Uniunea de la 
Brest, încheiată în octombrie 1596, a fost respinsă covârşitor de 
credincioşi si de facto a împărţit comunitatea ortodoxă in douà.9? 
Conflictul dintre tabere a dominat scena politică şi în plus a dus la 
escaladarea tensiunilor din regiune. 

În cele din urmă, expedițiile de jaf ale tătarilor au fost o 
constantă ameninţare. Potrivit estimărilor făcute de Maurycy Horn, 
doar în prima jumătate a secolului al XVII-lea, au avut loc cel puţin 
75 de raiduri, însă cifrele reale sunt probabil mult mai mari.” 
Minuscula armată permanentă a Coroanei, de 2.000 de oameni, 
răspândită din loc în loc de-a lungul graniţei de 1.000 de kilometri, 
nu putea să protejeze regiunea ori să oprească hemoragia 
populaţiei. Aceasta a dus la o masivă militarizare a regiunii, căci 
proprietarii de pământ locali şi-au format armate proprii, care 
ajungeau frecvent la dimensiuni considerabile. Deşi nu este clar cât 
de mari erau aceste trupe private, este evident că ele depăşeau cu 
mult forţele regale." Aşadar, acumularea militară a furnizat 
magnatilor locali o altă resursă valoroasă, pe care o puteau folosi 
pentru a-şi proteja proprietăţile ori pentru a-şi urma planurile 
politice. 


Ţările române 


Deşi Moldova şi Valahia s-au format ca entităţi politice distincte 
independent una de alta şi conform unor programe diferite, ele au 
produs sisteme instituţionale şi sociale similare care justifică 
prezentarea lor împreună. Cu toate că apariţia principatelor pe 
scena istorică datorează mult legăturilor lor iniţiale cu Regatul 


Ungariei, structurile lor politice si mijloacele de legitimitate tineau 
mai degrabă de tradiţiile bizantine decât de cele ungare. În vârful 
ierarhiei politice se afla voievodul, care adopta postura unui 
autocrat ortodox.” În practică însă, conducătorii exercitau 
autoritatea împreună cu marii boieri locali, care deţineau o 
considerabilă influenţă în sfatul domnesc.” Deşi la început a fost o 
instituţie judiciară şi consultativă, sfatul participa la procesul de 
luare a deciziilor, făcând legătura între curte şi ţară. 

Până la sfârşitul secolului al XVI-lea, tronurile Moldovei şi Ţării 
Româneşti au rămas în mâinile dinastiilor locale - Bogdanesti- 
Musatini şi, respectiv, Basarabi. Cu toate că apartenenţa la dinastie 
era o preconditie pentru urcarea pe tron, tiparul foarte neregulat al 
succesiunii a dus la conflicte frecvente în cadrul dinastiei extinse. 
Totuşi, la începutul secolului al XVII-lea, acest principiu dinastic a 
slăbit în mod vizibil. În secolul al XVII- lea domnitorii proveneau în 
cele mai multe cazuri din rândurile boierilor sau ale elitelor 
ortodoxe din Istanbul, şi deseori născoceau genealogii dinastice 
pentru a-şi susţine legitimitatea. Această ofertă excedentară de 
potenţiali conducători a fost în plus complicată de rolul tot mai 
mare pe care Înalta Poartă îl juca în numirea şi confirmarea 
voievozilor. Începând de la jumătatea secolului al XVI-lea, un 
număr tot mai mare de pretendenți s-au îndreptat spre Istanbul, 
ducând la o instabilitate tot mai mare a funcţiei voievodale şi 
accelerând ritmul rotației la tron. În medie, un domnitor din secolul 
al XVII-lea rămânea pe tron numai trei ani în Moldova, iar în Ţara 
Românească doar cu un an mai mult. Unii domnitori - precum 
Matei Basarab (1632-1654) şi Constantin Brâncoveanu (1688- 
1714), în Ţara Românească, şi Vasile Lupu (1634-1653), în Moldova 
- au reuşit să deţină puterea mult mai mult, dar toţi riscau 
permanent mazilirea şi executarea. 

Originile şi natura clasei boierilor s-au aflat în centrul unei 
dezbateri istoriografice aprinse, specialiştii nepunându-se de acord 
asupra criteriului esenţial pentru a deveni membru al acestei clase 
- controlul asupra proprietăţii funciare sau deținerea de functii.” 
Totuşi, până la jumătatea secolului al XVIII-lea, când o serie de 


reforme au remodelat statutul boierilor, a fost mai degraba o 
chestiune de recunoastere sociala decat de criterii oficiale. Pragul 
de intrare in rangurile elitei era constituit de posesia unei 
proprietăţi funciare, controlul asupra forţei de muncă a iobagilor, 
genealogia şi deținerea unei funcţii, cea din urmă devenind odată 
cu trecerea timpului criteriul decisiv.” De fapt, în cursul secolului 
al XVII-lea, limitele clasei boierilor au rămas neclare, făcând relativ 
uşor pentru străini să se integreze în elita locală, prin intermediul 
numirii într-o funcţie, achiziţionării de pământ în principat şi 
căsătorie. 

A doua jumătate a secolului al XVI-lea şi începutul secolului al 
XVII-lea au constituit o perioadă de reconfigurare politică şi socială 
majoră în ţările române. În primul rând, presiunea fiscală otomană 
a contribuit la consolidarea structurilor administrative, căci 
domnitorii au căutat să îndeplinească solicitările Porții. Desi în 
cursul secolului al XV-lea controlul voievozilor asupra regiunilor 
periferice era limitat, nevoia de a strânge haraciul a dat un impuls 
extinderii aparatului de colectare a veniturilor şi a crescut povara 
fiscală.' In al doilea rând, consecinţa nedorită a acestei cereri in 
creştere de resurse financiare a fost o tranziţie rapidă către 
economia monetizata pentru a îndeplini exigenţele fiscale.” 
Aceastà monetizare fortata a perturbat comunitatile taranesti si 
proprietátile boieresti independente, aruncandu-le in economia de 
piatà. 

Structurile sociale s-au adaptat la noile realitàti economice, 
schimbánd modul in care boierii se defineau pe sine. Treptat, 
detinerea de functii sau dregatorii a eclipsat celelalte criterii ca 
indicator primar al statutului social privilegiat, pana in punctul in 
care noţiunile de „boier” şi „deţinător de funcţii” au devenit efectiv 
sinonime." Noua generaţie de boieri a acceptat schimbările 
economice, angajându-se în activităţi profitabile, precum creşterea 
vitelor şi comerţul cu grâne. Aceştia au beneficiat de asemenea de 
un control mai mare asupra mâinii de lucru, deoarece povara 
dărilor a forţat multe comunităţi săteşti să accepte să intre sub 
tutela lor. Au făcut de asemenea un mare pas înainte în stabilizarea 


si cresterea mainii de lucru aservite, restrictionand libertatea de 
miscare a serbilor. Desi in Moldova si Tara Romaneasca serbia nu 
a atins niciodata coeziunea de la nivelul celei din Uniunea Polono- 
Lituaniană, aceasta a furnizat elitei locale o bază economică 
stabilá."? 

Aceastà transformare a avut importante implicatii culturale. 
Potrivit lui Petre Panaitescu, la sfársitul secolului al XVI-lea si in 
cel de-al XVII-lea un nou idiom cultural a apárut in cadrul elitei, 
care a abandonat cultura slavonà traditionala, sustinuta de 
cercurile din jurul domnitorului si al Bisericii Ortodoxe, stabilind in 
schimb o noua traditie literará si istoriografica in limba romana, 
compusă de boierii înşişi. În timp ce unii membri ai elitei au 
incercat sa apere pozitia slavonei si sa o transforme intr-un agent 
mult mai flexibil, la jumátatea secolului limba romana s-a impus in 
traditia literara dominanta. 

Transformarea economiilor Moldovei şi Tárii Româneşti si 
schimbările structurale din cadrul clasei boierilor erau intim legate 
de un alt fenomen esenţial din secolul al XVII-lea. Începând din a 
doua jumătate a secolului al XVI-lea, principatele au cunoscut un 
val crescând de imigrație din teritoriile aflate la sud de Dunăre. 
Aceşti nou-veniti, descrişi in istoriografia română ca „greco- 
levantini”, ori „prefanarioţi”, au ajuns in Moldova si Tara 
Românească fie din proprie iniţiativă, fie insotindu-i pe voievozii 
numiti de Poartá. Profitand de resursele lor financiare si de 
legáturile stránse cu domnitorii, ei au reusit sa obtina posturi in 
ierarhia administrativa, dandu-i la o parte pe competitorii locali. 
Încet-încet, aceste familii au reuşit să se integreze în elita locală 
prin intermediul căsătoriilor si achiziţionării de pământ.*! 
Preluarea dregătoriilor si a pământului de către nou-veniti a 
condus la o reacţie adversă din partea boierilor locali privaţi de 
drepturi, care au recurs frecvent la violenţă împotriva celor 
percepuți ca intrusi, cu un succes limitat insá.?? 

Impactul influxului de „greco-levantini” în rândul boierilor a avut 
consecinţe uriaşe şi a jucat un rol decisiv în formarea relaţiilor de 
patronaj transfrontalier. Aşa cum a subliniat Radu Păun, pentru 


familiile de seamă „greco-levantine” - precum Ruset, Caragea ori 
Asan - integrarea în elita locală nu a însemnat renunţarea la 
sursele lor de putere sociale şi politice din centrul imperiului. În 
schimb, ei au devenit „actori sociali multipozitionati, în sensul ca 
acționau în mai multe arene în acelaşi timp”. Făcând parte din 
arenele politice moldo-valaha şi otomană, ei acționau frecvent ca 
mediatori ce facilitau legăturile de patronaj transfrontalier între 
ţările române şi capitala imperială. 

Astfel, în secolul al XVIl-lea, elitele din Moldova si Tara 
Românească au trecut printr-o perioadă de transformare rapidă, 
care a creat noi posibilităţi, dar în acelaşi timp a adus noi 
provocări. Motivată de cereri fiscale, schimbarea de la tiparele 
economice tradiţionale la o economie monetară a furnizat clasei 
boierilor noi surse de venit şi a stimulat extinderea şerbiei. 
Restructurarea aparatului de strângere a veniturilor gi 
consolidarea teritorială au transformat de asemenea accesul 
boierilor la funcţii înalte într- o componentă importantă a statutului 
elitei. În acelaşi timp, competiţia în creştere din cadrul elitei, 
influxul de greco-levantini şi rapida schimbare a domnitorilor pe 
tron au mărit instabilitatea politică şi au oferit motivaţia de a 
construi structuri factionale drept mecanism de rezolvare a 
problemelor. 


Ascensiunea facțiunii 


Elitele otomane, polono-lituaniene si moldo-valahe de la începutul 
epocii moderne acționau în diferite medii politice, fiecare cu reguli, 
oportunităţi şi constrângeri distincte. Ce puteau avea în comun 
aceste arene disparate pentru a justifica includerea lor în cadrul 
aceluiaşi model? Este adevărat, să le pui pe picior de egalitate 
poate părea o misiune sortită eşecului. Cu toate acestea, după ce 
analizăm evenimentele din practica politică şi distribuţia puterii în 
cadrul elitei, putem identifica tendinţele comune. Acest lucru este 
bine ilustrat de compararea a trei afirmaţii ale unor specialişti în 
istoria polono-lituaniană, otomană şi românească: 


Elita politica polona era strans legata de magnati, care si-au asigurat pentru ei ori 
pentru protejatii lor toate fhnctiile-cheie din provincie [...]. Probabil ca regele 
polon nu poate fi considerat capul statului la fel cum poate fi considerat capul 


propriei factiuni, mai mult sau mai putin egal cu ceilalti.°* 
Puterile sultanului au devenit dispersate şi contestate. In loc să aparţină unui stat 


E 


înţeles ca o „casă” imperială, puterea s-a împărţit între „casele” elitei divizate de 
rivalități factionale. Periodic, sultanii au încercat să reînvie rolul conducătorului 


războinic, ca în timpul domniei lui Mustafa II (1695-1703), în cazul acestuia cu un 
rezultat dezastruos.?? 


[E]rau chiar mai multi boieri plasați în fruntea unor clientele cu orientări interne 
divergente. [.] Aceştia erau caracterizați de izvoarele vremii drept „chivernisitori" 
ai ţării, „alfa şi omega”, dar şi „matca tuturor relelor” vremii lor, lupta lor fiind mai 
mult pentru susţinerea unui domn sau altul, în fhnctie de înrudiri sau interese 


personale [...] mai adesea domnii încercau să-i înlăture prin otrăvire, însă cu puţine 


şanse de succes.86 


Aceste descrieri, formulate independent una de alta, aruncă 
lumină asupra unei ameninţări obişnuite care a existat în istoria 
regiunii în secolul al XVII- lea. Puterea politică s-a mutat de la 
conducătorii statului la membrii elitei aflaţi la cârma propriilor 
reţele de patronaj. Această cedare a puterii şi resurselor politice, 
pe care o putem numi „ascensiunea facțiunii”, însemna o 
traiectorie comună cu evoluţia politică, în pofida deosebirilor 
instituţionale evidente dintre arene. 

Principala trăsătură a acestei tendinţe generale a fost o tot mai 
mare dependenţă de legăturile patron-client pentru recrutarea în 
funcţii publice şi avansarea ulterioară în carieră. Câştigarea 
accesului la funcţii şi poziţii de putere a constituit o resursă 
valoroasă şi rară. Pe măsură ce secolul al XVII- lea avansa, 
lucrurile au devenit şi mai dificile, căci competiţia tot mai mare a 
depăşit numărul de posturi râvnite. Acest fenomen a fost mai vizibil 
printre demnitarii otomani, unde influxul de ecnebi a depăşit 
capacitatea administraţiei de a se adapta la interesele şi aspiraţiile 
clasei militare. Chiar şi când sistemul tradiţional de recrutare, 
„luarea” copiilor (devşirme), a decăzut, problema unor candidaţi 
prea numeroşi care concurau pentru prea puţine poziţii a rămas 
nerezolvată.” Un proces similar a avut loc in Moldova si Tara 


Romaneasca, unde imigratia greco-levantinilor a marit competitia 
pentru un numar limitat de posturi. Situatia era oarecum diferita in 
cazul Uniunii Polono-Lituaniene, unde mosiile nobililor nu s-au 
confruntat cu asemenea provocari. Totusi, numarul limitat de 
dregatorii disponibile si numarul mare de nobili faceau lupta 
pentru funcţii similară ca ferocitate, o problema agravată şi mai 
mult de mandatul pe viaţă al titularilor. 

Pentru a rămâne la putere, demnitarii de rang înalt au început 
să-şi extindă reţelele de patronaj prin cooptarea parvenitilor 
ambitiosi, care sperau că susţinerea demnitarilor le va oferi un 
avantaj în carieră în faţa concurenţilor. Această tendinţă a dus la 
crearea aşa-numitelor kapi - „casele” inaltilor demnitari, modelate 
după „casa” sultanului, legate de liderii lor prin reţele complexe de 
rudenie, sclavie politică şi patronaj. Aceste extinse edificii politice 
erau categoric orientate spre un scop pragmatic şi menite să 
mărească influenţa capilor lor în cadrul administraţiei şi al 
viitoarelor cariere ale subordonatilor lor. La sfârşitul secolului al 
XVII-lea, sistemul se dovedise atât de plin de succes, încât pusese 
în umbră alte canale de recrutare în 
birocraţia otomana.®® 

În Uniunea Polono-Lituaniană, modelul diferea într-o oarecare 
măsură din cauza structurii descentralizate şi a rolului important al 
adunărilor reprezentative. Cu toate acestea, logica aflată la baza 
lui era similară. Deşi magnații se bucurau de o poziţie mult mai 
sigură decât cea a omologilor lor moldo-valahi şi otomani, ei erau 
nevoiţi să menţină o prezenţă constantă în adunările locale pentru 
a-şi asigura susţinerea locală a întreprinderilor lor politice. Au 
realizat aceasta prin atragerea liderilor de opinie locali, care în 
schimb îi influentau pe nobilii obisnuiti.?? Din punctul de vedere al 
clienţilor, asocierea cu un magnat puternic le oferea acces la 
curtea regală şi perspective de numire în posturi oficiale. Deşi 
majoritatea poziţiilor de rang inferior nu contau prea mult în 
termeni de autoritate ori câştig economic, acestea le-au permis 
deţinătorilor lor să se distingă din masa nobilimii şi erau de aceea 
râvnite de indivizii aspiranti. 


Interesele economice convergeau cu cele politice. În secolul al 
XVII-lea, Europa de Est a fost martora multor schimbări cu impact 
economic şi social, care au epuizat averea elitelor. În Imperiul 
Otoman, sistemul rotației, menit să vină în întâmpinarea 
interesului multor solicitanti, a mărit ritmul: durata detinerii unei 
funcţii a devenit mai scurtă, în timp ce perioadele în afara 
serviciului au devenit mai lungi.” Asta a pus o povară grea asupra 
membrilor elitei, de la care lumea se aştepta să menţină şi să 
finanţeze ,casele" chiar si în afara rotației. Pe măsură ce 
cheltuielile au crescut, iar competiţia s-a intensificat, o serie de 
războaie, rebeliuni şi crize de mediu şi demografice au redus 
sursele tradiţionale de venit.” În Uniunea Polono- Lituanianá si 
ţările române, declinul economic şi haosul provocat de 
numeroasele războaie i-au sărăcit pe mulţi nobili şi boieri, 
obligându-i să caute ajutor şi protecţie la potentatii locali. 

Astfel, reţelele de patronaj au devenit adevărate sisteme de 
colectare si redistribuire a veniturilor. În rândul birocraţiei 
otomane, costul în creştere al competiţiei politice suportat de 
membrii elitei a sporit implicarea lor în activitatea economică, mai 
ales prin intermediul arendării dărilor, ca mijloc de a finanța 
„casele” lor politice.” Contractele iltizam ofereau un mecanism 
flexibil pentru finanţarea ,casei" politice, prin care un înalt 
demnitar îi putea delega pe clienţii lui să colecteze taxele pe teren 
ori să le determine pe notabilitatile din provincii să acţioneze ca 
agenţii lui. În acest fel, reţelele factionale şi arendarea dărilor s-au 
întărit unele pe altele, legând elitele de la periferie de centrul 
imperial.% 

Pentru nobilimea polono-lituaniana şi boierii moldo-valahi, 
colectarea dărilor nu a oferit aceleaşi recompense ca pentru 
demnitarii otomani. Sistemul provizoriu de colectare a veniturilor 
din Uniunea Polono- Lituaniană s-a dovedit ineficient şi nu a reuşit, 
în mod repetat, să strângă sumele aşteptate. La rândul lor, povara 
fiscală oneroasa şi evaziunea generalizată din Moldova si Tara 
Românească i-au expus pe colectorii de dări la riscul de a plăti 
diferenţa din propriul buzunar.” Insă deținerea de funcţii a 


furnizat oportunitati de imbogatire prin comisioane si extorcare de 
la populaţie. În schimb, magnatii polono-lituanieni îşi foloseau 
marile moşii pentru a-şi extinde influenţa politică dând în arendă 
propriile domenii ori pământurile regale pe care le controlau 
clienţilor lor nobili, într-un mod deloc diferit de felul în care înalții 
demnitari otomani foloseau iltizam.’ 

In fine, o altă fatetá a ascensiunii facțiunii se referă la 
problemele militare. Acest fenomen se manifesta la două niveluri. 
Pe de o parte, comandanții militari îşi foloseau poziţia pentru a-şi 
promova clienţii în posturi de ofiţeri şi pentru a se pune bine pe 
lângă membrii obişnuiţi.” Pe măsură ce facțiunile concurente au 
început să pătrundă în unităţile militare, armata s-a politizat, 
soldaţii luând partea patronilor lor în perioadele de conflicte 
politice. Pe de alta parte, secolul al XVII-lea a văzut cum 
conducatorii de factiuni isi recrutau propriile trupe in afara 
sistemului existent.” Conflictele şi tulburările de la sfârşitul 
secolului al XVI-lea şi începutul secolului al XVII-lea au produs o 
rezervă pregătită de militari, bărbaţi care căutau de lucru, pe care 
i-au găsit pe statul de plată al potentatilor locali. Cu o forţă de 
luptă proprie, înalții demnitari otomani şi magnații polono- 
lituanieni puteau să se folosească de trupele lor pentru a-şi asigura 
numirile, a-şi intimida opoziţia ori pentru a rezista autorităţilor 
centrale.?? 

Aceastà acumulare politica, financiarà si militara a factiunilor a 
schimbat echilibrul de putere din cadrul arenelor individuale, 
intárind pozitia demnitarilor de rang inalt in detrimentul 
monarhilor si institutiilor centrale. Pentru cá nu erau in stare sá 
scape de aceasta suprematie, conducatorii au intrat in disputa 
politica, construindu-şi reţele de patronaj si concurând pentru 
resurse cu alti lideri de factiuni, promovandu-si propriii favoriti si 
crescand mizele in competitie. Rezultatul a fost o criza in crestere 
a coordonarii dintre factiunile individuale, care a perturbat adesea 
iniţiativele politice şi militare. 

Ar fi uşor de interpretat aceste schimbări ca o dovadă a scăderii 


standardelor serviciului din partea elitelor oportuniste. Totusi, 
realitatea se pare că a fost mult mai complexă. In timp ce 
expansiunea retelelor de patronaj a privatizat o mare parte a 
resurselor vehiculate in arenele politice si ierarhiile administrative 
dezbinate, membrii factiunilor nu au cautat sa saboteze sistemul 
politic. De fapt, retelele de patronaj au jucat un rol central in 
zonele-cheie ale guvernării, cum ar fi strângerea de venituri si 
mobilizarea militară.” Cu toate acestea, obiectivele lor politice nu 
erau neapărat în acord cu ceea ce noi am putea numi interesul de 
stat, iar resursele pe care le controlau se puteau uşor întoarce 
împotriva autorităţilor centrale. 

Aşadar, în pofida diferenţelor de neşters care existau între 
arenele politice otomană, polono-lituaniană şi moldo-valahă, putem 
discerne un tipar comun de întemeiere a factiunilor şi privatizare a 
resurselor în timpul secolului al XVII-lea. În loc să fie un semn al 
declinului, expansiunea reţelelor de patronaj a avut loc ca răspuns 
la provocările antrenate de noile circumstanţe, furnizând elitelor 
din Europa de Est un mecanism de rezolvare a problemelor într-un 
mediu tot mai competitiv şi volatil. Cumulativ, aceste schimbări au 
avut o influenţă transformatoare asupra modelelor vieţii politice, 
schimbând echilibrul de putere dintre conducător şi elită şi 
contribuind la creşterea privatizării resurselor şi responsabilitatilor 
administrative. În partea următoare, voi arăta cum anume s-a 
manifestat această acumulare de facţiuni în context transfrontalier. 


2. Timar - în Evul Mediu, lot de pământ pe care sultanul îl dădea în proprietate 
temporară, în schimbul prestării serviciului militar (n. tr.). 

3. Devşirme-, mecanism de recrutare a clasei administrative otomane, bazat pe 
prelevarea de adolescenţi (majoritatea nemusulmani) din provinciile imperiului; 
aceştia urmau o perioadă de pregătire la Istanbul şi, ulterior, intrau în serviciile 
militare, administrative sau de palat (n. a.). 


PARTEA ÎNTÂI 
MECANISMELE PATRONAJULUI 
TRANSFRONTALIER 


2 
CONSTRUIREA DE PUNTI, CONSTRUIREA 
INCREDERII 


Încrederea reprezintă partea leului în interacţiunile umane. Ea 
înlesneşte cooperarea, reduce riscurile inerente asocierii şi 
permite actorilor sociali sa anticipeze comportamentul 
partenerilor. Cu cât este mai mare miza, cu atât devine mai 
importantă încrederea între parteneri. În această privinţă, politica 
factionala era categoric un joc cu miză mare, deoarece participanţii 
riscau neîncetat să-şi piardă proprietatea, averea şi viaţa, astfel 
încât încrederea devenea o preocupare de bază. 

În mediul competitiv al Europei de Est din secolul al XVII-lea, în 
care se practica înjunghierea pe la spate, încrederea era greu de 
găsit. Membrii elitei concurau de obicei pentru resurse limitate şi 
erau nerăbdători să-i înlăture pe rivalii lor prin subversiune ori 
sabotaj. Distantele uriaşe, dar şi comunicațiile slabe nu făceau 
decât să mărească aceste riscuri, iar pentru oficialități era dificil să 
controleze situaţia. Această ameninţare constantă este foarte bine 
ilustrată de ceea ce Gunhan Borekşi a denumit „dilema marelui 
vizir”.! În cazul unui mare vizir, părăsirea Istanbulului pentru a 
conduce o campanie reprezenta un risc considerabil de a fi 
destituit, deoarece duşmanii lui de la Poartă puteau să-i exploateze 
absenţa pentru a-l discredita în ochii sultanului şi a pune mâna ei 
pe putere. Nici delegarea comenzii militare nu îndepărta 
ameninţarea în întregime: dacă persoana numită în funcţie obținea 
o mare victorie, putea să-şi folosească prestigiul pentru a lua locul 
demnitarului. 

Ca să-şi consolideze poziţia, înalții demnitari se bazau pe clienti, 
strategic plasați în cadrul aparatului birocratic şi având menirea de 
a contracara concurenţa. În acest sens, relaţiile de patronaj din 
secolul al XVII-lea erau relaţii bazate pe încredere, în care relaţiile 


dintre ,membri” supuneau pe termen lung intreprinderile colective 
importante unor riscuri precum activitatea ilegala, greselile ori 
esecurile celorlalţi membri ai retelei.? Cu toate acestea, instituirea 
legăturilor de tip patron-client doar a evitat problema încrederii în 
loc s-o rezolve, de vreme ce clienţii puteau să dezerteze dacă asta 
se potrivea cu interesele lor. Prin urmare, pentru a asigura 
viabilitatea edificiului lor politic, potenţialii întemeietori de facţiuni 
trebuiau să dezvolte mecanisme de relationare care să le asigure 
loialitatea şi să reducă riscurile inerente. 

În mod ideal, întemeietorii de facţiuni erau nevoiţi să-şi recruteze 
partenerii dintr-un grup bine sudat de cunoştinţe, cu vechi 
antecedente de cooperare de succes. Aceasta a favorizat 
,inchiderea" facțiunii, deoarece „reţelele închise - adică acele 
reţele în care oamenii sunt conectaţi în aşa fel încât acest 
comportament nu trece neobservat - creează un avantaj, reducând 
riscurile care altfel ar inhiba încrederea”.* Totuşi, „închiderea” 
avea un pret, impunând limite înguste abilității unei facţiuni de a 
creşte şi a-şi extinde baza de putere. Prin urmare, o strategie 
viabilă cerea să obţii un echilibru între închidere şi intermediere, 
„coordonând oameni in care ar fi bine, dar riscant, să te increzi”*. 

Necesitatea de a reconcilia aceste două imperative i-a făcut pe 
membrii elitei să dezvolte mecanisme de relationare, cu intenţia de 
a integra noi membri şi a reduce riscul dezertării. Conţinutul exact 
al acestor seturi de instrumente ale întemeierii de facţiuni, cum am 
ales să le numesc, varia în mod considerabil de la o arenă la alta, 
depinzând de instituţii sociopolitice, practici stabilite şi idiomuri 
culturale împărtăşite de respectivele elite. De exemplu, sistemul 
sclaviei politice, un element fundamental al „caselor” politice 
otomane, nu avea un echivalent în Uniunea Polono-Lituaniana ori 
în ţările române, unde libertatea personală era o condiţie 
prealabilă pentru participarea la viaţa politică. În ciuda tuturor 
deosebirilor, eforturile şi instrumentele folosite serveau totuşi 
aceluiaşi scop, şi anume construirea unui sistem politic coerent. 

Faptul că ne gândim la întemeierea de facţiuni în termeni de 
instrumente are avantajul de a sublinia abordarea pragmatică a 


elitelor din epoca moderna timpurie. Jane Hathaway observa ca 
oficialitatile otomane incercau sa stabileasca un sistem omogen 
care se mentinea unit printr-un singur mecanism de relationare.? 
Individual, înalții demnitari au acumulat încetul cu încetul propriile 
reţele de-a lungul carierei, cooptând potenţiali clienţi când aveau 
ocazia. Structura factiunilor era mai asemănătoare cu bricolajul, 
reprezentând o varietate de legături sociale, formate în mod 
punctual şi folosind mai multe mecanisme de relationare. 

Între închidere şi intermediere, patronajul transfrontalier înclina 
puternic spre cea din urmă, căci oferea acces la resurse altfel 
indisponibile. Pe de o parte, această trăsătură făcea cooperarea 
atractivă, iar pe de alta exacerba problemele de încredere. În afară 
de faptul că trăiau în spatii geografice diferite, înalții demnitari 
otomani, nobilii polono-lituanieni şi boierii moldoveni şi valahi 
acționau în medii sociopolitice si culturale diferite. Lumile lor 
sociale se intersectau în mod sporadic, iar contactul direct nu era 
frecvent. Nu fusese pus la punct un mecanism fiabil al reputației 
pentru a reduce riscul abaterii. Regulile care guvernau diferite 
arene făceau de asemenea ca multe instrumente clasice de 
întemeiere a factiunilor sa fie incompatibile cu necesităţile 
patronajului transfrontalier. Propriu-zis, pentru a edifica un sistem 
eficient din punct de vedere politic, elitele din secolul al XVII-lea au 
fost nevoite să inoveze, calibrându-şi instrumentele de întemeiere a 
facțiunii şi creând mecanisme alternative de relationare. Faptul cá 
au depus eforturi enorme pentru a face asta mărturiseşte cât de 
important era pentru ei să ajungă dincolo de hotare. 


Rolul familiei 


Politica de la începutul epocii moderne gravita în jurul familiei. Era 
ceva obişnuit ca oamenii să gândească în termenii genealogiei 
patrimoniale multigenerationale, iar imperativele reproducerii 
biologice si sociale modelau practicile sociale şi strategiile 
politice. Membrii familiei erau o sursă la îndemână de recruți 


pentru initiativele politice, iar casatoriile serveau la edificarea si 
cimentarea aliantelor. Aceasta se aplica in mod egal elitelor 
otomane, polono-lituaniene si moldo-valahe, cu toate ca modul in 
care operau aceste legaturi varia in functie de normele legale, 
sociale si culturale ale fiecarui mediu. 

În Uniunea Polono-Lituaniană si ţările române, practica 
dominantă a moştenirii parţiale se număra printre cele mai importante 
trăsături ale strategiilor familiale. Obligatia de a împărţi proprietatea 
între toţi moştenitorii prezenta un risc important pentru stabilitatea 
poziţiei materiale şi politice a succesiunii pe termen lung. În Moldova 
şi Ţara Românească, practica împărţirii moşiilor boierilor a dus la 
valuri recurente de fragmentare şi consolidare care au continuat în 
toată perioada modernă timpurie şi au provocat decăderea multor mari 
familii boiereşti.” În Uniunea Polono- Lituaniană, familiile magnatilor 
au încercat să evite acest risc înființând aşa- zise ordonanţe (ordynacje) 
menite să ocolească normele cutumiare şi să salveze proprietăţile 
funciare pentru generaţiile viitoare.? Totuşi, în ciuda acestei relative 
instabilitati, statutul material şi politic al acestor elite era mult mai 
sigur decât al celor otomane. 

Modelul otoman al relaţiilor familiale urma un tipar diferit, cu 
rădăcini în tradiţia legală hanafita* şi influenţat de modelul oferit 
de „casa” sultanului. La fel ca elitele creştine, elita musulmană 
folosea sistemul fundațiilor pioase (vakf) pentru a ocoli regulile 
moştenirii si a evita dispersarea resurselor economice ale familiei.? 
Cu toate acestea, abilitatea de a transmite averea descendenților 
era mult limitată de statutul lor de robi ai sultanului (kuli), care 
formau coloana vertebrală a identităţii colective şi puterii politice a 
grupului. Într-adevăr, proprietatea lor putea fi subiectul confiscării 
(musadere) in orice moment.'® Desi această practică era aplicată 
mai puţin frecvent în secolul al XVil-lea şi nu viza de regulă 
posesiunile inaltilor demnitari, care nu puteau fi identificate în 
întregime, ea a pus elita otomană într-o poziţie mult mai precară 
decât cea a nobililor polono-lituanieni şi a boierilor moldo-valahi.!! 

Ceea ce îi deosebea pe otomani de celelalte elite din regiune era 


ubicuitatea sclaviei politice ca instrument de înfiinţare a factiunii. 
Modelul stabilit de „casa” domnitoare, care urma o bine stabilită 
tradiţie islamică, a fost copiat in maniera unui fractal, înalții 
funcţionari otomani stabilindu-şi propriile kapi) În loc să constituie 
o subclasá înjosită, robii erau integrati în structurile familiale, iar 
relaţia care îi lega de stăpânul lor opera ca o formă de rudenie 
surogat.'* În unele cazuri, robii mai degrabă decât progenitura 
biologică erau cei care moşteneau conducerea din interiorul 
„casei” după ce stăpânul lor deceda.'* De fapt, practica larg 
răspândită a concubinajului şi sclavia din harem însemnau că 
distincţia între familie şi robi a rămas neclară, chiar imperceptibilă. 

Pe măsură ce secolul al XVIII-lea avansa, legătura dintre viaţa 
familială şi cea politică a crescut în importanţă, mai ales în cadrul 
„casei” sultanului. Mutarea haremului la palatul Topkapi şi 
încetarea obiceiului de a-i numi pe prinți în posturile din provincie 
i-au adus pe toţi membrii dinastiei sub un singur acoperiş şi au 
remodelat relaţiile din cadrul familiei.^ Cea mai importantă 
consecinţă a acestui proces a fost ascendenta politică a reginei- 
mamă “valide sultan), care şi-a asumat roluri politice importante, 
inclusiv regenta în numele fiilor minori.!? Astfel, valide sultan si alti 
membri proeminenţi ai haremului au devenit mediatori influenţi în 
plan politic, bazându-se pe calităţile lor, extinzând reţelele de 
patronaj dincolo de limitele palatului şi în rândul administraţiei 
imperiale. În plus, sultanii au încercat să recupereze terenul politic 
pierdut în favoarea ,caselor” înalţilor demnitari dându-le in 
căsătorie pe membrele dinastiei funcţionarilor de seamă." 
Aliantele matrimoniale nu erau limitate la centrul imperial: în 
Egipt, de exemplu, nevoia de a proteja coeziunea factionala a 
condus la practica „soțiilor mostenitoare”, prin care noul şef al 
„casei” se căsătorea cu văduva predecesorului său decedat. !® 

Ca mecanism de relaţionare, legăturile familiale ofereau 
potenţialilor intemeietori de facțiune câteva avantaje. Adânc 
înrădăcinate şi întărite de norme sociale, culturale şi legale larg 
acceptate, acestea înlesneau stabilirea unor relaţii durabile, 


reducand riscul unei potentiale dezertari. Dar aceleasi avantaje pe 
care le ofereau s-au transformat in considerabile obstacole in 
context transfrontalier. Diferentele de principii si statut social 
dintre elitele polono-lituaniene, moldo-valahe si otomane insemnau 
că stabilirea unor asemenea relaţii impuneau fie căsătorii 
interconfesionale, fie convertirea. Asta era contrar înseşi 
fundațiilor ordinii sociale, care trebuia să protejeze comunităţile 
morale împotriva apostaziei şi metisării religioase. Prin urmare, 
atât normele obişnuite, cât şi legea religioasă lăsau puţine opţiuni 
la îndemâna întemeietorilor de facţiuni pentru a-şi extinde reţelele 
şi limitau rolul politic al celor care decideau să treacă de partea 
cealaltă a baricadei. Totuşi, asta nu i-a descurajat pe actantii care 
căutau un avantaj competitiv 

prin angajarea în asemenea activităţi riscante. 


Convertitii şi politica transfrontalieră: rudenia biologică şi limitele 
acesteia 


Dificultăţile presupuse de folosirea relaţiilor familiale ca 
instrument de întemeiere a facțiunii sunt foarte bine ilustrate de 
circulaţia convertitilor între ţările române şi Imperiul Otoman. La 
sfârşitul secolului al XVII-lea, elitele moldo-valahe păreau să se fi 
resemnat cu perspectiva convertirii individuale la islam.!* Desi 
izvoarele documentare sunt destul de rezervate în privinţa acestei 
chestiuni, au existat cazuri de boieri moldoveni şi valahi care s-au 
mutat, fie de bunăvoie, fie împotriva voinţei lor, în provinciile 
otomane centrale, unde s-au convertit la islam. Însă aceste 
convertiri însemnau pierderea tuturor proprietăţilor funciare şi 
excluderea din viaţa politică a principatelor. În unele cazuri, 
asemenea convertiți erau chiar înlăturați din memoria colectivă. 
Această ruptură radicală cu trecutul social şi identitatea 
convertitilor nu numai că i-a afectat din punct de vedere economic, 
dar a distrus de asemenea patrimoniul familial şi statutul social pe 
care le mostenisera de la strămoşii lor si despre care se 
presupunea ca trebuiau sa treaca la urmatoarea generatie. De fapt, 


putini boieri au trecut la islam daca nu au fost fortati de 
circumstante sa o faca. 

Cariera lui Apostol - Kwrd Salman Qavu; - ilustrează perfect 
traiectoria tipică a unor asemenea indivizi. În noiembrie 1594, 
acesta era reprezentant valah la Istanbul, când voievodul în 
funcţie, Mihai Viteazul (1593-1601), sa răsculat împotriva Porții. 
Părăsit în capitala otomană şi suspectat că ştia despre revoltă 
dinainte, Apostol s-a hotărât să se convertească şi să intre în 
rândurile asa-numitilor askeri.? El reapare în izvoarele documentare 
valahe în 1631 sub un nume musulman, Kurd Salman Qavu;, 
încercând să revendice robii ţigani care îi aparținuseră tatălui sáu. 
Cu toate acestea, cererea i-a fost respinsă de voievod şi de sfatul 
domnesc pe motiv ca, de vreme ce „respinsese legea [crestina]”, nu 
mai putea să formuleze o pretenţie legitimă la proprietatea tatălui 
sau.” În cele din urmă, a reuşit să-şi recapete drepturile numai 
după ce s-a convertit din nou la credinţa ortodoxă.” 

De fapt, se pare că majoritatea boierilor care au decis să se 
convertească la islam s-au întors mai târziu în ţările române şi la 
credinţa ortodoxă a 


strămoşilor lor.? Ceea ce sugerează nu numai că ataşamentul lor la 
noua credinţa era mai degrabă slab, ci şi că oportunităţile de care 
se bucuraseră ca musulmani le înşelaseră speranţele. Puţini au 
obţinut funcţii oficiale şi au avut o oarecare influenţă pe scena 
politică otomană. Pentru boieri, convertirea la islam oferea un 
viitor nesigur şi o pierdere sigură a patrimoniului familiei lor; 
pentru voievozi şi pretendenți, însemna recunoaşterea înfrângerii 
şi sfârşitul ambițiilor lor.** Revenirea la credinţa ortodoxă nu făcea 
decât să le reducă opţiunile: deşi se puteau simţi relativ în 
siguranţă printre boierii locali, în acelaşi timp - ca zimmf şi 
apostati - erau obligaţi să nu iasă în evidenţă si să nu atragă 
nedorita atenţie a autorităţilor otomane. Aceşti convertiți aveau de 
fapt o mică influenţă asupra afacerilor politice şi mic potenţial ca 
clienţi. 

A existat o excepţie majoră la modelul irelevantei convertitilor în 


politica transfrontalieră în timpul perioadei la care ne referim. In 
1591, lucrurile au luat o întorsătură defavorabilă pentru voievodul 
valah Mihnea II (15771583 şi 1585-1591) în faţa creşterii poverii 
financiare si a competiţiei acerbe pentru tron. În plus, 
reprezentantul său la Istanbul, banul Iane Cantacuzino, a subminat 
poziţia domnitorului, intentionand să-l înlocuiască cu candidatul 
său. Cu slabe perspective de a păstra tronul, Mihnea a plecat spre 
capitala otomană şi s-a convertit la islam „pentru a avea o viaţă 
mai buná".? După convertire, deja numit Mehmet bei şi susţinut de 
marele vizir, el a obţinut numirea ca sangeac-bei de Nigbolu 
(Nikopol, sau Nicopole), pe malul celălalt al Dunării, vizavi de 
fostele sale domenii.*° Convertirea i-a permis de asemenea să scape 
de problemele financiare, iar baild? se plângea că acesta a refuzat 
să-şi onoreze datoriile pe care le făcuse ca domn al [ării 
Romanesti.’ 

Pe cand Mihnea s-a convertit, fiul natural al fostului voievod, 
Radu, a fost trimis in teritoriile venetiene, unde se presupunea ca 
va fi educat si va stabili legaturi politice sub tutela familiei de 
negustori Brutti.** Alegerea nu a fost deloc întâmplătoare, dat fiind 
faptul că familia Brutti avea legături extinse atât cu dinastia 
valahă, cât si cu marele vizir Koca Sinan pasa şi era favorabilă lui 
Mihnea II şi odraslei sale.?? Sederea tânărului valah în Serenissima 
a fost însă întreruptă brusc de izbucnirea unei răscoale în ţările 
române, în noiembrie 1594. Sesizând ocazia de a-şi pune fiul de opt 
ani pe tron, Mehmet bei l-a rechemat pe Radu la Istanbul.“ După 
sosirea acestuia, sangeac-beiul s-a aruncat imediat în competiţie, 
încercând să-i influenţeze pe înalții demnitari în favoarea fiului 
sáu.?! Este de remarcat că, procedând asa, Mehmet bei acţiona 
împotriva liniei adoptate de următorii mari viziri, Ferhad paşa şi 
Koca Sinan paşa, care în acea vreme încercau să introducă 
administraţia directă otomană în Valahia şi Moldova. El s-a adresat 
şi 

> ,, autorităţilor polono-lituaniene, cerând permisiunea 
de a angaja soldati din Uniunea Polono-Lituaniana şi promițând 


,daruri si recompense pentru soldatii care il vor servi pe fiul sau in 
Valahia"?*, 

In pofida tuturor eforturilor fácute pana la moartea sa in 1601, 
Mehmet bei nu a reusit sa-si instaleze fiul pe tronul Tarii 
Romanesti, chiar daca Radu Mihnea a fost oficial numit de Poartá 
in 1596 si 1601. Autoritatea lui a ramas pur nominala atat timp cat 
domnitorul Mihai Viteazul avea mijloacele să reziste la orice 
schimbare pe tron. După moartea acestuia, principatul a devenit 
scena luptei pentru putere între trei pretendenți: Radu Serban, 
Simion Movilă, sprijinit de polonezi, şi Radu Mihnea, care nu a 
reuşit să întoarcă sorții în favoarea sa.? A izbutit să urce pe tron 
abia în 1611, la un deceniu după moartea tatălui său. În următorii 
ani, el a reuşit să- şi consolideze poziţia, domnind atât în Tara 
Românească (1611-1616 şi 1620-1623), cât şi în Moldova (1616- 
1618 şi 1623-1626) şi devenind unul dintre cei mai importanţi 
voievozi din secolul al XVII-lea. 

Aparent, succesul lui Radu Mihnea în 1611 a avut puţin de-a face 
cu sprijinul tatălui său. Totuşi, ajutorul lui Mehmet bei a venit într- 
o conjunctură critică, oferindu-i tânărului său fiu capitalul politic 
necesar pentru a-şi începe campania. Tenacitatea sangeac-beiului 
în promovarea lui Radu Mihnea în lupta pentru tron l-a pus pe cel 
din urmă în legătură cu importanţi membri ai elitei imperiale şi cu 
comunitatea ortodoxă din Istanbul. Deşi nu a avut parte de succes 
decât mult timp după moartea lui Mehmet bei, aceste tentative l-au 
făcut cunoscut pe pretendentul adolescent la Poartă, şi astfel 
demnitarii otomani au mizat pe el în 1611.?* Este greu de imaginat 
că tânărul voievod ar fi reuşit să obţină un nivel similar de 
susţinere dacă nu ar fi fost tatăl său. 

Interesant, copiii musulmani ai lui Mehmet bei au avut mult mai 
puţin succes şi au rămas în umbra fratelui lor vitreg creştin. Nici unul 
nu pare să fi obţinut un post semnificativ în administraţia imperială, 
centrală ori provincială. Atunci când Radu Mihnea a urcat în cele din 
urmă pe tronul Ţării Româneşti, fraţii săi s-au mutat la curtea lui, 
descumpanindu-i pe boieri, nemulţumiţi de favorurile pe care 
domnitorul le-a oferit rudelor musulmane.“ Până la urmă, doi dintre ei 


s-au convertit la creştinism şi s-au călugărit, intrând într-o mănăstire 
din Moldova.” Mustafa, singurul care a rămas musulman, a trăit pana 
cel puţin în 1636 la Silistra, locuind într-o casă construită de Mehmet 
bei.” 

Exemplul unic al lui Mehmet bei ca om politic din zona Moldovei 
si Tarii Romanesti convertit la islam care a reusit sa dobandeasca 
influenta in plan politic demonstreaza inerenta slabiciune a 
legaturilor de rudenie ca strategie de intemeiere a factiunii in 
context transfrontalier. Pentru ca legatura sa fie viabila, multe 
piese ale acestui puzzle trebuiau sa se potriveasca. Acest lucru era 
greu de realizat, dat fiind faptul ca majoritatea convertirilor din 
randul clasei conducatoare din principate erau mai degraba de 
natura conjuncturala decat parte a unei strategii pe termen lung. 
În cazul lui Mihnea II/Mehmet bei, mai multi factori au fost de 
partea lui si a fiului sau. Statutul de fost voievod l-a scutit de 
avansarea lentă în rândul inaltilor demnitari, în timp ce numirea ca 
sangeac-bei al oraşului Nigbolu (Nicopole) l-a plasat într-o poziţie 
favorabilă pentru a promova interesele fiului său. În cele din urmă, 
răscoala din 1594 a lucrat de asemenea în favoarea sa, 
permițându-i să-l promoveze pe Radu Mihnea drept candidat viabil. 
Chiar în aceste circumstanţe, a fost nevoie de peste un deceniu 
înainte ca rezultatele aşteptate să se materializeze. În lupta dintre 
facțiunile transfrontaliere pentru o supremație precară, legăturile 
familiale s-au dovedit prea firave pentru a constitui doar ele un 
instrument de încredere în vederea întemeierii unei facţiuni. 


Formarea şi adăpostirea unui client: recrutarea în familie ca strategie 
transfrontalieră 


În loc să încerci să edifici o reţea transfrontalieră de la zero, era 
mai convenabil să identifici potenţiali patroni şi clienţi de partea 
cealaltă a faliei religioase şi politice. În acest scop, unii înalţi 
demnitari otomani recrutau clienţi creştini, pe care îi integrau în 
„casă” şi ulterior îi promovau pe tron. Istanbulul a fost o sursă 
importantă de potenţiali clienţi, căci pretendentii se adunau în 
capitala imperială în speranţa de a obţine o functie.?? In acest fel, 


includerea in kapi si proximitatea fizică din cadrul „casei” aveau 
menirea de a realiza o forma de rudenie surogat.?? 

Din nefericire, sunt greu de estimat dimensiunile acestui 
fenomen. Referinţe la pretendentii moldoveni şi valahi care trăiau 
în „casele” înalţilor demnitari otomani pe perioade mari de timp 
oferă un util, desi imperfect, indicator al unor asemenea 
aranjamente. Analizarea lor este însă practic imposibilă, mai ales 
că izvoarele documentare existente subestimează în mod clar 
amploarea acestor alianţe. În universul politic din Istanbul, 
pretendentii moldoveni şi valahi ocupau o poziţie modestă, mult 
sub înalții demnitari otomani şi diplomaţii străini. Relativa lor lipsă 
de importanţă însemna că, dacă nu reuşeau să obţină tronul, 
acţiunile lor erau de obicei ignorate de sursele diplomatice şi 
locale. Prin urmare, exemplele prezentate mai jos îşi propun să 
demonstreze modelul  conectivitátii mai degrabă decât 
magnitudinea sa. 

Raportând despre numirea voievodului moldovean Ştefan Tomşa 
II în noiembrie 1611, ambasadorul francez Achille de Harlay de 
Sancy pretindea că numirea fusese orchestrată de caimacamul 
Gurcu Mehmet paşa. Conform diplomatului, noul voievod fusese 
mult timp protejatul înaltului demnitar şi obişnuia să locuiască în 
reşedinţa lui Mehmet paşa înainte de numirea sa.“ Strânsa 
legătură dintre viitorul voievod şi înaltul demnitar otoman este 
confirmată de alte surse şi a durat timp de mai multe decenii. 
Conform lui Krzysztof Zbaraski, Gurcu Mehmet paşa îi numea pe 
Ştefan Tomşa II şi pe Cantemir Mirza fiii săi, iar ei îi răspundeau în 
acelaşi fel, „considerându-l pe vizir tatăl lor".*! 

Ataşamentul lui Tomşa faţă de o singură „casă” este însă, într-o 
oarecare măsură, subminat de participarea lui la războiul împotriva 
Safavizilor, lucru care i-a permis să stabilească relaţii alternative 
de patronaj cu viitorul mare vizir, Nasuh paşa. După ce a ajuns pe 
tronul Moldovei, Tomşa a rămas loial înaltei Porţi şi, personal, 
patronilor lui otomani. În schimb, trei mari viziri - Nasuh paşa, 
Okuz Kara Mehmet paşa şi Gurcu Mehmet paşa - l-au susţinut cu 


loialitate pe clientul lor, in ciuda repetatelor revolte ale boierilor si 
a presiunii diplomatice polono-lituaniene pentru a-l înlătura pe 
controversatul voievod.“ 

Cariera unui pretendent şi voievod valah, Mihnea III (1658- 
1659), aruncă mai multă lumină asupra felului în care proximitatea 
fizică din interiorul „casei” se transforma într-o legătură de 
patronaj transfrontalier. Mihnea, care a locuit multă vreme în 
capitala otomană, s-a bazat în tentativa de a ajunge pe tron pe o 
falsă revendicare a originii dinastice şi, mai important, pe 
puternicii patroni, Kenan pasa si sultana Burnaz Atike.^ Mihnea a 
intrat în „casa” (kapi) lui Kenan paşa la o vârstă fragedă, servind ca 
paj, şi a primit o educaţie în litere şi teologie potrivită unui 
membru al elitei otomane. A făcut parte din „casă” timp de câteva 
decenii, chiar şi după moartea lui Kenan paşa în 1652. În plus, prin 
intermediul soţiei înaltului demnitar, Atike Sultan, pretendentul a 
reuşit să stabilească o legătură cu valide sultan Hatice Turhan.^ 
Robusta reţea de patronaj i-a permis în 1658 lui Mihnea să aibă 
succes în acţiunea de a lua scaunul domnesc, acţiune nu numai 
susţinută politic, ci şi finanțată de Atike Sultan, care a contribuit cu 
140.000 de akte în acest scop.“ Faptul că prinţesa otomană a fost 
dispusă să plătească pentru oferta clientului ei sugerează că a 
considerat asta o investiţie, care până la urmă nu a dat totuşi 
roade: în anul următor, Mihnea III s-a răsculat împotriva Porții şi a 
fost înlocuit pe tron cu un protejat al lui Koprulu Mehmet pasa.*? 

Figura 2.1 Monograma chirilica a voievodului Stefan Tomsa II (1611-1615 si 1621-1623), 


inspirata stilistic de tugra, monograma sultanului otoman (SJANIasi, Manastirea Galata 
ii/4) 

Desi Stefan Tomsa II a ramas loial Portii toata domnia, in timp ce 
Mihnea III a întors armele împotriva otomanilor la puţină vreme 
după ce a obţinut tronul, carierele lor prezintă câteva trăsături 
comune. Cu toate că erau implicaţi în reţele de putere imperiale, 
cei doi voievozi nu au reuşit să stabilească o bază sigură de putere 
în principate. Domnia lui Ştefan Tomşa II în Moldova a fost 
ameninţată de revoltele repetate ale boierilor şi de intervenţiile 
militare polono-lituaniene, care l-au silit să recurgă la trupe de 
mercenari sau la indivizi de origine obscură.“ La fel, Mihnea III s-a 
confruntat cu o vehementă opoziţie din partea elitei locale, şi 
numai după ce i-a masacrat pe conducătorii valahilor, în iulie 1659, 
a reuşit să-şi întărească pozitia.*® Slaba lor poziţie este sugerată de 
asemenea de eforturile constante de a-şi apropria legitimitatea 
dinastică, ceremoniile religioase si - în cazul lui Ştefan Tomşa - 
simbolurile otomane (vezi figura 2.1).% 

Inerenta slăbiciune a poziţiei lui Ştefan Tomşa şi a lui Mihnea III 
în principate era în multe privinţe un revers al mecanismelor care 
le permiseseră să obţină tronul încă de la început. Nevoia de a 
rămâne în proximitatea fizică a resedintei patronilor din Istanbul i- 
a înstrăinat de arena politică moldo-valahă şi de elita locală. Nu 
este deloc surprinzător că Mihnea III nu avea proprietăţi funciare 
în principat şi probabil că nu vizitase niciodată Ţara Românească 
înainte de numirea sa. Stefan Tomşa II, în schimb, mostenise 
proprietăţi relativ modeste în sudul Moldovei, dar îşi petrecuse cea 
mai mare parte a vieţii de adult peste hotare si nu deținuse 
niciodată o poziţie oficială în principat.” Cu toate că erau bine 
integrati în reţelele de patronaj imperiale, atât Mihnea III, cât si 
Ştefan Tomşa erau relativ incapabili să reconcilieze diferenţele 
dintre arenele politice otomane şi moldo-valahe. 


Căsătoria ca instrument de edificare a facțiunii: reţelele matrimoniale 
transfrontaliere ale dinastiei Movilestilor 


Prin comparaţie, prăpastia care îi separa pe boieri de nobilimea 


polono- lituaniana parea mai usor de traversat. Spre deosebire de 
cazul otoman, trecerea dintr-o arena in alta nu impunea 
convertirea, astfel încât indivizii puteau sa formeze mai uşor 
legături familiale dincolo de hotarul politic. Mai ales în prima 
jumătate a secolului al XVII-lea, acest lucru era înlesnit de 
caracterul multiconfesional al domeniului nobiliar polono-lituanian 
şi de o venerabilă tradiţie a căsătoriilor dincolo de graniţele 
confesionale. În jurul anilor 1620, aproape o treime din familiile 
nobile din voievodatele Braclaw şi Kiev erau mixte din punct de 
vedere confesional, iar majoritatea covârşitoare erau greco- 
ortodoxe.?! Prin urmare, din perspectivă religioasă, nimic nu stătea 
în calea elitelor din Moldova si Tara Românească care sperau să 
stabilească legături familiale cu vecinii de la nord. 

Nu religia, ci mai degrabă statutul social împiedica alianţa prin 
căsătorie dintre familiile boierilor moldoveni şi valahi şi ale 
nobililor polono- lituanieni. Cei din urmă îi priveau de sus pe cei 
dintâi, pe care îi considerau ceva mai mult decât nişte ţărani. Acest 
sentiment este ilustrat de Hieronim Ossolinski, care a declarat că 
„nu există nobili în Moldova, de vreme ce acolo toţi sunt egali şi 
obişnuiţi cu ideea că un om care azi creşte turme de capre poate 
deveni peste noapte un mare domn”. Prin urmare, era putin 
probabil sa constituie o partidă potrivită pentru eşaloanele 
superioare ale nobilimii, cu excepţia celor care reuşiseră să obţină 
statutul de nobil polono- lituanian ori urcaseră pe tronul Moldovei. 

În ceea ce priveşte dezvoltarea alianțelor matrimoniale, dinastia 
Movileştilor, care a domnit in Moldova între 1595 si 1611,? a fost 
de departe cea mai norocoasă. Familia se impusese prin forţe 
proprii în topul elitei politice din principate în cursul anilor 1570 şi 
1580.* Totuşi, situaţia precară a politicii moldovene din acel 
moment, afectată de conflicte aprinse şi schimbări rapide pe tron, 
a însemnat cá, în ultimele decenii ale secolului al XVI-lea, Ieremia 
Movilă şi fraţii sai, Simion şi Gheorghe, au fost obligaţi să caute 
refugiu în Uniunea Polono-Lituaniană. În timpul exilului din 1579- 
1582, ei au intrat în contact cu marele cancelar al Coroanei şi 
marele hatman Jan Zamoyski, care va deveni viitorul lor patron. 


Pentru Zamoyski, stabilirea in acel moment a unor legaturi cu 
emigrantii moldoveni constituia un adaos important la factiunea 
care creştea rapid; aceasta relaţie îi oferea familiei Movilă 
mijloacele pentru a-şi asigura surse de venit în exil şi a obţine 
sprijin pentru întoarcerea în principat. În acest scop, Movileştii au 
fost nevoiţi totuşi să respecte condiţiile impuse de ius indigenatus, 
care limita deținerea de pământ la nobilimea polono-lituaniană. 
Obţinerea statutului de indigena nu era un lucru uşor, deoarece la 
sfârşitul secolului al XVI-lea responsabilitatea respectivă, smulsa 
din mâinile monarhului, fusese delegată Seimului. Un complex şi 
obositor proces impunea o recomandare de la o dietă provincială 
înainte ca moţiunea să fie supusă adunării reprezentative 
centrale.” Influenţa lui Zamoyski în rândul nobilimii a venit în 
sprijinul eforturilor moldovenilor şi, în 1593, Seimul a acordat 
privilegiile de indigenat lui Ieremia Movilă şi unui alt boier, Luca 
Stroici.” Rolul cancelarului în acest proces s-a reflectat în blazonul 
adoptat de Movilă, care includea simbolul heraldic al patronului 
său, stabilind astfel o legătură de rudenie fictiva.°® 

Includerea lui Ieremia Movilă şi Luca Stroici în rândurile 
nobilimii polono-lituaniene a constituit un punct de cotitură pentru 
comunitatea de emigranţi moldoveni din Uniunea Polono- 
Lituaniană. Până în 1593 Ieremia nu era decât unul dintre boierii 
de rang înalt, alcătuind un grup relativ nediferentiat, care căutau 
un refugiu în Uniunea Polono-Lituaniană. Însă legăturile de 
patronaj stabilite cu Zamoyski l-au făcut rapid liderul de 
necontestat şi principalul mediator între puternicul magnat şi alţi 
emigranți.” Astfel a fost pregătit terenul pentru înscăunarea lui 
leremia Movilă ca domnitor al Moldovei în septembrie 1595, 
înlesnită de intervenţia militară a lui Zamoyski în principat. În anii 
următori, au avut loc mai multe naturalizări, care nu numai că au 
adus elita din principat mai aproape de Uniunea Polono-Lituaniană, 
dar au întărit de asemenea poziţia lui leremia Movilă şi Jan 
Zamoyski ca principali distribuitori de importante resurse 
politice.9? 


Din anul 1600, Ieremia Movilă şi familia lui au început să se 
bazeze tot mai mult pe relaţiile matrimoniale pentru a mobiliza 
susţinerea polono- lituaniană. Acest proces a ajuns însă într-un 
punct critic: în luna septembrie a aceluiaşi an, Zamoyski a 
intervenit din nou în Moldova pentru a consolida controlul lui 
leremia Movilă asupra principatului. Deşi în termeni militari 
campania a fost un succes, ea a creat şi fisuri în cadrul facțiunii, in 
aşa măsură încât Zamoyski s-a gândit să-l înlocuiască pe Movilă cu 
un voievod mai maleabil. În aceste circumstanţe, cancelarul l-a 
abordat pe prinţul Michal Wisniowiecki, un magnat ucrainean şi 
aliatul lui Zamoyski, cu oferta de a se căsători cu fata cea mai mare 
a lui leremia Movilă, Chiajna/Regina. Wisniowiecki a răspuns cu 
entuziasm, însă căsătoria a fost amânată până când viitoarea 
mireasă avea să atingă vârsta potrivitá.?! Negocierile au fost 
reluate doi ani mai târziu. Ambele parti au ajuns repede la o 
înţelegere, iar nunta a avut loc la 25 mai 1603. Recunoscând rolul 
lui Zamoyski în această afacere, atât Wisniowiecki, cat şi Movilă l- 
au invitat pe cancelar, care a fost musafirul de onoare.“ 

Cu toate că iniţiativa i-a aparţinut lui Zamoyski, fiecare parte a 
avut un interes politic legitim în încheierea căsătoriei. Pentru 
Zamoyski, uniunea a oferit perspectiva consolidării facțiunii sale şi 
întăririi legăturii cu Wisniowiecki, a cărui reţea de patronaj era 
printre cele mai mari din Ucraina. Ultimul nu numai că şi-a mărit 
prestigiul căsătorindu-se cu o membră a unei familii domnitoare 
din Moldova, dar a primit şi zestrea bogată a Reginei, care i-a 
oferit foarte necesarul ajutor financiar.** Ieremia Movilă, în schimb, 
a reuşit să refacă relaţiile dintre el şi cancelar, al cărui sprijin era 
esenţial pentru supraviețuirea politică a voievodului. In plus, vârsta 
avansată şi sănătatea şubredă a lui Zamoyski l-au determinat pe 
Movilă să caute un nou patron, care să-l înlocuiască pe vechiul lui 
partener. Wisniowiecki, ca unul dintre cei mai mari proprietari de 
pământ din regiune, soldat experimentat şi vlăstarul unei familii 
puternice cu impecabile referinţe ortodoxe, constituia o opţiune 
viabilă în această privinţă. 


Casatoria a impus un model care avea sa fie copiat in urmatorii 
ani. În februarie 1606, a doua fiică a lui Ieremia, Maria, s-a măritat 
cu Stefan Potocki, starostele de Felin.^ Deşi membrii familiei 
Potocki erau oarecum parveniti, ei reuşiseră deja să-şi stabilească 
hegemonia în voievodatul Podolia. Noul ginere al lui Ieremia 
controla singur cincisprezece oraşe şi peste o sută de sate din 
imediata vecinătate a hotarului cu Moldova.“ Prin urmare, era în 
stare să ofere voievodului asistenţă militară la momentul potrivit, 
imbunatatind mult poziţia lui Movilă în politica regională. Strategia 
matrimonială iniţiată de Ieremia a continuat după moartea sa în 
august 1606, când văduva lui, Elisabeta Lozonschi, a preluat 
administrarea afacerilor familiale. În aprilie 1616, o altă nuntă a 
avut loc, de data aceasta între cea de-a treia fiică a Elisabetei, 
Ecaterina, şi prinţul Samuel Korecki.9? Prin administrarea iscusită a 
afacerilor familiale, Movileştii au reuşit să formeze un bloc politic 
puternic de-a lungul hotarului de nord al 
principatului. 

În cursul deceniului care a urmat morţii lui leremia Movilă, 
ginerii lui au intervenit în mod repetat în afacerile Moldovei, 
susţinând cauza rudelor lor împotriva pretențiilor dinastice ale 
rivalilor şi ale lui Ştefan Tomşa II, susţinut de otomani. Deşi până 
la urmă nu au reuşit să câştige tronul, ei au menţinut vii ambițiile 
dinastice ale Movileştilor până în 1616. În acel an, ultima expediţie 
iniţiată de Wisniowiecki şi Korecki s-a încheiat cu o înfrângere 
totală şi efectiv a îngropat orice speranţă de a-i readuce pe 
descendenţii lui leremia pe tronul Moldovei. Elisabeta şi fiii ei au 
fost luaţi prizonieri de trupele otomane, iar ulterior s-au convertit 
la islam.” 

Dezastrul din 1616 a pus capăt pretențiilor familiei la tronul 
Moldovei. Cu toate acestea, nu a însemnat sfârşitul alianțelor 
matrimoniale ale Movileştilor cu elitele polono-lituaniene. În 1620, 
fata cea mai mică a lui leremia şi a Elisabetei, Ana, s-a măritat cu 
Maksymilian Przersbski, castelanul de Sieradz.“ De-a lungul vieţii 
sale, ea a încheiat încă trei căsătorii, toţi soţii ei făcând parte din 
importante familii polono-lituaniene. Similar, sora ei Maria s-a 


recasatorit dupa ce Stefan Potocki a decedat in 1631. Al doilea sot 
a fost palatinul de Sandomierz, Mikolaj Firlej, vlastarul unei 
distinse familii senatoriale. 

La o prima privire, aceste casatorii par sa fi urmat modelul 
stabilit de Ieremia Movila si sotia lui. Cu toate acestea, la o 
examinare mai atenta, detectam o indepartare de la chestiunile 
moldovene. Aliantele matrimoniale cu Wisniowiecki, Potocki si 
Korecki au arătat o clară concentrare geografică in sud-estul 
Uniunii Polono-Lituaniene, alături de Moldova. După 1616, în 
schimb, ţinta s-a mutat evident spre regiunile centrale ale 
Coroanei. Singura excepţie de la această regulă a fost al patrulea 
soţ al Anei, Stanislaw Rewera Potocki. Chiar şi în ultimul caz, 
problemele moldovene nu au constituit motivul mariajului: cei doi 
s-au căsătorit numai în 1659, mult după ce şansele lui Movilă de a 
reocupa tronul au dispărut. În schimb, Potocki era mult mai 
interesat de zestrea Anei şi de pământul pe care îl moştenise de la 
cei trei soţi precedenţi. Motivul acestei schimbări este clar: fără 
descendenţi pe linie masculină după 1616, copiii lui leremia Movilă 
şi-au pierdut orice şansă de a recăpăta principatul. Nemaiavând un 
interes legitim în Moldova, surorile s-au integrat în lumea socială a 
elitei polono-lituaniene, 
abandonând în mare măsură legăturile cu locul lor de origine. 


Reactivarea modelului: Miron Barnovschi şi însuşirea moştenirii 
Movileştilor 


Dezastrul din 1616 nu a marcat sfârşitul moştenirii politice a 
Movileştilor. Succesul pe care Jan Zamoyski şi leremia Movilă îl 
obtinusera la începutul secolului a inspirat generaţia următoare, 
nerabdatoare să reproducă modelul. Maksymilian Przersbski, 
castelanul de Sieradz, care se căsătorise cu Ana în 1620, a intrat în 
prelungita bătălie legală pentru proprietăţile familiei în Uniunea 
Polono-Lituaniană. Deşi principala lui arie de activitate politică au 
rămas hotarele de vest ale Coroanei, lupta pentru moştenire l-a 
determinat să se implice în regiune. Asta s-a suprapus cu urcarea 
pe tron a rudei lui Movilă, Miron Barnovschi, care în ianuarie 1626 


a devenit voievodul Moldovei.“ 

În pofida legăturilor de sânge cu Movileştii, Barnovschi nu era un 
membru al cercului lor politic.” În schimb, în anii 1610, el se aliase 
cu rivalul lor, Ştefan Tomşa II, detestat în Uniunea Polono- 
Lituaniană. În plus, sursele polone îl acuzau pe Barnovschi că se 
aliază cu tătarii si participă la expedițiile lor de prada.” În 
particular, boierul cultiva prietenia cu un aristocrat tătar ambițios, 
Cantemir Mirza, care reuşise să ajungă conducătorul tătarilor din 
Bugeac si obținuse efectiv independenţa de hanii Crimeii.” 
Asocierea lui Barnovschi cu unii dintre cei mai notorii adversari ai 
Uniunii Polono-Lituaniene nu-l recomanda deloc drept un posibil 
beneficiar al moştenirii Movileştilor şi nu este deloc surprinzător că 
autorii polonezi îl numesc „ticalos”. 

Odată ajuns la putere însă, Miron Barnovschi (1626-1629) şi-a 
schimbat cu totul atitudinea, adoptând descendența maternă din 
dinastie şi recreând sistemul de alianţe din Uniunea Polono- 
Lituanianá.? In Przersbski, el a găsit un aliat entuziast, gata să-i 
ofere sprijinul politic necesar. În multe privinţe, el şi Barnovschi au 
reprodus modelul folosit de Zamoyski şi leremia Movilă cu peste 
trei decenii înainte. Magnatul polonez l-a ajutat pe voievod să 
obţină statutul de indigena în 1628, iar blazonul lui Barnovschi 
reflecta contribuţia lui Przersbski." Ambasadorul francez la 
Istanbul, Philippe de Harlay de Cesy, a raportat chiar despre 
zvonurile false că Barnovschi era căsătorit cu fiica lui Przersbski.” 
În cele din urmă, când în 1629 otomanii l-au obligat pe Barnovschi 
să fugă din Moldova, Przerşbski a susţinut eforturile clientului său 
de a organiza o intervenţie polono- lituaniană în principat. * 

Faptul că Przerşbski şi Barnovschi au urmat calea deschisă de 
Jan Zamoyski şi Ieremia Movilă la începutul secolului al XVII-lea 
demonstrează potenţialul pe care atât magnații polono-lituanieni, 
cât şi boierii moldoveni l-au văzut în legăturile de rudenie ca 
instrument de încredere în edificarea unei facţiuni. Deşi faptul că 
Barnovschi nu avea copii l-a împiedicat să stabilească o reţea de 
alianţe matrimoniale asemănătoare cu cele încheiate de familia 


Movilă, el a reuşit să-şi folosească legăturile de sânge pentru a-şi 
albi trecutul şi a se reinventa ca domn propolonez, cu ajutorul lui 
Przerşbski. În timp ce la începutul anilor 1620 nobilii polonezi il 
consideraseră pe voievod un „ticălos”, la sfârşitul deceniului el 
devenise un demn reprezentant al moştenirii politice a 
Movilestilor."' 


Afacerea Ecaterina: cásátorie, religie si factiune in context moldovean 


Si 
otoman 


Pe cand in relatiile polono-moldovene aliantele matrimoniale 
gravitau in jurul problemelor de statut social, in cazul elitelor 
otomane diferentele confesionale primau. In timp ce legea hanafita 
le permitea bárbatilor musulmani sà-si ia sotii nemusulmane, 
teama boierilor de metisare religioasa era determinata de faptul ca 
asemenea uniuni puteau conduce la ostracism social si politic in 
cadrul principatului. Cu toate acestea, provocările nu îi descurajau 
pe unii membri ai elitei. A doua căsătorie a voievodului moldovean 
Vasile Lupu demonstrează că aceia care căutau să-şi întărească 
legătura cu elita musulmană găseau modalităţi creative de a depăşi 
obstacolele. 

În septembrie 1639, bailo Alvise Contarini a informat autorităţile 
venețiene despre o scurtă, dar aprinsă controversă care a acaparat 
birocraţia otomană. În centrul acesteia se afla plănuita nuntă a 
voievodului moldovean, de curând văduv. lată ce spune diplomatul: 

[Vasile Lupu] şi-a adus o nouă mireasă din Cerchezia, dintr-o distinsă familie şi de 

o frumuseţe splendidă. Pe drumul de întoarcere în Moldova [ea] a fost ona de 


paşa din Silistra, deoarece, 7Q conform legilor ţării, femeilor cercheze, ca 
musulmane, nu le este permis să se mărite cu creştini. 


Controversa a escaladat curând, de vreme ce s-a spus că Vasile 
Lupu se pregătea să-şi revendice mireasa cu forţa, dacă beilerbeiul 
Halil pasa refuza să o elibereze.” În cele din urmă, conflictul a fost 
rezolvat de caimacamul Tabaniyassi Mehmet paşa, care l-a obligat 
pe guvernator să o elibereze pe a doua soţie a lui Vasile Lupu, 
cunoscută sub numele de Ecaterina Cercheza (,,Circasiana”). 


Conform diplomatului venetian, caimacamul a fost mituit de 
domnul moldovean să acţioneze in favoarea lui, făcându-l pe 
Contarini să remarce că în Imperiul Otoman „până si stipulatiile 
unei legi nu au nici o putere împotriva poftei de aur”“. 

În timp ce Contarini prezintă o interpretare directă şi după toate 
aparențele convingătoare a evenimentelor, relatarea sa se bazează 
pe supoziţia că Ecaterina era, într-adevăr, musulmană. Însă 
lucrurile nu stăteau astfel. Alte relatări, ai căror autori aveau mai 
mult acces direct la evenimente şi o cunoşteau pe Ecaterina, nu 
lasă nici o îndoială că a fost toată viaţa creştină. Mai mult, se pare 
că toţi cei implicaţi în această afacere ştiau acest fapt, inclusiv 
Halil pasa însuşi. Niccolo Barsi, un călugăr din Lucca care a insotit- 
o pe mireasă de la Bahcisarai pe drumul spre Moldova, ne 
informeaza ca pretentiile beilerbeiului erau doar un pretext pentru 
a reţine misiunea moldoveană. Înaltul demnitar otoman a incurajat- 
o personal pe mireasă să se convertească, însă ea l-a refuzat si - 
pentru a sublinia acest lucru - a consumat în mod ostentativ carne 
de porc în public.** De asemenea, Evliya Celebi, care a întâlnit-o pe 
Ecaterina în timpul şederii sale în Moldova, subliniază că toată 
viata a fost creştină.“ 

Dacă disputa legată de credinţa Ecaterinei a fost doar o 
diversiune, de ce oare căsătoria a declanşat o asemenea 
controversă în rândurile oficialităților otomane? Barsi pretindea ca 
Halil paşa, fascinat de frumuseţea miresei, a încercat să o păstreze 
pentru sine.$ Cu toate acestea, se pare că importanţa deosebită a 
Ecaterinei ţinea nu de frumuseţea ei fizică, ci mai degrabă de 
legăturile familiei ei. Pentru o femeie din îndepărtata Circasia, 
viitoarea soţie a lui Vasile Lupu avea în mod surprinzător prieteni 
importanti printre înalții demnitari otomani. Evliya Celebi, 
descriind întâlnirea lui cu Ecaterina în 1659, remarcă faptul că era 
nepoata lui Dervi/ Mehmet paşa, beilerbeiul de Damasc şi viitor 
mare vizir. Barsi, la rândul sáu, ne informează că anturajul 
moldovean era bine primit la Bahcisarai pentru că sora Ecaterinei, 
căreia nu îi menţionează numele, era soţia hanului Bahadur 


Ghirai.? În sfârşit, în 1653 Paul din Alep il identifică pe £irin bei, 
conducătorul celui mai important clan aristocratic din Hanatul 
Crimeii, ca fiind cumnatul lui Vasile Lupu, o legătură stabilită prin 
intermediul căsătoriei voievodului cu Ecaterina. Aşadar, căsătoria 
cu Ecaterina i-a permis lui Vasile Lupu să aibă acces la o puternică 
reţea de rudenie care se întindea din Circasia până în centrul 
Imperiului Otoman şi Hanatul Crimeii. 

Cu toate acestea, familia miresei era şi ea împărţită în această 
chestiune. În timp ce Bahadur Ghirai îşi dăduse binecuvântarea 
pentru proiectata căsătorie şi i-a oferit cumnatei sale o escortă 
militară, Dervi/ Mehmet paşa s-a opus vehement acestei uniuni şi a 
încercat să submineze planurile lui Vasile Lupu.“ Ca membru de 
rang înalt al elitei imperiale şi unchi al Ecaterinei, opinia lui avea o 
mare greutate. Se pare că lui i se datorează răspândirea zvonurilor 
referitoare la identitatea musulmană a miresei, care va însemna 
mult in împiedicarea căsătoriei. Cu toate cá nici o sursă 
contemporană nu explică această divergență de opinii, o cercetare 
sumară a legăturilor factionale din cadrul birocraţiei otomane ne 
permite să înţelegem motivele celor implicaţi în dispută. 

În cursul anilor 1630, Vasile Lupu s-a lansat într-un proiect 
dinastic ambițios ce urmărea preluarea controlului atât al 
Moldovei, cât şi al Ţării Româneşti. Pentru a atinge acest ţel, ela 
format o puternică legătură cu marele vizir şi, mai târziu, 
caimacam, Tabaniyassi Mehmet paşa, întărită de originea etnică şi 
regională comună, despre care voi discuta în următoarea secţiune. 
Totuşi, în afară de susţinerea politică de la Poartă, pentru 
preluarea controlului asupra Tarii Româneşti era nevoie de 
asistenţă militară din partea hanului Crimeii, care deţinea cele mai 
redutabile forte armate din regiune. Proiectata alianţă pare să fi 
fost principalul motiv al căsătoriei lui Vasile Lupu cu Ecaterina, iar 
primirea călduroasă de care aceasta s-a bucurat la curtea din 
Crimeea era dovada acordului lui Bahadur Ghirai de a intra în 
alianţă. Această conexiune din Crimeea nu a scăpat atenţiei unor 
contemporani, care au văzut-o drept principalul motiv al lui Vasile 
Lupu pentru încheierea celei de-a doua căsătorii.“ Reincadrarea 


casatoriei ca o intreprindere de edificare a unei factiuni explica de 
asemenea decizia lui Tabaniyassi Mehmet pasa de a ignora 
protestele lui Halil pasa. În loc să fie un arbitru impartial, 
caimacamul a intervenit în favoarea clientului său, Vasile Lupu, ale 
cărui planuri le-a susţinut cu totul. 

Tabăra opusă, cuprinzându-i pe beilerbeiul de Ozu (Oceakov) şi 
pe Dervi; Mehmet pasa, a subscris la o logică factionala similară. 
Unchiul Ecaterinei cooperase cu Tabaniyassi Mehmet pasa la 
începutul carierei sale si chiar fusese kethuda al înaltului 
demnitar.* În 1639 însă, drumurile celor doi înalţi demnitari s-au 
despărţit, iar Dervi; Mehmet paşa a dezertat la inamicul declarat al 
lui Tabaniyassi, Silahdar Mustafa pasa.?? Din reţeaua de patronaj a 
celui din urmă făceau parte Halil pasa, beilerbeiul care o retinuse 
pe Ecaterina, şi Matei Basarab, pe care Vasile Lupu voia să-l 
înlocuiască pe tronul Țării Româneşti.” O alianţă matrimonială cu 
hanul ar fi întărit mult poziţia domnitorului moldovean şi - în mod 
indirect - ar fi înclinat balanţa în cadrul arenei politice otomane. 
Prin urmare, nu a fost deloc surprinzător că Dervi; Mehmet paşa şi 
aliaţii lui au făcut tot ce le-a stat în putere pentru a împiedica asta. 
Deşi au eşuat, hotărârea de care au dat dovadă în timpul 
diferendului a jucat un rol important în escaladarea conflictului 
dintre facţiuni, care va fi prezentat pe larg în capitolele următoare. 

Complicata controversă legată de Ecaterina aduce la lumină atât 
limitele alianțelor matrimoniale transfrontaliere, cât şi hotărârea si 
creativitatea dovedite de cei implicaţi pentru a le depăşi. Faptul că 
Vasile Lupu a ajuns atât de departe pentru a stabili o legătură 
familială cu Bahadur Ghirai demonstrează cât de atractive puteau 
fi căsătoriile în promovarea intereselor factionale şi oferirea 
încrederii în reţea. În acelaşi timp, rezistenţa înverşunată a 
partizanilor lui Silahdar Mustafa paşa arată clar că ei considerau 
alianţa o ameninţare majoră pentru echilibrul puterii. 


Solidaritati etnice si regionale 


Într-un studiu de avangardă publicat în 1974, Metin Kunt a oferit o 
revizuire majoră a noţiunilor consacrate referitoare la rolul legăturilor 
etnice si regionale în rândul inaltilor demnitari otomani.” Până atunci 
se presupunea că procesul recrutării ştergea identitatea robilor (kuli), 
modelându-i într-o clasă omogenă de slujitori ai sultanului, dar Kunt a 
demonstrat că asemenea legături îşi păstrau importanţa în politica de 
zi cu zi a imperiului. Demnitarii otomani au continuat să vorbească 
limba lor maternă, să poarte haine tradiţionale şi să menţină contactul 
cu comunităţile lor de origine. 

In timp ce acest fapt i-a dat cu siguranţă elitei imperiale o 
savoare multiculturală, mai importante pentru politica de fiecare zi 
erau solidaritatile care îi aduceau împreună pe demnitarii proveniţi 
din acelaşi mediu etnic si regional. În secolul al XVII-lea, pe 
măsură ce mobilitatea spaţială şi socială din imperiu a crescut, 
aceste solidaritati (cins) au devenit un instrument esenţial de 
întemeiere a facțiunii. Ele au facilitat integrarea unor noi membri 
ai elitei, au reunit patroni şi clienţi şi au oferit încrederea necesară 
pentru ca reţelele de patronaj să funcționeze.” Pe scară mai largă, 
ele au contribuit de asemenea la apariţia a două blocuri rivale, de 
„estici” provenind din Caucaz şi „vestici” predominant originari din 
Bosnia şi Albania." În acest sens, secolul al XVII-lea a reprezentat 
un punct culminant pentru identitățile etnice din elita imperială. 
Ulterior, rolul lor a scăzut odată cu creşterea numărului de 
birocrati civili (kalemiyye), recrutaţi din rândul musulmanilor liberi, 
şi suprimarea progresivă a devsirme.? Conform lui Baki Tezcan, 
aceste transformari au redefinit granitele sociale in favoarea 
criteriilor religioase, făcându-i pe indivizi să „piardă legătura cu 
unele colectivităţi de care aparținuseră şi să ajungă să reducă la 
esenţă acea fateta particulară a identităţii lor", inclusiv 
comunităţile lor etnice sau regionale.” 


Arbanas/ Arnavud: definirea albanezului în reţelele transfrontaliere 


În afară de fluctuațiile solidaritátilor etnice si regionale, influenţa 
grupurilor de indivizi din cadrul birocraţiei otomane era de 


asemenea în continuă schimbare. În cadrul blocului de „vestici”, 
bosniacii, care fuseseră un grup dominant în a doua jumătate a 
secolului al XVI-lea, erau tot mai eclipsati de funcţionarii de origine 
albaneză. Desi cauza acestei schimbări este neclară, unii 
cercetători au afirmat că obiceiul aşa-numitului besa („cuvânt de 
onoare”) a jucat un rol în reducerea riscului de dezertare.? 
Serviciul imperial oferea de asemenea o oportunitate atractivă 
pentru familiile locale de a dobândi bogăţie şi influenţă, dovedite 
de dorinţa lor de a participa la recrutarea devsirme.” Chiar daca 
procesul de islamizare făcuse considerabile progrese printre 
albanezi, sentimentul unicitatii lor a persistat. În secolul al XVIII- 
lea, demnitarii otomani au preferat să se refere chiar şi la membrii 
musulmani ai grupului cu etnonimul lor în loc să facă trimitere la 
identitatea lor confesională.” 

Este important să amintim că, deşi se bazau pe legături etnice şi 
regionale, înalții demnitari otomani nu au avut intenţia să edifice o 
facțiune omogenă albaneză, ci au profitat de solidaritàtile existente 
ca mijloc de a-şi urmări propriile scopuri politice. Prin urmare, nu a 
existat niciodată un bloc politic naţional sau etnic în cadrul 
birocraţiei otomane; în schimb, solidarităţile etnice si regionale 
erau tesute în stofa deasă a alianțelor politice.!% Acestea au 
constituit un instrument folosit pentru a găsi şi a integra noi 
membri în facțiune ori pentru a întări alianțele existente. Însă acest 
rol nu se restrângea desigur la arena politică otomană, iar 
încrederea în cei de aceeaşi origine a ajuns să joace un rol esenţial 
în dezvoltarea patronajului transfrontalier. 

În contrast cu birocraţia otomană, nici o dihotomie estic/vestic 
nu a apărut în rândurile clasei conducătoare din Moldova si Jara 
Românească. În timp ce unele familii originare din Caucaz au 
pătruns în elita boierilor, ele nu au jucat un rol autonom ca bloc 
coerent în viata politică din Moldova si Tara Românească. În 
schimb, opoziţia dintre familiile locale (pământeni) şi nou-venitii 
din teritoriile otomane, descrişi colectiv ca „greci” sau „greco- 
levantini”, a reprezentat principala axă de diferenţiere. Deşi 
folosirea etnonimelor poate sugera că criteriile etnice ori 


lingvistice erau decisive, deosebirea era mai degraba rezultatul 
schimbărilor sociale şi al competiţiei politice. Influxul de nou-veniti 
din provinciile otomane, fie ca negustori, fie ca membri ai 
anturajului domnului, ameninţa poziţia familiilor boiereşti 
recunoscute.!? Rivalitatea pentru resurse politice şi economice a 
condus la edificarea unui nou set de limite sociale. Bogdan 
Murgescu 
sublinia: 
Am văzut că distincţia între un „pământean” şi un „nepământean” nu era 
fundamentată în mod clar pe criterii etno-lingvistice, ci erau luate în considerare şi 
aspecte geografice, politice şi „morale”. Această ambiguitate servea pragmatic 


politica boierilor, îngăduindu-le să-i excludă sau să-i asimileze pe cei consideraţi 

indezirabili. 

Asta nu înseamnă că nu exista o bază lingvistică ori etnică pentru 
dihotomie.'% Înainte de toate, scopul politic estompa relaţia dintre 
categoriile etnice şi regionale şi termen, de vreme ce acuzaţia de 
„a fi grec” era menită să-i discrediteze pe oponenții politici şi să-i 
excludă din arenă mai degrabă decât să indice afilierea lor 
etnică.!% Granițele erau de fapt in mod constant contestate si 
redesenate, pe măsură ce boierii mobilizau diferite fațete ale 
identităţii lor pentru a se potrivi circumstanțelor imediate şi 
intereselor lor politice. Uneori, aceasta ducea la rezultate 
paradoxale. De exemplu, în aprilie 1633 Lupu Coci - viitor voievod 
sub numele de Vasile Lupu - a participat la o răscoală împotriva 
domnitorului de atunci, Alexandru Ilias, acuzându-l pe cel din urmă 
de promovarea grecilor în detrimentul boierilor pământeni.!% Însă 
atunci când conducătorii au pierdut controlul asupra gloatei şi s-a 
declanşat un adevărat pogrom antigrecesc, Lupu - care provenea 
dintr-o familie de origine greco-levantină - a fost chiar el bătut de 
mulţime, care a socotit că „iaste şi el den Greci”.1% 

Din această perspectivă, deosebirea dintre boierii greci şi cei 
pământeni este mai degrabă nefolositoare in examinarea 
solidaritatilor etnice şi regionale. Noţiunea din secolul al XVII-lea 
de „pământean” era efectiv o categorie „lipsită de conţinut”, 


construita in opozitie cu grecul - ,,celalalt”. In schimb, cel din urma 
era un termen general, cuprinzandu-i pe toti nou- venitii - o seama 
de indivizi cu diverse origini etnice si poziţii in societate.!?? 
Deoarece boierii moldoveni şi valahi de la începutul epocii 
moderne au lăsat puţine documente personale care să reflecte 
autoidentificarea lor, în multe privinţe este aproape imposibil să se 
determine dacă eticheta de „grec” reflecta identitatea etnică a 
individului ori era doar o insultă politică. 

Din fericire, nu toate etichetele utilizate în ţările române în 
această perioadă se potrivesc perfect în opoziţia binomială dintre 
„greci” si „pământeni”, iar asta pare mai în acord cu originile 
etnice şi regionale ale boierilor ca indivizi. Prin urmare, ne oferă o 
mai bună perspectivă a rolului lor ca instrument de întemeiere a 
facțiunii. Fără îndoială, cel mai important dintre acestea este 
termenul „arbănaş” (albanez), folosit pentru a descrie mai multe 
figuri proeminente din viaţa politică moldo-valahă din secolul al 
XVII-lea.!'% Modul in care autorii vremii folosesc aceasta categorie 
se îndepărtează de noţiunile generale de „greci” şi „pământeni” 
descrise mai sus. Spre deosebire de ultimii termeni, el pare lipsit 
de judecată de valoare, fiind invocat în schimb pentru a explica de 
ce anumiţi indivizi s-au asociat în iniţiativa lor politică. De 
asemenea, termenul este de obicei asociat cu „neam”, sugerând că 
pentru moldoveni şi valahi avea conotaţii etnice şi regionale 
similare cu otomanul cins. 

În ce măsură cuvântul românesc „arbănaş” corespunde cu 
otomanul arnavud? Conţinutul exact al fiecărui termen este dificil 
de stabilit, iar cercetătorii au emis păreri diferite în identificarea 
fie a etnicitátii, fie a locului de origine ca factor decisiv.''° 
Deoarece nu avem documente oficiale despre populatia respectiva, 
este aproape imposibil sa identificám localitatile in care s-au 
nascut sau au crescut majoritatea demnitarilor otomani si a 
boierilor moldoveni si valahi. Cu toate acestea, ar fi o greseala sa 
presupunem cá in cazul unor grupuri relativ mici, interconectate, 
cum ar fi retelele de patronaj, etichete precum ,albanez" reflectau 


in mod necesar un set definit de criterii lingvistice ori geografice. 
Data fiind natura fluida si cu multe fatete a notiunii de identitate la 
începutul epocii moderne, invocarea identităţii etnice şi regionale 
era subiectul unei constante renegocieri, căci actantii „o foloseau 
în propriul avantaj atunci când aveau nevoie”.!!! Prin urmare, 
testul decisiv pentru revendicarea identităţii albaneze era 
recunoaşterea ei de către parteneri.!!? Aşadar, in loc să încerci să 
analizezi conţinutul etichetelor „arbănaş” şi arnavud, este suficient 
să examinezi dacă utilizarea lor în ţările române şi Imperiul 
Otoman este aceeaşi. Pe scurt, pentru a stabili o echivalență brută 
între cei doi termeni, o strategie mai fezabilă este să examinăm 
dacă sursele moldo-valahe şi otomane aplicau aceste etichete 
aceloraşi indivizi mai degrabă decât să analizăm ce anume 
înțelegeau exact prin respectivii termeni. 

În Moldova, cea mai importantă figură descrisă ca albanez a fost 
Vasile Lupu (1634-1653), ale cărui longevitate politică şi ambiţii 
foarte mari au atras atenţia contemporanilor si a istoricilor 
moderni deopotrivă. Cariera sa de boier şi voievod arată caracterul 
flexibil si cu multe fațete al identităţii la , , > > începutul epocii 
moderne, el fiind menţionat pe rând ca moldovean, albanez şi grec, 
adesea în cadrul aceleiaşi surse documentare. În timp ce unii 
specialişti au încercat să-l ,nationalizeze" pe voievod ca român, !!* 
majoritatea lor covârşitoare au acceptat concluziile lui Franz 
Babinger, şi anume că viitorul voievod s-a născut în satul Arbanasi, 
lângă Razgrad, în nordul Bulgariei."^ În acelaşi timp, surse 
contemporane trasează originea familiei sale în numeroase locuri 
din Peninsula Balcanică, din Epir în Macedonia, pe malurile 
Dunării.!'5 Însă toate îl identifică pe voievod ca fiind de origine 
albaneza.''® Mai important, el este identificat ca atare de un autor 
otoman, Evliya Qelebi. Călătorul otoman a vizitat Moldova în 
timpul domniei lui Stefanita Lupu (1659-1661), fiul lui Vasile Lupu, 
şi a descris în amănunt palatul construit de voievod, comentând 
aprobator că ,ghiaurul arnăut” avea un gust rafinat.!!” Faptul cá 
atât sursele otomane, cât şi cele moldovene îl descriu pe voievod 


drept arnawud/,arbanas” sugereaza ca ambele elite aplicau 
termenii într-o manieră similară, ceea ce ne permite să-i 
considerăm în mare parte sinonime. Acest amănunt ne va ajuta să 
reconstituim  solidaritátile etnice si regionale în contextul 
patronajului transfrontalier. 


Retrasarea reţelelor albaneze: prima generaţie 


Nu numai că referirile la identitatea albaneză indică concepte 
similare în sursele moldo-valahe şi otomane, dar ele apar de 
asemenea de obicei în contextul alianțelor politice şi al relaţiilor de 
patronaj. Cronicarii moldoveni Miron Costin şi Ion Neculce scot în 
evidenţă trecutul voievodului nu la întâmplare, ci ca să explice 
legăturile patron-client pe care le-a format cu alţi actori politici din 
Moldova şi dincolo de ea. După spusele lui Miron Costin, originea 
albaneză a lui Vasile Lupu a fost factorul central în promovarea 
altui boier şi viitor voievod, Gheorghe Ghica: 

Fiindu de un niam cu dânsul, arbănaş, l-au trasu-l Vasilie vodă la curte şi de odată 

la boerii mai manunte, apoi la vorniciia cea mare de Tara de Gios au agiunsu. Si 


tiindu-l Vasilie vodă de credinţă, l-au trimis la Poartă capichihaie, vădzându-l si om 
cuntenit la toate şi scump, cum să 


cade hie când capichihăei să hie.118 


Despre originile lui Gheorghe Ghica stim chiar mai putin decât 
despre cele ale lui Vasile Lupu. Unii cercetători, bazându-se pe 
informaţiile oferite de cronicile moldovene, sugerează localitatea 
Kopru ca locul de naştere al boierului.!? Însă această teorie se 
bazează pe dovezi false; o tradiție mai sigură plasează originile 
familiei în vecinătatea oraşului loannina, in Epir.'*° Totuşi, la fel ca 
in cazul lui Vasile Lupu, sursele se refera la el ca la un albanez si 
identifica trecutul lui Ghica drept un factor foarte important in 
cariera lui politicá.'?! 

În timpul domniei lui Vasile Lupu, Gheorghe Ghica a urcat rapid 
în ierarhia elitei locale, obţinând o funcţie de rang înalt ca vornic al 
Ţării de Sus.!? Desi asta l-a plasat în vârful ierarhiei administrative 
a Moldovei, el apare rar în documentele emise de voievozi, iar 


proprietăţile sale funciare au rămas surprinzător de mici.!% Se 
crede că Gheorghe Ghica a petrecut mult timp departe de 
principat, îndeplinind perioade mari de timp funcţia de 
capuchehaie a lui Vasile Lupu la Istanbul. Activitatea lui în acest 
post i-a adus, după câte se pare, multe laude din partea 
contemporanilor. În 1653, voievodul Gheorghe Ştefan (1653-1658), 
care a venit la putere în fruntea răscoalei împotriva lui Vasile 
Lupu, a hotărât să-l păstreze pe Ghica în capitala imperială ca 
agentul lui, în ciuda legăturilor celui din urmă cu domnul 
alungat.'** Pentru a-şi asigura loialitatea boierului, Gheorghe 
Ştefan iniţial i-a reţinut familia, iar ulterior a aranjat o căsătorie 
între fiica sa şi fiul lui Ghica, Grigore. Această schemă a avut un 
efect nedorit în 1658, când marele vizir Koprulu Mehmet paşa l-a 
mazilit pe Gheorghe Ştefan şi l-a numit pe Gheorghe Ghica noul 
domnitor al Moldovei. 

Miron Costin sugerează că Mehmet paşa l-a ales pe Ghica dintr- 
un capriciu şi îl condamnă pe ultimul pentru că nu l-a apărat pe 
domnitorul lui. Un alt autor moldovean, Ion Neculce, ne oferă o 
relatare diferită şi sub multe aspecte fascinantă. La fel ca alţi 
cronicari boieri de la începutul epocii moderne, Neculce cunoştea 
relatarea lui Costin şi şi-a conceput propria operă ca o continuare a 
acesteia din anul 1661. În acelaşi timp, în loc de introducere, ela 
compus o serie de patruzeci şi două de legende din perioada 
anterioară, folosind atât surse scrise, cât şi tradiţia orală. Printre 
aceste scurte povestiri, cunoscute drept O samă de cuvinte, se 
găseşte o descriere a carierei lui Gheorghe Ghica si a 
circumstanțelor care au dus la numirea lui pe tron. 

Deşi Neculce păstrează miezul relatării lui Costin, el îşi poartă 
naraţiunea într-o direcţie diferită, concentrându-se atât asupra 
tinereţii voievodului, cát şi asupra circumstanțelor numirii sale. 
Potrivit lui Neculce, Ghica a plecat din satul lui în adolescenţă, 
hotărât să-şi caute un patron în capitala imperiului. În călătoria lui 
a fost însoţit de un băiat musulman, iar cei doi sau împrietenit. 
Înainte de a ajunge la Istanbul, au făcut un jurământ, şi anume că 
acela care va reuşi îl va susţine pe celălalt. Ulterior, drumurile lor 


s-au despărţit şi au pornit fiecare să-şi găsească patronul potrivit. 
In cele din urmă, amândoi au obţinut succesul pe care îl sperau. 
Băiatul musulman a intrat în „casa” unui puternic demnitar şi, 
după o lungă carieră, şi-a făcut un nume, Koprulu Mehmet paşa, şi 
a reuşit să devină mare vizir. Asa se face că audiența oferită 
capuchehaiei din Moldova s-a transformat în întâlnirea unor 
prieteni din copilărie: 
Deci tamplandu-s[a] atuncea [...] de au fost [Ghica] la Poartă cu alti boiari, viziriul, 
văzându-l lau şi cunoscut cine iaste. Iar Ghica-vodă nu-l cunoştea pre viziriul. Deci 
viziriul Chiupruliolu au şi chiemat pre haznatariul lui şi i-au zis în taină: „Vezi cel 
boiariu bătrân moldovan ce iaste la Divan? Să-l iei şi să-l aduci la odaia ta, până s-a 
rădica Divanul, şi apoi să-l aduci la mine în taină cum trebuiaşte”. lar Ghica-vodá, 
dupa ce il luas[a] dintre ceialalti boiari, să spăriiasă tare, că nu ştiia poveste ce 
iaste. Şi dupa ce s-au radicat Divanul şi l-au dus la viziriul, l-au întrebat viziriul ce 
om iaste si de unde iaste, si au zis: , Cunosti-ma pre mine, au ba?” Iar Ghica-voda s- 
au spus de unde iaste de locul lui, iar a cunoaşte pre viziriul nu-l cunoştea. Atuncea 
viziriul Chiupruliolu s-au spus si au zis: ,Tii minte ce am vorbit cand viniiam 


amândoi pre cale?" Si au zis: „De ai uitat tu, dar eu n-am uitat, şi iată că te voi face 


domnu în Moldova". 126 


Ghica a protestat iniţial, exprimându-şi loialitatea faţă de 
domnitor şi pledând în favoarea lui. Marele vizir a fost de acord să 
amâne numirea, dar când Gheorghe Ştefan nu s-a conformat 
poruncilor, l-a înlocuit imediat cu Ghica. 

Povestea prietenilor din copilărie care se întâlnesc după mai 
multe decenii, când se află în culmea puterii, pare prea frumoasă 
pentru a fi adevărată, şi cu siguranţă nu este. Deşi unii cercetători 
au luat ad litteram această poveste, este cert că atât Neculce, cât 
şi sursele lui orale au înfrumusețat din plin evenimentele. Multe 
detalii, cum ar fi vârsta protagoniştilor ori originea poreclei lui 
Mehmet paşa (pe care Neculce o leagă de insula Cipru), sunt în 
mod flagrant eronate.'*’ Totuşi, ar fi o greşeală să respingem 
relatarea în întregime, deoarece chiar existenţa ei sugerează o 
puternică legătură personală şi politică între marele vizir şi 
voievod, care i-a intrigat pe contemporani. ** 

O altă sursă moldoveană ne oferă o perspectivă diferită asupra 
subiectului. În timpul celei de-a doua domnii în Moldova (1711- 


1716), voievodul Nicolae Mavrocordat a angajat un copist in 
cancelaria lui, Axinte Uricariul, pentru a realiza o compilatie 
oficială a cronicilor moldovene şi valahe. În lucrarea redactată de 
el, Axinte a adăugat puţine informaţii noi, dar un fragment original 
rar din Cronica paralelă a Ţării Româneşti si a Moldovei vorbeşte 
despre relaţia dintre Gheorghe Ghica şi marele vizir. Secţiunea 
respectivă, care se referă la evenimentele din Ţara Românească 
dintre 1659 şi 1664, era bazată, potrivit autorului, pe relatarea 
unui martor ocular, un anume comis Istoc, care l-a slujit pe fiul 
voievodului, Grigore. Aceasta cuprinde o descriere a conspirației 
dintre un boier influent, postelnicul Constantin Cantacuzino, şi 
Grigore Ghica pentru a-l înlocui pe tatăl celui din urmă pe tronul 
Ţării Româneşti. Întreaga afacere a fost sponsorizată de 
Panaghiotis Nikoussios, marele dragoman al Porții şi unul dintre 
cei mai importanti brokeri din cercul lui Koprulu. ^? Obstacolul cel 
mai important in calea planului, potrivit acestei relatári, a fost cá 
„era [Gheorghe] Ghica vodă foarte drag viziriului fiind amândoi 
arbănaşi! [sublinierea mea - M. W.].!°° 

Că solidaritatea etnică şi regională a avut rolul ei în relaţiile lui 
Koprulu Mehmet paşa cu boierul moldovean nu este deloc 
surprinzător. Trecutul albanez al marelui vizir este frecvent 
menţionat în izvoarele documentare.! Desi se pare că Mehmet 
pasa era a treia generaţie a familiei sale care slujea în 
administraţia imperială, legăturile etnice şi regionale au jucat un 
rol esenţial în cariera lui. Începând din anii 1620, pe lista 
patronilor sai se aflau marele vizir Kemankeş Kara Mustafa pasa 
(care l-a promovat în poziţia de mirahor’), Kasim aga (care l-a 
recomandat ca mare vizir) si un alt „vestic”, Husrev paşa.!* 
Aşadar, marele vizir nu era deloc străin de folosirea solidarităţii 
etnice si regionale ca instrument de edificare a facțiunii si pare 
plauzibil argumentul că aceasta a jucat un rol în promovarea lui 
Gheorghe Ghica pe tronul Moldovei (1658-1659) si al [ării 
Româneşti (1659- 
1660).'** 


Intr-adevar, cei numiti de Koprulu in Moldova si Tara 
Românească formează un grup familial etnic-regional omogen. În 
timpul celor sase ani in care a ocupat functia de mare vizir, 
Mehmet pasa s-a implicat de cinci ori în numirea a patru domnitori 
pe tron. În ianuarie 1658, el i-a instalat pe Gheorghe Ghica în 
Moldova şi pe Mihnea III în Ţara Românească. Răscoala celui din 
urmă a dus la o noua remaniere: Ghica a fost transferat în Jara 
Românească, în timp ce în locul lui Koprulu l-a numit pe Stefanita 
Lupu (1659-1661), fiul lui Vasile Lupu. În cele din urmă, când 
Gheorghe Ghica nu a mai corespuns aşteptărilor, acesta a fost 
înlocuit de fiul său, Grigore, ca nou domnitor al Ţării Româneşti 
(1660-1664 şi 1672-1674) (vezi tabelul 2.1). 

Imediat a devenit clar că persoanele numite de Koprulu Mehmet 
paşa constituiau un cerc îngust şi exclusiv, legat prin solidaritate 
familială, etnică şi regională nu numai între ele, ci şi cu marele 
vizir şi „casa” lui. Singurul nealbanez din acest grup, Mihnea III, a 
primit tronul datorită sprijinului acordat de o altă kapi, condusă de 
Atike Sultan, cu implicarea posibilă a reginei-mame, Hatice 
Turhan. Numirea lui a fost probabil rezultatul unui acord de 
împărţire a puterii între aceste „case”, repede zădărnicit după 
răscoala lui Mihnea III şi expulzarea din principat.!% Astfel a fost 
pregătit terenul pentru blocul „albanez” al lui Koprulu, Lupu şi 
Ghica către dominaţia totală a Imperiului Otoman şi a ţărilor 
române. Gradul în care aceste trei familii au reuşit să monopolizeze 
scena politică este chiar mai frapant când luăm în considerare 
faptul că Vasile Lupu şi Gheorghe Ghica au continuat să exercite 
puterea, acţionând ca reprezentanţi ai fiilor lor la Poartă. 


Tabelul 2.1 Domnitorii numiţi de Koprulu Mehmet pasa în Moldova şi Tara Românească 


(16561661) 
Numire Principat An Origine 
Gheorghe Ghica Moldova 1658 Albanez 
Mihnea III Ţara Românească „Casa” (kapi) sultanei Burnaz 
1658 Atike 


Gheorghe Ghica Tara Românească Albanez 
1659 Finl alhanaznlni Vacile T 1n 


Numire Principat An Origine 


Grigore Ghica Tara 1660 Fiul albanezului Gheorghe 
Ramânaaccă Chica 


Tabanryassi Mehmet pasa Kemankes Kara Mustafa pasa 


Kasim aga 


Vasile Lupu 


Köprülü Mehmet pașa 


Gheorghe Ghica Ștefăniță Lupu 


Kóprülüzade Ahmed pașa 


Merzifonlu Kara 
Mustafa pașa 


Grigore Ghica 
Constantin Cantacuzino 


Panaghiotis Nikoussios 


Figura 2.2 Reţeaua de patronaj albaneză la jumătatea secolului al XVII-lea. Prin cercuri i- 
am indicat pe demnitarii otomani, iar prin pătrate -pe membrii elitei din Moldova şi Tara 
Românească. Prin formele negre i-am marcat pe indivizii de origine albaneză, iar prin cele 

albe - pe actantii de altă etnie. Sagetile indică direcţia patronajului. 

În perioada în care Koprulu Mehmet paşa a fost mare vizir 
această reţea albaneză a atins culmea puterii şi coeziunii, însă 
existenţa ei s-a întins şi dincolo de viziratul demnitarului. De fapt, 
se pare că originile sale pot fi urmărite în timp până în anii 1630 şi 
începutul domniei lui Vasile Lupu în Moldova (figura 2.2). În a doua 
jumătate a deceniului, voievodul moldovean s-a lansat într-un plan 
ambițios de a-şi stabili familia în ambele tari române şi a făcut apel 
la ajutorul fostului mare vizir Tabaniyassi Mehmet paşa. Înaltul 
demnitar era un devsirme cu şcoală născut la Drama, care la 
începutul carierei a reuşit să găsească un patron influent in 
eunucul negru Haci Mustafa aga."? Această relaţie intisap a 
reprezentat un important pas înainte pentru Mehmet paşa, care a 
fost trimis (prima numire a sa într-o provincie) în Egipt şi ulterior a 
ocupat timp de cinci ani funcţia de mare vizir al lui Murad IV. La 
sfârşitul anilor 1630, el a stabilit şi strânse legături cu Kemankeş 
Kara Mustafa paşa. Aşa cum ne informează contemporanii, la baza 
cooperării între înalții demnitari stătea originea albaneză 


comuna.!?’ 


In acelaşi timp, Mehmet pasa a susţinut cu înflăcărare tentativele 
lui Vasile Lupu de a lua puterea in Tara Romaneasca, in timp ce 
Gheorghe Ghica, un alt albanez, coordona eforturile lor pe cand 
era capuchehaie a Moldovei.'** În urma morţii lui Tabaniyassi, Kara 
Mustafa pasa a preluat atributiile acestuia, jucand un rol important 
in protejarea lui Vasile Lupu dupa decesul aliatului sau. Asadar, se 
poate spune ca reteaua transfrontaliera ,albaneza”, care a 
monopolizat puterea sub Koprulu Mehmet pasa, a fost activa timp 
de cel putin doua decenii inainte de numirea sa ca mare vizir. 


Schimbarea de generatie si declinul solidaritatilor etnice si regionale 


Activitatea retelei albaneze nu a inceput odata cu momentul in care 
Koprulu Mehmet pasa a ajuns mare vizir, nici nu a încetat atunci 
când acesta a murit, în septembrie 1661. Fiul şi succesorul lui, 
Kopruluzade Ahmed paşa, a continuat strategia tatălui său, deşi 
mai puţin consecvent. Asta s-a datorat în mare măsură dispariţiei 
„vechii gărzi” a facțiunii şi schimbării caracterului legăturilor care 
îi uneau pe membrii ei. La câteva luni după moartea lui Koprulu 
Mehmet pasa, au decedat si Vasile Lupu şi fiul său, Stefanita, 
urmaţi în 1667 de Gheorghe Ghica. Noua generaţie, care a crescut 
într-un mediu diferit de cel al părinţilor, era mai puţin ataşată de 
identitatea etnică si regionalá.'? În mod revelator, referintele la 
originea comună a primei generaţii de membri ai facțiunii dispar 
treptat în momentul schimbării de generaţie şi sunt umbrite de 
diferite modele de conectivitate. De exemplu, cariera lui Grigore 
Ghica sugerează că ascensiunea sa a fost propulsată nu atât de 
solidaritatea etnică şi regională, ci mai degrabă de patronajul 
marelui dragoman Panaghiotis Nikoussios.'*° În acelaşi timp, ţările 
române au pornit o luptă factionala inversunata, care a accelerat 
ritmul de schimbare a voievozilor. Cariera unui alt voievod, 
Gheorghe Duca, dovedeşte continuitatea şi viabilitatea sistemului, 
deşi în împrejurări schimbate şi prin mijloace oarecum diferite. 
lată ce spune un autor moldovean anonim: 


Duca Voda era de moşie din tara grecească de la Rumele [Rumelia], şi de copil mic 
viind aicea în tara si luându-l Vasilie Voda in casa, au slujit şi la alti domni până au 


ajuns la boerie mare. 14! 


Cariera lui Duca a fost în multe privințe o copie la indigo a 

drumului lui Gheorghe Ghica către tron, si la fel era trecutul lui. 

Potrivit lui Anton Maria del Chiaro, secretar florentin la curtea 

valahă, Duca era „de rit grec si de origine albaneză, născut într- 

un sat numit Policcani”'*. Şi alte surse indică originea albaneză 

a voievodului.'*? Familia a păstrat un puternic ataşament fata de 

regiune şi a susţinut comunitatea epirota din Moldova.*** 

Sub Kopruluzade Ahmed paşa, Gheorghe Duca a devenit unul 
dintre cei mai importanti membri ai facțiunii din ţările române. Cu 
toate acestea, în pofida originilor sale, identitatea etnică şi 
regională nu a fost invocată în sursele documentare pentru a 
explica ascensiunea lui la putere. În schimb, reţeaua lui de alianţe 
se baza în primul rând pe legăturile personale cu marele vizir şi 
marele dragoman al Porții, Panaghiotis Nikoussios, un important 
intermediar în cadrul facțiunii Koprulu.!^ Poziţia lui s-a întărit si 
mai mult datorită unei alianţe matrimoniale pe care a încheiat-o cu 
familia Ruset, foarte influenta.'* Înalţii demnitari otomani şi 
Nikoussios l-au susţinut în mod loial pe voievod şi, conform 
rapoartelor, au intervenit pentru a-i salva viaţa în două ocazii. În 
urma morţii lui Ahmed pasa, Duca a reuşit să intre în grațiile lui 
Kara Mustafa paşa şi a urcat pe tronul Moldovei încă o dată, în 
1678. Serviciile sale au fost recompensate din nou în 1681, cand a 
ocupat pentru scurt timp funcţia de hatman în Ucraina controlată 
de otomani.'*’ Aşadar, în pofida faptului că erau originari dintr-un 
mediu similar celui al lui Gheorghe Ghica, Duca şi partenerii lui se 
bazau mai mult pe cunoştinţe personale şi alianţe matrimoniale 
decât pe solidaritati etnice şi regionale. Cum tot mai multe cai 
viabile pentru furnizarea increderii au devenit disponibile, rolul 
celor din urma a scazut in calculul factional al puterii. 

Reteaua otomano-moldo-valaha bazata pe originea albaneza 
comuna a membrilor sai este remarcabila prin longevitate. Ea s-a 


inchegat dintr-o serie de legaturi interpersonale in anii 1630, a 
atins nivelul maxim in timpul lui Koprulu Mehmet pasa si a 
supravietuit, chiar daca intr-o forma oarecum diminuata, pana la al 
doilea asediu al Vienei. Faptul ca a rezistat intr-un peisaj politic 
precar scoate in evidenta doua aspecte esentiale ale patronajului 
transfrontalier. Pe de o parte, confirma importanta solidaritatilor 
etnice si regionale ca instrument de realizare a factiunii capabil sa 
ofere increderea necesara pentru a face ca reteaua sa functioneze. 
Pe de alta parte, atesta importanta patronajului transfrontalier, 
subliniind efortul facut individual de inaltii demnitari si boieri 
pentru a construi un sistem politic viabil şi a-l menţine in ciuda 
tuturor conflictelor. 


Fraţi de arme 


Secolul al XVII-lea a fost o perioadă a războaielor. În urma 
„Războiului cel Lung” (1593-1606), costisitor şi neconcludent, 
împotriva Habsburgilor, Imperiul Otoman s-a trezit implicat într-o 
serie de conflicte împotriva Safavizilor, a Veneţiei şi Uniunii 
Polono-Lituaniene. Aceasta din urmă se confrunta cu provocări 
similare, şi războaiele prelungite împotriva Cnezatului Moscovei şi 
Suediei au adus-o în pragul colapsului în anii 1650. În plus, ambele 
puteri au fost nevoite să înfrunte multe revolte armate, care le-au 
secătuit resursele militare şi le-au forţat să-şi mărească armatele. 
Din perspectiva unui întemeietor de facțiune, comandamentul 
asupra armatei şi campaniile extinse au oferit un teren fertil pentru 
recrutare, înlesnită de lanţul existent de comandă. În comparaţie 
cu secolul al XVI-lea, această perioadă a fost martora emancipării 
politice a armatei, iar soldaţii au devenit un grup de presiune din 
ce în ce mai influent.'*® Cererea tot mai mare de soldaţi a facut să 
apară recruți din noi pături sociale, care doreau să urmeze cariera 
militară sau să obţină un statut privilegiat. Luate împreună, aceste 
schimbări au creat o sursă de potenţiali clienţi. Deşi nu toate 
prestările de serviciu militar s-au transformat în legături patron- 


client, cele care au dus la acest rezultat ne ofera ocazia sa vedem 
cum functiona tiparul conectivitatii in cazul unui conflict militar. 


Stefan Tomsa II: un sekban pe tronul Moldovei 


La cumpana dintre secolele al XVI-lea si al XVII-lea, in Imperiul 
Otoman au avut loc schimbari de amploare, declansate de 
inmultirea trupelor de mercenari sekbani (seimeni). Diversi factori 
demografici, de mediu si economici i-au determinat pe multi tarani 
să-şi abandoneze pământul, creând o populaţie mobilă de soldaţi cu 
jumătate de normă, care ştiau să mânuiască o armă şi care oscilau 
în mod constant între serviciul militar si talharie.'*® Guvernatorii de 
provincii au profitat rapid de această nouă sursă de forţă militară 
ieftină si disponibilă, mobilizând sekbani pentru campaniile 
imperiale ori răscoalele împotriva Porții. Aşa cum a subliniat Baki 
Tezcan, fenomenul a apărut pentru prima oară în Siria, dar curând 
s-a răspândit si în regiunile din jur.'% Militarizarea zonelor rurale 
şi presiunea demografică sau combinat cu nemulţumirea în 
creştere a guvernatorilor de provincii, a deţinătorilor de timaruri şi 
a sekbanilor fără slujbe, devenind un butoi de pulbere care a 
explodat în răscoalele celalir şi a dus la prăbuşirea ordinii 
politice.^! Numai cu foarte mare dificultate a reuşit Poarta sa 
recâştige controlul, dar fenomenul de tâlhărie a continuat să fie o 
pacoste pentru imperiu în deceniile care au urmat. 

Răscoalele celali au făcut ravagii şi au provocat masive pierderi 
economice şi demografice în provinciile centrale ale imperiului. În 
acelaşi timp, au influenţat cultura politică otomană şi modul în care 
Poarta interactiona cu periferia imperiului. Conducătorii războinici 
celali şi armatele lor de mercenari erau din multe puncte de vedere 
„rebeli fără cauză”, căutând să se integreze în sistemul imperial, 
nicidecum să-l distrugá."? Autorităţile centrale au adoptat o 
abordare flexibilă in privinţa conducătorilor banditilor şi 
demnitarilor recalcitranti, negociind cu ei în loc să ia măsuri 
drastice împotriva lor.!* La rândul lor, comandanții însărcinaţi cu 
suprimarea revoltelor au preluat rapid tacticile rebelilor şi au 


inceput sa recruteze propriile armate de sekbani. 

In această privinţă, Nasuh pasa, un înalt demnitar ambitios si 
influent, desi o figura polarizatoare, a fost unul dintre pionieri. Un 
recrut devsirme de origine albaneza, el a avansat in grad cu 
ajutorul unor patroni influenti, sultana Safiye si eunucul negru 
Haci Mustafa aga.’ În timpul activităţii pe care a desfásurat-o in 
Anatolia, s-a casatorit cu fiica unui notabil local kurd, Mir Seref 
bei, stabilindu-şi astfel o bază de putere in regiune.'? Cu toate 
acestea, activitatea sa în calitate de comandant a fost lipsită de 
strălucire, iar atunci când conflictul lui cu un alt înalt funcţionar 
otoman s-a sfârşit cu omorârea celui din urmă, zvonurile despre 
executarea prin spânzurare a lui Nasuh au început să se 
răspândească. Totuşi înaltul demnitar a reuşit să recupereze 
terenul pierdut recrutând o mare armată de sekbani, care în mai 
1609 a ajuns la aproximativ 7.000 de soldati.'^? 

Printre ei se afla probabil şi viitorul domnitor moldovean Ştefan 
Tomşa II. Aşa cum am menţionat, ambasadorul francez de Sancy 
pretindea în 1611 că domnitorul locuise în reşedinţa lui Gurcu 
Mehmet pasa şi obținuse numirea gratie susţinerii politice a 
marelui demnitar. Cu toate acestea, din corespondenţa dintre 
funcţionarii ungari aflăm că „Ştefan, fiindcă s-a oştit câţiva ani cu 
kizilbas (kazulok), l-a făcut împăratul turcesc voevod, căruia i-a dat 
soţia unui negustor grec de frunte şi bogat" "7. Această remarcă se 
referă la războiul otoman împotriva Safavizilor, care a izbucnit în 
1603 şi a continuat cu intensitate variabilă până în 1612. Se pune 
deci întrebarea: când şi cum putea un pretendent moldovean să 
participe la acest conflict? 

La sosirea lui în capitala otomană, Ştefan Tomşa II se bucurase 
de o lungă carieră ca mercenar. Conform relatărilor contemporane, 
el a servit într-o unitate de infanterie polono-lituaniană în timpul 
războaielor livoniene (1578-1581), iar ulterior s-a înrolat în armata 
franceză în timpul războiului împotriva Spaniei, unde a petrecut 
ceva timp in captivitate.!'** După o scurtă perioadă în serviciul 
Habsburgilor, viitorul domnitor a ajuns la Istanbul în jurul anului 
1601, unde s-a aruncat în lupta pentru putere, încercând să obţină 


tronul Moldovei. Tomsa a parut un candidat serios in 1607, 
incercand sa profite de pe urma luptei pentru succesiune din 
principat, dar in final a fost nevoit să-şi amâne planurile."? După 
această încercare eşuată, nu mai este menţionat în documente, 
reapărând abia la sfârşitul anului 1611, când şi-a reafirmat 
pretenţia la tron, de data aceasta cu succes. 

Faptul că ştim că domnitorul moldovean a locuit în palatul lui 
Gurcu Mehmet paşa multă vreme ne permite să estimăm durata 
serviciului său pe frontul safavid. În toată această perioadă, înaltul 
personaj sus-mentionat a rămas la Istanbul, indeplinindu-si datoria 
de caimacam. Aşadar, pentru a lupta pe frontul safavid, domnitorul 
a trebuit să se înroleze sub comanda unui alt înalt demnitar. Dată 
fiind pauza în activitatea otomanilor de pe frontul safavid din 
perioada precedentă, când trupele imperiale s-au concentrat 
asupra pacificării zonei rurale, era de la sine înţeles că viitorul 
domnitor se va alătura campaniei când Poarta va lansa o nouă 
ofensivă împotriva trupelor şahului Abbas, în 1608-1611. Ceea ce 
corespunde perfect valului de recrutări demarat de Nasuh paşa, 
care, fără îndoială, nu avea mari pretenţii în legătură cu identitatea 
confesională a trupelor sale şi aprecia cu siguranţă un soldat 
experimentat. 

Participarea lui Tomşa la campaniile din Anatolia a antrenat o 
serie de acuzaţii şi zvonuri potrivit cărora ar fi fost „turc” şi 
ienicer.!5 Cu toate acestea, este putin probabil: nu există nici o 
indicație în izvoarele documentare cu privire la convertirea lui la 
islam, o condiţie prealabilă a înrolării în armată. Aşadar, se 
înţelege de la sine că el a servit ca sekban. Deoarece trupele de 
mercenari erau ieftine si disponibile, nu exista teoretic nici o 
restricţie referitoare la credinţa religioasă ori la statutul social, 
astfel că putem găsi unităţi de mercenari creştini pe statul de plată 
otoman în timpul Războiului cel Lung.'®' Dacă Tomşa a fost într- 
adevăr mercenar, acest amănunt ar veni în sprijinul teoriei că a 
avut legături cu Nasuh paşa, cel mai mare angajator de sekbani din 
clasa conducătoare otomană la acel moment. 

Evenimentele care însoțesc numirea lui Tomşa în noiembrie 1611 


par să confirme asta. Sursele diplomatice îi atribuie lui Gurcu 
Mehmet paşa orchestrarea nominalizării sale doar pentru că Nasuh 
pasa lipsea atunci din capitalá.!? Este putin probabil însă ca un 
caimacam să acţioneze fara să tina seama de opinia marelui vizir. 
După ce Nasuh paşa s-a întors în capitala otomană şi a preluat 
frâiele puterii, el l-a susţinut neabătut pe domnitor, în ciuda 
opoziţiei din ce în ce mai mari a boierilor şi a presiunii diplomatice 
polono-lituaniene.!? Este greu de crezut ca ar fi protejat cu atâta 
vehementa candidatul altcuiva. În plus, cei trei înalţi demnitari - 
Nasuh paşa, Gurcu Mehmet paşa şi Okuz Mehmet paşa - aveau 
acelaşi patron, pe kizlar-aga (kizlar agasi) Haci Mustafa, şi 
obisnuiau probabil sa coopereze, asta pana la cearta lui Nasuh 
pasa cu urmatorul aga al eunucilor negri, care a condus la 
executarea marelui vizir.!^* Aşadar, este de la sine înţeles ca Stefan 
Tomsa II era un candidat al intregii factiuni mai degraba decat al 
unui singur inalt demnitar. In timp ce istoricii au presupus ca 
ascensiunea armatelor de sekbani a slabit legatura patron-client, 
dat fiind caracterul contractual al invoielii dintre mercenari si cel 
care ii angaja, stransa relatie dintre Stefan Tomsa si Nasuh pasa 
sugerează o abordare mult mai nuantata.'” Mai deschise decât 
trupele de kapikulu, unităţile de mercenari puteau reuni indivizi 
care proveneau din diferite pături sociale. Deşi asemenea legături 
se dizolvau în mare parte odată ce trupele îşi terminau serviciul, nu 
avem nici un motiv să ne îndoim că şefii lor îi promovau pe cei mai 
capabili subordonați, transformând serviciul militar in capital 
politic. În Ştefan Tomşa II, se pare, Nasuh pasa şi aliaţii lui au găsit 
un candidat perfect pentru a-şi extinde facțiunea, iar serviciul 
militar întărise legătura dintre ei. 


Un voievod rebel şi patronul său otoman: Matei Basarab şi cultura 
politică a 
epocii celali 
După cum slujirea Portii pe câmpul de luptă poate produce 
solidaritate, la fel poate acţiona şi rebeliunea. Cultura politică 


schimbatoare a epocii celali, cu accentul pus pe negociere si 
compromis, a avut ecou în ţările române. În unele cazuri, acest 
scenariu nu a fost doar similar celui folosit de conducătorii rebeli 
în Anatolia, ci a implicat şi aceiaşi protagonişti, care i-au încurajat 
pe potenţialii lor clienţi sa se răscoale şi i-au asigurat ca vor fi 
susținuți la Poartă. În cazul lui Abaza Mehmet pasa, reţeaua lui 
politică din ţările române a fost creată de răscoala împotriva 
centrului imperial. 

Abaza Mehmet paşa a fost una dintre cele mai remarcabile figuri 
de pe scena politică otomană de la începutul secolului al XVII-lea. 
Un „estic” din Caucaz, el şi-a făcut intrarea în politică ca vistiernic 
al unui alt conducător celali, Canpoladoglu Ali pasa. După 
înfrângerea despotului războinic, Halil paşa, victorios, l-a integrat 
pe Mehmet paşa în „casa” sa şi l-a promovat într-o serie de posturi 
de guvernator în Anatolia. Răsturnarea de situaţie a venit în mai 
1622, când o răscoală a ienicerilor din Istanbul s-a soldat cu 
regicidul sultanului Osman II. În acel moment, Abaza Mehmet pasa 
s-a declarat răzbunătorul sultanului şi a lansat o campanie 
împotriva ienicerilor in Anatolia,'“ creând panică în rândul 
autorităţilor centrale, mai ales că acea chemare la luptă a 
guvernatorului rebel a atras multi susţinători chiar si în capitală. 1% 
Au urmat o serie de campanii neconcludente, întrerupte de la fel 
de neconcludente încercări de negociere şi reconciliere cu 
demnitarul rebel. Abia în 1628, forţele conduse de noul mare vizir 
Husrev paşa au reuşit să înfrângă răscoala şi să-l oblige pe Abaza 
Mehmet paşa să se predea. Surprinzător, înaltul demnitar rebel nu 
a fost pedepsit. În schimb, Murad IV l-a primit cu onoruri pe fostul 
guvernator, l-a iertat şi l-a numit fără întârziere beilerbei de Bosnia 
şi, mai târziu, de Ozu-Silistra. Procedând 


aşa, sultanul a încercat să folosească talentul înaltului demnitar în 
ridicarea si finanţarea trupelor de sekbani, în acelaşi timp 
îndepărtându-l de baza lui de putere din Anatolia.!9? 

Când Abaza Mehmet a ajuns la Silistra, situaţia politică din ţările 
române era pe punctul de a exploda. Conducătorii de atunci din 


Moldova si Tara Românească, Alexandru Ilias şi, respectiv, Leon 
Tomşa, se confruntau cu opoziţia violentă a boierilor, care îi acuzau 
de perceperea unor dări abuzive şi de faptul că îi numeau pe 
clienţii lor greci în funcţiile importante. În Ţara Românească, unde 
opoziţia se concentrase în partea de vest, în regiunea Oltenia, 
boierii s-au revoltat în 1630 împotriva domnului şi au căutat 
refugiu în Transilvania, fiind sustinuti cu jumătate de inimă de 
principele Gheorghe Rákóczi.” Străduindu-se sa dezamorseze 
situatia, Leon Tomsa a incercat o reconciliere, satisfacand partial 
cererile boierilor.'’’ Aceste concesii au reuşit să-i convingă pe cei 
mai mulţi rebeli, şi rândurile lor s-au micşorat, pe poziţii mai 
rămânând doar un mic grup de partizani radicali sub conducerea 
lui Matei aga din Brancoveni.'* Eşecul campaniei de înlăturare a 
lui Leon Tomşa, în 1631, le-a subminat şi mai mult moralul, iar la 
începutul anului 1632 se părea că rebeliunea se va stinge curând. 

În ciuda faptului că era urmaşul uneia dintre cele mai bogate 
familii valahe, cariera lui Matei aga a fost destul de ştearsă înainte 
de 1632. Timp de peste două decenii, singurul titlu pe care l-a 
deţinut a fost cel de paharnic, o funcţie minoră şi insignifiantă, 
acordată de obicei tinerilor boieri la intrarea în viaţa politică 
valahă. În 1628, el a fost numit mare agă şi i s-a încredinţat 
comanda infanteriei, dar chiar şi aceasta era o dregătorie aflată 
destul de jos în ierarhia administrativă.!'% Boierul se tinea departe 
de curtea de la Bucureşti şi locuia pe moşiile lui din Oltenia. 
Hotărârea de a se alătura revoltei a fost dictată în mare măsură de 
o nemulţumire personală faţă de unul dintre favoriţii lui Leon 
Tomşa.!”* În faza iniţială a revoltei, el a jucat un rol secundar si a 
ajuns la conducere doar după ce mai mulţi boieri importanţi s-au 
împăcat cu voievodul. 

Revolta valahă părea sa sfarseasca deceptionant, dar sosirea lui 
Abaza Mehmet paşa la Silistra a schimbat radical situaţia. Potrivit 


cronicii valahe, beilerbeiul, 
înțelegând acesta pentru această săracă de tara, cum o au spart domnii streini cu 
grecii tarigradeni, făcut-au sfat ca să aducă pre Matei aga de la Ardeal, să-l facă 
domn ţării, că de la dânsul vor avea săracii pace şi odihnă. Şi îndată au trimis la el 


pre popa Ignatie Sârbul den Necopollle, ca să vie [Matei] să fie domn ţării [Tara 


Românească] cu voia paşii. 175 


Izvoarele documentare prezintă versiuni diferite cu privire la 
cine a iniţiat contactul: Abaza Mehmet pasa ori boierii rebeli.!7 
Totuşi, înaltul demnitar a imbratisat cu entuziasm cauza lui Matei, 
încurajându-l să preia conducerea principatului. Procedând aşa, 
Abaza Mehmet paşa îşi depăşea autoritatea şi acţiona împotriva 
poruncilor explicite venite de la Poartă. În timp ce Leon Tomşa era 
mazilit la Istanbul în vara anului 1632, Radu Ilias, fiul voievodului 
moldovean în funcţie, era numit în locul lui. 

În pofida presiunii din capitala imperială, Abaza Mehmet paşa l-a 
susţinut în continuare pe Matei, care între timp intrase în principat 
şi a făcut oferta pentru tron. Cu toate acestea, în loc să avanseze 
spre Bucureşti, voievodul şi armata lui s-au dus mai întâi la 
Nigbolu (Nicopole) să se întâlnească cu beilerbeiul.!”” Acolo a avut 
loc o ceremonie de numire, în care Mehmet paşa i-a dăruit 
clientului său un caftan şi i-a pus la dispoziţie trupe suplimentare 
pentru viitoarea campanie. Numai atunci Matei a intrat în capitala 
valahă şi, în bătălia care a avut loc la marginea oraşului, a înfrânt 
armata moldo-otomaná trimisă să-l aşeze pe tron pe Radu Ilias.'”® 
Sfidarea Porții a fost un risc pentru Abaza Mehmet pasa, iar marele 
vizir în funcţie, Tabaniyassi Mehmet paşa, l-a ameninţat în mod 
repetat pe înaltul demnitar rebel cu moartea dacă nu îl 
abandonează pe Matei."? Totuşi, guvernatorul nu s-a clintit, iar 
victoria clientului său pe câmpul de luptă a întărit mult poziţia lui 
de negociere faţă de Poartă. Până la urmă, un mesager a sosit din 
capitală, recunoscându-l pe voievod, cu condiţia ca Matei să 
meargă personal la Istanbul pentru a săruta papucul sultanului. 
După ce s-a consultat cu patronul lui otoman, care l-a asigurat de 
susţinerea lui, voievodul valah a pornit cu mare alai către capitala 
imperiului. Acolo, susţinătorii lui Radu lliaş au lansat o ultimă 
tentativă de a revoca decizia. Capuchehaia din Moldova - şi socrul 
lui Radu Ilias - Curt Celebi s-a unit cu Tabaniyassi Mehmet pasa „şi 
au adus la viziriul greci, grece, turcoaice, de au parat cum le-au 


pierit bărbaţii, si fraţii, şi feciorii la războiul lui Matei voda”'®°. 
Impasul a continuat timp de o lună înainte ca intervenţia directă a 
lui Murad IV să încline până la urmă balanţa în favoarea 
voievodului valah, cunoscut în istoriografie ca Matei Basarab 
(1632-1654). Relaţia lui cu Abaza Mehmet paşa a continuat, iar 
cronicarul moldovean Miron Costin nu a ezitat să-l numească pe 
voievod tirak, ucenic sau client, al înaltului demnitar.'*! 

De ce a riscat atât de mult Abaza Mehmet paşa utilizându-şi 
influenţa pentru a-l susţine pe Matei, pe care nu îl întâlnise 
niciodată mai înainte? Deşi cronicile valahe pretind că i-a fost milă 
de populaţia împovărată de dările percepute abuziv de Leon Tomşa 
şi anturajul lui, este puţin probabil ca înaltul demnitar, care îşi 
petrecuse cea mai mare parte a carierei colindând în zona rurală a 
Anatoliei cu armata lui, să fi fost interesat atât de mult de situaţia 
disperată a valahilor plătitori de dări. Dacă vom considera totuşi 
evenimentele din perspectiva trecutului lui Abaza Mehmet, devine 
clar în ce măsură strategia lui şi a lui Matei repeta propria 
experienţă politică a înaltului demnitar în Anatolia. Atât Abaza 
Mehmet paşa, cât şi clientul lui valah au urmat un nou model de 
politică apărut în timpul răscoalelor celali şi caracterizat prin 
echilibrul delicat al legăturilor de patronaj şi rezistenţa armată 
împotriva centrului 

În acest context, motivele aflate dincolo de sprijinul acordat de 
beilerbei lui Matei devin uşor de înţeles. În timpul carierei sale de 
guvernator şi de rebel, Abaza Mehmet paşa îşi făcuse numeroşi 
duşmani în rândul clasei conducătoare otomane. Chiar dacă nu au 
reuşit să obţină executarea lui, aceştia ar fi fost bucuroşi să asiste 
la căderea lui. Pentru a-şi întări poziţia, înaltul demnitar avea deci 
nevoie de o solidă bază de putere, însă poziţia lui de beilerbei de 
Ozu (Oceakov) conta iniţial prea puţin în această privinţă. Abaza 
Mehmet paşa îşi petrecuse toată viaţa în Anatolia, aşa că era străin 
de noua regiune şi nefamiliarizat cu politica locală.'*? Din această 
perspectivă, răscoala valahă a fost mană cerească, permițându-i să 
identifice potenţiali aliaţi şi să-i susţină împotriva Porții. Ulterior, el 
îşi putea folosi competenţa oficială şi priceperea politică pentru a- 


si cladi baza de putere cu ajutorul celor nemultumiti de politica 
Inaltei Porti. 

Interesant, succesul lui Matei Basarab in obtinerea tronului i-a 
încurajat si pe alţii să încerce să pună mâna pe putere cu sprijinul 
lui Abaza Mehmet pasa. În aprilie 1633, Alexandru Ilias, voievodul 
moldovean si tatal rivalului lui Matei Basarab, a fost detronat in 
urma unei revolte a boierilor.'? Odată victoriosi, rebelii au trecut 
rapid la alegerea unui nou domnitor, hotărând în proporţie 
covârşitoare să-l cheme pe Miron Barnovschi, care, după ce 
pierduse tronul în 1629, se stabilise pe moşiile sale polono- 
lituaniene.'** Fostul voievod a decis să accepte oferta şi s-a grăbit 
să ajungă la laşi.!% De îndată ce a ajuns, s-a îndreptat spre Matei 
Basarab şi Abaza Mehmet paşa, cerându-le ajutorul pentru 
obţinerea recunoaşterii otomane. Asigurat de sprijinul lor, a pornit 
cu un mare alai de boieri spre Rusciuk, unde s-a întâlnit cu 
beilerbeiul şi a discutat detaliile ofertei sale şi ale viitoarei 
cooperári. 9 Incurajati de Abaza Mehmet pasa, voievodul si 
sustinatorii lui moldoveni au ajuns la Istanbul la sfarsitul lui iunie 
1633. Totusi, asa cum s-a dovedit, calculele facute de Barnovschi 
au fost gresite, iar el a fost imediat aruncat in inchisoare si repede 
executat din porunca marelui vizir Tabaniyassi Mehmet pasa. Dupa 
cateva zile petrecute in inchisoare, boierii care il insotisera pe 
nefericitul pretendent au putut sa aleaga un nou voievod, optand 
pentru Moise Movilă (1630-1631 si 1633-1634).'% 

Cercetatorii contemporani nu s-au pus de acord asupra motivelor 
aflate in spatele executarii lui Barnovschi. Unii spun ca autocratul 
Murad IV a fost deranjat de initiativa boierilor de a-si alege 
domnitorul, dar asta pare putin probabil.'** Alţii au sugerat cá 
Poarta avea suspiciuni legate de simpatiile propolone ale lui 
Barnovschi şi de lunga sa sedere în Uniunea Polono- Lituanianá.!*? 
Totuşi, în această privinţă, Moise Movilă nu se deosebea prea mult 
de voievodul executat. Era un indigena polon şi, în timpul aşa- 
numitei Rebeliuni a lui Abaza pasa (1633-1634), a oferit 
comandanților polono- lituanieni informaţii şi, în cele din urmă, a 
fugit în Uniunea Polono- Lituaniană.!% Pana la urmă, Miron Costin 


atribuie moartea voievodului unei conspiratii intre marele vizir si 
Lupu Coci, care voia să urce el pe tron.?! Toţi aceşti factori au avut 
cu siguranţă un impact asupra deciziei de a-l executa pe 
Barnovschi. Însă faptul că boierii l-au putut alege pe înlocuitorul lui 
sugerează că principala preocupare era legată de asocierea 
voievodului cu Abaza Mehmet paşa, care devenise în acel moment 
centrul opoziţiei moldovene şi valahe împotriva Porții. Succesul lui 
Barnovschi în Moldova, repetându-l pe cel al lui Matei Basarab, ar 
fi făcut din înaltul demnitar un hegemon necontestat în ţările 
române. Se pare ca Tabaniyassi Mehmet pasa, care sustinuse 
executarea guvernatorului rebel in 1632, si care a reusit pana la 
urma s-o faca in 1634, a incercat sa impiedice ascensiunea lui 
Abaza. 

Desi felul in care au ajuns la putere Stefan Tomsa II si Matei 
Basarab s-a deosebit in mod semnificativ, carierele lor au fost 
produsul schimbarii modelelor vietii politice, declansate de 
rascoalele celali si de cresterea rolului trupelor de mercenari. 
Pentru Tomsa, recrutarea de sekbani pe scara larga a facilitat 
intrarea lui în rândurile militarilor si stabilirea unor legături de 
patronaj cu viitorul mare vizir. La fel, apariţia unei noi culturi 
politice în secolul al XVII-lea, bazată pe o combinaţie de rebeliune, 
negociere şi patronaj, i-a permis lui Matei să urce pe tron şi să 
devină unul dintre voievozii cu cea mai lungă domnie din această 
perioadă. Deşi tiparele carierelor lor difereau, ambii pot fi 
consideraţi voievozi celali, succesul lor fiind posibil datorită 
transformărilor care au avut loc în Imperiul Otoman în epoca celali. 


Adaptarea setului de instrumente 


Seturile de instrumente folosite de elitele otomane, moldo-valahe şi 
polono- lituaniene în construirea reţelelor transfrontaliere nu erau 
deosebit de noi ori mai cuprinzătoare decât cele pe care le foloseau 
în arenele de acasă. Căsătoria, înrudirea, serviciul militar, 
solidarităţile etnice si regionale - toate aceste instrumente făceau 


parte din politica factionala. Totusi, in utilizarea lor actantii 
individuali au dovedit o mare creativitate, ceea ce le-a permis sa 
depăşească restricţiile legale şi să stabilească noi alianţe în afara 
hotarelor. Controversa legată de căsătoria lui Vasile Lupu cu 
Ecaterina evidenţiază atât complexul mediu politic şi legal în care 
au fost nevoiţi să evolueze, cât şi hotărârea lor de a-şi face viabil 
edificiul politic. 

Înalţii demnitari otomani care au încercat să-şi stabilească 
prezenţa ca facțiune în ţările române au descoperit că setul lor 
traditional de unelte este inaplicabil. Absența unei administrații 
provinciale similare cu aceea din provinciile din centrul imperiului 
şi credinţa creştină a elitei locale însemnau că nu puteau pur şi 
simplu să recruteze mameluci, să găsească potenţiali clienţi în 
corpul ienicerilor ori să trimită membri ai „caselor” lor. La fel ca în 
cazul multor arene politice din întregul imperiu, existau şi 
obstacole semnificative sub forma identităţii colective a elitei 
periferice, care limitau accesul străinilor, silind „casele” din 
centrul imperial să caute alianţe cu cei care deţineau puterea în 
plan local si să joace după regulile locale.!'? Totuşi, aşa cum s-a 
arătat în cazul reţelei albaneze de patronaj care a supravieţuit o 
bună parte a secolului, odată stabilite, aceste alianţe puteau să 
continue dincolo de durata unei singure vieţi. 

Prin comparaţie, magnații polono-lituanieni care încercau să-şi 
stabilească influenţa în Moldova si Tara Românească s-au 
confruntat cu mai puţine obstacole. Aceeaşi identitate religioasă a 
înlesnit relaţiile matrimoniale, iar prezenţa boierilor naturalizati in 
cadrul elitei moldovene a făcut mai uşoară cooperarea. Cu toate 
acestea, nu cred că ei întreceau numeric legăturile dintre boierii 
locali şi înalții demnitari otomani. Deşi cercetătorii romani au 
presupus în general că numai banii contau în obţinerea unei 
numiri, ubicuitatea construirii încrederii şi a mecanismelor de 
întemeiere a facțiunii spune altceva. În pofida unui câştig rapid, 
înalții demnitari imperiali si boierii moldo-valahi doreau sa 
stabilească puternice legături unii cu alţii, mergând dincolo de 
simpla corupţie. Dorinţa lor trădează faptul că ei considerau aceste 


relatii transfrontaliere importante pentru planuri politice mai 
ample. 


4. Scoala hanafita este una dintre cele patru scoli (madhab) ale jurisprudentei 
sunnite, decurgand din traditia lui Abu Hanifa, teolog si jurisconsult din secolul al 
VIII-lea (n. a.). 

5. Zimmi - supuşi nemusulmani care recunosteau autoritatea musulmană si 
beneficiau de statut de protecţie din partea stăpânitorului în schimbul plăţii tributului 
(cizye, harac) şi respectării unor obligaţii faţă de sultan şi comunitatea islamică (n. 
a.). 

6. Bailo - ambasadorul permanent al Veneţiei la Poarta otomană. Funcţia a existat 
de la cucerirea Constantinopolului până la sfârşitul Republicii venețiene, în 1797 (n. 
a.). 

7. Mirahor - comandantul spahiilor (n. tr.). 

8. Celali - denumirea sub care erau cunoscuţi participanţii la răscoalele împotriva 
Porții la sfârşitul secolului al XVI-lea si în secolul următor, mai ales in Anatolia. 
Denumirea provine de la numele lui Şeih Celal, care la începutul secolului al XVI-lea a 
ridicat armele împotriva autorităţii otomane, însă răscoalele următoare nu au 
legatură cu persoana lui (n. a.). 

FLUXURI, SCHIMBURI ŞI CONVERSIUNI 


Stabilirea unei facţiuni viabile nu era artă de amorul artei. Cei care 
întemeiau o facțiune se angajau la această sarcină grea ca să-şi 
îndeplinească scopurile politice şi să-şi procure resursele necesare. 
Aşadar, dat fiind că reţelele de patronaj ne apar în mod frecvent ca 
sisteme statice de alianţe, chiar existenţa şi acţiunea lor depindeau 
de un flux constant de resurse mobilizate, transferate şi 
desfăşurate de membrii lor pentru a câştiga un avantaj faţă de 
concurenţi. În acest sens, facțiunea de la începutul epocii moderne 
constituia un mecanism complex, care se baza pe fluxul de resurse 
pentru a genera capital. Prin urmare, se conforma modelului 
propus de Nan Lin: 


Atunci când anumite bunuri sunt în mod deliberat mobilizate pentru o acţiune 
utilă, ele devin capital. Capitalul este o investire de resurse destinată să genereze 
profit. Aşadar, este creat special de către actant pentru a satisface o cerere a 
organizaţiei. În schimb, actantul ar putea fi răsplătit cu resurse sociale (reputaţie), 


economice (bogatie) ori politice (putere). [...] Prin intermediul legaturilor sociale si 
al retelei de cunostinte, actantii castiga resurse suplimentare din legaturile directe 


şi indirecte.! 


Nici politica factionala, în general, nici patronajul transfrontalier 
nu erau dominate de un singur tip de capital. Pentru menţinerea 
influenţei politice era nevoie de mai mult decât de acumularea unei 
reţele de alianţe politice. Un întemeietor de facțiune de succes 
avea de asemenea nevoie de resurse economice şi de putere 
militară pentru a-şi consolida poziţia, precum şi de acces la 
informaţii pentru a coordona segmentele disparate ale reţelei şi a 
răspunde amenințărilor externe. in plus, nu orice resursă 
dobândită prin reţelele de patronaj putea fi imediat folosită în 
arena politică; în multe cazuri, trebuia să fie convertită mai întâi 
într-un tip diferit de resursă. De exemplu, banii nu aduceau în mod 
necesar o influenţă politică mai mare, dar trebuiau să fie procurati 
pentru a mări prestigiul sau a recruta forţă de luptă. Aceeaşi 
resursă putea de asemenea varia în importanţă în funcţie de 
utilizarea ei în Uniunea Polono-Lituaniană, ţările române ori în 
arena otomană centrală. Aşa cum remarca Bartolome Yun Casalilla, 
ar trebui să ne gândim la „casele” elitei de la începutul epocii 
moderne - şi la facţiuni - ca la sisteme care nu doar procurau şi 
transferau, dar şi converteau diferite tipuri de resurse printre 
membrii lor.’ 

Examinarea schimburilor şi a convertirii resurselor în cadrul 
facțiunii transfrontaliere nu este o sarcină uşoară. Cei initiati au 
lăsat în urma lor puţine dovezi scrise: comunicarea între membri 
pare să se fi făcut oral, iar majoritatea surselor scrise fie au fost 
deliberat distruse, fie au dispărut de-a lungul secolelor. Aşadar, cea 
mai mare parte a informaţiilor existente provin de la oameni din 
exterior, cum ar fi diplomaţi sau istorici, ale căror cunoştinţe 
despre ceea ce se petrecea în interiorul facțiunii erau adesea 
limitate. Aceştia se bazau frecvent pe zvonuri şi bârfe, producând 
relatări vagi ori care nu inspiră încredere. De exemplu, este o 
sarcină aproape imposibilă sa identifici informaţii precise 
referitoare la fluxul de bani dintre înalții demnitari otomani si 


clientii lor moldoveni si valahi, cu exceptia cazului in care erau 
manuite „sume mari”. Alteori, abia reuşim să identificăm un singur 
schimb în cadrul unei alianţe care se întindea pe câteva decenii. De 
multe ori, este dificil chiar de stabilit ce fel de resurse circulau prin 
reţea, aşa cum singurul indiciu al relaţiei patron-client este o 
remarcă în treacăt că doi actanti erau prieteni vechi. În pofida 
acestor doze de-a dreptul homeopatice de informaţie, este clar că 
schimbul de resurse în patronajul transfrontalier era foarte 
răspândit, iar cazurile despre care aflăm nu sunt decât vârful 
aisbergului. 

A doua provocare este legată de metodologie şi relaţia dintre 
patronaj şi instituţiile politice oficiale. Deşi constituiau sisteme 
alternative de fluxuri de resurse şi agenţii, reţelele de patronaj şi 
instituţiile de stat nu erau deloc contradictorii şi nu se excludeau 
reciproc. Dimpotrivă, se schimbau constant resurse între cele două 
circuite. Exercitiul de putere şi autoritate a fost o chestiune foarte 
personalizată, iar deosebirea între public şi privat a rămas neclară. 
Resursele factionale erau frecvent folosite pentru activităţi riscante 
impuse de centrul politic, în timp ce relaţiile de patronaj erau 
esenţiale pentru abilitatea de „a se descurca” şi a mobiliza 
instituţiile în scopuri politice. Dat fiind faptul că patronii şi clienţii 
erau în acelaşi timp demnitari de rang înalt, este dificil să separi 
cele două sisteme şi să identifici motivele implicite. De exemplu, în 
timpul vizirilor Koprulu, interesele de stat şi facțiunea au 
corespuns în asemenea măsură, încât practic nu mai puteau fi 
deosebite. Cu toate acestea, suntem în stare să identificăm fisurile 
dintre aceste două tipuri de reţele de putere, mai ales în perioadele 
de conflict în care se confruntau două facţiuni transfrontaliere. 

Acest capitol abordează tiparele fluxurilor de resurse şi 
convertirea lor în cadrul patronajului transfrontalier între înalții 
demnitari otomani, boierii moldoveni şi valahi şi nobilii polono- 
lituanieni, în patru zone-cheie. În prima secţiune, mă aplec asupra 
problemelor puterii, influenţei şi sprijinului politic, important 
pentru supraviețuirea politică şi avansarea în carieră. Aceste 
resurse politice erau legate de abilitatea patronilor de a oferi o 


forta de lupta pentru a proteja interesele factionale si a-i infrange 
pe adversarii politici. Fiind comandanti ai unor armate permanente 
şi angajatori ai unor militari, înalții demnitari otomani si magnatii 
polono-lituanieni puteau să mobilizeze foarte mulţi ostaşi şi să-i 
desfăşoare în sprijinul clienţilor moldoveni şi valahi. În a doua 
secţiune, trec la examinarea fluxurilor economice şi financiare în 
cadrul factiunilor transfrontaliere. Exploatarea economică a ţărilor 
române de către elita otomană coruptă şi rapace a fost multă 
vreme o temă recurentă în mediul academic românesc, fiind 
prezentată ca ilustrare a „jugului otoman”. Totuşi, aşa cum susţin 
eu, ar fi o greşeală să se considere aceste plăţi simplă mită ori un 
produs al extorcării; în schimb, ele au oferit resursele financiare 
necesare pentru menţinerea factiunilor transfrontaliere şi nu erau 
în nici un caz unilaterale. În plus, realităţile economice din 
Uniunea Polono-Lituaniană şi Imperiul Otoman au produs atitudini 
divergente în ce priveşte resursele din ţările române, având ca 
rezultat diferite stiluri de patronaj transfrontalier. In a treia 
secţiune, mi-am îndreptat atenţia asupra rolului complex al 
patronajului în procurarea de informaţii şi controlul canalelor de 
comunicaţie. Comunicatiile proaste şi dificultăţile în dobândirea si 
verificarea rapoartelor făceau ca informaţia să fie o resursă 
limitată şi valoroasă. În afară de faptul că un acces cât mai rapid la 
informaţie putea înclina balanţa politică, o reţea de patronaj sigură 
ce controla fluxul de comunicaţii permitea coordonarea diseminării 
acestuia şi interpretarea veştilor. În cele din urmă, ultima secţiune 
prezintă marea varietate de obiecte care circulau între membrii 
factiunilor, de la veşminte de lux la pepeni verzi sau simple scrisori 
de curtoazie. Unele dintre aceste obiecte erau valoroase, altele nu, 
iar importanţa lor decurgea din statutul lor de daruri personale 
mai degrabă decât în valoarea monetară. Cu toate acestea, au jucat 
un rol esenţial în menţinerea facțiunii laolaltă, semnalând interesul 
continuu în eforturile comune, subliniind caracterul afectiv al 
legăturii şi întărind coeziunea factionala. Aceste circuite variate au 
ţesut împreună o structură complicată si cu fațete multiple de 
relaţii de patronaj transfrontalier şi au susţinut sistemul politic în 


regiune. 


Politica si armata 


Pentru majoritatea observatorilor contemporani si a istoricilor 
moderni, sfera competiţiei politice şi militare constituia marca 
patronajului transfrontalier. Sursele dau punctual exemple de 
cooperare politică şi protecţie în care au fost promovate carierele 
unor indivizi, iar concurenţii acestora au fost înlăturați. Totuşi, 
această dimensiune factionala este adesea ignorată în istoriografia 
modernă, fiind pusă în umbră din cauza eforturilor specialiştilor de 
a identifica acţiunea statului. Însă, odată ce examinăm modelul 
numirilor şi pe actantii implicaţi, devine clar că exista surprinzător 
de puţină consecvență, iar procesul de luare a deciziilor implica 
mai multi actanti decât impuneau aranjamentele instituţionale şi 
recomandările oficiale. În contextul în care legăturile personale 
eclipsau ierarhiile oficiale, patronajul transfrontalier punea la 
dispoziţie instrumentele de ungere a roţilor administraţiei şi 
mobiliza atât resursele politice, cât şi pe cele militare. 


Traficul de influenţă: Patronajul transfrontalier şi procesul de luare a 
deciziilor 


În teorie, autoritatea de a numi domnitori în Moldova si Tara 
Românească aparţinea câtorva oameni. În primul rând, sultanul 
însuşi şi marele vizir ca delegat al său aveau libertatea de a numi şi 
demite voievozii, precum şi personalul din administraţia imperială. 
În ţările române, domnii locali acționau la interfaţa dintre 
sistemele politice moldo-valah şi otoman şi numeau demnitarii din 
cadrul domeniilor lor. Acest sistem aparent clar era subminat de 
revendicările concurente ale curţii poloneze. Diplomatii polono- 
lituanieni au stăruit în pretenţia lor ca dreptul de a numi domnitorii 
în Moldova să aparţină regelui, iar cel numit de acesta să 
primească confirmarea otomană. În acelaşi timp, erau făcute 
concesii pentru a veni în întâmpinarea ambițiilor dinastice ale 


familiei Movilă.” Chiar dupa ce perioada de polivasalitate s-a 
încheiat, diplomații polono-lituanieni au cerut ca voievozii 
moldoveni sa fie supuşi aprobării regale şi s-au arătat devotați 
menţinerii păcii între cele două imperii. Nu este nevoie să 
mentionez, regele avea de asemenea libertatea de a alege 
dregători polono-lituanieni, deşi această prerogativă era limitată de 
obiceiul de a ocupa o funcţie pe viaţă. Aşadar, în teorie, numai 
cinci oameni în acelaşi timp (sultanul, marele vizir, regele Poloniei 
şi domnii moldo-valahi) pretindeau autoritatea de a promova 
demnitari şi a le acorda favoruri politice. 

În mod evident, această schemă ordonată nu reflecta deloc 
realităţile din teren. Tot felul de actori politici otomani, polono- 
lituanieni şi moldo-valahi luau parte la procesul de luare a 
deciziilor, încercând să influenţeze numirile în regiune. Printre 
aceştia se numărau magnati, demnitari-cheie, favoriti de la palat si 
femei membre ale dinastiei, cu toţii încercând să-i instaleze pe 
aliaţii lor în posturi importante. Intr-adevar, procesul politic 
propriu-zis a întors cu susul în jos ierarhiile oficiale, iar domnitorii 
şi marii viziri au constatat că joacă un rol secundar printre 
persoanele influente din politica regională. 

Ilustrativ în acest sens este un schimb de scrisori între regele 
Vladislav IV şi marele hatman Stanislaw Koniecpolski din toamna 
anului 1634. În urma scurtului „Război al lui Abaza paşa” din 1633- 
1634, regele a sperat să folosească negocierile în curs pentru a-şi 
mări influenţa în Moldova şi a-şi promova candidatul la tron. Ela 
pus ochii pe Nicolae Catargi, un influent boier activ în timpul 
tratativelor de pace.“ Intr-o scrisoare către Koniecpolski, i-a cerut 
hatmanului să promoveze cauza lui Catargi prin toate mijloacele 
posibile şi să transmită poruncile sale negociatorilor.? 

Koniecpolski, care avea propriul candidat la tronul Moldovei în 
persoana lui Moise Movilă, nu s-a supus. În răspunsul trimis regelui, el 
şi-a declarat loialitatea neclintită, dar a insistat să trimită un sol la 
Vladislav pentru a-i explica monarhului „ce fel de om este [Catargi]"*. 
Din nefericire, nu cunoaştem detaliile misiunii, dar aceasta a reuşit să-l 
facă pe rege să se conformeze. Cinci zile mai târziu, Vladislav a 


abandonat ideea si s-a alaturat planurilor lui Koniecpolski: 


În ceea ce-l priveşte pe Catargi [...], nu numai că nu îl dorim nicăieri în vecinătatea 
pământurilor noastre, dar nu dorim nici măcar să fie menţionat în discuţiile 
noastre cu Poarta. [...] Nu avem nici o îndoială că paharnicul din Bradaw [Jakub 
Zielinski, care conducea negocierile - M. W.] va urma instrucţiunile voastre şi va 
avea grijă ca, în cazul în care întâmpină rezistenţă la candidatura lui Moise 
[Movilă], să promoveze prin toate mijloacele necesare fie pe fratele lui, Ion, fie pe 


[lancu] Costin. 


Nu este deloc surprinzător că toţi candidaţii insirati în scrisoare 
erau clienţii lui Koniecpolski şi că hatmanul le-a susţinut interesele 
descurajându-l pe Vladislav să adopte soluţii alternative. 

În Imperiul Otoman, ruptura dintre ierarhiile oficiale şi influenţa 
reală nu era mai putin pronunţată. Teoria politică otomană 
promova ideea unei relaţii intime între sultan şi marele vizir văzute 
drept coloana vertebrală a guvernării şi legătura dintre sfera 
„casei” interioare fenderun) şi aparatul administrativ /biruri). 
Această relaţie verticală între conducător si loctiitorul sau era 
menită să limiteze interferența factionala gi să asigure controlarea 
de către marele vizir a birocraţiei imperiale. Dar schimbările de la 
sfârşitul secolului al XVI-lea şi din secolul al XVII-lea au subminat 
acest model, dând putere centrelor politice alternative şi 
estompând graniţele dintre cele două sfere ale politicii otomane.? 
Eforturile sultanilor de a-şi reafirma controlul asupra administraţiei 
prin intermediul favoritilor, eunucilor şi femeilor membre ale 
dinastiei nu au făcut decât să intensifice această tendinţă. 

Această schimbare în politica otomană a avut un impact deosebit 
asupra elitelor din Moldova şi Jara Românească, care au 
recunoscut criza institutiei marelui vizir in prima jumatate a 
secolului al XVII-lea şi apariţia unor noi actori pe scena politică. 
Miron Costin surprinde perfect această schimbare când vorbeşte 
despre cum stăteau lucrurile la Poartă în anii 1630: 

Era la împărăţia lui soltan Murat pre acele vremi toate trebile şi lucrurile 

împărăției pre doi oameni, carii era musaipi la sultan Murat. Unul silihtar, ce era inluntru, 
care slujba este de împărăție foarte aproape, adecă spătar, ce poartă spata ori buzduganul 


după împăratul, al doilea, cîzlar-aga, care este pre toată casa împărătiască şi pre fete mai 
mare. Aceşti doi purta toată împărăţia, veziria înaintea lor era foarte slabă. Cându să 


aduna veziriul cu unul de aceia, spun ca le saruta poala hainelor.? 


Pentru elitele din Moldova si Tara Romaneasca, aceasta 
difuziune a puterii a oferit noi posibilitati, márind numarul de 
potenţiali patroni in rândul clasei conducătoare otomane. În loc sa 
încerce să intre în grațiile sultanului şi marelui vizir, voievozii si 
pretendentii la tron se ataşau de diferiţi oameni puternici de la 
Poartă. Coeziunea elitei imperiale se pierdea sub presiunea 
factionalismului, ceea ce oferea noi opţiuni şi stimulente pentru 
cooperarea transfrontalieră. 

O cercetare sumară a reţelei voievodului valah Matei Basarab 
ilustrează aceste noi circumstanţe. Aşa cum s-a arătat în capitolul 
precedent, Matei Basarab a obţinut tronul ca voievod rebel 
susţinut de Abaza Mehmet paşa. Însă această alianţă s-a sfârşit 
abrupt atunci când dregătorul otoman a fost executat în 1634, 
devenind tapul ispăşitor pentru războiul dintre polonezi şi otomani. 
Moartea lui l-a obligat pe Matei Basarab să caute un nou patron, 
care să poată să-i ofere foarte necesarul ajutor împotriva rivalului 
său, Vasile Lupu. În cursul anilor 1630, Matei a reuşit să formeze o 
serie eterogenă de legături patron-client, acoperind diferite ramuri 
ale administraţiei imperiale. Printre aliaţii săi găsim un talmaci 
(interpret) de la Poartă, Zulfikar efendi, pe favoritul lui Murad IV, 
Silahdar Mustafa paşa, şi un birocrat din departamentul financiar, 
Ruznameci Tbrahim efendi.! Influenţa lor nu îşi avea originea 
direct în funcţiile pe care le deţineau, ci mai degrabă în noua 
configuraţie a puterii şi schimbările prin care trecea arena politică 
imperială de la sfârşitul secolului al XVI-lea. 

Rolul lui Ruznameci ibrahim efendi ca patron al lui Matei 
Basarab şi şef al administraţiei financiare este deosebit de 
instructiv în această privinţă. Originar din Mostar, el a urcat 
treptele birocraţiei financiare în anii 1620 şi 1630, luând frâiele 
administraţiei financiare în numele lui Murad IV." Într- o oarecare 
măsură, poziţia importantă pe care o ocupa în politica otomană 
reflecta tendinţa generală a emancipării birocraţiei financiare care 
se făcea simțită la sfârşitul secolului al XVI-lea.!? Contextul domniei 


sultanului Murad IV l-a facut totuşi pe  Tbrahim efendi 
indispensabil. În deceniile anterioare, corpul kapikulu se impusese 
ca grup puternic de presiune, cu legitime interese economice.'* Asa 
cum au arătat revolta din mai 1622 şi regicidul lui Osman II, 
ignorarea cererilor lor îl putea costa pe conducător tronul şi viaţa. 
Murad IV s-a confruntat cu o criză similară în 1632, când o 
razmerita a soldaţilor a făcut ravagii în capitală. Revolta a fost in 
cele din urmă suprimată, dar pacificarea oastei a rămas o 
preocupare constantă şi principala îndatorire a lui Ibrahim efendi. 
Se pare ca a reuşit să gestioneze cu succes această sarcină dificilă 
şi se spune că îi promisese sultanului că „atât cât trăiesc, să nu vă 
temeti de spahii ori de ieniceri”!*. Legătura dintre el şi Murad IV 
era mai mult decât cea dintre un conducător şi dregătorul său. 
Ibrahim efendi a devenit unul dintre cei mai puternici musahibi ai 
sultanului, supranumit în unele surse „micul împărat” [/kutuk 
hunkar].! Potrivit lui Giovanni Battista Ballarino, atunci când 
birocratul s-a îmbolnăvit în ianuarie 1637, sultanul l-a vizitat în 
fiecare zi şi le-a poruncit anume lui seyhulislam, şi caimacamului să 
facă la fel, amanand efectiv toate deciziile de la Poartă.'* Moartea 
lui Ibrahim efendi în timpul campaniei din Bagdad i-a provocat 
mare supărare sultanului." În acelaşi timp, a produs o majoră 
realiniere în sistemul patronajului, astfel că Silahdar Mustafa paşa 
a devenit favoritul cel mai influent al lui Murad IV şi a preluat 
unele îndatoriri ale demnitarului decedat.!? 

Sultanul nu a fost singurul care a jelit moartea lui Ibrahim 
efendi.? Conform unui raport venetian, înaltul demnitar fusese 
patronul lui Matei Basarab, iar moartea lui l-a obligat pe voievodul 
valah să caute un nou aliat la Poartă. Aşadar, el a trimis o misiune 
la Istanbul pentru a identifica potenţiali patroni. Odată ajunşi în 
capitală, trimisii au fost abordati de Silahdar Mustafa pasa, care „s- 
a oferit să ia locul defunctului Ruznameci ca protector al 
principelui si al neamului său”%. Oferta a fost imediat acceptată, 
iar înaltul demnitar i-a dat voievodului un ajutor substanţial 
împotriva lui Vasile Lupu şi aliaţilor otomani ai acestuia. 

Cu toate că sursele conţin puţine detalii referitoare la relaţia 


dintre Ibrahim efendi si Matei Basarab, nu este nici o indoiala ca 
ultimul s-a bazat mult pe protectia demnitarului. Ca voievod rebel 
si asociat al lui Abaza Mehmet pasa, Matei Basarab se afla intr-o 
situatie precara si s-a confruntat in mod repetat cu amenintarea de 
a fi alungat de pe tron. In acest context, sa devii client al 
favoritului sultanului era o chestiune de supravietuire politica. 
Sursele nu spun ce i-a oferit Matei Basarab in schimb. Totusi, in 
lumina dublului rol al lui ibrahim efendi ca favorit al sultanului si 
administrator al afacerilor financiare ale imperiului, probabil ca 
haraciul plătit de Tara Românească s-a triplat - ceva anormal în 
secolul al XVII-lea - şi temporara redirectionare către vistieria 
internă (hazine-i enderun) a fost parte a aranj amentului. 

Voi prezenta pe larg fluxul resurselor economice în următoarea 
secţiune, dar precizez de pe acum că această relaţie indică modul 
în care se intersectau instituţiile oficiale şi reţelele de patronaj, 
precum şi conversiunea diferitelor tipuri de capital. Haraciul plătit 
de valahi revenea in mod tradiţional vistieriei externe (hazine-i 
amire), condusă de başdefterdar. Totuşi, în 1639 Matei Basarab a 
pretins că el a plătit de trei ori mai mult decât predecesorii lui şi că 
banii au intrat în hazine-i enderun.? Această schimbare i-a derutat 
pe istoricii români, care au suspectat fie o greşeală, fie o 
combinaţie de tribut cu alte obligații.” Din perspectivă 
instituţională, transferul nu avea sens. Dat fiind controlul exercitat 
de îbrahim efendi asupra vistieriei externe şi influenţa politică a 
acestuia, ar fi fost de aşteptat să se opună acestei înstrăinări de 
venit. Însă, dacă luăm în considerare faptul că îbrahim efendi nu 
era doar un birocrat din departamentul financiar, ci şi favorit al lui 
Murad IV, se întrezăreşte o posibilă explicaţie. 

Spre deosebire de alţi patroni otomani implicaţi în patronajul 
transfrontalier, cariera lui îbrahim efendi depindea de abilitatea lui 
de a gestiona finanţele imperiale şi de a veni în întâmpinarea 
cererilor corpului kapikulu. În cele din urmă, nu priceperea în 
domeniul financiar, ci faptul că era favoritul lui Murad IV i-a 
permis să joace un rol foarte important în politica imperială. 
Aşadar, preocuparea lui esenţială era să vină în întâmpinarea 


intereselor sultanului mai degraba decat sa echilibreze balanta de 
conturi. Din aceasta perspectiva, marirea haraciului oferita de 
Matei Basarab a usurat sarcina lui ibrahim efendi si a constituit un 
puternic argument in favoarea mentinerii voievodului in functie. In 
acelasi timp, pentru Murad IV, redirectionarea fluxului veniturilor 
către vistieria interna avea sens, dat fiind contextul domniei 
acestuia. Pentru că îşi asumase puterea abia în 1632 şi era hotărât 
să limiteze influenţa „caselor” înalţilor demnitari, sultanul avea 
toate motivele să ia cu forţa resursele economice de la sistemul 
imperial şi să le consolideze în vistieria internă.” Ţinând cont de 
strânsa legătură dintre sultan şi Ibrahim efendi, se pare că ultimul 
a susţinut eforturile lui Murad IV de a-şi reafirma puterea şi a-şi 
realiza programul. 

Acest model sugerează o complexă interacţiune între ierarhiile 
administrative, factionalismul politic şi resursele economice. 
Relaţiile de patronaj dintre sultan, Ibrahim efendi şi voievodul 
valah au urmat - până la un anumit punct - ierarhiile 
administrative stabilite, însă natura lor pare să reflecte 
considerente factionale. Ibrahim efendi a reuşit să-şi folosească 
abilitatea financiară pentru a deveni musahib al lui Murad IV. Acest 
lucru i-a furnizat considerabile resurse politice, pe care le-a utilizat 
pentru a-l proteja pe Matei Basarab împotriva factiunilor rivale. În 
schimb, Matei i-a furnizat resurse economice sub forma unui haraci 
mărit, pe care îbrahim efendi l-a convertit în capital politic, care i-a 
permis să-şi menţină poziţia în jurul sultanului. Aşadar, ceea ce 
părea a fi un simplu caz de ajustare administrativă s-a dovedit a fi 
un sistem clientelar de transfer şi conversiune de resurse între 
Înalta Poartă şi Ţara Românească. 

În izvoarele documentare sunt menţionate mai ales legăturile 
dintre voievozii din Moldova si Jara Românească şi patronii lor 
otomani, dar reţelele de patronaj în curs de formare includeau şi 
elitele boiereşti, mai ales începând din a doua jumătate a secolului 
al XVII-lea. Implicarea lor în patronajul transfrontalier a dus la o 
inversare a echilibrului puterii între boieri şi voievozi, un proces 
bine ilustrat de activitatea postelnicului Constantin Cantacuzino şi 


a descendentilor sai in Tara Romaneasca. 
,> > 

Membru al unei proeminente familii de origine greacă, Constantin 
a devenit in cursul anilor 1650 si 1660 unul dintre cele mai 
influente personaje politice din principat.” Actionand ca un 
important patron în arena politică valahă, el a încercat de 
asemenea să ajungă in birocraţia otomană, unde a stabilit legături 
de prietenie cu Koprulu Mehmet paşa şi cu marele dragoman al 
Porții, Panaghiotis Nikoussios.^ Acest lucru i-a permis să devină o 
persoană influentă in Tara Românească si in 1660 l-a abordat pe 
Grigore Ghica cu o oferta de a-l urca pe tronul Ţării Româneşti, cu 
condiția ca el să lase deciziile în seama lui Cantacuzino. Grigore, 
un bărbat ambițios de patruzeci de ani, care aştepta cu nerabdare 
să-i urmeze la tron tatălui sau, a fost de acord. Scrisoarea pe care 
Ghica i-a scris-o aliatului sau nu lasă nici o îndoială în legătură cu 
relațiile de putere dintre ei: 


De când te-ai dus dumneata de la mine, am rămas mut si surd, si far’de om. [...] Eu 


din cuvântul dumitale nu voiu ieşi, nici de la mine sa astepti învățătura; ca eu las 


asupra dumitale de toate lucrurile: cum vei socoti, aşa să faci.26 


Schema a avut succes şi, potrivit surselor valahe, după câte se 
spune, Constantin Cantacuzino l-a recomandat personal pe Grigore 
Ghica lui Koprulu Mehmet paşa.” În anii următori, postelnicul a 
dobândit o considerabilă influenţă în politica valahă. Totuşi, relaţia 
lui cu voievodul s-a înrăutățit atunci cand cel din urmă a încercat 
să se elibereze de sub tutela boierului. Conflictul a culminat în 
1663, când Grigore Ghica, împreună cu duşmanii boierului, a 
orchestrat arestarea şi ulterior executarea acestuia.?? 

Uciderea lui Cantacuzino a declanşat un conflict factional care a 
durat vreme de mai multe decenii, dar nu a restabilit echilibrul de 
putere între voievod şi elita din Ţara Românească. Dimpotrivă, în 
următoarele decenii, cei mai mulţi voievozi valahi au fost persoane 
lipsite de importanţă, fiind doar nişte nulitati pentru liderii de 
facțiune. În pofida reacției violente, familia Cantacuzino a reuşit să- 
şi păstreze influenţa, în mare parte datorită sprijinului oferit de 


Merzifonlu Kara Mustafa pasa, care i-a aparat de represiunile ce au 
urmat execuţiei postelnicului si, din poziţia lui de caimacam şi mai 
târziu mare vizir, i-a promovat pe candidaţii pro- Cantacuzino la 
tron.? Ilustrativă pentru această schimbare a fost domnia lui 
Antonie din Popeşti (1669-1672). Voievodul era un boier modest, 
numit de Kara Mustafa paşa la cererea familiei Cantacuzino; ultimii 
au obţinut trei sferturi din locurile din noul sfat al domnului şi şi-au 
folosit poziţia pentru a lua măsuri de represiune împotriva 
oponenților lor.? Potrivit cronicarului Radu Popescu, dependenţa 
lui Antonie de conducătorii facțiunii era atât de mare, încât acesta 
a trebuit să se bazeze pe banii lor ca să cumpere mâncare pentru 
curtea lui.?! 

Această răsturnare a echilibrului politic i-a făcut pe istoricii 
români să se angajeze într-o dezbatere pe marginea secolului al 
XVII-lea văzut ca perioada „regimului boieresc”, prin opoziţie cu 
domnia autocratică dupa modele  postbizantine.? Dacă un 
asemenea regim a existat sau nu continuă să fie un subiect 
controversat, criticii susţinând că boierii nu acționau ca un grup 
coerent, iar schimbarea echilibrului de putere nu producea noi 
aranjamente instituționale.” Vom putea însă să înţelegem cum a 
avut loc aceasta schimbare daca ne concentrăm asupra 
patronajului transfrontalier ca instrument politic. Apropiindu-se de 
patronii polono-lituanieni şi otomani, liderii facțiunii moldo-valahe 
au accesat resurse politice suficiente pentru a-i învinge pe domnii 
ostili şi a se stabili ei înşişi în fruntea arenelor respective. Succesul 
patronajului transfrontalier în mobilizarea capitalului politic i-a 
determinat pe alţi participanţi să facă la fel şi a creat un efect de 
imitație care a nivelat terenul pentru elitele din Moldova si Tara 
Românească. 


Politica factionala şi puterea militară 


În pofida rolului pe care influenţa politică l-a jucat în patronajul 
transfrontalier, un simplu decret administrativ nu era de ajuns 
pentru a impune o decizie favorabilă şi trebuia susţinut de o 


actiune militara. Acest lucru era deosebit de important pentru 
tarile romane, ale caror osti s-au dovedit in mod lamentabil 
nesatisfăcătoare ca dimensiune si competenţă. Cu excepţia 
perioadei 1593-1601, armatele din Moldova şi Ţara Românească au 
fost considerate de toată lumea indisciplinate, neinstruite şi 
predispuse să fugă de pe câmpul de luptă. Prin urmare, rareori au 
putut să ofere o rezistenţă efectivă împotriva armatelor otomane 
ori polono- lituaniene şi de obicei li se reatribuiau sarcini auxiliare. 
Aşadar, obţinerea sprijinului militar de la Înalta Poartă ori de la 
Uniunea Polono-Lituaniana a constituit un factor decisiv în 
înclinarea echilibrului politic în ţările române. În mobilizarea 
mijloacelor pentru purtarea unui război, patronajul transfrontalier 
a jucat încă o dată un rol esenţial. 

Desi privite de obicei ca o extensie a politicii statale, războaiele 
purtate de polono-lituanieni şi otomani în regiune erau în mod 
efectiv un parteneriat public-privat, deoarece mobilizarea si 
comanda militară se bazau în mare parte pe reţelele de patronaj 
din cadrul armatei permanente sau al trupelor plătite de 
particulari. Această abordare seamănă în linii mari cu modelul 
afacerilor militare de la începutul epocii moderne, când 
antreprenoriatul militar conta foarte mult.** Cel mai bun exemplu 
este oferit de Uniunea Polono-Lituaniană, al cărei sistem fiscal 
subdezvoltat a permis doar o minusculă armată permanentă de 
numai 1.500-5.000 de oameni în prima jumătate a secolului al XVII- 
lea. În timp ce hatmanii, care deţineau comanda armatei regelui, 
au devenit probabil cei mai puternici demnitari din Uniunea 
Polono-Lituaniana, ei erau în mod constant obligaţi să-i coopteze pe 
magnații locali şi armatele lor private şi de asemenea să negocieze 
cu propriii soldaţi pentru a preveni dezertarea şi răzvrătirea.“ 
Pentru a face faţă acestor provocări, s-au bazat mult pe reţelele de 
patronaj din rândul soldaţilor şi nobilimii. În acelaşi timp, magnații 
dispuneau de suficientă putere militară pentru a-şi lansa 
campaniile în Moldova fără să caute încuviințarea hatmanului.?9 
Deşi contestate de unii contemporani ca fiind dăunătoare pentru 
Uniunea Polono-Lituaniana, intervenţiile militare private peste 


graniţă nu erau unanim condamnate. În timpul Seimului din 1613, 
la puţină vreme după dezastruoasa campanie a lui Stefan Potocki 
în Moldova, susţinătorii magnatului au cerut ca regele să plătească 
o răscumpărare pentru nefericitul magnat ori să-l schimbe pentru 
fortăreaţa Hotinului, deţinută de polonezi.” In plus, magnatul 
lituanian Janusz Radziwill a apărat acţiunile lui Potocki, afirmând 
că ar fi nedrept să fie condamnaţi nobilii pentru că acesta caută 
gloria militară.“ 

Asocierea între privat şi public în mobilizarea resurselor militare 
devine clară de îndată ce examinăm intervenţia polono-lituaniană 
în Moldova între 1595 şi 1620. Din şase campanii iniţiate în această 
perioadă, trei au avut cel puţin o aprobare regală, şi au fost 
interpretate in mediul academic modern ca fiind acţiuni 
sponsorizate de stat. În schimb, celelalte trei (1607, 1612 şi 1615- 
1616) au fost condamnate ca expediţii private conduse de 
aventurierii magnați locali iresponsabili.? Dar dupa ce ne uităm la 
compoziţia armatelor, distincţia dispare. Forţele expeditionare „de 
stat” conduse de Jan Zamoyski în 1595 şi 1600 includeau un sfert 
de trupe private; cea mai mare parte a ofiţerilor de grad înalt erau 
de asemenea clienţii lui Zamoyski.“ Partea de trupe private era şi 
mai mare în 1620, iar constantele neînţelegeri în lanţul de 
transmitere a comenzilor au contribuit foarte mult la eşecul 
dezastruos al campaniei.* În schimb, în campaniile private din 
1607-1608 existau şi unităţi plătite de rege. Numai în 1615 prinții 
Korecki şi Wisniowiecki se pare că au condus un contingent strict 
privat în Moldova. Totuşi, aşa cum voi arăta în capitolul 4, această 
divergență a fost rezultatul direct al conflictului lor cu hatmanul 
Stanislaw Zolkiewski şi facțiunea lui transfrontalieră. Chiar si 
atunci, cei doi magnați au fost in stare să adune o armata de 
12.000 de soldaţi, care s-au dovedit capabili să ţină piept oştilor 
moldoveană şi otomană timp de aproape un an. 

În ciuda unui sistem fiscal mult mai eficient şi a unei armate 
permanente mai mari, înalții demnitari otomani se confruntau cu 
probleme similare. „Să asculti, dar sa nu actionezi” a rămas regula 


supremă, iar comandantii de pe câmpul de luptă adesea 
tergiversau lucrurile ori pur si simplu ignorau ordinele date de 
superiori si de rivalii politici. De exemplu, in 1658 Fazli Ahmed 
pasa, care avea sarcina de a-l instala pe Mihnea III in Tara 
Românească, nu s-a arătat deosebit de dornic să urmeze poruncile. 
El a avansat atât de încet, încât armata lui a avut nevoie de 
aproape trei săptămâni pentru a parcurge cei 140 de kilometri de 
la Yergogu (Giurgiu) la Târgovişte, deşi nu a întâmpinat nici o 
rezistență.” Ahmed pasa a fost ulterior executat pentru ceea ce a 
fost un evident act de sabotaj îndreptat împotriva planurilor lui 
Koprulu Mehmet pasa.? Însă nu toti înalții demnitari aveau 
influenţa lui Koprulu şi hotărau să-i pedepsească pe demnitarii 
recalcitranti. Acţiunile lui Abaza Mehmet pasa pomenite în 
capitolul precedent nu au fost pedepsite, în ciuda sfidării evidente. 
Pentru a pune în practică ordinele şi a mobiliza resursele militare, 
patronajul oferea calea de a evita birocraţia şi subterfugiul politic. 

Negocierile şi târguiala erau deosebit de importante în obţinerea 
susţinerii militare din partea Crimeii. În timp ce oştile de tătari 
erau esenţiale pentru proiectarea puterii otomane în regiunea 
Mării Negre, statutul aparte al hanilor le oferea un considerabil 
avantaj. Prin urmare, autorităţile otomane trebuiau să-i convingă 
pe conducătorii Crimeii şi, chiar şi atunci, nu era sigur dacă hanul 
va respecta cererile. De exemplu, atunci când marele vizir Koca 
Sinan paşa i-a cerut ajutorul lui Gazi Ghirai II în planurile de 
anexare, el a fost obligat să-l numească pe nepotul hanului 
beilerbei de Moldova.** Cu toate acestea, Gazi Ghirai a părăsit 
corabia imediat ce contraoferta polono-lituaniană s-a dovedit mai 
atractivă. Puţini hani din secolul al XVII-lea au mers însă atât de 
departe, dar oricum cei mai mulţi au susţinut doar în aparenţă 
cererile otomane. Contingentul furnizat de Mehmet Ghirai IV în 
1658 a fost de mic ajutor domnitorului moldovean de vreme ce, aşa 
cum a notat Miron Costin pe un ton mucalit, ,[erau] vreo 300 de 
tătari şi nici la puţin războiu ce au fost la Strungă, n-au fostu, nice 
sau apropiet"^. 

În cartea sa despre capitalul social, Ronald Burt remarca: „În 


relatiile formale se pune intrebarea cine trebuie invinuit. In 
relaţiile informale - cine sa facă asta”*. Elitele moldo-valahe, 
polono-lituaniene si otomane de la inceputul epocii moderne ar fi 
fost de acord, cu siguranta. Procurarea resurselor politice si 
militare era un proces complicat, care presupunea „să te descurci” 
şi să construieşti legături personale mai degrabă decât să te bazezi 
pe ierarhii şi proceduri oficiale. Rolul patronajului devine şi mai 
pronunţat atunci când ne îndreptăm atenţia asupra fluxului de 
resurse economice. 


Forţa puterii factionale: fluxul resurselor economice 


Conducerea unei facţiuni era o întreprindere costisitoare. Membrii 
„casei” trebuiau să fie îmbrăcaţi si hraniti; clienţii, răsplătiți cu 
daruri şi surse de venit; de asemenea, era necesară menţinerea 
unui stil de viaţă corespunzător statutului social şi politic al 
înaltului rang. Asta punea o presiune considerabilă asupra 
finanţelor patronului şi era posibil să-l ducă spre o datorie 
zdrobitoare. Totuşi, aşa costisitoare cum se prezentau, structurile 
factionale au furnizat şi mijloace pentru creşterea venitului 
membrilor lor. Marile reţele transfrontaliere erau ideale pentru 
manipularea surselor potenţiale de bogăţie şi transferul lor între 
arene. În această secţiune, voi prezenta mecanismele fluxurilor 
economice care au susţinut factionalismul transfrontalier şi locul 
lor în cadrul mai cuprinzătoarei logici a politicii factionale. 


Avantaje băneşti în cadrul facțiunii: otomani, moldoveni şi un „iltizam 
ascuns” 


În dezbaterea referitoare la impactul otoman asupra istoriei 
Moldovei şi Ţării Româneşti, puţine subiecte au atras atât de mult 
atenţia ca pretenţiile financiare ale Porții. Pentru cercetătorii români, 
exploatarea economică a ţărilor române a devenit marca „jugului 
otoman” şi principala cauză a subdezvoltării principatelor. Această 
perspectivă se suprapune cu cea a „declinului moral” otoman, 


aruncand blamul pentru scurgerea tot mai mare de bani din Moldova 
si Tara Romaneasca asupra coruptiei din randurile inaltilor demnitari 
otomani. Potrivit unui specialist: 

Începutul declinului otoman, din ultimul sfert al secolului al XVI-lea, si in primul 


rând corupţia şi abuzurile administraţiei, au făcut să crească preţul material şi 


moral plătit de nemusulmani [în ţările române - M. W.] pentru a-şi putea menţine 


individualitatea credinţei şi organizarea proprie.” 


Într-adevăr, la sfârşitul secolului al XVI-lea şi din nou în secolul 
al XVII- lea, scurgerea de bani din ţările române a crescut, şi cei 
mai multi au sfârşit în buzunarele inaltilor demnitari otomani. 
Asemenea plăţi au ajuns să constituie o parte considerabilă din 
cheltuielile făcute de voievozi, punând o mare povară asupra 
finanţelor lor.? Totuşi, lăsând la o parte judecata morală, 
explicarea acestei evoluţii prin intermediul declinului moral nu 
reuşeşte să surprindă logica de la bază şi este în multe privinţe un 
argument indirect, fără valoare explicativă. În plus, cantitatea de 
bani distribuită inaltilor demnitari otomani nu era singurul lucru 
care s-a schimbat; canalele utilizate în acest scop s-au schimbat şi 
ele. Pentru a aborda aceste probleme, ar trebui aşadar să privim 
dincolo de naraţiunea nefolositoare a declinului moral, de 
ascensiunea patronajului transfrontalier si de ordinea politică 
otomană în schimbare. 

Aşa cum am menţionat în capitolul 1, plata haraciului de către 
voievozi a constituit elementul de bază al statutului lor de tributari 
otomanilor şi colectori de dari (haracgüzar).* În acord cu stipulatiile 
ius gentium ale şcolii hanafite, asemenea plăţi constituiau o 
obligaţie legală a supuşilor nemusulmani (zimmi) din „Casa 
Islamului” (dar al-Islam) şi expresia simbolică a poziţiei lor de 
subordonare.” Dincolo de semnificaţia lor legală şi simbolică, 
aceste expedieri de bani constituiau de asemenea un canal 
important pentru transferurile financiare dintre ţările române şi 
Poartă. Alte obligaţii, mai ales însemnatele daruri (peşcheş) făcute 
în mod obişnuit sultanului şi înalţilor demnitari otomani şi datoria 
de a aproviziona 


Istanbulul şi trupele imperiale, completau plata haraciului.?! 

Până la jumătatea secolului al XVI-lea, haraciul datorat anual era 
relativ modest ca sumă, iar valoarea financiară rămânea în plan 
secund faţă de rolul acestuia de simbol al supunerii. Începând din 
1538 însă, povara financiară a crescut masiv. În timp ce în 1541 se 
aştepta ca voievozii din Tara Românească să contribuie anual cu 
putin peste un milion de akte, pe la 1574-1583 obligaţiile lor au 
crescut de sase ori. Tributul Moldovei era mai mic, dar a inregistrat 
o crestere similara, de la 10.000 de ducati (ori 600.000 de akte) in 
1538 la peste 60.000 în ultimul sfert al secolului.°? Deprecierea 
akpe-ului în 1585-1586 a erodat valoarea tributului în termeni reali, 
dar chiar şi aşa acesta depăşea capacitatea financiară a 
principatelor. Presiunea de a strânge venituri în plus a impus 
restructurarea sistemului fiscal al Moldovei şi Țării Româneşti si, 
până la sfârşitul secolului al XVI-lea, locuitorii principatelor plăteau 
de două până la de patru ori mai multe dări per capita decât oriunde 
în Imperiul Otoman.” 

Aşa cum arăta Mihai Maxim, creşterea haraciului îşi avea 
originea în competiţia aprigă pentru scaun, deficitul din vistieria 
imperială şi consolidarea controlului otoman asupra principatelor.* 
Pentru cà numeroşi pretendenți se straduiau să ofere mai multi 
bani, ei au început să împrumute în exces de la creditorii otomani. 
Frecventa schimbării domnilor a crescut exponential, apăsând si 
mai mult asupra obligaţiilor financiare ale principatelor. La 
începutul anilor 1590 povara datoriei a atins ametitoarea sumă de 
110-120 de milioane de akte în Moldova şi peste 700 de milioane în 
Ţara Românească, depăşind mult abilitatea voievozilor de a face 
faţă plăţilor.” În cele din urmă, întregul sistem s-a prăbuşit, în 
noiembrie 1594, când Mihai Viteazul şi Aron au masacrat zeci de 
creditori otomani în oribila încercare de a şterge datoriile. Răscoala 
împotriva Portii care a urmat a dus la suspendarea haraciului. Cand 
s-au reluat plăţile, suma anuală a fost redusă la un nivel mai 
rezonabil, de 30.000-35.000 de ducati (echivalent cu 3,6-4,2 
milioane de akte devalorizate), si a ramas relativ stagnanta in 


timpul secolului al XVII-lea (vezi figura 3.1).% Abia in 1632 haraciul 
Ţării Româneşti a crescut, cel mai probabil din cauza 
circumstanțelor specifice legate de ascensiunea la putere a lui 
Matei Basarab şi relaţia sa cu îbrahim efendi. 

Nu este surprinzător că, în perioada care a urmat unei răscoale 
provocate de creşterea poverii financiare, Poarta şi-a redus 
pretenţiile băneşti. Surprinzător este că haraciul a rămas relativ 
acelaşi în tot restul secolului, în pofida faptului că toţi factorii care 
duseseră la creşterea de la sfârşitul secolului al XVI-lea - 
competiţia pentru tron, problemele financiare ale vistieriei 
imperiale şi presupusa corupţie de nestăpânit a inaltilor demnitari 
otomani - s-au menţinut. În schimb, o parte tot mai mare a fluxului 
de bani a fost redirectionata către darurile obişnuite (pesches) şi 
plăţile informale, care au depăşit haraciul.” In timp ce în perioada 
precedentă valoarea unor asemenea daruri fusese simbolică, la 
sfârşitul secolului al XVII-lea ele constituiau un sfert din 
cheltuielile totale ale vistieriei Ţării Româneşti.” Aşadar, începutul 
secolului al XVII-lea a adus o reconfigurare generală a legăturilor 
financiare între ţările române şi centrul imperial mai degrabă decât 
o simplă resuscitare a unui tipar stabilit. 

Figura 3.1 Valoarea haraciuluiplatit de Tara Românească (linieplina) si Moldova 
(liniepunctata) intre 1500 si 1828 
Motivul din care haraciul platit de Moldova si Tara Romaneasca 
a stagnat în cursul secolului nu a atras decât in mica măsură 
atenţia cercetătorilor. Potrivit lui Tahsin Gemil, care a abordat 


aceasta chestiune in anii 1970, amintirea traumatizanta a rascoalei 
din 1594 si riscul unei interventii a Uniunii Polono-Lituaniene sau a 
Habsburgilor au descurajat Poarta sa creasca povara fiscala a 
principatelor.” Însă aceasta explicaţie nu acoperă toate aspectele 
şi întrebările. În primul rând, nu numai că haraciul nu a crescut, ci 
de fapt nu a reuşit să ţină pasul cu inflaţia, nefăcându-se mari 
eforturi pentru a stabiliza valoarea lui reală, în pofida deficitului 
constant din vistieria imperială.“ În al doilea rând, dacă teama de 
răscoală i-a împiedicat pe înalții demnitari otomani să mărească 
tributul, de ce valoarea peşcheşului a crescut în aceeaşi perioadă? 
În cele din urmă, haraciul cerut de la Dubrovnik, unde nu existau 
asemenea ameninţări geopolitice, a stagnat şi el în secolul al XVII- 
lea.“! Prin urmare, a explica fenomenul căutându-i rădăcinile in 
geopolitica regională nu este suficient. Dacă însă abordăm 
subiectul prin prisma patronajului transfrontalier şi a peisajului 
politic otoman, logica aflată la baza acestei schimbări devine mai 
clară. 

Descentralizarea puterii şi dezvoltarea „caselor” politice nu 
numai că au sporit influenţa politică a înalţilor demnitari, dar au 
reprezentat de asemenea noi provocări. Mentinerea unei „case 
bine echipate” era o afacere costisitoare, care îi forţa pe demnitarii 
otomani să caute noi surse de venit. Această presiune financiară şi 
politică îi determina pe unii membri ai elitei să se angajeze în 
negot şi cămătărie. În timpul familiei Koprulu, regimul funciar 
instituit în provinciile nou cucerite - Creta, vestul Transilvaniei şi 
Podolia - a fost croit în avantajul „casei” marelui vizir.“ Totuşi, 
arendarea dărilor (iltizam) a furnizat cel mai popular mijloc de 
procurare a resurselor economice necesare activităţii politice a 
înalţilor demnitari.“ 

În secolul al XVII-lea, sistemul otoman de colectare a veniturilor 
a suferit o schimbare radicală: sistemul timarurilor a fost progresiv 
abandonat în favoarea sistemului de arendare a dărilor iltizam, 
bazat pe licitaţie competitivă. Cu toate că sistemul exista de la 
mijlocul secolului al XV-lea, sa dezvoltat odată cu monetizarea 
economiei imperiale şi apariţia unor noi surse de venit.“ Pe scurt, 


in cadrul acestui aranjament, dreptul de a colecta venitul fiscal de 
la o anumita sursa era vandut de catre stat celui care licita mai 
mult, pe baza unui contract pe termen scurt, in schimbul unui 
avans si al unor plati anuale catre vistierie, in timp ce colectorul de 
taxe (multezim) avea dreptul să-şi puna în buzunar surplusul de 
venit.© 

Inaltii demnitari otomani au inteles rapid avantajele arendarii 
dărilor si au devenit investitori importanti în contractele iltizam. 
Structura ierarhică a reţelelor de patronaj le-a făcut foarte 
potrivite pentru misiunea de colectare a taxelor, deoarece capii 
„caselor” puteau să distribuie părţi ale contractului clienţilor sau 
asociatilor, care ulterior colectau taxele pe teren sau le cooptau pe 
notabilitátile locale din provincii.“ Relaţia dintre kapi şi arendarea 
dărilor a devenit simbiotică, permițându-le înalţilor demnitari 
otomani să-şi finanţeze activitatea politică, în timp ce eliberau şi 
administraţia fiscală de povara asociată cu colectarea dărilor. Prin 
urmare, la sfârşitul secolului al XVII-lea, aranjamentele de tip 
iltizam au ajuns sa constituie coloana vertebrală financiară a 
„ascensiunii facțiunii” în Imperiul Otoman. 

Dezvoltarea unui sistem fiscal bazat pe iltizam a dus la 
comercializarea funcţiilor asociate cu colectarea dărilor. De 
exemplu, Patriarhia Ecumenicá, transformată într-un iltizam în a 
doua jumătate a secolului al XV-lea, a atras elita financiară 
ortodoxă a capitalului imperial, transformând scaunul patriarhal 
într-o instituție predominant financiară, deschisă licitației 
competitive.” Asta a făcut ca preţul numirii în funcţie să crească si 
a contribuit la dese schimbări la vârful ierarhiei ecleziastice 
ortodoxe. 

Funcţia voievozilor moldoveni şi valahi de colectori de dări în 
numele otomanilor (haraguzar) nu a fost diferită de cea a altor 
multezimi şi a fost supusă unor presiuni similare, mai ales în a doua 
jumătate a secolului al XVI-lea.“ În schimbul unei taxe de numire şi 
al plăţii anuale a haraciului, voievozii câştigau controlul asupra 
aparatului fiscal din principate, pe care îl puteau folosi pentru a 


recupera investitia initiala si a obtine profit. Rivalitatea feroce 
pentru tron a incurajat licitatia competitiva, avand ca rezultat 
cresterea haraciului si marirea datoriilor acumulate de domnitorii 
moldoveni si valahi. Asta a creat ceea ce poate fi descris drept o 
bula de investitie, care a dus la rascoala din 1594. 

La prima vedere, stabilitatea haraciului in secolul al XVII-lea 
marcheaza o abatere de la sistemul licitatiei competitive. Totusi, 
daca ne uitam la alte mukataa din Imperiul Otoman, gasim evolutii 
similare in cadrul sistemului iltizam. Asa cum a subliniat Murat 
Qizakşa în studiul său referitor la această practică, putem 
identifica numeroase iltizam ,inghetate", unde sumele remise 
vistieriei imperiale au rămas stabile sau chiar au scăzut, în pofida 
unei creşteri evidente a bazei de percepere a dárilor.? Deloc 
surprinzător, majoritatea acestor mukataa erau în mâinile inaltilor 
demnitari si birocrati. În asemenea cazuri, multezimii îşi utilizau 
resursele politice şi poziţia în cadrul administraţiei imperiale 
pentru a preveni reevaluarea taxelor, mărindu-şi astfel profitul net 
obţinut din contracte. Numărul colectorilor de taxe ,inghetate" a 
crescut cu timpul, ceea ce dovedeşte că înalții demnitari si „casele” 
lor erau capabili să-şi folosească influenţa politică pentru a-şi 
maximiza venitul. 

În acest context, stagnarea haraciului în secolul al XVII-lea şi 
creşterea valorii darurilor se prezintă într-o nouă lumină. Pentru 
înalții demnitari otomani care căutau să-şi finanţeze „casele”, ţările 
române au constituit o sursă de venit atractivă, pe care o puteau 
folosi pentru a câştiga un avantaj în lupta politică de la Poartă. 
Totuşi, caracterul dual al funcţiei voievodului de colector de dări 
otoman şi de domnitor ortodox însemna că funcţionarii musulmani 
nu puteau să preia controlul direct al aparatului de colectare a 
veniturilor din principate.” Investindu-şi resursele politice in 
patronajul transfrontalier şi promovându-i pe clienţii creştini în 
poziţii de putere, înalții demnitari otomani au reuşit să ocolească 
acest obstacol şi să redirectioneze fluxul monetar către propriile 
facţiuni prin ceea ce s-a dovedit un „iltizam ascuns”. 


Dat fiind că, în esenţă, contractele iltizam rămâneau o tranzacţie 
economică între stat, mültezim şi partenerii de afaceri ai celui din 
urmă,” acel „iltizam ascuns” implica nu numai un aranjament 
financiar, ci şi o legătură politică. Incapacitatea inaltilor demnitari 
de a asigura un control direct asupra resurselor moldo-valahe i-a 
determinat să coopereze şi să schimbe resurse cu elitele locale. Pe 
de o parte, domnitorii din Moldova şi Ţara Românească controlau 
accesul la resursele financiare ale principatelor, dar nu aveau 
susţinerea politică pentru a-şi asigura poziţia pe tron; pe de altă 
parte, înalții demnitari otomani dispuneau de suficiente resurse 
politice pentru a le furniza o minimă stabilitate şi a-i îndepărta pe 
concurenţii acestora, dar nu aveau mijloacele de a exploata 
resursele monetare rávnite. Patronajul transfrontalier şi plăţile 
anexe sub forma darurilor au reprezentat o soluţie temporară. 
Resursele economice astfel valorificate au fost folosite ulterior 
pentru a finanța structurile factionale, convertind capitalul 
economic într-unul politic (vezi figura 3.2). 

Figura 3.2 Circulaţia şi conversiunea resurselor în cadrul unui „iltizam ascuns” 
transfrontalier: un model 
teoretic 


Din această perspectivă, putem înţelege mai bine transformarea 
peşcheşului dintr-un simbol al subordonării în cel mai important 
circuit al transferurilor financiare. Prin reorientarea instituţiei 
stabilite, domnii din Moldova şi Tara Românească au reuşit să 


scurtcircuiteze fluxurile monetare si sa le privatizeze in cadrul 
facțiunii in schimbul resurselor politice necesare pentru 
supraviețuirea lor politică. Din acelaşi motiv, primirea platilor 
direct de la clienții lor a constituit o alternativă atractivă pentru 
înalții demnitari otomani, care au câştigat astfel controlul direct al 
mijloacelor de finanțare a proiectelor politice şi structurilor 
„casei”, chiar daca in mod formal au rămas în afara aranjamentului 
dintre Înalta Poartă şi voievozi. 

Dacă vom considera legăturile financiare ale moldovenilor şi 
valahilor cu Poarta ca fiind asemănătoare cu un iltizam, vom putea 
înţelege şi stagnarea haraciului, care coincide cu creşterea valorii 
peşcheşului. În cazul sistemului iltizam, deoarece un miiltezim 
realiza profit băgând în buzunar surplusul de venit din mukataa, el 
putea să-şi mărească partea fie obligându-i pe plătitorii de dări să 
dea mai mult, fie încercând să reducă suma datorată vistieriei 
imperiale. Acelaşi lucru era valabil şi pentru ţările române şi, aşa 
cum au arătat evenimentele din 1593-1601, atât cererile vistieriei, 
cât şi cele ale patronilor otomani puteau depăşi capacitatea de 
plată a principatelor. Compromisul rezultat, care a mărit venitul 
„caselor” politice pe seama vistieriei imperiale, s-a înscris în noua 
logică politică a secolului al XVII-lea. 


Pe măsură ce autoritatea sultanului s-a diminuat în favoarea 
,caselor" înalţilor demnitari, la fel s-a întâmplat şi cu rolul vistieriei 
centrale, iar partea sa din venitul ce provenea din Moldova si Tara 
Românească a scăzut. Structura fluxului de bani din secolul al 
XVII-lea s-a închegat într-un nou sistem, privatizat, mai potrivit cu 
logica factionala a secolului al XVII-lea. 

Este dificil de stabilit suma de bani care circula prin asemenea 
canale privatizate. Totuşi, trebuie sa fi fost considerabilă. Numai in 
a doua jumătate a anului 1639, doi înalţi demnitari otomani, 
Tabaniyassi Mehmet paşa şi Silahdar Mustafa paşa, au primit, se 
spune, 86.000 de florini, sau peste 10 milioane de akte, de la 
clienţii lor moldoveni şi valahi. Este dificil de stabilit dacă aceste 
afirmaţii corespundeau realităţii, dar documentele disponibile 


pentru domnia lui Constantin Brancoveanu confirma sumele mari 
care au fost distribuite patronilor otomani ai voievodului valah.” 
Distribuirea plocoanelor către înalții demnitari otomani consuma o 
parte semnificativă din cheltuielile anuale ale vistieriei [ării 
Româneşti, fluctuând între 8 şi 27% din cheltuielile totale, iar lista 
beneficiarilor era un fel de who's who al scenei politice imperiale.”* 

S-ar putea susţine că aceste aranjamente nu erau foarte departe 
de corupţia şi jaful înalţilor demnitari otomani. Se pare însă că 
stabilirea unor asemenea canale ale unui „iltizam ascuns” era 
considerată mai degrabă o investiţie decât o mită. Moldovenii şi 
valahii au luat iniţiativa şi au căutat în mod activ patroni otomani, 
oferindu-le prietenie şi venituri în schimbul protecţiei.” În schimb, 
unii patroni, cum ar fi sultana Burnaz Atike, doreau să-şi 
investească banii în licitarea clientului.'* Aceste cazuri sugerează 
că indivizii care se angajau în patronajul transfrontalier se aşteptau 
ca investiţia de resurse economice să dea roade în viitor, în 
termeni de câştig financiar sau capital politic. 

Din nefericire, ştim puţine despre alte moduri în care membrii 
reţelelor de patronaj transfrontalier  mobilizau resursele 
economice. Totuşi, există câteva indicii că înalții demnitari otomani 
le-au permis clienţilor moldoveni să-şi maximizeze profiturile, 
mergând destul de departe şi îngăduindu-le să participe la 
profiturile de război. Unul dintre cele mai interesante cazuri de 
asemenea aranjamente a avut loc în 1672, când Poarta a lansat o 
campanie importantă împotriva Uniunii Polono-Lituaniene. Marşul 
unei armate estimate la 80.000 de oameni, condusă de sultanul 
Mahomed IV şi de marele vizir Kopruluzade Ahmed paşa, a pus 
mari probleme în termeni de logistică şi aprovizionare.” Sarcina de 
a furniza alimente i-a revenit lui Gheorghe Duca, voievodul 
Moldovei, care era de mult timp clientul marelui vizir. Deşi era o 
misiune grea, ea i-a oferit şi o oportunitate de afaceri, căci 
armatele au cheltuit peste 150 de milioane de akte doar pe 
máncare.? Asa cum sublinia Bogdan Murgescu, voievodul a 
monopolizat aprovizionarea si facut o afacere foarte buna, vanzand 


alimente soldaţilor otomani la preţuri umflate.’”? Se pare ca marele 
vizir, care a primit cadouri somptuoase de la Duca în timpul 
campaniei, cunoştea situaţia şi a permis aranjamentul lui Duca. 
Numai când soldaţii nemulţumiţi şi boierii locali au apelat direct la 
sultan, planul voievodului a eşuat. Potrivit lui Ion Neculce, 
Mahomed IV a poruncit imediat ca Duca să fie executat, dar 
Kopruluzade Ahmed paşa a reuşit să-l convingă pe sultan nu numai 
să-i crute viata moldoveanului, ci şi să amâne mazilirea acestuia.“ 
Marele vizir a reuşit să-l instaleze pe clientul lui din nou în 1674 ca 
domn al Ţării Româneşti, ceea ce arată că nu l-au deranjat acţiunile 
acestuia în timpul campaniei de cucerire a cetăţii Camenița. 

Asemenea cazuri de deturnare a venitului - în mod direct ori 
indirect - din cuferele statului au fost interpretate de obicei ca 
fiind simptomul decăderii morale a inaltilor demnitari otomani si al 
extorcării pe faţă a voievozilor Moldovei şi Valahiei. Dar asemenea 
interpretări nu iau în considerare reversul fenomenului descris mai 
sus. În perioada aflată în discuţie, facțiunile au preluat controlul 
unei părţi considerabile a datoriilor pe care noi le asociem cu 
statul: ele se ocupau de o parte considerabilă a colectării dărilor şi 
jucau un rol important în mobilizarea soldaţilor pentru campanii 
militare. Astfel, deşi această „privatizare” a schimbat echilibrul de 
putere şi facțiunile au suportat „costurile operaţionale”, asta nu a 
însemnat că veniturile erau „pierdute” în buzunarele paşalelor. În 
acelaşi timp, facțiunile s-au dovedit mecanisme eficiente de 
deplasare a resurselor economice în spaţiul imperial. Era ceva 
deosebit de important în contextul patronajului transfrontalier, 
care le permitea elitelor moldo-valahe şi otomane sa 
scurtcircuiteze canalele oficiale şi să asigure controlul factional 
asupra circulaţiei veniturilor. Fiecare parte a schimbului a câştigat 
ceva din acest aranjament: înalții demnitari otomani au obţinut 
bani pentru a-şi menţine şi extinde „casele”, în timp ce clienţii lor 
din principate şi-au asigurat susţinerea continuă a patronilor lor la 
Poartă. 


În căutare de pământ: abordarea polono-lituaniana a resurselor 
transfrontaliere 


Fluxul de bani caracterizează de asemenea reţelele de patronaj 
polono- moldovene. Mai multi magnați polonezi implicaţi în 
afacerile din Moldova au primit, se spune, plăţi regulate de la 
clienţii lor din sud. În anumite ocazii, aceste venituri au declanşat 
dezbateri aprinse în Seim, când cei care le primiseră au fost 
acuzaţi că au acordat întâietate intereselor private în defavoarea 
binelui public. În 1597, clienţii marelui hatman şi cancelar al 
Coroanei au trebuit să-şi apere patronul împotriva acuzațiilor din 
Seim: 

În Camera Deputaţilor /izba poselska] primul care a luat cuvântul în acea 

dimineaţă a fost pan Uhrowiecki, starostele de Chelm. In răspunsul dat lui 

Podkomorzy din Sandomierz, el a pretins că, spre deosebire de cele spuse acesta în 


ziua precedentă, hatmanul Coroanei nu a luat nici un dar de la voievodul Moldovei 
[...]. [Podkomorzy] sustinuse că ar fi mai bine dacă Uniunea Polono- Lituaniana şi 


nu indivizi particulari ar primi aceste plăţi 8! 


În pofida protestelor lui Uhrowiecki, şi alte surse se referă la 
banii primiţi anual de Jan Zamoyski de la clientul său moldovean, 
Ieremia Movilă. Nunzio Claudio Rangoni, un atent observator al 
scenei politice polono- lituaniene, a discutat pe larg despre această 
problemă în raportul lui din 1604. Potrivit acestuia, Movilă îi 
trimitea patronului său numeroase daruri, vite şi bani, în schimbul 
susţinerii lui şi a fratelui său, Simion. Totuşi, aşa cum pretinde 
Rangoni, faptul că Simion Movilă nu a reuşit să obţină domnia în 
Ţara Românească l-a întristat foarte mult pe cancelar, fiindcă asta 
i-ar fi adus dublul sumei pe care o primea din Moldova.** Desi 
există puţine referiri la plăţile în bani peşin în corespondenţa lui 
Zamoyski, vitele livrate către el de agenţii lui Movilă apar în mod 
frecvent în scrisorile pe care le-au schimbat. 

Zamoyski nu era singurul ale cărui legături financiare cu domnii 
moldoveni au apărut în procesele-verbale parlamentare. În timpul 
primului Seim din 1613, acuzaţii similare au fost făcute împotriva 
lui Stefan Potocki, starostele de Felin. Magnatul era cumnatul 


voievodului Constantin Movila, iar in vara anului 1612 pornise o 
invazie în Moldova, încercând să-şi puna ruda înapoi pe tron. 
Campania s-a terminat cu o înfrângere zdrobitoare, iar nefericitul 
comandant a ajuns în închisoarea Yedikule. În timpul dezbaterilor, 
susţinătorii lui au făcut presiuni asupra deputaţilor să ofere o 
răscumpărare pentru el, mergând destul de departe, şi anume au 
propus cedarea fortăreței Hotin. Totuşi, aceste propuneri au 
întâmpinat o puternică opoziţie. Jan Swoszowski, un deputat 
versat, apropiat de duşmanii lui Potocki, a ripostat că Potocki 
pornise o campanie fără a avea încuviințarea oficială, adunase o 
mare avere din negotul cu vite din Moldova şi primise zeci de mii 
de zloti de la voievozi. Asadar, nu numai ca vistieria Uniunii 
Polono-Lituaniene nu trebuia sa plateasca rascumpararea, dar 
proprietăţile magnatului trebuiau să fie confiscate.** Două decenii 
mai târziu, Moise Movilă i-a oferit, la rândul lui, hatmanului 
Stanislaw Koniecpolski vite, vin si o mie de zloți în schimbul 
susţinerii sale.®° 

În comparaţie cu sumele uriaşe care circulau între centrul 
otoman si ţările române, schimburile polono-moldovene par 
modeste ca valoare şi făcute la întâmplare. Probabil că, date fiind 
costul mobilizării militare şi constanta lipsă de bani peşin cu care 
se confruntau Movilestii, patronii lor polono- lituanieni au 
înregistrat într-adevăr o pierdere netă. Dar asta nu înseamnă că 
strategiile lor de patronaj transfrontalier nu luau în calcul 
resursele economice. Se pare ca, spre deosebire de înalții 
demnitari otomani, magnații polono-lituanieni erau mai degrabă 
interesaţi de terenul arabil decât de banii gheaţă. 

Acest interes faţă de dobândirea de proprietăţi funciare în 
Moldova este scos în evidenţă de un episod derutant din 1611, 
când trimişii Moldovei, Nestor Ureche şi Costea Băcioc, au făcut o 
plângere împotriva lui Stefan Potocki, acuzându-l că a confiscat şi 
cenzurat instrucţiunile lor, îndepărtând toate aspectele care îi 
afectau interesele. Voi aborda îndeaproape latura politică a acestor 
evenimente în capitolul următor, dar prezint aici un pasaj referitor 
la unul dintre fragmentele şterse de magnat care se referea la 


proprietatile sale: 


Pamanturile tarii Moldovei sunt luate in parti mari de cetatenii coroanei, cu 
impilarea supusilor săraci. [Solii] urmează să roage pe maria sa regele să fie 
trimişi comisari pentru judecarea acestor 

neînţelegeri în legătură cu pământurile. Acest punct a fost şters de d. staroste de 

Potrivit plangerii boierilor, Potocki ocupase o fásie de pamant 
intre hotarele Moldovei si plànuise sá o colonizeze cu iobagii lui, 
fara nici un temei legal. Dupa cate se pare, asta se intamplase 
recent si ar fi trebuit ca Movila sa protesteze. Dar nu a fost cazul. 
Ín primul ránd, alte fragmente cenzurate de cátre magnatul polon 
aratá cá el actiona in complicitate cu voievodul si clanul lui 
impotriva nemultumirii crescánde a boierilor. In al doilea rand, 
incá din 1609 Potocki si fratii sái erau implicati in campania 
polono-lituaniana impotriva Cnezatului Moscovei, lasandu-i lui 
Stefan putine ocazii favorabile de a stabili o bresà teritorialà in 
Moldova.®’ Se pare că Potocki a preluat controlul terenului dupa 
prima lui interventie in principat (1607-1608) si s-a bucurat de 
spriin tacit din partea cumnatului sáu, in pofida protestelor 
boierilor. Totusi, in octombrie 1611, cum pozitia lui Constantin 
Movilà la Poarta se deteriorase, el nu si-a mai putut permite sa-si 
instráineze elita locala si a fost obligat sa includà chestiunea in 
instructiunile pentru trimisii lui. Faptul cà Potocki acaparase 
pámánt nu era un caz singular; si alti voievozi moldoveni se 
plângeau cá „cetăţenii de pe hotar din ţările coroanei sunt asa de 
grabiti si de repezi la luari, incát iau repede, fara a cere dreptate si 
fără a apela la tribunale”. Faptul cá nobilimea se concentrează 
asupra pământului devine şi mai clar în contextul planurilor 
polono-lituaniene de a anexa Moldova, abordate în capitolul 5, 
unde problema redistribuirii pământului ocupă un loc central în 
cadrul dezbaterii. 

Acest rol al pământului ca resursă economică cheie în patronajul 
transfrontalier are atât origini economice, cât şi culturale. În 
contrast cu Imperiul Otoman, dependenţa de munca iobagilor în 
agricultură şi subdezvoltarea industriei însemnau că economia 


polono-lituaniana era monetizata într-o măsură limitată. Creşterea 
producţiei de cereale în ţările baltice în secolele XVI-XVII a adus 
mari cantităţi de lingouri în ţară, însă majoritatea au ajuns în 
teritoriile otomane pentru a acoperi deficitul comercial estic.?? 
Aceste constrângeri economice explică de ce nivelul monetizării a 
rămas scăzut, iar circulaţia monetară, limitată. O serie de dezastre 
militare din a doua jumătate a secolului al XVII-lea s-au adăugat 
acestor factori, împiedicând dezvoltarea economiei de piaţă. 

Ataşamentul faţă de pământ nu era pur şi simplu o chestiune de 
structură economică, ci era legat şi de autodefinirea socială şi 
culturală a nobilimii. Odată cu secolul al XVI-lea, idealul 
cavalerului-proprietar de pământ a început să prindă rădăcini, 
devenind modelul pentru elita polono-lituaniană. Titlul de 
proprietate asupra pământului constituia nu numai un aspect 
important al aşa-numitului habitus al nobilului şi un mijloc principal 
de a asigura existenţa, ci şi o condiţie prealabilă pentru deplina 
participare la viata politică şi accesul la funcţiile ravnite.°° Nobilii 
fără pământ erau trataţi cu dispreţ şi de obicei erau excluşi de la 
lucrările dietei. În schimb, pentru magnați, dobândirea de 
proprietăţi funciare constituia o parte importantă a strategiilor de 
edificare a facțiunii, permițându-le să-şi extindă controlul teritorial 
şi să-şi menţină clientela in plină crestere.?' Asta era in total 
contrast cu elita otomană, care (cu câteva excepţii ale 
proprietăţilor miilk) nu se bucura de drepturi de proprietate 
similare şi deci acorda o semnificativ mai mică importanţă acestui 
tip de resurse economice. 

Interesant, nobilimea polono-lituaniană ştia că accentul pus pe 
proprietatea funciară si pe munca iobagilor ca sursă de subzistență 
şi autodefinire era în multe privinţe similar felului în care priveau 
lucrurile boierii moldoveni şi valahi. Acest lucru a devenit evident 
în 1672, când invazia otomană a dus la anexarea Podoliei. Încă 
şocată de evenimente, nobilimea locală a încercat să negocieze cu 
demnitarii imperiali pentru a-şi păstra proprietăţile funciare şi 
iobagii. Această luptă a fost înregistrată într-o poezie deloc 
sofisticată de către Stanislaw Makowiecki, un nobil local care a 


participat la negocieri: 
Nobilii au intrebat de satele lor, 
Sa stea in ele fara griji 
A răspuns [vizirul]: „Sunteţi liberi să ramaneti, 
Pastrati ce aveţi, ceea ce vă e pe plac, 
Cât despre şerbi, pe ei nu îi veţi păstra”. 
Makowiecki spune: „Cum putem să supravietuim 
Dacă ne pierdem ţăranii? 
Fiindcă ei trăiesc pe pământul nostru, 
E limpede, turcii nu ştiu despre asta”. 
Tălmaciul răspunde: „Vorbele voastre sunt în van, 
Căci nu cunoaşteţi legile lor. 
Este împotriva legii lor 


Ca şerbii să rămână sub stăpânirea voastră”. 
Vizirul spune: „Pretextul lor nu este de folos, 
Căci împăratul nu va permite. 
In Moldova, ei au tratate, 

Dar aici, fortareata a fost luata cu sabia”. 


Similaritatile in ataşamentul elitelor polono-lituaniene şi moldo- 
valahe fata de proprietatea funciara ca resursa economica si 
socială importantă nu inlesneau in mod necesar patronajul 
transfrontalier. Concentrarea asupra pământului ca resursă 
economică primară a pus reţelele polono-moldovene într-un relativ 
dezavantaj în comparaţie cu cele care legau ţările române de 
Imperiul Otoman. Spre deosebire de bani, pământul constituie o 
resursă stabilă, care nu poate fi uşor împărţită, deplasată ori 
multiplicată. Aşadar, pe termen lung, boierii moldoveni şi patronii 
lor polonezi vor concura pentru o cantitate limitată de resurse 
economice care nu puteau fi transferate dintr-o arenă în alta fără 
să se redefineasca hotarele politice din regiune. În schimb, înalții 
demnitari otomani, acţionând in contextul unei economii 
monetizate şi nestanjeniti de legătura culturală dintre proprietatea 
funciară şi identitatea elitei, aveau la dispoziţie un mecanism mai 
flexibil, bazat pe bani lichizi, care se potrivea mai bine cu nevoile 
patronajului transfrontalier. Aşa cum voi arăta în următoarele 
capitole, această diferenţă a avut un efect profund asupra rivalitatii 
polono-otomane. 


Informatii, comunicare si manipulare 


Desi mai putin tangibile decat resursele economice ori politice, 
informatiile jucau un rol esential in lumea factionala a Europei de 
Est de la inceputul epocii moderne. In perioada care a precedat 
comprimarea moderna spatiu- timp, procurarea de informatii de 
incredere si comunicarea pe distante imense constituiau o sarcina 
grea, consumatoare de timp, dar era importanta pentru 
participarea cu succes la viata socială, economică şi politică. 
Credibilitatea surselor a fost adesea pusă sub semnul întrebării, iar 
informatorii se bazau de multe ori pe bârfele de stradă; canalele de 
comunicare erau des afectate de discontinuitate şi scurgeri de 
informaţii. 

Din pricina acestor neajunsuri, accesul la informaţii devenea o 
resursă esenţială pentru competiţia factionala încununată de succes. 
Accesul anticipat la ştiri oferea un avantaj asupra rivalilor şi se putea 
dovedi decisiv în goana după resurse şi funcţii. Asta însemna că 
plasarea clienţilor în puncte nodale pentru colectarea de informaţii a 
rămas o preocupare primordială pentru întemeietorii de facţiuni. 
Controlul asupra informaţiilor şi comunicării nu era doar o chestiune 
de procurare a unor ştiri de încredere, ci le permitea totodată inaltilor 
demnitari să manipuleze conţinutul sau fluxul acestora, să le blocheze 
ori să coordoneze diseminarea lor în beneficiul facțiunii.” În acest 
sens, comunicarea politică a produs „un coridor de putere”, care putea 
să fie utilizat mai departe în avantajul actantilor sau pentru a-i dobori 
pe rivali.” Procurarea şi diseminarea de informaţii s-au manifestat pe 
două niveluri diferite, care corespundeau noţiunilor venețiene de 
comunicazione şi pubblicazione. Prima descria fluxul de informaţii din 
cadrul instituţiilor politice (sau reţele de patronaj), ţinut secret de cei 
din afară, în timp ce ultima însemna diseminarea informaţiilor către 
publicul larg.” 

Elitele otomane, moldo-valahe si polono-lituaniene au imbratisat 
diferite concepte referitoare la modelul ideal al comunicării 
politice, ceea ce afecta modul în care circulau informaţiile în cadrul 
arenelor. Potrivit teoriei politice otomane, coloana vertebrală a 


intregului sistem era legatura intima dintre sultan si marele vizir, 
care actiona ca inlocuitorul suveranului in toate problemele 
administraţiei imperiale.* Această dependenţă a sultanului de 
loctiitorul sau era cumpanita de mulţimea de arzuri (petiţii) de la 
supuşi, care au jucat un rol central în mandatarea conducătorului 
ca apărător legitim al justiţiei şi corector al opresiunii exercitate de 
demnitari asupra popuatiei. În schimb, nobilimea polono-lituaniană 
agrea un model diferit de comunicare politică, subliniind 
importanţa fluxului deschis de informaţii şi condamnând orice 
încercare de a păstra secretă comunicarea. Întotdeauna suspicioşi 
în legătură cu motivele şi „practicile” regelui, şi considerând 
libertatea de a-şi spune sincer părerea ca pe o virtute civică, nobilii 
cereau o cercetare amănunţită a deliberărilor din consiliul regal şi 
protestau la încercările de a restricționa accesul la informaţiile 
vitale. Aceste cereri nu au făcut decât să crească la jumătatea 
secolului al XVII-lea, când criza de încredere între curte şi nobili i-a 
determinat pe cei din urmă să ceară măsuri 

suplimentare pentru a preveni conspiratiile regale.” 

Totuşi, în contextul necruţător al rivalitatii factionale, nu este de 
mirare că păstrarea comunicaţiei secrete în cadrul reţelei şi aflarea 
secretelor adversarilor au rămas preocupări constante. Asta 
explică în mare măsură relativa penurie a surselor referitoare la 
patronajul transfrontalier, deoarece majoritatea scrisorilor care 
conţineau chestiuni delicate erau arse după ce erau citite. În plus, 
cea mai mare parte a comunicării era orală, între clienţi de 
încredere, limitând suplimentar cunoştinţele noastre despre 
funcţionarea interna a facțiunii. În acelaşi timp, confiscarea 
corespondenţei şi deschiderea scrisorilor erau o practică obişnuită. 
Aşa cum ne informează lon Neculce, domnul Moldovei, Constantin 
Duca, l-a angajat pe un anume Nicolae Deport, a cărui sarcină 
principală era deschiderea scrisorilor interceptate şi informarea 
domnitorului despre conţinutul lor.? Diplomatii polono- lituanieni 
de la Istanbul se plângeau în mod constant în legătură cu faptul că 
scrisorile le erau confiscate de moldoveni, iar conţinutul acestora 
era divulgat patronilor otomani." 


Era un lucru esenţial, deoarece voievozii moldoveni şi valahi erau 
importanţi intermediari de informaţii în regiune. Fiind domni 
numiţi de otomani, se aştepta de la aceştia să adune informaţii 
secrete despre evenimentele ce aveau loc în Uniunea Polono- 
Lituaniană, Cnezatul Moscovei şi Crimeea pentru a le oferi 
autorităţilor otomane.!% In acelaşi timp, ei transmiteau informaţii 
şi în direcţia opusă, informându-i pe magnații polono-lituanieni in 
legătură cu recentele evenimente de la Poartă şi din Hanatul 
Crimeii.!0! Există numeroase dovezi că sistemele de adunare de 
informaţii ale moldovenilor şi valahilor erau eficiente; de exemplu, 
se pare că Poarta a aflat mai întâi despre încheierea Păcii de la 
Ryswick din 1697 de la Constantin Brâncoveanu, şi nu de la ceilalţi 
ambasadori europeni de la Istanbul.'% Această reţea de spionaj le 
oferea voievozilor considerabile resurse informaţionale pe care le 
puteau folosi în scopul intereselor lor factionale. 

Inaltii demnitari otomani şi magnații polono-lituanieni nu ezitau 
să-i folosească pe clienţii moldoveni şi valahi în scopul adunării de 
informaţii, uneori privind delicate chestiuni politice. Aceste eforturi 
implicau riscuri considerabile. De exemplu, în 1666, Gheorghe 
Duca, clientul lui Koprülü Ahmed pasa, a fost îndepărtat de pe tron 
şi aproape şi-a pierdut viaţa când una dintre aceste combinaţii a 
avut un efect nedorit: 

Iara pricina mazilii lui aşea de curund iaste aceasta. În vremea aceea era han 

Crimului Selim Gherei han [greşeala cronicarului, Mehmet IV Ghirai era han în 

acel moment - M. W.], carele întrasă în prepusul imparatii de hain. Deci viziriul ce 

era pre acea vreme Chiupruli Ahmed paşea, el bătând atunce şi cetatea Critul 

[Creta] şi ca să afle adevărul de iaste hanul cu adevărat cu gând rău asupra 

imparatii, scris-au viziriul o carte la Duca vodă, poroncindu-i ca să scrie o carte la 

hanul pre cu prietesug şi să iscodească gândurile lui si să facă ştire imparatii. Deci 

Duca vodă, dupa poronca ce luasă, scris-au o carte la Selim Ghirii, prea cu 

prieteşug, numindu-l împărat şi alte multe taine i-au arătat oarecum, c-ar fi şi el la 


un gând cu dánsul.!?? 


Dar scrisoarea a fost interceptată de guvernatorul otoman de 
Ózü (Oceakov), care a trimis-o la curtea sultanului. Sultanul si Kara 
Mustafa pasa, care era locţiitorul (caimacam) marelui vizir (rikáb-i 
humâyun kaymakami), au poruncit imediat ca Duca să fie mazilit. 


Doar interventia lui Ahmed pasa a facut ca nefericitul voievod sa 
nu-si piarda viata. 

Importanţa canalelor de comunicare factionale a avut implicaţii 
profunde asupra evenimentelor politice. De exemplu, în noiembrie 
1639, Poarta a emis o serie de porunci care prevedeau înlăturarea 
lui Matei Basarab de pe tronul Ţării Româneşti şi numirea lui 
Vasile Lupu în locul lui. Totuşi, după cum a menţionat Hasan 
Vecihi, aşa-numitul tavus, însărcinat cu informarea lui Matei despre 
înlăturarea lui de la putere, era însoţit de un anume Tatar 
Süleyman, un client al lui Silahdar Mustafa paşa.!% În întâlnirea lor 
secretă, cel din urmă l-a încurajat pe voievod să nu abandoneze 
tronul, în schimb să înfrunte armata otomană, promitandu-i 
sprijinul politic al favoritului sultanului. Aceste asigurări i-au dat în 
mod clar curaj lui Matei, care a refuzat să se supună şi şi-a 
mobilizat oastea. În acelaşi timp, pentru a pune capăt supremaţiei 
pe care aliaţii lui Vasile Lupu o aveau asupra comunicaţiilor, 
voievodul valah şi-a canalizat corespondenţa prin patronul lui, ceea 
ce i-a permis să interpreteze vestile şi să influenţeze opinia lui 
Murad IV.!° 

În timp ce comunicarea în cadrul factiunii era esenţială pentru 
succesul iniţiativelor politice riscante, pubblicazione selective 
furnizau de asemenea ample oportunităţi. Aceasta a fost strategia 
folosită de Derviş Mehmet paşa şi aliaţii lui pentru a împiedica 
mariajul dintre Vasile Lupu şi Ecaterina. Lipsa accesului la 
canalele de comunicare şi circulaţia informaţiilor prin reţelele 
factionale moldo-otomane constituiau o problemă constantă pentru 
demnitarii polono-lituanieni. Jerzy Kruszynski, trimis în 1636 să 
ceară înlăturarea lui Vasile Lupu de pe tron, a învăţat asta pe 
pielea lui. Încă de la bun început, diplomatul s-a confruntat cu 
dificultăţi, căci sederea lui la Iasi i-a fost tulburată de ostilitatea 
voievodului si de disputele referitoare la ceremonial.!?^? Odată ajuns 
în capitala imperială, Kruszynski a fost obstructionat de aliaţii 
otomani ai lui Lupu şi a petrecut cincisprezece săptămâni 
încercând să obţină o audienţă la sultan, în timp ce agenţii 
moldoveni au răspândit tot felul de bârfe, punând statutul 


diplomatic al lui Kruszynski sub semnul intrebarii. Rapoartele pe 
care le-a trimis la curtea regala erau interceptate de Vasile Lupu; 
in cele din urma, a fost pus sub garda capuchehaielor moldovene si 
i s-a interzis orice contact cu Uniunea Polono-Lituaniană.!” În 
pofida acestor încercări, Kruszynski a părăsit Istanbulul convins de 
succesul misiunii sale şi de iminenta înlăturare a lui Vasile Lupu de 
la putere. Întâlnirea cu Kenan paşa, beilerbeiul de Ozu (Oceakov), 
i-a risipit speranţele. Deşi Kenan paşa nu era prieten cu voievodul 
moldovean, el l-a informat pe trimis că poruncile primite de la 
Poartă nu făceau nici o menţiune referitoare la problemă.'% Ca 
rezultat al înţelegerii secrete dintre Vasile Lupu şi susţinătorii lui, 
eforturile polono- lituaniene nu au dus la nimic, iar poziţia 
voievodului moldovean a rămas necontestată. 

Cu toate acestea, fără îndoială cel mai elaborat complot care 
implica patronajul transfrontalier a avut loc în Seimul polono- 
lituanian din 1597. Climatul politic din Uniunea Polono-Lituaniană 
sugera că lucrările nu vor fi deloc lipsite de probleme. Chestiunea 
asupra căreia s-a concentrat atenţia a fost Uniunea ecleziastică de 
la Brest din octombrie 1596, care subordona ierarhia ortodoxă din 
Uniunea Polono-Lituaniana autorităţii papale. Deşi încheierea 
acesteia a fost susţinută de ierarhia ortodoxă şi de curtea regală, 
ea a întâmpinat o vehementă opoziţie din partea populaţiei, 
condusă de un magnat puternic, cneazul Constantin Vasile 
Ostrogski. 

Disputa confesionala nu a fost singura provocare la adresa 
pozitiei printului. El a fost de asemenea implicat intr-un conflict 
factional major cu Jan Zamoyski, marele cancelar al Coroanei si 
mare hatman. Din anii 1570, Zamoyski isi construise propriul 
sistem politic si economic in provinciile de sud si sud-est ale 
Uniunii Polono-Lituaniene, adunând enorme proprietăţi funciare şi 
influenţă politică. Această expansiune atenta la teritoriul politic al 
lui Ostrogski din voievodatele Voliniei şi Ucrainei. Deşi initial 
amândouă au încercat să menţină relaţii paşnice, în cele din urmă o 
serie de probleme politice şi economice i-au adus pe cei doi 
magnați la un conflict.’ În această confruntare, mai multi factori l- 


au dezavantajat pe Zamoyski. Desi ascensiunea sa in randurile 
nobilimii a fost meteorică, îi lipseau ascendenta distinsă a lui 
Ostrogski şi rădăcinile bine înfipte în scena politică locală. In plus, 
relaţiile lui cu regele Sigismund III erau ostile, deoarece monarhul 
distrusese, puţin câte puţin, influenţa politică a cancelarului, 
refuzând să-i numească în funcţii pe clienţii lui şi încurajându-i să- 
şi abandoneze patronul. 

Într-un asemenea climat politic advers, Zamoyski a plănuit o 
strategie menită nu numai să-i apere poziţia, ci şi să-i umilească pe 
duşmanii săi. În centrul acestui plan se afla Nikeforos Parasios, 
protosinghel al Patriarhiei Ecumenice, care a condus contrasinodul 
antiunionist ce a avut loc tot la Brest şi a fost esenţial în 
galvanizarea opoziţiei ortodoxe împotriva Uniunii. Activ în ţările 
române încă de la începutul anilor 1590, Nikeforos a fost o 
personalitate importantă în politica locală şi în viaţa ecleziastică, 
având legături atât cu voievozii moldoveni, cât si cu otomanii.!!? El 
a jucat de asemenea rolul de intermediar între autorităţile 
imperiale şi Jan Zamoyski în timpul intervenţiei celui din urmă în 
principat. 

În primăvara lui 1596, Nikeforos a fost arestat în timp ce încerca 
să treacă graniţa dintre Polonia şi Moldova pentru a participa la 
sinodul ce urma să aibă loc. A reuşit să scape de închisoare la 
Hotin şi a găsit refugiu pe moşiile aliatului său, cneazul Constantin 
Vasile Ostrogski. Ieremia Movilă a cerut imediat ca fugarul să fie 
predat autorităţilor moldovene şi a solicitat intervenţia lui 
Zamoyski în problema respectivă.!!! Cu toate acestea, protecţia 
acordată de Ostrogski i-a permis protosinghelului grec să-şi 
păstreze libertatea şi să ajungă la Brest pentru sinodul care s-a 
ţinut în octombrie 1596. Fiind cea mai înaltă faţă bisericească 
participantă, Nikeforos a condus un contrasinod care a respins 
uniunea cu Roma şi a excomunicat tabăra unionistă. Presat tot mai 
mult de Zamoyski şi de rege, Ostrogski a cedat până la urmă şi a 
promis să-l aducă pe Nikeforos în faţa 
următorului Seim pentru a răspunde acuzațiilor. 

Acuzaţiile împotriva protosinghelului erau într-adevăr grave, 


incluzand faptul ca mintise in legatura cu atributiile oficiale, 
spionase pentru Koca Sinan pasa si valide sultan, indatorase enorm 
vistieria Moldovei, intrase în Uniunea Polono-Lituaniana fara 
permisiunea regelui si uneltise să-l înlocuiască pe voievodul 
moldovean. De asemenea, s-a vorbit despre acuzaţii de sodomie, 
implicând relaţii intime cu un băiat.!!? Separat de Parasios, un 
anume Jani, servitorul lui Ostrogski, a fost şi el judecat pentru ca a 
încercat să scoată ilegal din Uniunea Polono-Lituaniană scrisorile 
care îl incriminau pe Nikeforos. 

Aşa cum a arătat Tomasz Kempa, mulţi contemporani considerau 
procesul o farsă si bánuiau că Zamoyski fabricase dovezile.!? 
Cancelarul, un parlamentar versat şi un expert în formarea imaginii 
sale publice, s-a străduit mult să menţină controlul facțiunii asupra 
procedurii şi dovezilor. Mikolaj Zebrzydowski, unul dintre cei mai 
apropiaţi aliaţi ai lui Zamoyski, era preşedintele tribunalului, în 
timp ce majoritatea dovezilor erau furnizate de trimisii lui leremia 
Movilă. În timpul audierii publice cu regele, trimişii au jurat 
loialitate Uniunii Polono-Lituaniene şi au cerut public să se facă 
dreptate, subliniind în mod explicit legătura între Nikeforos şi 
Ostrogski.!'^ În acelaşi timp, Zebrzydowski i-a instruit pe moldoveni 
în legătură cu declaraţiile lor, în mod clar sub îndrumarea lui 
Zamoyski. Membrii facțiunii cancelarului au participat si la 
producerea dovezilor materiale: scrisorile care îi incriminau pe 
Nikeforos şi Jani au fost „descoperite” de un alt client al lui 
Zamoyski.!!* Potrivit observatorilor contemporani, întregul proces a 
servit nu la condamnarea lui Nikeforos, ci mai degrabă la 
discreditarea lui Ostrogski. 

În cele din urmă, tribunalul nu a reuşit să dea un verdict şi 
procesul a fost suspendat, fără a mai fi reluat vreodată. Pentru 
Zamoyski, a constituit totuşi un succes important. Procedurile au 
oferit o scenă publică pentru lansarea unui atac împotriva 
principalului său adversar, asociindu-l pe Ostrogski cu un presupus 
spion otoman şi punând sub semnul îndoielii integritatea sa. În 
plus, deoarece Nikeforos nu a fost achitat, cancelarul l-a închis pe 


protosinghel in castelul de la Marienburg (azi Malbork), unde 
acesta a ramas pana la moartea lui, in 1602, in pofida solicitarilor 
lui Ostrogski de a-l elibera.!? Acest deznodământ i-a convenit lui 
Zamoyski, care a reuşit să dea o lovitură prestigiului adversarului 
său şi să-l reţină pe Nikeforos ca pârghie de influenţă mulţi ani de 
atunci încolo. 

Discutand despre influenţa „facțiunii mediteraneene” otomane la 
sfârşitul secolului al XVI-lea, Emrah Safa Gurkan remarca: 

Dacă încerci să înţelegi procesul de luare a deciziilor şi formulare a strategiilor 

independent de realităţile rivalitátilor facţionale înseamnă că treci cu vederea 


interesele din inima politicii otomane. Cei care au modelat politica erau departe de 


a fi nişte demnitari dezinteresati, formulându-şi strategiile în urma calculelor 


atente şi pragmatice vizând obiective strategice pe termen lung.117 


Acest lucru este adevărat şi pentru prezenţa otomană în Europa 
de Est. Elitele imperiale, la fel ca cele polono-lituaniene şi moldo- 
valahe, acționau în limitele impuse de comunicarea lentă si de 
distanţă, care făcea ca accesul la informaţii să fie dificil şi 
problematic. Deşi presupunea considerabile provocări, acest fapt 
oferea de asemenea ample oportunităţi. Preluarea controlului 
asupra canalelor de comunicare prin intermediul patronajului 
transfrontalier a permis interpretarea veştilor şi diseminarea lor 
selectivă. Ca rezultat, autorităţile centrale acționau de obicei pe 
baza informaţiilor tendentioase filtrate prin interesele factionale 
ale celor implicaţi. 


Scrisori şi pepeni: Politete şi patronaj 


În august 1646, Eukasz Miaskowski, un personaj important din 
voievodatul Podoliei, a primit o scrisoare de la guvernatorul 
moldovean din Soroca, Ştefan. Boierul îi mulțumea lui Miaskowski 
pentru sprijinul lui şi îi dorea multă sănătate. În acelaşi timp, el 
discuta despre chestiunea unui transport neobişnuit care însoțea 
scrisoarea: 


În ceea ce priveşte pepenii verzi [...] după o mare uscăciune, au crescut. Trimit 


totusi 100 de pepeni verzi din cei mai alesi ce-au rodit vara aceasta, $i deosebit 40 
de pepeni galbeni, care fructe desi in timpul acesta sunt de un gust modest si 


mediocru, binevoieste totusi domnul meu mult milostiv sa le primesti ca de la un 


prieten si sluga a domniei tale, lucru pentru care te rog preaplecat. !!? 


Nu a fost singura data cand Miaskowski a primit pepeni verzi in 

dar de la dregătorii moldoveni. Ceva mai înainte, servitorul lui, 

Wojkuszycki, l-a informat că un alt pachet de la Soroca sosise la 

Hotin ca dar de prietenie din partea guvernatorului.!!? 

Deşi aceste cadouri pot fi considerate ca fiind oarecum în 
contradicţie cu marile sume de bani, soldaţi şi informaţii care 
circulau prin intermediul reţelelor de patronaj transfrontalier din 
regiune, asemenea lucruri aparent banale erau o componentă 
importantă a politicii factionale. Cu toate că valoarea lor monetară 
era relativ modestă, principalul lor rol consta în aspectul simbolic 
al schimbului, evidenţiat de tot mai multe studii de specialitate 
moderne.!2° În lumea politică, bazată pe legături personale si 
retorică afectivă, darurile personalizate şi vorbele amabile 
constituiau nu numai o dovadă de prietenie, ci şi un important 
instrument pentru stabilirea şi menţinerea alianțelor politice.'?! 

Conţinutul unor asemenea schimburi şi direcţia fluxurilor au 
variat foarte mult în cadrul arenelor şi dincolo de ele. Uneori 
obiectele implicate par a fi banale. Asa cum a arătat Hedda Reindl- 
Kiel, mari cantităţi de alimente din bucătăriile palatului distribuite 
zilnic membrilor „casei” sultanului erau destinate în cea mai mare 
parte redistribuirii către cei dependenţi de ei, întărind astfel 
legăturile pe verticală care îi legau de patronii lor.’** Totuşi, 
importanţa unor daruri era suficient de mare pentru a justifica 
includerea lor în paginilor cronicilor din acea perioadă. De 
exemplu, autorul valah Radu Popescu menţionează că un dar 
personal foarte scump a iniţiat legătura durabilă dintre familia 
Cantacuzino şi Merzifonlu Kara Mustafa paşa, care a definit în 
mare parte relaţia dintre Tara Românească şi Poartă în anii 1670 si 
1680. Potrivit lui Radu Popescu, când Mustafa paşa a sosit la 
Bucureşti în 1660 pentru a supraveghea schimbarea domnului pe 
tron, Şerban Cantacuzino l-a abordat dăruindu-i un cal minunat şi 


un harnasament pe măsură. Înaltul demnitar a fost încântat de cal 
şi, aşa cum pretindea boierul valah, acest schimb a iniţiat lunga 
perioadă de cooperare dintre cele două „case”, ce a culminat cu 
numirea lui Serban pe tron in 1678.1” 

Aceste schimburi aveau un dublu scop. Pe de o parte, asemenea 
daruri personalizate faceau credibila retorica afectiva a prieteniei 
care definea patronajul transfrontalier. Exista tendinta de a 
respinge obiectia ca prietenia era o simpla fatada, ea fiind tratata 
cu foarte mare seriozitate de contemporani. Urszula Augustyniak 
sublinia ca oferirea de cadouri mărea prestigiul clienţilor, 
departajându-i de slujitorii plătiţi, chiar dacă uneori poziţia lor nu 
era de fapt prea diferita.'** Pe de altă parte, oferirea de daruri 
patronilor şi clienţilor cuiva era mijlocul principal de a păstra 
canalele de comunicare deschise şi de a exprima un continuu 
interes pentru cooperarea politică. De exemplu, în urma primei 
sale alungari de pe tron din 1615, Ştefan Tomşa II a trecut printr-o 
perioadă grea: nu numai că i-a fost luată puterea, dar posesiunile 
sale au fost confiscate de autorităţile otomane. Singura lui 
consolare a fost un caftan brodat cu fir de aur oferit de patronul 
lui, Gurcu Mehmet paşa, mărturie a faptului că înaltul demnitar 
dorea să coopereze în continuare cu voievodul.!? Într-adevăr, in 
1621 sprijinul lui Mehmet paşa i-a permis lui Tomşa să revină pe 
tron, în ciuda celor câţiva ani petrecuţi departe de putere. În acest 
sens, politetea şi darurile personale, desi mult mai modeste decât 
substantialele resurse la care am făcut referire mai sus, erau 
esenţiale pentru menţinerea coeziunii politice a facțiunii. 

Faptul că importanţa acestor schimburi ca dovezi de prietenie 
depăşea valoarea lor monetară este cel mai bine ilustrat de 
schimbul de scrisori în cadrul factiunilor transfrontaliere. Dat fiind 
că membrii lor erau răspândiţi pe suprafeţe foarte mari, existau 
puţine ocazii în care patronii şi clienţii să interacţioneze faţă în 
faţă, astfel că schimbul de scrisori devenea un surogat pentru 
foarte necesara legătură personală. Deosebit de instructive în 
această privinţă sunt scrisorile trimise de marele logofăt 
moldovean Luca Stroici către Jan Zamoyski. În cadrul facțiunii 


Zamoyski-Movila, Stroici ocupa o poziţie specială. Primise un titlu 
nobiliar polonez împreună cu leremia Movilă, era singurul boier 
care se bucura de acces direct la cancelarul Coroanei şi a făcut 
considerabile eforturi pentru a-şi menţine această relatie.'”° 
Scrisorile sale către Zamoyski abordează doar sporadic chestiuni 
specifice, dar sunt pline de urări de sănătate, declaraţii de 
prietenie şi asigurări de neclintită loialitate.!% Stroici nu a ratat 
niciodată ocazia de a se adresa patronului său şi, în anumite 
perioade, se pare că i-a scris o scrisoare o dată la două zile. 
Neliniştit că acest constant potop de scrisori l-ar putea supăra pe 
Zamoyski, i-a cerut iertare, dar şi-a exprimat scuzele într-un mod 


care să-l asigure de hotărârea lui de a-l sluji pe protectorul său: 
Am auzit că scrisorile mele frecvente au devenit plictisitoare pentru domnia- 
voastră, de vreme ce nu scap nici o ocazie de a mă adresa domniei-voastre în scris, 
stăpâne. Fac asta fiindcă doresc să vă slujesc în orice fel, să vă ofer asemenea 


servicii cât mai des; şi acum, vă doresc multă sănătate, sperând că Domnul o va 


revărsa asupra voastră mult timp de acum înainte. 178 


Pe lângă manifestările de loialitate, Stroici se implica şi în 
preocupările intelectuale ale lui Zamoyski şi se pare că îi promisese 
cancelarului un manuscris referitor la istoria Moldovei, ulterior 
intrând în grațiile patronului sau.'** Chiar daca acest flux constant 
de corespondenţă putea fi plictisitor uneori, era totuşi de bun 
augur pentru Zamoyski, asigurându-l de interesul continuu al lui 
Stroici de a menţine legătura. 

Această strategie a fost perfecționată de un alt boier cu 
puternice legături cu clasa conducătoare polono-lituaniană. Miron 
Costin, una dintre cele mai importante figuri politice din Moldova 
de la sfârşitul secolului al XVII-lea, îşi petrecuse copilăria în 
Uniunea Polono-Lituaniană şi fusese educat în colegiul iezuit de la 
Bar înainte de a se întoarce în principat şi a urca în rangurile 
birocraţiei locale. Vorbea fluent limbile polonă şi latină, pe care le 
combina cu talentul literar şi priceperea de a coordona legături 
transfrontaliere, şi-a valorificat opera pentru a intra în grațiile 
patronilor polono-lituanieni. Drept urmare, cele două lucrări in 
limba polonă, Poema polonă şi Cronica polonă, au fost dedicate 


regelui loan III Sobieski (16741696) si, respectiv, unuia dintre cei 
Mai apropiati asociati, Marek Matczynski, cu care Costin a 
schimbat numeroase scrisori.!?? 

Din acest punct de vedere, devine clar că politetea şi darurile 
personalizate au constituit o componentă importantă a strategiilor 
patronajului transfrontalier, acţionând ca un catalizator care a 
facilitat stabilirea şi întreţinerea legăturilor de patronaj. În absenţa 
interacțiunii zilnice între membrii facțiunii, aceste mici favoruri si 
expresii ale gratitudinii au jucat un rol important în menţinerea 
canalelor de schimb. În acelaşi timp, bunurile individuale puteau fi 
convertite în diferite tipuri de capital, chiar dacă dovezile tangibile 
lipsesc. De exemplu, deşi erau o marfă relativ neînsemnată, pepenii 
pe care i-a primit Miaskowski puteau fi folosiţi pentru a câştiga 
capital politic în dietele provinciale. În timp ce liderii de opinie din 
rândurile nobilimii locale formau legături relativ stabile cu 
facțiunile magnatului, multi dintre membrii de rând erau mobilizați 
prin tranzacţii unice şi mergeau în grup la adunări pentru a lua 
parte la evenimente sociale mai degrabă decât pentru a urmări 
ambiţii politice.' Ca să le influenţeze opinia, magnații organizau 
numeroase ospete, oferind mari cantităţi de mâncare şi băuturi 
alcoolice. În asemenea context, pepenii, rar întâlniți pe mesele 
polono-lituaniene, constituiau un bun oarecum exotic şi un avantaj 
în asigurarea sprijinului nobililor mai mici. Deşi nu putem fi siguri 
dacă pepenii lui Miaskowski au servit unui asemenea scop politic, 
această posibilitate subliniază în plus rolul unor obiecte aparent 
banale care circulau prin intermediul reţelelor de patronaj din 
regiune. 


9. Cel mai înalt membru din ulema, seyhulislam juca un rol esenţial în 
interpretarea legii islamice (n. a.). 


PARTEA A DOUA : 
MACROPOLITICA FACTIONALA 


A 
PRIETENI SI DUSMANI 


Desi in capitolele precedente m-am concentrat asupra structurilor 
interne ale factionalismului transfrontalier, este evident ca retelele 
de patronaj nu actionau izolat. Existenta lor si avantajele pe care le 
ofereau membrilor lor isi aveau originea direct in constanta 
competitie cu alte grupuri politice, pentru asigurarea controlului 
asupra resurselor. Nu era ceva diferit fata de actorii polono- 
lituanieni, otomani si moldo-valahi din secolul al XVII-lea, care se 
luptau si se straduiau sa-si asigure hegemonia si sa-i descurajeze 
pe potentialii rivali. Pe masura ce lupta se intensifica, au aparut o 
serie de crize politice care au reverberat dincolo de sfera politicii 
strict factionale. 

Aceasta componenta factionala a politicii regionale a fost totusi 
minimalizata in studiile de specialitate, caci istoricii se zbateau sa 
identifice temeiul geopolitic al actiunilor individuale, presupunand 
ca serviciul in slujba statului si a conducatorului ar trebui sa ofere 
baza luării deciziilor de către elite.! Aşadar, în cazurile in care un 
asemenea raţionament părea să lipsească, era blamată venalitatea 
indivizilor care nu reuşiseră să trăiască conform idealurilor servirii 
statului. Pe măsură ce coeziunea politică în cadrul arenelor se 
fragmenta odată cu ascensiunea factionalismului şi puţine decizii 
rămâneau necontestate, impresia pe care ne-o facem este că 
standardele morale nu erau respectate de elite, gata să sacrifice 
interesele statului în favoarea câştigului personal. 

Dacă cercetăm izvoarele documentare, acest punct de vedere nu 
pare nefondat. Cei care deţineau puterea în Imperiul Otoman, 
Uniunea Polono- Lituaniană şi ţările române se prezentau ca dorind 
să rectifice problemele epocii, să restrângă certurile din cadrul 
administraţiei şi să înfrângă rezistenţa egalilor lor venali şi 
oportunişti. Astfel, instrumentele legitime folosite de actorii politici 


de la inceputul epocii moderne erau in convergenta cu punctul de 
vedere centrat pe stat al specialistilor moderni, incercand sa 
separe interesele private de cele ale statului. 

Totuşi, o asemenea diferenţiere poate fi arbitrară în cel mai bun 
caz, reprezentând efectiv o interpretare greşită a realitatilor din 
teren. Principiul muncii pentru binele comun, fie ca slujitor loial al 
sultanului, fie ca un exemplu de civism, fără îndoială că a jucat un 
rol atât în luarea deciziilor, cât şi în strategiile de autoprezentare 
ale elitelor. Michael Braddick a evidenţiat în legătură cu Anglia de 
la începutul epocii moderne: „Autoritatea unui individ care 
îndeplinea o funcţie depindea de afişarea unei identități care 
conferea autoritate naturală - această faţadă reprezenta mai 
degrabă o autoritate politică abstractă decât voinţa lor 
individuală”?. Elitele polono- lituaniene, otomane şi moldo-valahe 
nu erau diferite în această privinţă, deşi făceau eforturi constante 
pentru a-şi prezenta acţiunile ca fiind conforme cu conceptele 
definite cultural de virtute şi serviciu fidel. 

Patronajul, în pofida faptului că reprezenta esenţa politicii din 
secolul al XVII-lea, nu se potrivea uşor cu aceste standarde ideale. 
În consecinţă, a rămas un fel de secret murdar în rândul elitelor 
din Europa de Est, cei implicaţi în asemenea practici încercând să- 
şi ascundă rolul în luarea deciziilor şi lupta politică. De exemplu, 
Koca Sinan paşa, de cinci ori mare vizir şi unul dintre cei mai 
influenţi patroni ai timpului său, s-a străduit din greu să-l convingă 
pe Murad III că nu s-a angajat în politica factionala şi că avea 
puţini adepti, o declaraţie în contradicţie cu realitatea de pe teren.? 
Când îşi justificau acţiunile, practic toţi participanţii la politica de 
la începutul epocii moderne utilizau retorica serviciului loial şi a 
artei de a guverna dezinteresat, mai degrabă decât să discute 
despre acţiunile lor prin prisma intereselor personale şi factionale. 
Ultimele erau rezervate adversarilor politici, ale căror motive 
ascunse încercau să le discrediteze. 

Acest mecanism de legitimare a intereselor factionale prin 
invocarea idealurilor serviciului şi datoriei se oglindeşte în sursele 
istorice. Aşa cum domeniul politic s-a fragmentat în facţiuni rivale, 


la fel s-a intamplat cu istoriografia epocii. Multi autori, legati prin 
intermediul patronajului de anumite grupuri, au formulat explicatii 
menite sa le ofere titlul de modele morale pentru aliatii lor politici 
şi şi-au denigrat adversarii. Acest fenomen a devenit deosebit de 
frapant in Tara Românească, unde două facţiuni ale boierilor - 
grupul familiilor Cantacuzino şi Băleanu-Leurdeanu - au oferit 
propria relatare despre istoria principatului. În Uniunea Polono- 
Lituaniană, discuţiile aprinse din adunările nobililor au prezentat în 
mod similar facțiunile care concurau una cu alta, fiecare susţinând 
că acţionează pentru binele comun. Cei angajaţi în patronaj ezitau 
adesea să îl evoce pentru a-şi justifica acţiunile, ceea ce duce la o 
situaţie oarecum paradoxală: autorii cei mai apropiaţi de 
evenimente sunt adesea cel mai puţin de încredere în elucidarea 
rolului factionalismului în proiectele lor politice riscante. 

Însă, aşa cum voi demonstra în prezentul capitol, patronajul 
transfrontalier se afla în centrul evenimentelor politice din 
triunghiul Uniunea Polono-Lituaniană, Înalta Poartă şi ţările 
române. Desi în toate aceste trei cazuri componenta factionala a 
fost considerată secundară în raport cu unele considerente 
geopolitice mai largi, ele erau, de fapt, rezultatul competiţiei 
pentru resurse între reţelele de patronaj şi în cadrul acestora. Cele 
din urmă sunt deosebit de importante, deoarece facțiunile bazate 
pe patronaj erau „cvasigrupuri” mai degrabă decât structuri 
omogene şi cuprindeau numeroase clici legate pe verticală până la 
patron, dar fără nici o legătură pe orizontală între ele.“ Într-adevăr, 
odată ce legătura pe verticală era întreruptă, de exemplu la 
moartea patronului, facțiunea putea cobori la o competiţie interna 
între diferite grupuri, ducând în cele din urmă la dezintegrarea 
întregului edificiu politic. Aşa cum voi demonstra, este o mărturie a 
forţei legăturilor transfrontaliere faptul că, dacă apărea o 
asemenea descompunere, în mod frecvent liniile de falie se 
întindeau peste graniţele arenelor individuale în loc să se alinieze 
cu acestea. 

Pentru a arăta dinamica unor asemenea conflicte, capitolul de 
faţă se concentrează asupra a trei cazuri de ciocniri inter- şi 


intrafactionale din secolul al XVII-lea. În prima secţiune, prezint 
una dintre competiţiile care au definit relaţiile dintre otomani, 
moldoveni şi valahi în cea mai mare parte a anilor 1630. Rivalitatea 
dintre voievozii Vasile Lupu şi Matei Basarab a definit cea mai 
mare parte a acestei perioade, provocându-i pe membrii corpului 
de ofiţeri superiori otomani să ia partea unei tabere sau a alteia. 
Deşi conflictul a avut originea în ţările române, proliferarea 
reţelelor de patronaj transfrontalier a însemnat că au atins apogeul 
în centrul imperial în timpul dramaticelor evenimente din 
decembrie 1639. În următoarea parte, voi examina felul în care 
asemenea facţiuni s-au scindat în segmente concurente, după ce 
moartea fondatorilor a creat un vid de putere la vârf. 

Intervenţiile militare ale lui Jan Zamoyski în Moldova şi urcarea pe 
tron a clientului său, leremia Movilă, au creat un sistem relativ 
stabil de patronaj bazat pe cooperarea dintre cei doi. Cu toate 
acestea, în urma morţii lor în 1605-1606, facțiunea a suferit o criză 
de succesiune şi s-a divizat în două tabere concurente, susţinând 
diferite ramuri ale dinastiei Movilestilor şi concurând pentru 
influenţă atât în Uniunea Polono-Lituaniană, cât şi în Moldova. În 
cele din urmă, rivalitatea lor a dus la prăbuşirea influenţei Uniunii 
Polono-Lituaniene în principat în 1611-1616. În sfârşit, al treilea 
studiu de caz abordează tensiunile mai estompate, însă relevante, 
din cadrul reţelei de patronaj Koprulu în al treilea sfert al 
secolului. Cu toate că membrii familiei Koprulu au reuşit să se 
pozitioneze ca hegemoni în arena politică otomană, şi în rândul lor 
s-au iscat tensiuni tot mai mari. Deşi competiţia dintre Kopruluzade 
Ahmed pasa şi loctiitorul său, Merzifonlu Kara Mustafa pasa, nu a 
dus la o ruptura deschisa in cadrul factiunii, competitia intre 
clienţii lor in Moldova si Tara Românească a perturbat serios viata 
politica din principate. 


Matei Basarab si Vasile Lupu 


In multe privinţe, deceniile de mijloc ale secolului al XVII-lea pot fi 
considerate o perioada de varf in istoria Moldovei si Tarii 


Romanesti. Domnia lui Matei Basarab (1632-1654) si cea a lui 
Vasile Lupu (16341653) au reprezentat o perioada fara precedent 
de stabilitate politica, in contrast frapant cu rapidele schimbari din 
perioada anterioară. Ambii voievozi au făcut dovada unor 
considerabile abilităţi în asigurarea supravieţuirii lor politice şi 
domniile lor lungi au pregătit cadrul pentru o renaştere economică 
şi culturală. În acelaşi timp însă, cei doi domnitori au rămas în mod 
deschis ostili unul faţă de altul şi rivalitatea lor a modelat evoluţia 
politică din regiune, care a culminat într-o serie de conflicte 
militare deschise. În acelaşi timp, ambii voievozi au cerut în mod 
repetat sprijinul aliaţilor lor, atât în regiune, cât şi la Înalta Poartă. 

Importanţa lui Vasile Lupu şi Matei Basarab în istoria României a 
făcut obiectul a numeroase studii dedicate domniilor şi conflictelor 
politice. încercând să identifice originile rivalitatii dintre «ei, 
cercetătorii s-au concentrat în general asupra scenei politice locale 
şi a orientării geopolitice a voievozilor. în cadrul acestui model, 
Matei Basarab - un vlăstar al elitei locale, care a urcat pe tron ca 
rebel - este descris ca un campion al dorinţei boierilor de a se 
elibera de „jugul otoman” cu ajutorul puterilor creştine. Spre 
deosebire de acesta, Vasile Lupu este prezentat ca un ambițios 
nou- venit de origine albaneză, care datora tronul Porții si a 
reprezentat o orientare „prootomană” în cursul unei mari părţi a 
domniei sale. Asocierea voievodului moldovean cu otomanii si 
originea lui neromână au influenţat multe opinii ale specialiştilor 
referitoare la conflictul existent între cei doi, de vreme ce apăreau 
ca nepotrivite cu aspiraţiile nationale ale moldovenilor si valahilor.* 
Ca rezultat, încercările de a-l reabilita pe Vasile Lupu, iniţiate de 
istorici, s-au concentrat fie asupra „naţionalizării” sale, fie pe 
prezentarea legăturilor sale cu Poarta ca fiind pur utilitare şi 
conjecturale.’ Fără îndoială, Vasile Lupu s-a bucurat de un puternic 
sprijin la Poartă în timp ce încerca să-şi îndeplinească obiectivele 
politice, mai ales în numeroasele tentative de a-l îndepărta pe 
Matei Basarab din Ţara Românească şi de a se impune pe sine ca 
domnitor în ambele principate. Dar, aşa cum am subliniat în 
capitolul 2, asta nu a însemnat că a dus o politică consecvent 


prootomana, nici ca actiunile lui Matei Basarab ne permit sa-l 
descriem ca pe un adversar al imperiului. Deşi poziţia lui Matei 
Basarab la Poartă era mai slabă, urcarea lui pe tron a fost posibilă 
datorită transformărilor din cultura politică imperială a epocii 
celali. Primul său patron otoman, Abaza Mehmet paşa, era mult mai 
important pentru asigurarea domniei voievodului decât aliatul său 
creştin, principele Transilvaniei Gheorghe Rákóczi I (1630-1648).8 
în plus, aşa cum voi demonstra în continuare, mulţi demnitari de 
rang înalt din clasa conducătoare otomană au continuat să-i ofere 
sprijin lui Matei Basarab împotriva lui Vasile Lupu. Aşadar, 
dinamica acestui conflict merge dincolo de o simplă dihotomie între 
atitudinile procreştine şi prootomane ale fiecărui voievod, punând 
în evidenţă rolul legăturilor factionale. 

Imediat după numirea lui Vasile Lupu în 1634, existase o 
anumită animozitate între el şi Matei Basarab. Originile acestei 
ostilitati nu sunt foarte clare, deşi sursele sugerează că 
masinatiunile lui Vasile Lupu la Poartă fuseseră determinante în 
executarea lui Miron Barnovschi, potenţialul aliat al lui Matei 
Basarab.” Vasile Lupu a oferit de asemenea refugiu unor mari 
duşmani ai domnitorului valah. Printre ei, cei mai importanţi erau 
influentii boieri munteni Catargi, de origine greacă, care il 
sustinusera pe Radu Ilias, ruda lor, împotriva lui Matei Basarab în 
1632. Odată ajunşi în Moldova, aceştia au devenit membri 
importanţi ai cercului lui Vasile Lupu, ocupând pozitii-cheie în 
birocraţia locală şi împingându-l pe voievod către o confruntare cu 
Matei Basarab.! Ei au respins de asemenea toate încercările de 
reconciliere cu adversarul lor din Ţara Românească. Deja în vara 
anului 1634, Nicolae Catargi l-a abordat pe Murtaza paşa şi a 
încercat să-l influenţeze pe demnitar împotriva lui Matei Basarab, 
acţionând, se pare, cu încuviințarea lui Lupu.!! Sprijinul familiei 
Catargi, cu un statut consolidat în rândul nobililor ortodocşi din 
capitala imperială, a constituit o binecuvântare pentru voievozii 
moldoveni în anii care au urmat. 

Curând, tensiunile au escaladat şi mai mult. În mai 1635, când 
Matei Basarab vizita provinciile vestice ale principatului, voievodul 


moldovean a adunat oastea la hotar, planuind sa lanseze un atac 
impotriva rivalului sau. Prevenit de pericolul iminent, domnul valah 
s-a întors în grabă la Târgovişte si a adunat oastea, făcându-l pe 
Lupu să renunţe la planurile lui, cel puţin temporar.!? Este clar că 
Vasile Lupu a acţionat nu numai la îndemnul lui Catargi, ci a 
urmărit un scop mai ambițios, şi anume instalarea familiei sale în 
ambele principate. Multă cerneală a curs în legătură cu aceste 
planuri, specialiştii interpretându-le ca avându-şi originea în 
ambiția personală a voievodului, lupta pentru unitate naţională sau 
chiar dorinţa de a restaura un imperiu ortodox în sud-estul 
Europei.'? Un recent precedent în această privinţă fusese oferit de 
Radu Mihnea, care, în timpul ultimei sale domnii în Moldova (1623- 
1626), reuşise să-l instaleze pe fiul său, Alexandru, pe tronul Ţării 
Româneşti.! Voievodul Alexandru Ilias a urmat o schemă similară 
în 1632, când l-a susţinut fără succes pe Radu Ilias împotriva lui 
Matei Basarab. Aşadar, este interesant de urmărit strategia 
fiecărui voievod pentru a înclina balanţa în favoarea lui, nu 
proiectul dinastic al lui Vasile Lupu. 

Alianţa lui Matei Basarab cu principele Transilvaniei, încheiată în 
martie 1635 şi reînnoită în numeroase ocazii în anii următori, şi 
preocuparea voievodului de a intra în grațiile diplomaților polono- 
lituanieni au constituit baza pentru interpretarea poziţiei sale ca 
procreştin, în contrast cu atitudinea prootomană a rivalului său. 
Dar o asemenea descriere ignora mai multe relaţii patron-client 
care îl legau pe voievodul valah de clasa conducătoare otomană. 
Printre aceştia îl găsim pe Zulfikar aga, un renegat ungur şi un 
dragoman experimentat cu puternice legături cu principele 
Transilvaniei şi agenţii lui de la Istanbul. Totuşi, principalul 
susţinător al voievodului la Poartă în acest moment pare să fi fost 
Ruznameci Ibrahim efendi, care era favoritul sultanului Murad IV 
şi responsabil cu finantele.'* În urma execuţiei lui Abaza Mehmet 
paşa, primul patron otoman al lui Matei Basarab, după războiul 
polono-otoman din 1633-1634, îbrahim efendi a preluat controlul, 
devenind principalul protector al intereselor domnitorului valah la 


Poarta. Este identificat ca atare in decembrie 1637 si a continuat 
să joace acest rol pana la moartea sa.” 

Faptul că un asemenea înalt demnitar l-a sprijinit pe Matei 
Basarab arată clar că demnitarii otomani nu au acţionat la unison 
în timpul conflictului în desfăşurare dintre el şi Vasile Lupu. În loc 
să-şi adune forţele în jurul voievodului moldovean, înalții demnitari 
erau împărţiţi în legătură cu această chestiune, urmărindu-şi 
propriile interese factionale. Contemporanii se pare cà au 
recunoscut asta mult mai clar decât istoricii moderni. În cronica 
lui, Miron Costin descrie clasa conducătoare imperială din această 
perioadă ca fiind împărţită în două facţiuni importante, conduse de 
mai- marele eunucilor negri, kizlar-aga (kizlar agasi), şi Silahdar 
Mustafa paşa. Potrivit cronicarului, în timp ce Vasile Lupu s-a 
asociat cu primul, Matei a devenit clientul lui Mustafa pasa.* 
Relatarea lui Costin, ca şi alte surse, ne transmite imaginea a două 
tabere aflate la egalitate din cadrul birocraţiei otomane mai 
degrabă decât tabloul de susţinere unanimă a lui Vasile Lupu la 
Poartă. 

În acelaşi timp, ceea ce Costin descrie ca o configuraţie stabilă a 
scenei politice otomane şi moldo-valahe era, de fapt, un set de 
alianţe fluid şi mereu în schimbare. În august 1636, Jerzy 
Kruszynski raporta în legătură cu prevăzuta numire a lui Radu Ilias 
pe tronul Moldovei că pretendentul „i-a mulţumit sustinatorului sau 
şi mare favorit al împăratului, Silahdar [Mustafa] pasa"'?. Curând 
după aceea, înaltul demnitar se pare că s-a răzgândit şi l-a susţinut 
pe Vasile Lupu.% Poziţia şovăitoare a lui Mustafa paşa pare să 
indice dificultăţile iniţiale de a găsi un client potrivit care să-i 
permită să stabilească un punct de sprijin în Moldova şi Tara 
Românească, mai ales că şi alţi înalţi demnitari căutau în mod activ 
clienti printre pretendentii care se întreceau pentru a obţine sprijin 
otoman. 

Anul 1637 a fost martorul unei noi escaladări a conflictului odată 
cu intervenţia directă a unui alt personaj-cheie - Tabaniyassi 
Mehmet paşa, dregător de origine albaneză şi compatriot al lui 


Vasile Lupu, care îşi începuse cariera făcând parte din kapi (,,casa”) 
mai-marelui eunucilor negri, Haci Mustafa aga.” Acesta avea, se 
pare, planuri mari pentru clientul său şi, în 1628, Mehmet paşa a 
primit titlul de guvernator al Egiptului - prima sa numire în 
provincii. Când „mandatul” lui în funcţie s-a încheiat, patru ani mai 
târziu, beilerbeiul s-a întors la Istanbul şi a fost repede numit de 
către Murad IV mare vizir. Deşi există câteva indicii că a stabilit o 
legătură patron-client relativ devreme în timp ce ocupa funcţia, 
implicarea lui in problemele moldo-valahe este greu de 
reconstituit, căci şi-a petrecut cea mai mare parte a timpului în 
care a fost mare vizir conducând armatele imperiale împotriva 
Safavizilor. Totuşi, în februarie 1637, eşecul eliberării fortăreței 
Revan şi o revoltă a ienicerilor au dus la demiterea sa şi 
întoarcerea la Istanbul. La puţin timp după sosirea în capitală, 
Mehmet paşa a fost numit într-un post provincial, ca beilerbei de 
Ozu (Oceakov), ceea ce i-a permis să intervină în mod direct în 
problemele legate de ţările române şi coasta Mării Negre. 

În pofida retrogradării sale, Mehmet pasa a rămas în grațiile lui 
Murad IV. Noua sa numire a venit cu o sarcină importantă, aceea 
de a pacifica teritoriile aflate la graniţa imperiului cu stepa. Un 
conflict ce mocnea de mult între hanii Ghirai şi aristocratul tătar 
Cantemir Mirza, care îşi asigurase o poziţie aproape independentă 
în Bugeac, a atins apogeul când Inayet Ghirai şi-a condus oastea 
împotriva cápeteniei recalcitrante.” Autorităţile otomane au decis 
să profite de ocazia de a-i îndepărta pe amândoi, înlocuindu-l pe 
hanul Inayet Ghirai şi executându-l pe Cantemir. Noul guvernator, 
Tabaniyassi Mehmet pasa, a fost numit la conducerea unei 
operaţiuni de curăţenie. Mehmet paşa era binedispus în timp ce 
părăsea capitala imperială in august 1637 şi, potrivit bailo 
(ambasadorul venetian), „nu era supărat de ultima demitere, căci 
putea să dubleze tot ceea ce pierduse”*. Evenimentele care au 
urmat au arătat că plănuise să realizeze asta în complicitate cu 
Vasile Lupu. Potrivit lui Miron Costin, Tabaniyassi Mehmet pasa 
ceruse chiar el numirea în eyalet, sperând să-l susţină pe clientul 
său moldovean.** 


Atat voievodul moldovean, cat si cel valah erau chemati sa-si 
aducă ostile in tabăra beilerbeiului şi să-l ajute în operaţiunile 
împotriva tătarilor. Vasile Lupu şi-a trimis repede soldaţii, însoţiţi 
de fiul său, Ion, şi de Catargi. Matei Basarab, în schimb, bănuia ca 
guvernatorul avea motive ascunse şi că porunca era un şiretlic ca 
să-l ademenească în tabăra militară, unde urma să fie executat şi 
înlocuit cu fiul lui Vasile Lupu, un plan confirmat de sursele 
otomane.2 Aşadar, el a refuzat să se supună şi şi-a adunat oastea 
pentru a se confrunta cu iminenta invazie. Însă Mehmet paşa, care 
nu dorea să rişte o confruntare militară şi potenţiale complicaţii, şi- 
a amânat din nou punerea în practică a planurilor, concentrându-se 
în schimb pe problemele tătarilor, spre marea dezamăgire a lui 
Lupu.*° 

Evenimentele campaniei esuate din 1637 si moartea lui 
Ruznameci ibrahim efendi au dus la reorganizarea aliantelor 
politice in regiune si la Poarta. Pe de o parte, evenimentele au 
consolidat legatura dintre Vasile Lupu si Tabaniyassi Mehmet pasa, 
care de atunci înainte a jucat un rol mai activ în promovarea 
ambițiilor dinastice ale clientului său. În acelaşi timp, moartea lui 
ibrahim efendi l-a lipsit pe Matei Basarab de principalul sau 
protector otoman, lăsându-l vulnerabil şi obligându-l să caute un 
nou patron în rândul birocraţiei imperiale. Aşadar, el a trimis 
imediat o misiune ca să-i abordeze pe inaltii demnitari care doreau 
să-i ofere ajutor. Potrivit lui Alvise Contarini, „Silahdar [Mustafa 
pasa] s-a oferit să-l înlocuiască pe răposatul Ruznameci şi să aibă 
grijă de principe si de provincie"", ceea ce corespundea cu 
strategia mai amplă a lui Mustafa paşa de a-şi consolida puterea ca 
musahib al lui Murad IV.?? 

Prin urmare, la sfârşitul anului 1637, disensiunile s-au întețit, 
pregătind scena pentru o confruntare deschisă. În încercările sale 
de a-l îndepărta pe Matei Basarab, Vasile Lupu a fost susţinut de 
Tabaniyassi Mehmet pasa, de mai-marele eunucilor negri Idris aga, 
ca şi de aga ienicerilor şi viitorul mare vizir Kemankeş Kara 
Mustafa paşa. Împotriva acestei coaliţii influente, domnitorul valah 


putea sa conteze pe Zulfikar aga si Silahdar Mustafa pasa, ca si pe 
aliatii politici ai celui din urma, incluzandu-i pe Nasuhpasazade 
Huseyin pasa, Dervis Mehmet pasa si guvernatorul Damascului, 
Osman pasa, printre altii.? Această formare de facţiuni a eliminat 
planul secund şi a limitat şansele celorlalţi pretendenți de a ajunge 
la putere. Leon Tomşa, care a încercat să obţină sprijin la Poartă, a 
avut parte de tortură şi umilire, fiind purtat pe străzile din Istanbul 
aşezat cu spatele pe un măgar şi cu intestine de câine atarnandu-i 
în jurul gâtului.“ Speriati de această pedeapsă, ceilalţi potenţiali 
solicitanti s-au retras, aşteptând un moment mai potrivit. 

În pofida unei perioade de acalmie în conflict, adusă de campania 
de la Bagdad a lui Murad IV, formarea de facţiuni a continuat. În 
vara anului 1639, problema căsătoriei dintre Vasile Lupu şi 
Ecaterina, cumnata hanului Bahadur Ghirai, despre care am 
discutat în capitolul 2, a declanşat o altă confruntare între cele 
două tabere. Deşi Silahdar Mustafa paşa şi susţinătorii lui n-au 
reuşit să împiedice încheierea căsătoriei, controversa a scos în 
evidenţă hotărârea ambelor tabere de a câştiga o poziţie 
avantajoasă în ţările române şi a servit ca indiciu al turului de forţă 
care a avut loc mai târziu în acel an. 

La 2 noiembrie 1639, caimacamul Tabaniyassi Mehmet paşa a 
trimis o serie de porunci către voievozi şi guvernatorii din 
provinciile adiacente.” Una dintre ele a fost mazilirea lui Matei 
Basarab, căruia i-a poruncit să se retragă fără rezistenţă. Urma să 
fie înlocuit cu Vasile Lupu, in timp ce fiul său, Ion, urma sa 
primească tronul Moldovei. Date fiind tinereţea lui Ion Lupu şi 
sănătatea lui fragilă, acest aranjament însemna că Vasile Lupu 
urma să domnească efectiv în ambele principate; Lupu a adoptat 
titlul de „domn al Moldovei şi Tării Româneşti” şi intenţiona să 
deţină puterea si în Moldova.” În plus, Mehmet pasa le-a cerut 
guvernatorului de Ózü (Oceakov) şi hanului Bahadur Ghirai să 
furnizeze soldaţii necesari pentru a efectua schimbarea. În acelaşi 
timp, Vasile Lupu l-a trimis pe clientul lui albanez, Gheorghe Ghica, 
pe post de capuchehaie la Istanbul, fără îndoială pentru a coordona 


operatiunea.?? 

Incercarea de a-l inlocui pe Matei Basarab era plánuitá de multá 
vreme, în cel mai mare secret, luându-l prin surprindere pe 
ambasadorul venetian (bailo) Silahdar Mustafa pasa şi facțiunea 
lui erau insá pregátiti sá contraatace. Ín solia trimisá sá-l anunte 
pe voievodul valah vestea mazilirii se afla un anume Tatar 
Suleyman, membru al „casei” înaltului demnitar. Într-o conversaţie 
secretă cu Matei, Suleyman l-a îndemnat pe domnitorul mazilit sa 
se pregătească pentru rezistenţa militară, asigurându-l de 
susţinerea în continuare a lui Mustafa paşa şi sugerându-i să 
adreseze o petiție sultanului.“ 

Acest sprijin i-a dat curaj lui Matei, care a refuzat să părăsească 
tronul şi a mobilizat imediat oastea pentru a se opune armatei 
moldovene. În acelaşi timp, el şi boierii lui au trimis o petiție (arz) 
pentru a influenţa opinia sultanului.” Petitia trădează o intimă 
cunoaştere a retoricii şi culturii politice otomane. În loc să conteste 
decizia însăşi, Matei şi susţinătorii lui lau prezentat pe voievodul 
valah ca pe un slujitor loial al Porții, punându-l alături de Vasile 
Lupu, ale cărui acţiuni dusesera la oprimarea  supusilor 
sultanului.” Era o strategie politică inteligentă, deoarece lovea in 
inima legitimitatii otomane, mai precis în rolul sultanului ca sursă a 
dreptăţii şi protector de reaya împotriva opresiunii. În mod eficient, 
petiția i-a fost trimisă lui Silahdar Mustafa pasa, ca sa nu fie 
interceptată de aliaţii otomani ai lui Lupu. 

Simultan cu lupta politică de la Poartă, au început operaţiunile 
militare în ţările române. La sfârşitul lunii noiembrie, Vasile Lupu a 
intrat in Jara Românească în fruntea armatei moldo-tatare, 
înaintând încet spre Târgovişte. S-a dovedit însă a fi un comandant 
mai degrabă mediocru şi, la începutul lunii decembrie, a fost 
surprins de oastea lui Matei lângă satul Ojogeni. Bătălia s-a sfârşit 
cu victoria decisivă a Ţării Româneşti, iar Vasile Lupu abia a reuşit 
să fugă de pe câmpul de luptă însoţit de cinci soldaţi, căutând 
protecţia otomană în oraşul Ibrail (Brăila).% Într-o singură zi, 
situaţia s-a schimbat complet, făcându-l pe Vasile Lupu vulnerabil 


si dand initiativa lui Matei Basarab si Silahdar Mustafa pasa, care 
acum puteau sa raspunda atacurilor voievodului moldovean si ale 
lui Tabaniyassi Mehmet pasa. 

Matei Basarab i-a trimis imediat o alta petitie lui Silahdar 
Mustafa pasa, odata cu vestile despre victoria de la Ojogeni. In 
petitie erau reiterate acuzatiile impotriva lui Vasile Lupu si 
actiunile lui Matei erau prezentate ca o incercare de a-i proteja pe 
supuşii lui Murad IV.* Odată ce vestile au ajuns la Istanbul, au 
starnit unde de soc pe scena politica otomana si i-au scos din minti 
pe demnitarii imperiali.“ Daca ar fi sa credem relatarea lui Miron 
Costin, momentul prezentării arzului înaintea sultanului, orchestrat 
de Mustafa paşa şi agenţii valahi, a dat măsura talentului scenic 
politic: 

Au purces omul acela [trimis de Matei] cu cărţile şi, ştiindu rândul, au păzit cându 

au eşit împăratul la primblare cu vânătoare la câmpu. S-au făcut omul a merge de 

olac pe denaintea împăratului, anume să-l vadze. Şi aşe vădzându-l împăratul, 
mărgându tare, au trimis de l-au oprit şi au pus de l-au întrebat, de unde vine. El 
au răspuns că vine den Tara Munteniascá cu cărţi la împărăție, să ştie împărăţia de 
mare vărsare de sânge şi pradă ce s-au făcut în Ţara Munteniască de Vasilie vodă, 
care au venit cu oşti asupra lui Matei vodă. În loc au trimis împăratul de i-au luat 


cărţile şi au cetit ardzahalul cel cu jalobă asupra lui Vasilie vodă, pomenindu că să 


laudă Vasilie vodă, că are isprăvi de la veziriul, să hie domnu şi în Ţara 


Munteniască şi în Ţara Moldovei.*! 


Interesant, arzul nu-l menţionează pe Tabaniyassi Mehmet pasa, 
concentrandu-se numai pe actiunile lui Vasile Lupu in Moldova. 
Însă toate sursele sunt de acord ca nefericitul caimacam a devenit 
principala ţintă atacată de aliaţii otomani ai lui Matei. Silahdar 
Mustafa paşa a susţinut că Mehmet paşa a trădat încrederea 
sultanului pretinzând că schimbarea domnului nu va întâmpina 
opoziţie si cá a acţionat fără consimţământul conducătorului.” În 
aceeaşi zi, el a reuşit să obţină demiterea şi trimiterea la 
închisoare a rivalului său, care a fost repede executat în Yedikule, 
iar posesiunile lui au fost confiscate. Postul de caimacam era acum 
ocupat de Deli Huseyin paşa, unul dintre aliaţii lui Silahdar 
Mustafa. 

Pentru că avusese de-a face cu Mehmet pasa, facțiunea 


victorioasa a incercat sa-si consolideze castigurile. Matei Basarab a 
fost rapid confirmat ca voievod al Ţării Româneşti, iar autorităţile 
din Ibrail au primit ordin să-l prindă pe Vasile Lupu.“ Prevenit 
despre iminenta arestare, Vasile Lupu a reuşit să evite capturarea, 
fugind doar în cămaşă de noapte si papuci.^ Odată ajuns in 
principatul său, a făcut un apel disperat la Stanislaw Koniecpolski, 
deşi fusese în relaţii ostile cu acesta. Hatmanul l-a informat pe rege 
despre misiunea lui Nicolae Catargi şi Grigore Ureche: „esenţa 
misiunii lor era că, pierzând orice speranţă în sprijinul turcilor, 
voievodul se declară gata să intre sub protecţia Majestății Sale si 
să renunţe pentru totdeauna la pretenţia la Valahia”. 

Deşi măsurile disperate ale lui Lupu păreau să indice iminenta 
lui înlăturare de la putere, situaţia politică s-a schimbat încă o 
dată. În martie 1640, Wojciech Miaskowski, ambasadorul polono- 
lituanian care a trecut prin Moldova în drumul său spre Istanbul, a 
raportat că Vasile Lupu reuşise să recâştige favorurile otomanilor 
şi era în mod deschis ostil fată de diplomat, lucrând în complicitate 
cu funcţionarii imperiali. Dat fiind că numai cu două luni mai 
înainte domnitorul moldovean fusese gata să accepte suzeranitatea 
polono-lituaniană, această reorientare era surprinzătoare. Ce 
anume s-a schimbat în timpul acestei scurte perioade? Răspunsul 
aduce la lumină inerente limitări puse de comunicațiile încete, 
accidentele biologice şi chiar ghinion. 

La apogeul conflictului, în decembrie 1639, nu toţi patronii lui 
Vasile Lupu erau prezenţi la Istanbul. Cel mai important dintre 
absenţi era, fără îndoială, marele vizir Kemankeş Kara Mustafa 
pasa. Înaltul demnitar de origine albaneză, un aliat al lui 
Tabaniyassi Mehmet paşa, fusese agă al ienicerilor înainte de 
promovarea lui în funcţia de mare vizir în timpul asediului 
Bagdadului. În urma cuceririi cetăţii, el a rămas în zona de 
frontieră pentru a negocia un tratat de pace cu Safavizii, ceea ce i- 
a întârziat întoarcerea la Istanbul. Aşadar, când conflictul a ajuns 
în faza critică, Mustafa paşa era la două săptămâni de mers de 
capitala imperială şi a sosit în oraş abia la începutul lui ianuarie, în 
anul viitor. Absenta din capitală l-a împiedicat să-şi ofere sprijinul 


in conflict intr-un moment crucial. Silahdar Mustafa pasa a profitat 
de aceasta oportunitate ca să-l execute pe Tabaniyassi Mehmet 
pasa si sa porunceasca arestarea lui Vasile Lupu. Totusi, odata 
ajuns in capitala, marele vizir a reusit sa consolideze pozitia 
domnitorului moldovean şi să controleze influenţa lui Silahdar 
Mustafa pasa.*’ 

Sarcina i-a fost înlesnită de moartea lui Murad IV în februarie 
1640. Decesul sultanului şi ascensiunea fratelui său îbrahim nu 
numai că au eliminat o puternică personalitate din centrul politicii 
otomane, dar în acelaşi timp au redus influenţa lui Silahdar 
Mustafa paşa, a cărui putere depindea de legătura intimă cu 
răposatul sultan. După ce a avut loc schimbarea pe tron, influenţa 
lui politică s-a prăbuşit. Aproape imediat Kara Mustafa paşa a 
trecut la marginalizarea fostului musahib, numindu-l beilerbei de 
Temesvar (Timisoara) si poruncind mai târziu executarea lui.“ 
Aceste circumstanţe neaşteptate s-au conjugat, iar rezultatul a fost 
rezolvarea dezamăgitoare a conflictului dintre Vasile Lupu şi Matei 
Basarab. Deşi conflictul îşi avea originea în ţările române, în cele 
din urmă, doi înalţi demnitari otomani - Tabaniyassi Mehmet paşa 
şi Silahdar Mustafa pasa - au fost singurii care şi-au asumat vina. 
Vasile Lupu a sperat să-şi continue planurile de a-l îndepărta pe 
rivalul valah în cooperare cu marele vizir, dar Kara Mustafa paşa a 
avut o abordare mult mai ezitantă, care l-a iritat pe voievod.“ 
Ezitarea arătată de înaltul demnitar nu era însă cu totul 
nejustificată, deoarece el pierdea tot mai mult teren în arena 
otomană în favoarea unei noi facţiuni de curte, asociată cu sultanul 
Ibrahim, fapt care în cele din urmă a dus la execuţia marelui vizir 
în ianuarie 1644.% Nu este o întâmplare faptul că, începând din 
1643, Vasile Lupu a abandonat tot mai mult atitudinea ostilă faţă 
de Uniunea Polono-Lituaniană şi Matei Basarab şi în anul următor 
a ajuns la o apropiere de acesta, cu intenţia de a pune capăt 
ostilitátilor.?! 

Povestea conflictului dintre factiuni care a acaparat arenele 
politice otomaná si moldo-valahá la sfársitul anilor 1630 ne oferá 
trei observatii importante. In primul rand, evenimentele nu par a 


avea sens daca sunt vazute din perspectiva Portii sau a tarilor 
romane. Considerentele geopolitice sunt remarcabile prin absenta 
lor si exista putine dovezi pentru a sustine ca, in alegerea 
taberelor, inaltii demnitari otomani erau interesati de echilibrul de 
putere în regiune. Nici pretinsa poziţie „procreştină” a lui Matei 
Basarab nu pare să fi jucat un rol în mobilizarea sprijinului pentru 
Vasile Lupu. În schimb, vedem două facţiuni transfrontaliere 
concurând pentru putere în ţările române şi centrul otoman. Deşi 
cercetătorii au explicat aceste preferinţe ca fiind rezultatul unei 
coruptii nestăvilite în rândul birocraţiei imperiale, principala 
preocupare era competiţia între facțiuni.” Banii treceau din mana 
în mână, dar esenţa conflictului se afla în altă parte. Stabilirea 
controlului factional asupra Moldovei şi Țării Româneşti intra în 
calculul puterii facut de înalții demnitari otomani, iar competiţia 
dintre ei a influenţat evenimentele în timpul conflictului. 

În al doilea rând, deşi cea mai mare parte a surselor din secolul 
al XVII- lea - atât europene, cât şi otomane - furnizează relatări 
similare despre conflictul în derulare, o cronică otomană constituie 
un interesant punct de plecare în această privinţă. Hasan Vecihi, 
un birocrat originar din Crimeea, care în cea mai mare parte a 
carierei sale fusese purtător al sigiliului lui Kemankeş Kara 
Mustafa pasa şi ca atare avea cunoştinţe intime despre 
evenimente, pare a fi cea mai informată sursă în materie. Totuşi, 
nu este aşa. Potrivit lui, Silahdar Mustafa paşa a cooperat cu Matei 
Basarab în schimbul banilor primiţi de la voievod, pe când motivele 
lui Tabaniyassi erau diferite. După cum se spune, caimacamul nu l- 
a susţinut deloc pe Vasile Lupu. Dimpotrivă, scopul lui era să-i 
înlăture atât pe el, cât şi pe Matei, care îl umilise nearatandu-i 
respectul cuvenit în timpul cât fusese în funcţia de guvernator de 
Ozu (Oceakov).?? Relatarea lui Vecihi este scrisă dintr-o perspectivă 
evident partizană, un fapt care nu a scăpat atenţiei istoricilor de 
mai târziu. Mustafa Naima, deşi citează interpretarea lui Vecihi, în 
cele din urmă o respinge în favoarea versiunii alternative, pe care 
o considera mai plauzibilă.** Cu toate acestea, efortul facut de 


Vecihi pentru a sterge orice referire la cooperarea lui Tabaniyassi 
Mehmet pasa cu Vasile Lupu arata ca, in pofida faptului ca era 
relativ raspandit, factionalismul transfrontalier ramanea un secret 
stanjenitor. 

În cele din urmă, rapidele schimbări de putere din decembrie 
1639 şi ianuarie 1640 ne amintesc de considerabilele riscuri şi de 
vulnerabilitatea politicii de la începutul epocii moderne pentru 
factorii aflaţi în afara controlului participanţilor. Multe lucruri 
puteau să meargă prost, şi multe au mers. În numai trei luni, 
echilibrul de putere s-a schimbat, aducând fiecare facțiune pe 
punctul de a obţine victoria şi la un pas de înfrângerea absolută. 
Desi intorsatura de situaţie poate fi pusă pe seama incapacității 
militare a lui Vasile Lupu, ceea ce a făcut ca Silahdar Mustafa paşa 
să nu obţină o victorie decisivă şi a dus la căderea lui neaşteptată 
au fost moartea neaşteptată a lui Murad IV şi intrarea în scenă a 
lui Kemankeş Kara Mustafa paşa. Asta poate servi ca avertizare că 
nici o pregătire meticuloasă nu poate îndepărta riscul inerent al 
conflictului factional. 


O facțiune dezbinata 


În nici un moment al secolului al XVII-lea elitele polono-lituaniene 
nu au fost atât de aproape de a-şi impune hegemonia în ţările 
române ca în timpul domniei dinastiei Movileştilor, între 1595 şi 
1611. În urma unei intervenţii militare în toamna anului 1595 şi a 
urcării pe tron a lui leremia Movilă, noul voievod l-a acceptat pe 
regele Sigismund III ca suzeran, a achiziţionat proprietăţi funciare 
în cadrul Coroanei şi s-a bazat mult pe ajutorul polon pentru a 
păstra tronul şi a-l transmite descendenților. Insă principala lui 
legătură cu Uniunea Polono-Lituaniana era mai degrabă factionala 
decât instituţională. Ascensiunea la putere a lui Movilă a fost 
orchestrată de patronul lui polono-lituanian, Jan Zamoyski, iar 
relaţia dintre cei doi a continuat să formeze baza relaţiei polono- 
moldave.? Deşi, aşa cum voi arăta în următorul capitol, cooperarea 
dintre ei a trecut printr-o perioadă de criză, ea a oferit o doză de 


stabilitate politica in Moldova si a constituit un element de baza al 
influentei polono-lituaniene in principat. Dupa ce Jan Zamoyski si 
Ieremia Movila au murit in 1605 si, respectiv, 1606, lupta pentru 
inlocuirea lor in fruntea factiunii a destramat reteaua de patronaj, 
declansand un conflict de succesiune care a divizat edificiul politic 
în două segmente aflate in competiţie, permiţând inaltilor 
demnitari otomani să-şi reafirme controlul asupra principatului în 
cinci ani. 

Succesiunea a reprezentat întotdeauna un moment dificil în 
politica factionala, în cazul de fata agravat şi mai mult de faptul că 
nici Zamoyski, nici Movilă nu au lăsat un candidat puternic care să 
preia frâiele. La data morţii cancelarului, 3 iunie 1605, unicul său 
fiu, Tomasz, avea doar unsprezece ani şi prin urmare nu putea să-şi 
asume controlul afacerilor factionale. Pentru a asigura fundaţiile 
politice şi economice ale puterii familiei, Zamoyski a stabilit în 
testamentul său o tutelă comună asupra copilului său, numindu-i 
pe cei mai apropiaţi asociaţi, în număr de cinci, ca tutori legali: 
episcopul de Chelm Jerzy Zamoyski, hatmanul de câmp al Coroanei 
Stanislaw Zolkiewski, palatinii de Cracovia şi Lublin, Mikolaj 
Zebrzydowski şi Marek Sobieski, precum si Mikolaj Uhrowiecki.?9 
Deşi sistemul era menit să ofere stabilitate până ce Tomasz 
ajungea la vârsta majoratului, curând au început să apară 
probleme. Marek Sobieski a decedat în noiembrie acelaşi an, în 
timp ce Uhrowiecki a fost repede marginalizat de colegii mai 
puternici. Micşorarea numărului de tutori a produs şi alte divizări, 
în timp ce dezacordurile dintre Zolkiewski şi Zebrzydowski au 
început să crească. Ambii fuseseră printre cei mai de încredere şi 
mai influenţi locotenenti ai lui Jan Zamoyski şi sperau să-l 
înlocuiască la vârful edificiului său politic. Pe când Zebrzydowski s- 
a angajat într-o totală opoziţie faţă de regele Sigismund III şi era 
adeptul confruntării deschise, care a aruncat până la urmă 
Uniunea Polono-Lituaniana într-un război civil (1606-1608), 
Zolkiewski s-a situat de partea monarhului, deşi poziţia lui 
conciliantă i-a adus critici din ambele tabere.” in 1608, facțiunea 
lui Zamoyski în forma originală nu mai exista.” 


Moartea lui Zamoyski si competitia care a urmat intre asociatii 
lui au avut repercusiuni în provinciile de sud-est ale Coroanei. Desi 
cea mai mare parte a nobilimii locale a stat departe de 
evenimentele războiului civil, marile proprietăţi funciare şi 
structurile factionale din regiune ale defunctului cancelar au 
provocat o majoră restructurare a scenei politice locale. Deşi 
Stanislaw Zolkiewski, care controla armata şi avea influenţă în 
dietele provinciale, părea moştenitorul politic natural, poziţia lui nu 
a fost în nici un caz necontestată, întrucât ceilalţi magnati, precum 
Potocki şi Wisniowiecki, au încercat să umple vidul de putere.” 
Aceste revendicări ale concurenţei au reprezentat o serioasă 
provocare la ambițiile lui Zolkiewski, mai ales că evidenta lui lipsă 
de tact, aroganta si irascibilitatea nu l-au ajutat deloc.“ 

În momentul în care conflictul din Uniunea Polono-Lituaniană 
atingea noi culmi, moartea lui Ieremia Movilă, în iunie 1606, a 
creat probleme similare în Moldova, declanşând o competiţie 
sălbatică între potenţialii succesori. La o primă privire, fiul cel 
mare al defunctului voievod, Constantin, părea să fie cea mai 
firească alegere. În timpul domniei sale, Ieremia Movilă a făcut 
considerabile eforturi pentru a transforma conducerea personală 
într-una ereditară, obţinând o diplomă de la Sigismund III în 
aceasta privinţă.“! Uniunea matrimonială între sora lui Constantin, 
Maria, şi Stefan Potocki a fost un alt pas în această direcţie, 
întărind legătura familiei cu elita polono-lituaniană după moartea 
lui Zamoyski. Cu toate acestea, planul de a-l numi pe Constantin 
succesorul tatălui său pe tron a avut parte de o vehementă opoziţie 
în rândul boierilor. Cauzele nu sunt în întregime clare, unii 
specialişti subliniind că fiul lui Ieremia era adolescent şi nu avea 
experienţa politică necesară, în timp ce alţii au sugerat o 
schimbare în favoarea otomanilor în rândul boierilor.“ 

Totuşi, nici una dintre aceste explicaţii nu pare satisfăcătoare. 
Evenimentele ulterioare au arătat că vârsta lui Constantin nu era 
principala preocupare a opoziţiei şi nu găsim nici o indicație a unei 
reacţii violente antipolone. De fapt, multi dintre oponenții lui 


Constantin se pare ca pastrasera puternice legaturi cu Uniunea 
Polono-Lituaniana si chiar au fugit din principat cand Stefan Tomsa 
II a ajuns la putere, in 1611. 

In schimb, punctul central al conflictului pare a fi intern, si 
anume viitoarea pozitie a mamei lui Constantin, Elisabeta 
Lozonschi, si a rudelor ei. In timpul domniei sotului sau, Elisabeta 
a devenit o persoana influenta si polarizanta, folosindu-si pozitia 
pentru a promova interesele clanului ei.® Beneficiind de protecţia 
ei, familia Lozonschi a acumulat în mod agresiv resurse politice şi 
economice, intimidându-i pe ceilalţi boieri şi luându-le cu forţa 
proprietăţile.“ Dată fiind vârsta lui Constantin, Elisabeta a vrut, se 
pare, să devină de facto regentă a fiului ei, ceea ce ar fi dat 
hulitului clan Lozonschi şi mai multă putere. 

Pentru a împiedica să se întâmple asta, boierii au fost nevoiţi să 
vină cu un alt candidat la tron. L-au găsit în persoana unchiului 
patern al lui Constantin, Simion Movilă. Simion rămăsese în umbra 
fratelui său mai mare pe când acesta trăia. leremia promovase 
interesele fratelui şi a reuşit să-l instaleze, cu ajutorul lui 
Zamoyski, domnitor al Tarii Româneşti in octombrie 1600. Dar 
Simion nu a fost în stare să păstreze tronul, căci preferința lui 
pentru boierii moldoveni şi faptul că i-a tratat cu mână de fier pe 
cei locali, culminând cu un conflict cu influentii fraţi Buzescu, au 
îndepărtat rapid elita valahă.“ Alungat din principat, el a făcut mai 
multe încercări să revină la putere, dar nici una nu a avut succes 
pe termen lung. Din perspectiva boierilor, lipsa lui de legături 
directe cu familia Lozonschi a constituit un atu deosebit de 
important, iar Simion a fost ales succesor al lui Ieremia. * 

Autorităţile otomane l-au recunoscut repede pe noul voievod, 
însă alegerea a provocat proteste ale curţii polono-lituaniene, care 
s-a opus alegerii şi confirmării otomane, deoarece acestea 
nesocoteau prerogativa regală de a numi domnitorii Moldovei, ca şi 
drepturile ereditare ale urmaşilor lui Ieremia.“ in cele din urmă, 
regele a cedat şi l-a acceptat pe noul voievod, cu condiţia ca acest 
precedent să nu încalce drepturile lui Constantin, care îi va urma 


lui Simion la tron. Deşi regele se temea ca isi va pierde 
prerogativele si prestigiul, preferința generală pentru ramura 
familiei Movilă nu era numai o chestiune de legalitate regală. În 
iulie 1605, Sigismund III l-a instruit pe ambasadorul lui la Istanbul 
să-i consulte pe membrii familiei Potocki pentru a afla „de la 
starostele de Kamianet (Camenița) şi fraţii sai pe cine agreează ca 
voievod"9?, Nu există nici o îndoială că Stefan Potocki, care urma să 
devină curând ginerele lui Ieremia, şi fraţii lui susțineau interesele 
lui Constantin în defavoarea celor ale lui Simion. Aşadar, atitudinea 
regelui faţă de succesiunea moldoveană avea legătură nu numai cu 
prerogativele regale, ci şi cu familia magnatului. 

De ce a procedat asa Sigismund III este de neînțeles in lumina 
carierei politice a lui Potocki în aceasta perioadă. Stefan Potocki si 
fraţii lui au avut o ascensiune meteorică în timpul ultimelor decenii 
ale secolului al XVI-lea, datorată în primul rând carierelor militare 
deosebite şi unei abile strategii politice. Deşi iniţial s-au ataşat 
facțiunii lui Jan Zamoyski, ulterior au trecut de partea cealaltă, in 
tabăra regelui, şi au adoptat o atitudine din ce în ce mai ostilă faţă 
de fostul patron.” Curând, au devenit unul dintre pilonii taberei 
politice regale şi au profitat de favoarea regală pentru a-şi întări 
poziţia în voievodatul Podolia.”! În timpul războiului civil din 1606- 
1608, l-au susţinut fără echivoc pe Sigismund III şi au participat în 
mod activ la operaţiunile militare. Este clar, prin urmare, că erau 
în poziţia de a prelua administraţia afacerilor moldovene în urma 
morţii lui Jan Zamoyski şi că procedând aşa s-au bucurat de 
favorurile regale. Asta le-a oferit lor şi clienţilor lor moldoveni - 
Constantin şi familia Lozonschi - un avantaj considerabil în 
înfruntarea opoziţiei boierilor. 

Domnia lui Simion Movilă a fost un scurt interludiu în conflictul 
dinastic ce se intetea. Voievodul a murit subit în septembrie 1607 
şi mulţi au suspectat că a fost otrăvit de Elisabeta pentru a pregăti 
calea către tron pentru fiul ei, care avea treisprezece ani.” 
Opoziția nu a dispărut, în schimb, s-a unit, sprijinind candidatura 
lui Mihailas, fiul cel mai mare al lui Simion, şi pe mama acestuia, 


Marghita/Melania. * Ambii candidati erau aproximativ de aceeaşi 
vârstă, sugerând că tinereţea lui Constantin nu era problema 
centrală. Au început lupte între susţinătorii fiecărei tabere, având 
ca rezultat victoria lui Mihăilaş şi fuga lui Constantin în Uniunea 
Polono-Lituaniană, unde le-a cerut ajutor lui Stefan Potocki şi 
Michal Wisniowiecki." Regele, căruia familia Potocki îi oferise 
sprijinul de care avea mare nevoie în timpul războiului civil, le-a 
permis să organizeze o expediţie şi le-a oferit 1.500 de soldaţi 
pentru a-l instala pe Constantin pe tron.” În decembrie 1607, 
magnații au pătruns in Moldova şi l-au alungat pe Mihăilaş, 
aducând clanul Lozonschi înapoi la putere.” Voievodul îndepărtat 
de pe tron a încercat să înjghebe o coaliţie valaho-otomană pentru 
a lansa un contraatac, dar s-a îmbolnăvit subit şi a murit, şi astfel 
s-a pus capăt acestor planuri.” 

Deşi această nouă rundă a conflictului dinastic a fost descrisă ca 
o ciocnire între tendinţele propolonă şi prootomană din cadrul 
elitei moldovene, există puţine dovezi in sprijinul acestei 
interpretări.” Cu toate că detaliile referitoare la compoziţia 
factiunilor sunt tulburi, multi boieri cu puternice legături cu 
Uniunea Polono-Lituaniană şi-au arătat sprijinul în favoarea lui 
Mihăilaş. De exemplu, Vasile Stroici, care comanda trupele 
voievodului, era un indigena polon căsătorit cu o nobilă din Podolia, 
deci nu părea deloc plauzibil să se opună programatic asocierii 
continue a principatului cu Uniunea Polono-Lituaniana.” În plus, în 
urma înfrângerii şi decesului ulterior al lui Mihăilaş, copiii lui 
Simion şi Marghita Movilă rămaşi în viaţă au căutat refugiu în 
Uniunea Polono-Lituaniana, sub protecţia marelui hatman al 
Coroanei Stanislaw Zolkiewski. Cel din urmă le-a oferit exilatilor 
moşia lui de la Dzadyliv.? Aşadar, esenţa conflictului nu erau 
orientările geopolitice divergente, ci mai degrabă o competiţie 
personală între taberele factionale opuse. 

În ianuarie 1608, facțiunea transfrontalieră Potocki-Lozonschi şi- 
a stabilit hegemonia în principat. Constantin Movilă obținuse 
tronul, iar mama lui a preluat controlul gestionării afacerilor 


moldovene si a continuat sa promoveze interesele clanului ei. 
Potocki a fost de asemenea generos recompensat pentru eforturile 
sale, cu bani şi pământ. Unchiul voievodului din partea mamei, 
Vasile Lozonschi, a devenit ţinta injuriilor.*! Conform boierilor, el 
umbla prin ţinut înconjurat de oameni înarmaţi şi intimida elita 
locală. Într-o plângere adresată lui Sigismund III, boierii susțineau: 
bazat pe înrudirea sa rea cu [Elisabeta], având o creştere rea, a uneltit tot raul si 
fără a-şi aminti de Dumnezeu şi de cinste a săvârşit acte de violenţă, crime, a 
smuls oamenilor săraci sate. Având cu el până la 600 de destrabalati, le-a împărţit 
tobe, steaguri, le-a dat conace spre apăsarea celor mai săraci, i-a trimis la prădat 
[...]. L-au admonestat pentru aceasta superiorii, dar el n-a ţinut deloc seamă de 


aceasta, ci le-a adus lor înşile jigniri. Şi apoi l-a bătut pe vlădica Romanului, i-a 


scos cu buzduganul dinţii şi l-a călcat în picioare.?? 


Însă poziţia factiunii Lozonschi-Potocki ín relaţiile polono- 
moldovene nu era necontestatà, cáci oponentii au intemeiat o retea 
de patronaj rivală, susţinând pretenţiile dinastice ale copiilor lui 
Simion. Faptul că familia lui Mihăilaş a găsit refugiu la curtea lui 
Stanislaw Zólkiewski şi că hatmanul ia strâns în jurul lui pe boierii 
moldoveni care încercau să-l îndepărteze pe Lozonschi de la putere 
este o dovadă în acest sens. 

ZOlkiewski avea multe motive să arunce mănuşa, căci era prins 
într-o luptă aprigă împotriva familiei Potocki. Aceasta, profitând de 
încrederea acordată de rege, a încercat să limiteze influenţa 
hatmanului în dietele provinciale, la curte şi în armată. Cu timpul, 
ostilitatea nu a făcut decât să se inteteasca si până la urmă a atins 
punctul critic în vremea intervenţiei polono-lituaniene (1609-1611) 
în Cnezatul Moscovei, în „timpurile tulburi”—, când familia Potocki 
a contestat în mod deschis comanda lui Zólkiewski si a subminat 
poziţia politică a acestuia.% În acest context, nu este surprinzător 
că ultimul s-a poziţionat împotriva intereselor politice ale 
adversarilor din Moldova. Aşadar, a acţionat tot mai mult în 
favoarea copiilor lui Simion Movilă şi a partidei boierilor care se 
opuneau clanului Lozonschi (vezi figura 4.1). 

Această rivalitate paralelă a oferit fundalul pentru un episod 
derutant în octombrie 1611. De la începutul anului, poziţia lui 
Constantin Movilă a început să se deterioreze, iar autorităţile 


otomane au căutat din ce în ce mai mult să-l înlocuiască pe voievod 
cu Ştefan Tomşa II. Pentru a se opune amenințării şi a obţine 
ajutorul polono-lituanian, doi boieri de rang înalt - Nestor Ureche 
şi Costea Băcioc - au fost trimişi să prevină Seimul de iminenta 
intervenţie otomană şi să obţină ajutorul Uniunii Polono- 
Lituaniene. Însă Stefan Potocki a interceptat ambasada şi a 
înlăturat din instrucţiuni câteva puncte pe care le considera 
indezirabile. După sosirea lor la curte, Ureche şi Băcioc au încercat 
să reconstituie conţinutul original al instrucţiunilor, ceea ce ne 
permite să analizăm ce anume a încercat magnatul să suprime. 

Figura 4.1 Polarizareafactionala a reţelelor de patronaj polono-moldovene între 1606 şi 
1616. Prin cercuri 
i-am redat pe actantii originari din arena politică polono-lituaniană, iar prin pătrate pe cei 
activi în arena 
moldoveană. Liniile continue indică alianțele (cu săgeți care aratafluxul patronajului), iar 
liniile punctate - 
conflictele între actanti 


Aşa cum am menţionat, unele fragmente eliminate se refereau la 
interesele economice ale lui Stefan Potocki şi la acapararea de 
pământ în principat. Totuşi, cea mai mare parte a conţinutului 
cenzurat a fost de natură politică, iar intervenţiile magnatului 
păreau să nu aibă nici un sens la prima vedere. Mai important, 
Potocki nu era deloc de acord cu scopul misiunii - un apel la rege 
de a-i furniza lui Movilă trupele necesare pentru a se opune 
iminentei invazii otomane: 


Aici a fost punctul în care ni s-a recomandat să cerem un protector mare, puternic, 


ca să-l dea m.s. regele ţării Moldovei, şi ni s-a poruncit să-l numim pe milostivirea 
sa domnul voievod al Kievului [Stanislaw Zolkiewski], care punct ni l-a şters 
domnul staroste de Felin. [...] Am avut poruncă acum în urma instrucţiunilor 
trimise nouă să stăruim insistent pe lângă m.s. regele şi republică [Uniunea 
Polono-Lituaniană], ca oastea polonă să înainteze cât mai repede la graniţa 
Moldovei, pentru că această primejdie vine de bună seamă, dar domnul staroste de 
Felin ne-a spus să nu împrăştiem asemenea zvonuri şi să nu le aducem la auzul 
măriei sale (căci sunt vorbe), că ele sunt uneltiri de-ale acestor boieri, care, prin 
încurcăturile lor, voiesc să atragă pe milostivirea sa domnul voievod al Kievului [la 


putere].°* 


Actiunea lui Potocki de a cenzura mesajul astfel este oarecum 
derutanta si pare sa fie impotriva intereselor cumnatului sau. 
Pregătirile otomanilor pentru a-l alunga pe Constantin din Moldova 
erau în curs, iar poziţia acestuia se deteriorase de ceva timp. Peste 
mai puţin de două luni, armata imperială avea să intre în principat 
şi să-l instaleze pe Ştefan Tomşa II. 


Aşadar, s-ar părea că acţiunile lui Potocki erau contraproductive şi 
magnatul nega iminentul pericol la adresa intereselor sale. 
Celelalte intervenţii în text sugerează totuşi că Potocki a 
continuat să susţină interesele lui Constantin Movilă şi ale clanului 
său familial. Pe lângă instrucţiunile oficiale, trimişii duceau o serie 
de scrisori de la boieri, care se concentrau pe abuzurile suferite din 
partea rudelor voievodului. În centrul acestor plângeri se aflau 
comportarea lui Vasile Lozonschi şi crimele violente împotriva altor 
membri ai elitei. Deşi iniţial Elisabeta şi-a exprimat preocuparea 
faţă de acuzaţii şi a poruncit ca fratele ei să fie reţinut, el a fost 
avertizat de altă rudă şi a reuşit să evadeze din închisoare. Prin 
urmare, boierii au decis să-i ceară regelui să acţioneze şi să facă 
dreptate. Elisabeta, temându-se pentru viaţa fratelui ei, s-a 
răzgândit şi s-a întors împotriva acuzatorilor lui Lozonschi: 
. „gândindu-se cum să-i piardă pe domnii Ureche, Balica si Bácioc, fie prin otravă, 
sau prin calomnie, ori prin război. Şi a trimis Lozinschi la cazacii zaporojeni, 
angajându-i în slujba sa, ca să-i piardă [pe boieri], pe care scrisoare au pus mâna 
aceşti boieri. Dar fiindcă [Lozinschi şi ai săi] s-au temut să nu intre milostivirea sa 
domnul voievod [Zolkiewski] cu oastea şi să-l pedepsească, au uneltit la seim cu 


domnul staroste de Felin ca să împiedice cu orice mijloc ca milostivirea sa domnul 
voievod de Kiev să intre acolo cu oastea şi să devină protector al acestei ţări, ci 


mai curand ca el singur [starostele de Felin] sa staruie in acest scop pentru sine, 
ceea ce a si făcut, desi in senat s-a fost hotărât ca milostivirea sa domnul voievod 
de Kiev să intre (în urma deselor scrisori primite din partea boierilor sfetnici 
moldoveni, care îl instiintau despre primejdie) cu oastea în Moldova. Starostele de 


Felin a destrămat [zădărnicit] însă aceasta, simulând în faţa m.s. regelui că acolo 


nu există primejdie, ci acestea-s numai nişte uneltiri ale boierilor moldoveni.?? 


Asadar, minimalizand amenintarea otomaná, Potocki a actionat 
in complicitate cu rudele moldovene mai degrabá decat impotriva 
lor. În loc să fie îngrijoraţi în legătură cu influenţa polono- 
lituaniană în principat, starostele şi familia Lozonschi au considerat 
că facțiunea rivală a boierilor şi viitoarea numire a lui Zolkiewski in 
Moldova sunt ameninţări mai mari la adresa intereselor lor decât 
cea reprezentată de otomani, mergând până acolo încât să conteste 
planurile Înaltei Porti. Politica factionalá era aşadar o preocupare 
mult mai importantă decât geopolitica regională. 

Alte detalii referitoare la misiune sunt la fel de intrigante. 
Sarcina importantă a asigurării sprijinului polono-lituanian le-a fost 
încredinţată lui Nestor Ureche şi Costea Băcioc, doi boieri pe care 
familia Lozonschi a încercat să-i ucidă. Amândoi, împreună cu Isac 
Balica, se numărau printre cei mai bogaţi membri ai elitei 
moldovene şi erau personaje importante în cadrul sistemului 
familial si politic Movilă.% În acelaşi timp, propunerea de a cere 
numirea lui Stanislaw Zólkiewski a fost acceptată unanim de sfatul 
domnesc al lui Constantin Movilă, în ciuda încercărilor ulterioare 
ale voievodului şi rudelor sale de a împiedica să se întâmple 
aceasta. Aşadar, mai degrabă decât să facă front unit în ajunul 
invaziei otomane, elita Moldovei a trimis mesaje contradictorii, 
care în cele din urmă l-au făcut pe Movilă să-şi piardă tronul. 

Insistenta boierilor de a-l numi pe hatman „protector al 
Moldovei” şi opoziţia familiei Lozonschi, vehementă, deşi ţinută 
secretă, arată că disputa nu se limita la politica din Moldova. 
Relativa stabilitate a domniei lui Constantin Movilă i-a permis 
familiei Lozonschi, în cooperare cu Stefan Potocki, să stabilească 
hegemonia şi să suprime disidenta boierilor. Cu toate acestea, pe la 
1611 puterea lor a slăbit şi Constantin nu şi-a mai putut permite 
să-şi pună în cap opoziţia. Aşadar, conţinutul original al 


instructiunilor trebuie citit ca un raspuns prin vorbe, nu prin fapte, 
la cererile boierilor, care au văzut numirea lui Zólkiewski, 
repararea abuzurilor şi numirea lui Ureche şi Băcioc drept un 
mijloc de a împiedica facțiunea Lozonschi-Potocki să deţină 
controlul complet. Totuşi, deşi forţaţi să-şi declare sprijinul în 
favoarea cererilor, voievodul şi clanul lui nu doreau să renunţe la 
poziţiile lor şi au făcut tot ce au putut ca plângerile să nu ajungă la 
rege, apelând la ajutorul lui Stefan Potocki. 

Deşi documentele exclud implicarea directă a lui Zólkiewski în 
opoziţie, se pare că hatmanul a cooperat cu boierii în culise. Fără 
îndoială, era interesat politic să câştige controlul asupra 
problemelor din Moldova şi să reducă povara politică a dusmanului 
său declarat. Cea mai importantă informaţie referitoare la rolul lui 
în conflict este participarea lui Hieronim Otwinowski, un distins 
diplomat, cu o competenţă dovedită în afacerile otomane. Pe lângă 
faptul că era în serviciul Uniunii Polono-Lituaniene, era şi clientul 
lui ZOlkiewski, profund implicat în planurile politice ale hatmanului 
pentru Moldova. Potrivit boierilor, Otwinowski a fost cel care la 
informat pe Zólkiewski despre arestarea lor şi capturarea 
scrisorilor, iar acesta, la rândul lui, l-a instiintat pe rege.“ 

întreaga dispută referitoare la instrucţiuni a devenit fără obiect 
după mai puţin de două luni, când Constantin Movilă a fost obligat 
să fugă din principat şi să se exileze în Uniunea Polono-Lituaniană. 
în pofida acestui obstacol, conflictul nu a scăzut în intensitate în 
următorii ani, ci s-a întețit. Deşi cercetătorii polonezi îl descriu în 
general pe Zolkiewski drept un om de stat dezinteresat, în contrast 
cu adversarii aventurieri, nu pare să fi fost asa.?? Dovezile 
sugerează că nu era împotriva readucerii la putere a lui Movilă 
prin forţa armelor; în schimb, principala lui preocupare era să-l 
promoveze pe clientul lui pe tron şi să împiedice îndeplinirea 
planurilor puse la cale de familia prin alianţă a lui Constantin 
Movilă. 

Această atitudine s-a materializat în anul următor, când Stefan 
Potocki a făcut prima tentativă de alungare a lui Ştefan Tomşa şi 
readucere la putere a cumnatului său. Spre marea supărare a lui 


Zolkiewski, care prefera să-l vada pe pe tron pe propriul candidat, 
Gavril, Potocki a obtinut sprijinul tacit al lui Sigismund III si 
participarea trupelor regale in planuita invazie. in calitatea sa de 
hatman, Zolkiewski a fost obligat sa se implice in pregatiri, dar a 
ajuns in mod repetat la disensiuni cu magnatul si a continuat sa-l 
critice in scrisorile catre aliatii sai.°? Campania s-a sfarsit cu o 
infrangere zdrobitoare in batalia de la Cornul lui Sas (iulie 1612): 
Constantin Movila a pierit in timp ce incerca sa fuga de pe campul 
de lupta, in timp ce Potocki a fost luat in captivitate si dus la 
Istanbul.” După bătălie, Zolkiewski a refuzat să ofere asistenţă 
trupelor înfrânte şi, în schimb, a încheiat un tratat cu victoriosul 
Tomşa. Deşi comportarea hatmanului a fost interpretată drept 
dorinţa de a nu risca un conflict cu Poarta, se pare că de fapt 
Zolkiewski s-a bucurat de înfrângerea lui Potocki. Susţinătorii săi 
din primul Seim din 1613 s-au opus propunerilor de a plăti 
răscumpărarea magnatului captiv, iar Zolkiewski însuşi, precum şi 
aliaţii moldoveni au încercat să-l promoveze pe protejatul 
hatmanului, Gavril Movilă, ca noul voievod al Moldovei.?! 

Confruntarea finală dintre cele două facţiuni a avut loc în 1615. 
în vară, în Moldova a izbucnit o mare răscoală a boierilor, răsculații 
încercând să-l alunge pe domnitorul Ştefan Tomşa. Revolta a fost 
repede inabusita, dar a pus în evidenţă lipsa de popularitate a 
voievodului în rândurile elitei şi a reaprins speranţele Elisabetei 
Movilă de a recâştiga tronul pentru copiii ei. A cerut ajutorul 
prinților Michal Wisniowiecki şi Samuel Korecki, care au mobilizat 
o armată de aproximativ 12.000 de oameni şi, în noiembrie 1615, 
şi-au condus trupele în principat şi l-au instalat pe Alexandru 
Movilă, al doilea fiu al lui Ieremia, ca domnitor.” Totuşi, primirea 
făcută de boieri a fost în cel mai bun caz temperată, căci mulţi l-a fi 
dorit mai degrabă pe Gavril Movilă ca voievod.? Desi Wisniowiecki 
a murit două luni mai târziu în campanie, după câte se spune ucis 
de un preot ortodox care i-a dat prescură otrăvită, iar Korecki a 
reuşit să reziste până în august înainte de a fi obligat să se predea 
trupelor otomane. 

Campania nu a fost aprobată de rege, dar succesul iniţial al 


printilor a atras sustinerea masiva din partea nobililor. In schimb, 
Zolkiewski a adoptat inca de la început o atitudine ostilă, 
refuzandu-le orice sprijin militar si chiar impiedicand intaririle 
private să treacă spre Moldova." In acelaşi timp, a încercat sa 
influenţeze opinia publică împotriva acestei aventuri, descriind 
campania ca fiind rezultatul intrigilor Elisabetei şi chiar o 
pedeapsă divină: 
Am sperat că ne vom putea bucura de pace, dar ca o pedeapsă a lui Dumnezeu 
pentru păcatele noastre a izbucnit o nouă conflagrație din cauza Elisabetei, văduva 
lui Ieremia, şi a altora, care au ajutat-o să-şi ducă planurile la bun sfârşit. Auzind 
vorbindu-se despre o răscoală în Moldova, ea a început să conspire pentru a-l pune 


pe fiul ei, pe nume Alexandru, un copil de zece sau unsprezece ani, pe tron, şi a 


recrutat, alături de prietenii ei, un mare număr de oameni de cea mai joasă 


speta.?° 


Aliatii lui Zolkiewski au urmat-o. Jan Danilowicz, palatinul de 
Rutenia, a trimis o serie de scrisori-circulare catre nobilimea 
locala, prezentandu-i pe soldatii care luptau in Moldova ca pe niste 
neispraviti si scotand in evidenta distrugerile provocate de ei in 
Uniunea Polono-Lituaniana.** În acelaşi timp, hatmanul însuşi a 
subliniat că susţinerea lui Alexandru Movilă va duce la anexarea 
principatului de către otomani.” Însă acest efort propagandistic nu 
a reuşit să-i convingă pe toţi, iar dieta de la Halici, la hotarul cu 
Moldova, a lăudat cu prudenţă faptele de vitejie ale printilor.?? 
Similar, în Seimul din 1616, mulţi deputaţi l-au criticat aspru pe 
hatman pentru că nu a dorit să susţină trupele lui Korecki. 

Dincolo de încercarea de a submina campania prinților, 
Zolkiewski avea propriile planuri în legătură cu Moldova, 
mobilizându-şi clienţii să obţină tronul pentru Gavril Movilă. 
Circulau zvonuri că hatmanul îşi pregătea propria expediţie 
militară pentru a-l instala pe protejatul său.” Pretendentul şi mama 
lui, Marghita, au fost trimişi la Istanbul împreună cu Samuel 
Otwinowski. Deşi misiunea celui din urmă era să zădărnicească o 
viitoare implicare otomană, agenţii lui Korecki îl numeau în mod 
explicit „creatura hatmanului si un intrigant in numele 


Marghitei”!%. Cea mai mare parte a cercetătorilor au interpretat 


actiunile lui Zólkiewski ca fiind manate de interese de stat, insá nu 
aşa le vedeau contemporanii.'?! Multi considerau cá, refuzând să-l 
ajute pe Korecki, scopul principal al magnatului era să-l saboteze 
pe Alexandru Movilă şi să pregătească calea pentru Gavril: 
[acţiunile lui Korecki] erau incomode pentru hatman din două motive personale, 
deşi erau bune şi în interesul Uniunii Polono-Lituaniene; dacă regele şi-ar fi oferit 
sprijinul şi ar fi făcut un efort la Poartă, împăratul turc ar fi fost de acord ca 
progenitura lui Movilă să urce pe tronul Moldovei [...]. Următoarele două motive l- 
au determinat pe hatman să submineze autoritatea prinților. În primul rând, era 
îngrijorat de norocul lor; în al doilea rând, el fusese întotdeauna preocupat de 


profiturile pe care le obținea din Moldova şi spera să obţină si mai mult când, după 


ce a provocat înfrângerea prinților, l-a instalat pe Gavril, pe care l-a păstrat la 


curtea lui.102 


ZOlkiewski şi Danilowicz au încercat să-şi justifice acţiunile, 
afirmând că nu puteau acţiona fără permisiunea regelui şi a 
Seimului.!% Cu toate acestea, nu au reuşit să-şi convingă oponenții, 
în special cand Zólkiewski a reiterat in mod public sprijinul pentru 
candidatura lui Gavril, prin urmare confirmând în mod indirect 
acuzatiile.'* 

In pofida inmultirii criticilor, hatmanul a continuat să-l susţină pe 
clientul său şi efortul diplomatic părea să fie încununat de succes. 
Ambasadorul olandez din Istanbul a luat cunoştinţă de sosirea lui 
Gavril în capitala imperială şi se aştepta la viitoarea lui numire la 
tron.!% Dar numirea nu a avut loc şi abia în 1618 pretendentul a 
reuşit să devină voievodul Ţării Româneşti - o domnie efemeră, de 
mai puţin de doi ani. Din principat, Gavril a trimis o scrisoare, 
multumindu-i patronului pentru ajutor, ceea nu a schimbat faptul 
că lupta de un deceniu a lui ZOlkiewski pentru Moldova nu a reuşit 
să dea rezultatele la care spera magnatul.!?9 

Deşi Zólkiewski a reuşit să dejoace planurile oponenților si chiar 
să-l promoveze pe Gavril în poziţia de putere, această victorie 
parţială a avut un cost considerabil. După ce a îndrăznit să evadeze 
din Yedikule şi după aventurile de capă şi spadă de pe drumul de 
întoarcere în Uniunea Polono- Lituaniană, Korecki a devenit un 


erou popular pentru multi nobili;'°’ în schimb, hatmanul a fost mult 
blamat pentru esecul campaniei din 16151616, care a continuat sa- 
l chinuie până la moartea lui, în 1620. Autoritatea de care se 
bucura in randul magnatilor si in armata s-a prabusit, in timp ce 
comanda lui era in mod constant contestată de subordonati. În 
1618, o campanie împotriva expeditiilor tătarilor s-a sfârşit cu o 
înfrângere penibila, când comandanții au refuzat să asculte 
ordinele lui Zolkiewski şi s-au întors în tabără. Acest dezastru a 
ridicat un nou val de critici împotriva magnatului octogenar, acuzat 
de incompetenta si senilitate.1% 

Într-un fel, conflictul dintre Zolkiewski şi Korecki a dus până la 
urmă la moartea ambilor, când armata Coroanei - de data aceasta 
în mod oficial - a intervenit în Moldova în 1620. Potrivit 
cercetătorilor, campania, concepută ca o lovitură preventivă 
împotriva otomanilor, a fost plănuită de Zolkiewski pentru a-şi 
reface autoritatea şi prestigiul pe care le pierduse in 1616.!? 
Campania a fost însă afectată de permanente certuri şi de lipsa 
disciplinei, care au avut drept rezultat înfrângerea în Bătălia de la 
Tutora şi nimicirea armatei polone în timpul retragerii spre nord. 
Zolkiewski a pierit pe câmpul de bătălie, în timp ce locotenentii lui, 
Stanislaw Koniecpolski şi Samuel Korecki, au căzut în mâinile 
otomanilor. Koniecpolski s-a întors în cele din urmă în Uniunea 
Polono-Lituaniană în 1623, dar Korecki nu a supravieţuit celei de-a 
doua intemnitari la Yedikule, fiind strangulat din porunca marelui 
vizir. 

În analiza făcută campaniei din 1615-1616, Ilona Czamanska a 
contestat raţionamentul potrivit căruia intervenţia magnatilor era 
considerată o aventură iresponsabilă, atrăgând atenţia asupra 
rivalitatii dintre Movileşti ca forţă conducătoare din spatele 
conflictului facţional.!! Totuşi, conflictul dinastic nu a fost decât o 
piesă a unui puzzle mai mare, care cuprindea arenele politice 
polono-lituaniană şi moldoveană. Moartea lui Jan Zamoyski şi cea a 
lui leremia Movilă în 1605 şi, respectiv, 1606 au creat un vid politic 
în centrul reţelei lor transfrontaliere şi au declanşat o competiţie 
prelungită pentru moştenirea politică. Această rivalitate a dus în 


cele din urma la ruperea factiunii in segmente distincte, care 
concurau pentru putere si resurse atat in Uniunea Polono- 
Lituaniana, cat si in Moldova. Dar, in loc sa se fragmenteze de-a 
lungul limitelor arenelor, aceasta descompunere a trecut dincolo 
de ele. Din cenusa factiunii Zamoyski-Movila s-au ridicat doua 
retele de patronaj transfrontalier care au luptat una impotriva 
celeilalte, susţinând diferiţi membri ai dinastiei Movilestilor. 

Rivalitatea dintre facțiunea Potocki-Lozonschi şi oponenții lor a 
dus până la urmă la prăbuşirea influenţei polono-lituaniene în 
Moldova, dar a avut puţin de-a face cu preocupările geopolitice. Se 
părea că nu era nici o diferenţă ideologică între facţiuni şi nu 
există nici o dovadă că susţinătorii lui Simion şi Mihăilaş erau în 
vreun fel mai prootomani decât membrii clanului Lozonschi. 
Zolkiewski nu a ezitat să conducă propriile negocieri cu Poarta, 
deşi în acelaşi timp încerca să submineze campania militară a 
rivalilor politici. În cele din urmă, aceste evenimente au produs 
consecinţe geopolitice majore si au permis Porții să-şi reafirme 
controlul asupra principatului, dar aceste considerente au jucat 
doar un rol mic în acţiunile celor implicaţi, ocupând un loc 
secundar în lupta pentru supremație dintre facţiuni. 


Familiile Koprulu şi Cantacuzino 


La numirea lui Koprulu Mehmet paşa ca mare vizir în septembrie 
1656, criza otomană părea să fi atins cote critice. Războiul 
împotriva Veneţiei pentru insula Creta, care a început în 1645, nu 
s-a desfăşurat potrivit aşteptarilor, iar pierderea insulei Bozcaada 
în favoarea Serenissimei a constituit nu numai o retragere 
strategică, ci şi o mare ruşine. Situaţia din capitala imperială era la 
fel de sumbră: tulburările religioase şi politice au copleşit 
Istanbulul, în timp ce însăşi clasa conducătoare otomană a fost 
devastată de lupta dintre facţiuni, care a atins noi culmi, marii 
viziri fiind numiţi şi demişi cu rapiditate. Revigorarea instituţiei s-a 
impus tot mai mult drept soluţia de a ieşi din criză.!!! Lucru care s- 


a materializat odata cu numirea ca mare vizir a vigurosului 
octogenar Koprulu Mehmet pasa, care a primit de la sultanul 
Mahomed IV si mama acestuia, Hatice Turhan, sarcina dificila de a 
restaura ordinea si a suprima opoziţia. În anii următori, marele 
vizir a reuşit să reprime cu succes opoziţia, a pus capăt stăpânirii 
venețiene asupra Dardanelelor si i-a readus la locul lor pe cei care 
deţineau puterea in provincii.!!? Realizările lui Mehmet pasa i-au 
permis fiului său, Kopruluzade Fazil Ahmed paşa, să-i succeadă 
tatălui său în vârful ierarhiei otomane şi iau oferit o securitate fără 
precedent a funcţiei, pe care a deținut-o pana la moartea lui, in 
1676. 

„Restauraţia Koprulu” (1656-1683) a fost adesea descrisă în 
istoriografie ca un ultim efort de a restaura zilele de glorie ale 
domniei sultanului Soliman. Totuşi, aceste similarități au fost in 
mare măsură superficiale. Nu a avut loc o întoarcere la sultanatul 
patrimonial şi autocratic de la începutul secolului al XVI-lea. 
Incapabila să stabilizeze scena politică, „casa” (kapi) sultanului a 
împuternicit efectiv „casa” unuia dintre înalții demnitari, 
permițându-i acesteia să preia conducerea aparatului administrativ 
şi să guverneze în numele dinastiei.!? Deşi domnia lui Mahomed IV 
a adus de asemenea renaşterea imaginii sultanului ca gazi mobil şi 
activ, care intenţiona să restaureze prestigiul sultanatului, asta nu 
s-a aplicat în sfera luării de decizii, controlată de familia Koprulu.''* 
Aşadar, în a doua jumătate a secolului al XVII-lea a avut loc mai 
degrabă o predare negociată a conducătorului otoman în mâinile 
inaltilor demnitari imperiali, si nu o restaurare a instituţiilor 
,Clasice". 

Preluànd fráiele puterii in 1661, Kopruluzade Ahmed pasa a 
mostenit o factiune solid ancoratá in varful arenei politice. 
Merzifonlu Kara Mustafa pasa, cumnatul si asociatul sau apropiat, 
a devenit mare amiral, in timp ce alti membri ai factiunii au preluat 
controlul unor posturi peste tot in imperiu. Epurarea administratiei 
poruncita de Mehmet pasa si represiunea care a urmat ráscoalei 
lui Abaza Hasan pasa din 1658 au paralizat opozitia si au decimat 
randurile potentialilor competitori. Ascensiunea factiunii a avut 


urmari si in tarile romane, unde, asa cum am aratat in capitolul 2, 
Koprulu Mehmet pasa i-a adus la putere pe compatriotii albanezi 
din familiile Ghica si Lupu. Prin urmare, ar fi fost de asteptat ca 
aceasta hegemonie sa fi pus capat luptelor factionale intestine care 
au afectat Imperiul Otoman in deceniul precedent. Succesiunea a 
trei mari viziri - Koprulu Mehmet pasa, Ahmed pasa si Merzifonlu 
Kara Mustafa pasa - a fost de obicei descrisa ca armonioasa si 
neproblematicá.^ Dar atunci când examinam această lungă 
perioadă de dominare a factiunilor din perspectiva ţărilor române, 
remarcăm că respectiva cooperare din cadrul „casei” nu a fost 
chiar aşa de lipsită de probleme cum ne-am fi aşteptat. Deşi familia 
Koprulu şi clientii ei din Moldova şi Tara Românească au 
marginalizat cu succes alte grupuri, rivalitatea internă dintre clici 
a creat tensiuni în interiorul facțiunii. Aceste conflicte nu au 
condus niciodată la ruptura totală a reţelei, dar au avut impact 
asupra evoluţiei politice din acea epocă. 

Primele fisuri în interiorul sistemului de patronaj transfrontalier 
au început să apară odată cu marele vizirat al lui Koprulu Mehmet 
pasa. Desi înaltul demnitar a reusit să-şi instaleze clienţii albanezi 
pe ambele tronuri, nu a reusit să mulţumească toate asteptările. La 
sfârsitul anului 1659, domnitorul Moldovei Gheorghe Ghica a fost 
transferat în Tara Românească pentru ca în locul lui să fie pus pe 
tron fiul lui Vasile Lupu, Stefanita. Potrivit lui Dimitrios Ramadanis, 
voievodul nu a vrut să accepte schimbarea, şi în cele din urmă a 
făcut-o numai la cererea insistentă a celorlalţi membri ai 
factiunii.? Această nouă remaniere nu a ţinut seama de ambițiile 
fiului lui Gheorghe, Grigore. Beizadeaua, care avea deja treizeci de 
ani, şi-a pierdut răbdarea şi a încercat să obţină tronul pentru sine. 
Totusi, la sfârsitul anului 1659, nu mai era loc de manevră, de 
vreme ce ambele tronuri erau deja ocupate de clienţii marelui vizir. 
Asadar, pentru a obţine mult râvnita numire, Grigore nu avea 
altceva de făcut decât să-l detroneze pe unul dintre titulari. 

Ambitiile lui Ghica i-au derutat pe ceilalţi membri ai facțiunii. La 
începutul anului 1660, Vasile Lupu, care reprezentase interesele 
fiului său la Istanbul, l-a bănuit pe Grigore că încearcă să-l 


înlocuiască pe Stefanita in Moldova.!!” Grigore a negat vehement 
acuzaţiile şi conflictul s-a stins curând. În schimb, ambitioasa 
beizadea şi-a schimbat ţinta, şi anume a încercat să-l înlocuiască pe 
tatăl sáu ca voievod al Tării Româneşti. Asa cum am menţionat mai 
sus, pentru a realiza asta, el a cerut sprijinul postelnicului 
Constantin Cantacuzino si al marelui dragoman Panaghiotis 
Nikoussios. Desi Koprulu Mehmet pasa avea anumite dubii 
referitoare la înlăturarea voievodului, această nouă coaliţie s-a 
dovedit de ajuns de puternică pentru a efectua schimbarea. În 
septembrie 1660 Gheorghe a fost reţinut şi dus la Istanbul, în timp 
ce fiul sáu a devenit noul domnitor de la Bucuresti.''® Perioada de 
dizgrație a fostului voievod a fost totusi relativ scurtă şi el a trait 
mai departe la Istanbul, ocupând funcţia de capuchehaie a lui 
Grigore. Prin urmare, ambitiile politice ale lui Grigore au creat 
tensiuni în cadrul reţelei, 

dar până la urmă nu au produs o ruptură durabilă. 

El nu era singurul membru al facțiunii care îşi urmărea propriile 
ambiţii politice. Îndepărtarea lui Gheorghe Ghica a marcat de 
asemenea prima incursiune a lui Kara Mustafa paşa în afacerile 
moldo-valahe. Fiu al unui spahiu anatolian din vecinătatea Kopru, 
Mustafa paşa a crescut în „casa” lui Koprulu Mehmet paşa, a 
devenit cel mai important client al familiei şi în cele din urmă i-a 
succedat lui Ahmed paşa ca mare vizir. În calitate de beilerbei de 
Ozu (Oceakov), el a sosit la Bucureşti pentru a-l instala pe 
Gheorghe Ghica, dar şederea în oraş a dus la o legătură politică de 
durată. Aşa cum am menţionat, Şerban Cantacuzino i-a oferit un 
cal minunat, un dar pe care înaltul demnitar l-a apreciat în mod 
clar.!!? 

Relatia patron-client dintre Kara Mustafa pasa si familia 
boierului a fost astfel stabilitá, iar actiunile lor i-au pus adesea in 
conflict cu ceilalti membri ai factiunii. Daca fata de Cantacuzini a 
adoptat o atitudine prietenoasa, cu alti clienti ai factiunii Mustafa 
pasa a avut, se pare, anumite neînţelegeri. În martie 1661, înaltul 
demnitar a atacat oraşul Galaţi şi a luat prizonieri trei membri ai 
sfatului lui Stefanita Lupu. Boierii au fost eliberaţi doar în urma 


directei intervenţii a lui Koprulu Mehmet paşa.!% Nu putem stabili 
cauza conflictului, dar pare să se încadreze în acelaşi tipar 
comportamental perturbator care în anii următori a exacerbat 
tensiunile din cadrul facțiunii. 

Acelaşi an a adus o serie de modificări în facțiune, in timp ce 
membrii „vechii gărzi” au murit rând pe rând. Această schimbare - 
despre care am discutat în capitolul 2 - a marcat o restructurare a 
reţelelor si a fost clar cá noua generaţie a preluat conducerea.'?! 
Kopruluzade Ahmed paşa i-a urmat tatălui său ca mare vizir, iar 
Kara Mustafa paşa a fost promovat în postul de mare amiral. În 
acelaşi timp, marele dragoman Panaghiotis Nikoussios şi-a asumat 
rolul esenţial de mediator între arenele politice imperială şi moldo- 
valaha.'** Tranzitia a fost uşoară, dar implica totuşi riscul de 
conflict între capul „casei” şi al doilea la comandă. Atunci când a 
preluat frâiele puterii, Ahmed paşa avea doar 27 de ani şi se părea 
că va rămâne în fruntea „casei” şi administraţiei timp de decenii. 
Pentru ambițiosul Kara Mustafa pasa, care avea aproape aceeaşi 
vârstă, asta reducea şansele de a ajunge în postul de mare vizir, la 
care râvnea. 

În plus, timpul a lucrat împotriva lui, mărind probabilitatea ca 
Ahmed paşa să fie înlocuit de fratele mai mic. Deşi loial „casei”, Kara 
Mustafa pasa a încercat in mod clar sa se pozitioneze ca moştenitor 
prezumtiv şi să-şi stabilească baza de putere promovând clienţii în 
funcţii administrative.!?? 

Implicarea lui Köprülü Ahmed pasa în războiul împotriva Veneţiei 
şi în stilul de viaţă activ al sultanului Mahomed IV i-a oferit lui 
Mustafa paşa ocazia de a-şi extinde raza de acţiune. Pentru a 
remedia dificultăţile create de mobilitatea curţii sultanului şi de 
prezenţa pe front a lui Ahmed pasa, funcţiile administrative au fost 
reorganizate. În afară de caimacamul aflat la Istanbul, loctiitorul 
(caimacam) marelui vizir (rikab-i humâyun kaymakami) trebuia să-l 
însoţească pe sultan în timpul vânătorilor şi acţiona ca om de 
legătură cu administraţia imperială. Funcţia deţinută de Kara 
Mustafa paşa a început să aibă un ascendent asupra celor 


echivalente din capitala si i-a permis sa exercite o considerabila 
influenţă politică.'2 Înaltul demnitar era dornic să beneficieze de 
poziţia sa, ceea ce a dus la întreruperi în comunicare şi conflicte cu 
Kóprilizade Ahmed paşa.” 

Modelul lui Kara Mustafa pasa, care actiona de unul singur si era 
in dezacord cu alti membri ai factiunii, a devenit deosebit de acut 
in cazul tárilor romane. Acest fapt a fost determinat de incetarea 
alianţei dintre Grigore Ghica si familia Cantacuzino in Tara 
Românească. Voievodul, care se bucurase de sprijinul marelui vizir 
şi al lui Nikoussios, era tot mai iritat de influenţa celeilalte familii 
boiereşti şi s-a alăturat duşmanilor ei din rândul elitei valahe.!*° 
Problemele au atins punctul culminant când aliaţii lui Ghica l-au 
închis pe postelnicul Constantin Cantacuzino în Mănăstirea Snagov 
şi l-au ucis la 30 decembrie 1663.!* A urmat o campanie de 
represiuni de proporţii împotriva rudei sale, iar familia a fost 
nevoită să caute refugiu în Imperiul Otoman. Şerban Cantacuzino, 
care preluase conducerea facțiunii, locuia în palatul lui Kara 
Mustafa paşa, ceea ce demonstra că marele caimacam hotărâse să 
susţină familia împotriva voievodului.'® 

Conflictul cu familia Cantacuzino şi susţinerea de care aceasta s- 
a bucurat la Poartă au slăbit în mod clar poziţia lui Grigore Ghica şi 
l-au determinat să caute o apropiere de Habsburgi în timpul 
războiului din 1663-1664.! În campania din 1664, trupele valahe 
şi moldovene au fost puse sub comanda beilerbeiului de Buda, 
Huseyin pasa, care asedia oraşul Lewenz (azi Levice, în Slovacia). 
În timpul luptei însă, trupele valahe s-au retras de pe câmpul de 
bătălie, contribuind la înfrângerea otomanilor.!'% Invinuit de eşecul 
militar şi acuzat de conspirație cu generalii Habsburgilor, Ghica nu 
s-a mai întâlnit cu marele vizir şi a fugit prin Ungaria la Viena şi 
ulterior la Venetia.?! Cu toate acestea, reacţia Porții în urma 
acestei trădări a fost surprinzător de tolerantă. Panaghiotis 
Nikoussios a continuat să-l susţină pe voievod, în timp ce Ahmed 
paşa însuşi a emis ordine explicite ca Gheorghe Ghica să nu aibă 
de suferit pentru faptele fiului."? Domnitorul Moldovei Istratie 


Dabija, ale carui trupe ii abandonasera de asemenea pe otomani in 
timpul bataliei de la Lewenz, a fost iertat de marele vizir si a 
păstrat tronul.? Fuga lui Ghica a marcat, se pare, o alta 
confruntare între Ahmed pasa şi Kara Mustafa. Dat fiind ca boierii 
anti-Cantacuzino sperau să obţină numirea candidatului lor 
Dumitraşco Buzăianul, caimacamul l-a desemnat repede pe Radu 
Leon, mai apropiat de Cantacuzini.'** A luat decizia fără a se 
consulta cu Ahmed pasa, stârnind furia marelui vizir. !%5 

Doi ani mai târziu, situaţia s-a repetat şi în privinţa tronului 
Moldovei. În 1666, voievodul deţinător al funcţiei, Gheorghe Duca, 
i-a trimis o scrisoare hanului Crimeii, Mehmet Ghirai IV (1654- 
1666), numindu-l, dupa cum se spune, padisah şi sugerând dorinţa 
lui de a se răscula împotriva otomanilor. Aşa cum ne informează 
sursele moldovene, el a acţionat în numele marelui vizir, care se 
îndoia de loialitatea hanului şi l-a instruit pe Duca să-i verifice 
suspiciunile.'°° Însă scrisorile au fost interceptate de autorităţile 
otomane şi trimise sultanului şi lui Kara Mustafa paşa. Cel din 
urmă, „fiind un duşman al lui Duca”, l-a înlocuit imediat pe voievod 
cu lliaş Alexandru (16661668), poruncind execuţia domnului 
detronat. Numai când Koprulu Ahmed paşa a intervenit şi a 
garantat pentru clientul său ordinul de execuţie a fost anulat.!” in 
anul următor, Kara Mustafa pasa l-a instalat pe Antonie din Popeşti 
ca voievod al [ării Româneşti, predând efectiv controlul 
principatului clienţilor sai, Cantacuzinii.'?? 

Aşa cum a subliniat, pe bună dreptate, Ozgun Yoldaslar, divizarea 
tripartită a puterii între marele vizir şi cei doi loctiitori ai săi, 
impusă de deplasările sultanului, de obicei la vânătoare, şi de 
războiul împotriva Veneţiei, a pus presiune pe procesul de luare a 
deciziilor şi pe comunicarea politică dintre diferite centre de 
putere. Marele vizir a fost în mod repetat prins cu garda jos de 
deciziile luate de Kara Mustafa paşa şi, când l-a adus pe Mahomed 
IV în campania de cucerire a cetăţii Camenița în 1672, se pare că 
avea drept scop să tina administraţia unitá.'^? Modelul recurent al 
disputelor dintre Ahmed pasa şi loctiitorul sau în legătură cu 


numirile de domnitori in tarile romane sugereaza totusi ca acestea 
nu erau numai rezultatul unor neintelegeri. Sprijinul consistent 
acordat de Kara Mustafa pasa familiei Cantacuzino si ostilitatea sa 
fata de Duca şi Ghica - clienţi ai marelui vizir si ai marelui 
dragoman - sugerează că înaltul demnitar a încercat să profite de 
absenţa patronilor săi pentru a-şi extinde reţeaua de patronaj. 
Probabil că această competiţie intrafactionala a alimentat zvonurile 
potrivit cărora caimacamul complota împotriva marelui vizir.!^? 

Măsurile luate de Ahmed paşa în urma întoarcerii sale din Creta 
confirmă această ipoteză. Limitarea autorităţii lui Kara Mustafa 
pasa şi epurarea clientilor-cheie ai acestuia au fost menite în mod 
clar să fie un avertisment la adresa ambitiosului înalt demnitar.'*’ 
În acelaşi timp, Kóprülü a schimbat politica pro-Cantacuzino din 
ţările române. Încurajat de Nikoussios, el l-a chemat pe Grigore 
Ghica de la Venetia.'** Când, in 1672, Cantacuzinii au încercat să 
obţină ca partizanul lor, Gheorghe Drugănescu, să-i urmeze la tron 
incapabilului Antonie din Popeşti, marele vizir se spune că ar fi 
răspuns: „Dacă le trebue lor om mai tare, le voi da eu domnul cu 
mână de fier” şi l-a numit voievod pe cel mai mare duşman al lor, 
Ghica.!^? Au urmat represiuni împotriva Cantacuzinilor. Boierii au 
fost aruncaţi în închisoare la Edirne, singurul care a reuşit să nu fie 
capturat fiind Şerban. Totuşi, în pofida eforturilor lui Kara Mustafa 
paşa de a-i reabilita pe clienţii lui, Şerban şi cei apropiaţi lui au fost 
prinşi şi exilați temporar în Creta.'“* În acelaşi timp, Ahmed pasa a 
făcut tot posibilul să-i aducă înapoi pe Grigore Ghica şi Gheorghe 
Duca. În noiembrie 1673, când dezertarea trupelor valahe a 
contribuit la retragerea otomană de la Hotin, Ahmed paşa a 
acceptat cu uşurinţă explicaţiile voievodului care dădeau vina pe 
strategia ineptă a lui Sari Huseyin pasa şi pe felul grosolan în care 
îi trata pe domnitorii din Moldova si Tara Románeascá.!^ 

Deşi în 1672 norocul lui Kara Mustafa paşa şi al Cantacuzinilor 
era în declin, ei au reuşit să recupereze pierderile în următorii ani. 
Starea tot mai proastă de sănătate a lui Kopruluzade Ahmed paşa 
şi strânsa relaţie pe care o avea Mustafa paşa cu Mahomed IV i-au 


permis sa-si refaca pozitia in cadrul administratiei. Perspectiva 
numirii iminente a lui Kara Mustafa pasa in functia de mare vizir i- 
a facut pe membri factiunii Koprulu sa se adune in jurul lui, ceea 
ce explică continuitatea la vârful structurii administrativ- 
factionale.'** Ajungerea lui la putere a fost inlesnita de moartea lui 
Panaghiotis Nikoussios, al cărui sprijin acordat lui Grigore Ghica 
intrase în conflict cu interesele lui Kara Mustafa paşa.!” În acelaşi 
timp, alianţa matrimonială a Cantacuzinilor cu Gheorghe Duca şi 
numirea lui pe tronul Țării Româneşti in 1673 i-au permis familiei 
să-şi restaureze influenţa politică în principat.'*® Moartea lui 
Koprulu Ahmed paşa în noiembrie 1676 le-a deschis calea lui Kara 
Mustafa paşa şi aliaţilor lui, care au preluat controlul atât asupra 
Înaltei Porţi, cât şi a ţărilor române. Prinzând curaj în urma 
promovării patronului lor, Cantacuzinii au fost suspectaţi că 
încearcă să-l detroneze pe Duca. Voievodul a răspuns arestându-i 
pe membrii familiei, dar a fost forţat să-i elibereze la porunca 
marelui vizir.'*° In cele din urmă, în 1678, acesta a fost transferat 
în Moldova, în timp ce tronul vacant a fost ocupat de Şerban 
Cantacuzino (1678-1688), ceea ce a consolidat astfel poziţia pe 
care o dobândise familia mulţumită alianţei cu înaltul demnitar 
otoman. 

Spre deosebire de alte dispute factionale despre care am 
discutat in acest capitol, competiția in cadrul reţelei 
transfrontaliere a lui Koprulu nu a produs o ruptură de durată. Asta 
nu însemna totuşi cá nu avea ramificații mai mari. Departe de a fi 
un grup omogen care acţionează la unison, chiar şi cea mai 
prosperă „casă” a unui înalt demnitar din secolul al XVII-lea avea 
de suferit în urma conflictelor interne dintre diferitele clici din 
cadrul ei, care se extindeau dincolo de o singură arenă politică. În 
susţinerea clienţilor din Moldova şi Ţara Românească, interesele 
lui Kara Mustafa paşa s-au ciocnit cu cele ale lui Koprulu Ahmed 
paşa, degradând relaţia dintre ei şi creând impresia de politică 
oarecum haotică şi contradictorie. Această rivalitate la vârful 
ierarhiei otomane a fost exacerbata de conflictul factional în curs 
din Ţara Românească, care i-a opus pe clienţii marelui vizir şi 


puternica familie Cantacuzino. Pentru a-si sustine propriii oameni, 

Ahmed pasa, Kara Mustafa pasa si Panaghiotis Nikoussios erau 

gata sa treaca cu vederea probleme grave, cum ar fi dezertarile lui 

Grigore Ghica de pe campul de 

luptă şi rezultatul acestora: înfrângerile otomane în bătăliile 
importante. 

Deşi detaliile diferă, cazurile de conflicte  factionale 
transfrontaliere tratate mai sus au aceeaşi logică de fond. În loc să 
urmărească in mod altruist ceea ce istoricii ar interpreta drept 
interes de stat, elitele otomane, polono-lituaniene şi moldo-valahe 
erau profund implicate în lupte factionale si gata să-şi ajute 
partenerii din afara hotarelor. Aceste interese factionale nu erau in 
mod necesar nocive: de exemplu, preluarea de câtre Koprulu a 
administrației otomane a aliniat interesele „casei” cu interesele 
imperiului, imbunatatind coordonarea între diferitii demnitari si 
revigorand puterea militară a Porții. Chiar si in asemenea momente 
însă, competiţia factionala era prioritară fata de preocupările 
geopolitice. Asta s-a vădit chiar în supraviețuirea tarilor române si 
în eşecul încercărilor de anexare otomane şi polono-lituaniene din 
secolul al XVII-lea. 


10. CMyTHoe BpeMM (Smutnoie vremia) - epoca de instabilitate politică care a 
urmat după moartea ţarului Fiodor I (1598), ultimul reprezentant al dinastiei Rurik, 
căruia i-a succedat Boris Godunov (1598-1605), şi s-a încheiat cu venirea la putere a 
dinastiei Romanov, în 1613. În această perioadă, Rusia a fost devastată de războaiele 
„Dimitriade” şi de răscoalele claselor defavorizate, iar pe scena ei politică s-au 
perindat o mulţime de impostori (n. red.). 


5 
ANEXAREA MOLDOVEI 


Faptul că otomanii nu au cucerit niciodată Moldova si Tara 
Românească a fost multă vreme o axioma in istoriografia română si 
o chestiune de mândrie naţională.! Specialiştii au subliniat in mod 
repetat poziția aparte a tarilor române, argumentând ca absența 
unei administrații imperiale directe, a tribunalelor în care judecau 
cadiii (kadi) şi a moscheilor care completau de obicei peisajul 
plasau principatele în afara spațiului imperial. Generatii de 
cercetători au sugerat ca acest statut de autonomie isi avea 
originea in ,capitulatiile" (ahdname) pe care elitele locale reușiseră 
sa le smulgă Porții, care stipulau privilegiile si obligațiile celor care 
plăteau tribut otomanilor.? 

Totuşi, având în vedere importanţa unor asemenea documente, 
presupusele capitulatii s-au dovedit a fi destul de fantomatice. 
Documentele prezentate de boierii din Moldova si Tara 
Românească pentru a-şi justifica pretenţiile în timpul negocierilor 
de pace ruso-otomane de la Focşani din 1772, considerate 
autentice de istoricii din secolul al XIX-lea, au fost demistificate de 
Constantin Giurescu ca fiind falsuri compilate din mai multe surse 
şi ajustate pentru a servi interesele elitei locale.? Asta a dat 
specialiştilor un nou impuls pentru a se angaja într-o veritabilă 
vânătoare de capitulatii în arhivele otomane şi europene, dar în 
urma acestor eforturi au obţinut rezultate relativ slabe. De aceea, 
pentru a salva totuşi postulatul că otomanii au recunoscut statutul 
Moldovei şi Ţării Româneşti ca state separate, istoricii susţin că 
diplomele de numire (berat) emise pentru voievozi erau de fapt 
ahdname deghizate.^ Însă aceste documente nu sunt de ajuns spre a 
oferi o bază legală pentru presupusul statut aparte al ţărilor 
române; ele au demonstrat în schimb caracterul compozit al 
guvernării imperiale otomane. 


Cercetarile facute de Viorel Panaite in deceniile recente au 
schimbat parametrii discutiei. Abordand Moldova si Tara 
Romaneasca din perspectiva ius gentium islamic, el a demonstrat 
rolul teoriei juridice hanafite si al practicilor cutumiare ca sursa 
principală a aranjamentelor dintre Poartă şi principii tributari. 
Sultanii otomani considerau ambele principate ca parte integrantă 
a „ţărilor bine păzite” şi susțineau că voievozii erau demnitarii lor 
la fel ca orice alt guvernator.? Statutul ţărilor române se baza pe 
aranjamente cutumiare şi a evoluat odată cu raportul de putere 
dintre voievozi şi Înalta Poartă. Nici privilegiile, nici tratatele nu 
stabileau statutul juridic al Moldovei şi Ţării Româneşti pe termen 
lung, iar locuitorii din ambele principate se bucurau de un statut 
similar celorlalți zimmi (nemusulmani) aflați pe domeniile 
otomane.” 

Acest argument revizionist întemeiat aduce o binevenită 
schimbare de direcție în dezbatere, mutând atenția de la 
cercetarea in mare parte inutilă a aşa-numitelor ahdname si 
plasând statutul principatelor în contextul mai larg al teoriei 
juridice islamice şi al practicii otomane. Se ridică totuşi o altă 
întrebare: dacă tările române au fost cucerite de Înalta Poartă la 
mijlocul secolului al XVI-lea, de ce aceasta din urmă nu a introdus 
niciodată administrația imperială directă, bazându-se în schimb 
doar pe instituțiile politice locale? Folosind modelul schematic 
propus de Halil inalcik, si anume cel al „metodelor otomane de 
cucerire”, de ce prima fază - forțarea conducătorilor locali sa se 
supună - nu a fost niciodată urmată de a doua, stabilirea sistemului 
guvernamental provincial otoman?? 

Surprinzátor, avand in vedere semnificatia crucialá a unui 
asemenea subiect pentru istoria Moldovei şi Tarii Româneşti, 
puţine cercetări l-au abordat în mod direct. Deosebit de importantă 
în această privinţă este o teză propusă de Petre P. Panaitescu în 
studiul sáu din 1947 „De ce n-au cucerit turcii Ţările Române?”?. 
Cariera ulterioară a acestui articol este oarecum derutantă. 
Panaitescu însuşi a fost o personalitate contradictorie, a cărui 


reputatie de riguros si sobru specialist in Evul Mediu si in filologia 
slavă este umbrită de participarea lui activa la ultranationalista 
Garda de Fier. Desi a fost conceput ca un eseu istoric de numai opt 
pagini, si nu ca o cercetare aprofundata a subiectului, studiul 
mentionat a devenit un punct de referinta pentru multe generatii 
de istorici romani. 

În raţionamentul său, Panaitescu a mers împotriva opiniei 
majorităţii, care atribuia supraviețuirea ţărilor române efortului lor 
militar. În schimb, el a propus o explicaţie care lua în calcul doi 
factori majori. În primul rând, poziţia geografică a Moldovei şi Ţării 
Româneşti era lipsită de însemnătate pentru ampla strategie a 
Imperiului Otoman în Europa şi pentru axa principală de 
expansiune spre Europa Centrală.! Această poziţie periferică nu a 
încurajat autorităţile imperiale să cheltuiască resurse militare şi 
financiare pentru stabilirea unui control direct în regiune; în 
schimb, păstrând conducătorii şi instituţiile locale, Poarta şi-a 
asigurat un zid de apărare împotriva Uniunii Polono-Lituaniene şi 
Cnezatului Moscovei fără să fie nevoită să plătească nota de plată. 
Al doilea factor major a fost profitabilitatea aranjamentelor 
existente şi eficienţa superioară a administraţiei române faţă de 
cea otomană. Totuşi, din acest punct de vedere argumentul este o 
mărturie a climatului din anii 1930 şi 1940, în care îşi făceau loc 
de-a valma esentialismul, stereotipurile orientaliste şi conotatiile 
rasiale: 


Cucerirea turcească a fost pur militară şi, după secătuirea unei regiuni, ea se 
arunca asupra alteia învecinate. Propăşirea imperiului se baza numai pe cuceriri 
noi, pe mărfuri, averi şi biruri ce urmau să treacă prin cucerire în vistieria 
împărăției. Puterea sultanilor a stat în putinţa de a coloniza ostaşi pe pământul 
cucerit, ca mosieri ce trăiau de pe urma creştinilor. [...] Sultanii otomani si mai- 
marii împărăției ştiau acest lucru. Ei ştiau că trimițând un pasa în scaunul Ţării 
Româneşti si al Moldovei, demnitarii otomani corupti şi necinstiti ar trage asupra 
lor toate foloasele, ar risipi bogăţiile, storcând vlaga populaţiei şi a pământului. [...] 
Era în interesul împărăției ca grânarul ei, fără de care ar fi murit de foame ostirea 
şi capitala, să fie bine gospodărit şi gospodăria bună o asigura numai administraţia 


románeascá.!! 


Evident, viziunea lui Panaitescu referitoare la incompetenta 


otomanilor in domeniul agriculturii si administraţiei şi inerenta 
superioritate a românilor în aceste domenii este imposibil de 
susţinut şi aparţine istoriei istoriografiei mai degrabă decât 
dezbaterilor istorice curente. Însă, cu toată desuetudinea acestui 
argument, legătura pe care Panaitescu a făcut-o între interesele 
financiare ale Portii şi existenţa continuă a instituţiilor din Moldova 
şi Tara Românească merită atenţie, chiar daca esentialul trebuie 
căutat în altă parte. 

Din nefericire, în anii următori au fost făcute puţine încercări de 
a revizui argumentele lui Panaitescu. Alternativa cea mai 
cuprinzătoare a fost propusă de Mihai Maxim, care a pus din nou 
accentul pe factorii geopolitici şi militari. Potrivit turcologului 
român, poziţia Moldovei şi ării Româneşti nu era secundară 
pentru expansiunea otomană, ci ar trebui să fie considerată la fel 
de importantă ca drumul spre Viena.” Aşadar, mai degrabă 
rezistenţa armată a voievozilor şi configuraţia geopolitică în 
regiune au descurajat Poarta să stabilească controlul direct asupra 
principatelor. In acelaşi timp, el atenuează argumentul lui 
Panaitescu referitor la o presupusă incompetenta administrativă 
otomană, afirmând că Poarta a căzut pradă corupţiei numai când a 
intrat în perioada de declin. Mai degrabă, sistemul conducerii 
indirecte era profitabil pentru ca otomanii au reuşit sa 
externalizeze costurile administrative şi militare, ceea ce a redus 
cheltuielile vistieriei imperiale. 

Maxim şi-a conceput raţionamentul ca o corecție la argumentele 
lui Panaitescu. Totuşi, raţionamentul lui este departe de a furniza o 
explicaţie plauzibilă pentru supraviețuirea instituţiilor politice din 
Moldova şi Ţara Românească. Numărul campaniilor militare duse 
de sultani în regiune, citate ca principalul argument pentru 
importanţa ţărilor române în marea strategie otomană, nu ia în 
calcul natura fluctuantă a modului în care era purtat războiul 
otoman şi poziţia schimbătoare a conducătorului în cadrul 
sistemului.!* Şi mai important, se pare că nu au fost eforturi 
concertate ale Porții pentru a desfiinţa principatele. În secolul al 
XVII-lea, a existat o singură încercare de a introduce administraţia 


directă otomană. Însă chiar si această încercare, întreprinsă ca 
ripostă la răscoala din noiembrie 1594 în circumstanţele 
excepţionale de la mijlocul „Războiului cel Lung” împotriva 
Habsburgilor (1593-1606) şi ale răscoalelor celali din Anatolia, a 
fost repede abandonată. De-a lungul secolului al XVII-lea, zvonurile 
despre anexarea iminentă s-au răspândit în rândul contemporanilor 
în numeroase ocazii, dar nu există nici o dovadă că Poarta a făcut 
vreo încercare serioasă de a o duce la îndeplinire, în pofida unei 
situaţii geopolitice mult mai favorabile şi a capacităţii militare de a 
anula o potenţială rezistenţă. 

Poarta nu era singura care a încercat să încorporeze ţările 
române; proiecte asemănătoare au circulat în rândurile nobilimii 
polono-lituaniene. Au fost demarate de două ori, dar - la fel ca în 
cazul celor otomane - au sfârşit fără să-şi atingă scopurile. La 
începutul perioadei despre care discutăm, Jan Zamoyski a condus 
două intervenţii militare, în directă competiţie cu o tentativă 
paralelă a otomanilor. Deşi a reuşit să-şi instaleze clienţii în 
Moldova şi Tara Românească, încercarea de a le integra pe acestea 
în Uniunea Polono-Lituaniană a eşuat. Peste câteva decenii, ţările 
române au devenit ţinta planurilor dinastice ale regelui Ioan III 
Sobieski, 
dar cu rezultate şi mai modeste. 

Aceste încercări nereuşite au fost explicate de obicei prin prisma 
geopoliticii şi a relativului echilibru de putere dintre statele din 
regiune. Respectiva abordare ignoră însă faptul că niciodată elitele 
nu au acţionat la unison pentru a realiza asemenea întreprinderi. 
Dimpotrivă, se pare că înalții demnitari otomani şi omologii lor 
polono-lituanieni s-au angajat mai mult în conflicte factionale decât 
în îndeplinirea obiectivelor prin campanii. De fapt, aceste tentative 
de a redesena harta politică a regiunii s-au năruit mai degrabă din 
cauza conflictului intern decât din cauza forţelor inamice. În toate 
aceste încercări eşuate, patronajul transfrontalier a jucat un rol 
important. Pe de o parte, întărind legăturile dintre arene, a slăbit 
legăturile din interiorul lor, îngreunând stabilirea coeziunii în 
timpul acestor întreprinderi. În acelaşi timp, ca mecanism de 


procurare a resurselor, a furnizat o alternativă viabilă la 
expansiunea teritorială pentru membrii elitei. În cele din urmă, 
încercările de a restructura în mod radical mediul politic au 
bulversat statu-quoul şi au produs câştigători şi perdanti, 
opunându-i pe membrii aceleiaşi facţiuni unul împotriva altuia. În 
consecinţă, deşi a înlesnit coordonarea dintre arene, reţeaua 
patronajului transfrontalier a acţionat ca o frână pentru orice 
încercare de a le integra. 


Voievodat vs Beylerbeylik 


Dacă dăm crezare corespondenţei diplomatice din acea perioadă, 
perspectiva înlocuirii ţărilor române cu administraţia provincială se 
profila amenintator în cursul secolului al XVII-lea. Zvonurile despre 
iminenta numire a unor beilerbei circulau cu o frecvenţă 
uimitoare.! Cercetătorii au împărtăşit punctul de vedere că 
existenţa celor două „statulete” (devletcikler) atârna de un fir de 
păr gi că supraviețuirea lor în perioada modernă timpurie a fost 
rezultatul unui abil efort diplomatic si al configurației geopolitice.'? 

Surprinzătoare, totuşi, este discrepanta dintre omniprezenta 
unor asemenea zvonuri şi lipsa unor dovezi tangibile care să indice 
dorinţa Porții de a pune în practică planul. Chiar când înalții 
funcţionari otomani s-au bucurat de cvasilibertatea de a reorganiza 
relaţiile politice în regiune, nici o măsură nu a fost luată în acest 
sens. De exemplu, se spune că, în 1660, marele vizir Kóprülü 
Mehmet paşa a cochetat cu ideea de a-l înlocui pe Gheorghe Ghica 
cu un demnitar otoman, dar a fost determinat repede să se 
razgandeasca.' Nu teama de rezistenţa militară pare să fi fost 
problema; cu numai doi ani înainte, trupele otomane au reuşit să-i 
alunge pe ambii voievozi şi pe principele Transilvaniei în timp ce 
purtau un război împotriva Veneţiei şi se ocupau de răscoala lui 
Abaza Hasan pasa din Anatolia. Aşadar, în pofida superiorității 
militare, autorităţile otomane au arătat în mod repetat preferinţă 
pentru patronajul transfrontalier si reticenta in a transforma 


principatele in eyalet-uri. 

Pentru a intelege aceasta abordare conservatoare, trebuie sa ne 
intoarcem la singurul moment in care Poarta a incercat sa 
introduca administratia provinciala directa. Reconsiderarea acestei 
intreprinderi nereusite din 1595 arunca lumina asupra inerentelor 
limite cu care s-au confruntat inaltii demnitari otomani in timp ce 
incercau sa restructureze relatia dintre centrul imperial si periferia 
moldo-valahă. Intreprins in plin război împotriva Habsburgilor, 
proiectul a fost abandonat după o singură campanie. Lupta internă 
pentru putere dintre facţiuni a fost la fel de determinantă în 
subminarea proiectului ca şi rezistenţa militară a voievozilor rebeli. 

În 1593, altercaţiile dintre trupele Habsburgilor si cele ale 
otomanilor de la hotarul cu Croaţia au escaladat într-un război pe 
scară largă, antrenând ambele imperii într-o luptă de 13 ani, până 
la urmă neconcludentă. În anul următor, Poarta a primit o altă 
lovitură, când principele Transilvaniei, Sigismund Báthory, s-a 
alăturat trupelor Habsburgilor, urmat curând de voievozii din 
Moldova şi Ţara Românească, Aron (1591-1592 şi 15921595) şi 
Mihai Viteazul (1593-1601). Răscoala a prins Poarta pe 
neaşteptate, agravând situaţia militară deja dificilă de pe front. 

Răscoala a reprezentat de asemenea o problemă personală 
pentru marele vizir în funcţie, Koca Sinan paşa, care îl numise pe 
Mihai Viteazul in septembrie 1593." Înaltul demnitar, care avea 
deja şaptezeci de ani, era un personaj influent, cu o carieră 
remarcabilă şi o extinsă bază de putere. După ce a avansat în rang, 
el s-a alăturat facțiunii lui Sokollu Mehmet pasa, care domina 
administraţia între anii 1560 şi 1570. Această alianţă i-a permis să 
obţină guvernarea celei mai bogate posesiuni otomane, Egiptul, 
post în care s-a văzut prins într-o luptă înverşunată cu alţi 
demnitari responsabili cu operaţiunile militare din Yemen. După ce 
aceştia au fost rechemati la Istanbul, Sinan pasa a preluat chiar el 
comanda, zdrobind cu succes rezistenţa Zaydi din ţinuturile 
yemenite.!* În 1574, a reuşit să impună cu succes guvernarea 
otomană în Tunis. Aceste realizări i-au adus nu numai prestigiu, ci 
şi influenţă politică şi bogăţie. La sfârşitul deceniului, a ajuns în 


fruntea factiunii din Oceanul Indian din cadrul administratiei 
imperiale si a investit mult in comertul cu mirodenii ce trecea prin 
Marea Rosie.? Aceste resurse de patronaj insemnau ca era bine 
plasat pentru a stabili o hegemonie egală cu cea a lui Sokollu 
Mehmet pasa. 

Totusi, contextul politic s-a schimbat mult in urma mortii lui 
Sokollu Mehmet pasa, in 1579. Sultanul Murad III, care a incercat 
să-şi reafirme controlul asupra administraţiei si să prevină 
ridicarea unui alt vizir atotputernic, i-a remaniat în mod constant 
pe înalții demnitari pentru a menţine echilibrul de putere între 
facțiunile concurente. Efectiv, de la prima numire ca mare vizir, 
în 1580, până la moartea sa, în 1596, Sinan paşa a deţinut postul în 
cinci ocazii diferite, în alternanță cu vechii lui duşmani Ferhad 
paşa şi Lala Mustafa paşa.?! 

Ostilitatea personală dintre înalții demnitari şi poziţia instabilă in 
funcţie au alimentat formarea de facţiuni şi acuzaţiile reciproce. 
Mai mult, numărul în creştere de clienţi din cadrul „caselor” a pus 
la încercare capacitatea instituţiilor imperiale. Pentru a răspunde 
intereselor propriilor partizani, marii viziri i-au înlăturat pe 
oamenii predecesorilor si au dat posturile asociatilor. Acest 
echilibru precar s-a desfăşurat pe fondul nemulțumirii în creştere 
din armată şi al competiţiei feroce pentru timaruri dintre 
cavaleriştii provinciali.** 

Răscoala din Moldova şi Tara Românească din noiembrie 1594 a 
reprezentat o adevărată provocare pentru Sinan paşa, pentru că 
schimbarea nu numai că a avut loc în timpul lui, dar Mihai Viteazul 
fusese numit chiar de el. Drept ripostă, a procedat imediat la 
numirea a doi noi voievozi, Ştefan Surdul şi Ştefan Bogdan, care 
să-i înlocuiască pe voievozii rebeli din Moldova şi, respectiv, Jara 
Românească, şi le-a poruncit guvernatorilor de la hotare să pună la 
dispoziţie trupele necesare.” Însă campania care avea menirea de 
a obliga principatele să se supună s-a terminat cu un esec.** Noua 
înfrângere a produs schimbări majore în rândul demnitarilor 
otomani, înlesnite de succesiunea dinastică. Când a avut loc 


accederea la tron a lui Mahomed III (1595-1603), Sinan pasa nu 
era in capitală, ceea ce l-a dezavantajat şi i-a permis lui Ferhad 
pasa să intre în grațiile noului conducător şi să obţină promovarea 
în post, în februarie 1595.*° 

Noul numit era duşmanul de moarte al lui Koca Sinan paşa. 
Potrivit lui Ibrahim Petevi, dusmania lor data încă din 1582, când 
cei doi demnitari au schimbat vorbe grele în timpul serbărilor 
organizate cu ocazia circumciziei prinţului moştenitor.” La putin 
timp după numirea sa, Ferhad paşa i-a poruncit adversarului să 
plece din capitală şi i-a înlăturat imediat pe funcţionarii asociaţi cu 
facțiunea lui Sinan pasa. În total, 14 guvernatori au fost demişi;” 
una dintre schimbările făcute de Ferhad paşa a fost desemnarea 
unui nou domnitor pe tronul Moldovei din rândul clienţilor lui.?? 
Aşadar, în pofida eşecului lui Sinan paşa, Ferhad paşa a preferat o 
soluţie testată în loc să modifice radical poziţia principatului în 
cadrul imperiului. 

Asta s-a schimbat la sfârşitul lunii aprilie 1595, când consiliul 
imperial sa întrunit pentru a discuta dacă viitoarea campanie ar 
trebui să fie dusă împotriva forţelor Habsburgilor în Ungaria ori a 
rebelilor din Moldova şi Ţara Românească. Potrivit lui Mustafa 
Selaniki, dezbaterea a dezvăluit considerabile diferenţe de opinie. 
Mulţi demnitari s-au abținut cu totul sau au susţinut campania din 
Ungaria, deşi ideea unei acţiuni împotriva voievozilor rebeli a găsit 
susţinători vehementi în persoana lui capudan- pasa!! Cigalazade 
Sinan si mai ales in seyhulislam Bostanzade Mehmet efendi. Ultimul 
a sustinut cá infrángerea unei ráscoale in interior avea prioritate 
fata de rázboiul cu Habsburgii, iar marele vizir s-a grabit sa adere 
la acest punct de vedere.?? 

Spre deosebire de incercárile precedente de a restaura ordinea, 
campania impotriva tárilor romane nu avea menirea de a instala 
noi voievozi, ci viza o restructurare generală a sistemului 
guvernamental otoman în regiune. Moldova şi Tara Românească 
urmau să fie transformate în provincii imperiale, fiecare sub 
autoritatea unui beilerbei. Cu toate acestea, structura noului 


sistem administrativ nu a urmat cu fidelitate modelul predominant 
în centrul imperiului. Aşa cum observa Mihai Maxim, printre cei 
numiţi în provinciile nou create nu găsim nici un funcţionar asociat 
cu sistemul timarurilor. În schimb, atât Moldova, cât şi Ţara 
Românească urmau să devină provincii salyaneli, după modelul 
Egiptului şi al câtorva provincii arabe îndepărtate, remitand suma 
anuală în vistieria centrală.“ 

Această soluţie, potrivit istoricului român, era menită să fie o 
concesie făcută elitei locale, garantând că desfiinţarea instituţiilor 
politice nu va fi însoţită de reorganizarea proprietăţilor funciare. O 
comparaţie cu evoluţia politicii economice otomane din această 
perioadă ne oferă însă o explicaţie mult mai plauzibilă. La sfârşitul 
secolului al XVI-lea, sistemul timarurilor era într-o stare jalnică şi, 
în 1600, doar aproximativ 10% dintre beneficiarii lui efectuau 
serviciul militar activ. Cum sistemul fiscal al imperiului se 
îndrepta către iltizam, chiar şi prebendele existente şi-au schimbat 
natura, devenind atât o investiţie, cât şi o recompensă pentru 
membrii „caselor” inaltilor demnitari.? Din această perspectivă, 
transformarea Moldovei şi Țării Româneşti în provincii salyaneli 
constituia o opţiune preferabila din punct de vedere factional, 
scurtcircuitând fluxul de resurse către vistierie şi facțiune. 

Realizarea acestui proiect nu avea cum să nu creeze dificultăţi. 
În pofida eforturilor sale, Ferhad paşa nu a reuşit să înlăture 
influenţa lui Sinan paşa din administraţie şi armată. Înaltul 
demnitar demis, care a rămas într-un virtual exil la Malkara, a 
păstrat o reţea a clientilor-cheie în administraţie, aşteptând un 
moment oportun pentru a se întoarce la putere. Mai mult, 
caimacamul numit pe durata campaniei, Damad îbrahim paşa, avea 
şi el propriile ambiţii politice. Aşadar, plecarea lui Ferhad paşa în 
campania din Jara Românească l-a pus in mare pericol de a fi 
demis la cererea adversarilor. 

Aceste temeri s-au materializat curând, când Sinan paşa şi 
Damad îbrahim paşa şi-au unit forţele pentru a submina poziţia 
marelui vizir. Potrivit lui Mustafa Naima, caimacamul a neglijat în 


mod deliberat pregatirile logistice, in timp ce Koca Sinan pasa si-a 
mobilizat clienţii din rândurile trupelor.? Când armata a părăsit 
capitala imperială, au izbucnit lupte între susţinătorii lui Sinan 
paşa şi Ferhad paşa, aruncând o umbră asupra perspectivelor 
campaniei.“ În palatul imperial, a început o campanie de 
calomniere, marele vizir fiind acuzat de laşitate şi de faptul că a 
încheiat un pact secret cu voievozii rebeli. Bostanzade Mehmet 
efendi s-a alăturat opoziţiei şi, în iulie 1595, Ferhad paşa a fost 
înlăturat de la putere înainte de începerea campaniei.” El a 
încercat să-şi recupereze poziţia apelând la sultana Safiye, dar, în 
cele din urmă, presiunile făcute de Sinan paşa au dus la executarea 
lui în octombrie. 

După ce a ajuns în funcţie, marele vizir Sinan paşa şi-a însuşit 
planul predecesorului referitor la ţările române, dar lupta 
factionala a făcut ravagii în rândul trupelor. Schimbările la vârful 
ierarhiei administrative au amânat începerea acţiunii militare şi au 
dus la o scădere a moralului trupelor. Ca o consecinţă a acestei 
confuzii, postul de beilerbei de Moldova şi-a schimbat în mod 
repetat titularul înainte chiar să înceapă campania. Imediat după 
preluarea frâielor puterii, Sinan pasa l-a înlocuit pe Ca’fer pasa, 
alesul lui Ferhad paşa pentru funcţia respectivă. Deşi Ca'fer era un 
funcţionar cu experienţă, care se distinsese în timpul „Bătăliei 
Tortelor" (1583), în urma căreia otomanii au preluat controlul 
asupra regiunii Şirvan, el era şi un asociat de o viaţă al duşmanilor 
de moarte ai marelui vizir.” Aşadar, Sinan la înlocuit repede cu 
propriul candidat, Ibrahim, sangeac-bei (sancakbey) de Vize.“ 

Însă nici noul funcţionar nu a reuşit să păstreze ceea ce era încă 
un post virtual. Pentru a solicita ajutorul trupelor din Crimeea, 
marele vizir a fost nevoit să ţină seama de interesele hanului Gazi 
Ghirai II. Cel din urmă a negociat dur, iniţial cerând ca principatul 
să fie pus sub stăpânirea dinastiei Ghirai.* În cele din urmă, s-a 
ajuns la un compromis, astfel că Ahmed bei, sangeac-beiul de 
Bender şi nepotul lui Gazi Ghirai, a devenit guvernatorul 
Moldovei. ll 


In urma acestor certuri intre factiuni, inceputul invaziei a fost 
intarziat. Armata lui Sinan pasa a patruns in principat doar la 
jumătatea lunii august si, in marsul către Bucuresti, a fost 
surprinsă şi înfrântă de armata Ţării Româneşti la Călugăreni. 
Această înfrângere nu a oprit marşul către nord, iar trupele 
otomane au ocupat oraşele Bucureşti şi Târgovişte, însă moralul 
trupelor era scăzut. Poziţia lui Sinan paşa a fost ameninţată de 
influenţa de care se bucura Damad îbrahim paşa la Poartă: 
caimacamul a încercat să scape de el în acelaşi fel în care 
procedase el cu Ferhad paşa. În cele din urmă, în octombrie 1595, 
trupele imperiale s-au retras din Ţara Românească, suferind o altă 
înfrângere în bătălia de la Yergógü (azi Giurgiu). Campania care 
avea drept scop introducerea administraţiei provinciale în Ţara 
Românească s-a terminat cu un eşec total. 

Lucrurile nu mergeau deloc mai bine pe tronul Moldovei, unde 
povara de a impune anexarea le revenise trupelor tătare ale lui 
Gazi Ghirai II. La începutul lunii septembrie 1595, Jan Zamoyski a 
intrat în principat, instalându-l voievod pe leremia Movilă şi 
lansând astfel o competiţie pentru hegemonie în regiune. Armata 
din Crimeea, în schimb, a intrat în Moldova abia în octombrie, 
lăsând trupelor polono-lituaniene suficient timp pentru a-şi 
consolida poziţiile. Oricum, această perspectivă nu prea era pe 
placul hanului. Gazi Ghirai II avea planuri politice proprii si, desi 
fusese de acord să-l susţină pe nepotul său, în mod clar nu vedea 
cu bucurie perspectiva unei prezenţe otomane mai mari în regiune. 
Asta i-a oferit o ocazie favorabilă lui Zamoyski, care, după două zile 
de lupte neconcludente la Tutora (19-20 octombrie 1595), l-a 
convins pe han să abandoneze planurile de anexare în schimbul a 
nouă sate din sud-estul Moldovei şi al unei promisiuni de daruri 
anuale din partea Uniunii Polono-Lituaniene.“ Zamoyski însuşi a 
fost surprins de cât de repede a reuşit să ajungă la o intelegere.*' 
Rămas fără nici o altă opţiune, Ahmed bei a cedat; în următorii ani, 
el a încercat să obţină recomandarea magnatului pentru o numire 
pe viata ca sangeac-bei de Silistra.** Astfel s-a împotmolit in 


octombrie 1595 încercarea de a transforma Moldova si [ara 
Romaneasca in provincii otomane obisnuite. 

Acest esec a dus la demiterea lui Koca Sinan pasa in noiembrie 
1595, însă moartea inlocuitorului sau, Lala Mustafa pasa, l-a adus 
înapoi la putere în luna următoare. Oricum, nu a mai existat o 
revenire la planurile de anexare. În schimb, Sinan paşa a decis să 
susţină propunerea lui Mehmet bei, fostul voievod al [ării 
Româneşti şi guvernator de Nigbolu (Nicopole), care l-a susţinut pe 
fiul său ca nou conducător al principatului. Potrivit lui Selaniki, 
planul a fost susţinut de un arz din partea populaţiei din Tara 
Românească, fără îndoială orchestrat de guvernator.? Asta a 
marcat o întoarcere la vechile aranjamente, continuate după 
moartea lui Sinan paşa, în aprilie 1596. Proiectul instituirii unei 
administrații provinciale în Moldova şi Valahia s-a stins în mod 
oficial şi nu vor mai fi intenţii serioase de reactivare a lui. În vara 
anului 1596, Sinan paşa şi succesorul său, Damad Ibrahim paşa, au 
reuşit să medieze o pace precară cu Mihai, securizând astfel 
flancul periculos expus în războiul din Ungaria.“ 

Toţi cercetătorii români au scos în evidenţă faptele de vitejie ale 
lui Mihai Viteazul, care a reuşit să oprească încercările otomanilor 
de a restabili controlul în regiune şi a unit pentru scurt timp 
Moldova, Ţara Românească şi Transilvania. Deşi acest lucru este 
cu siguranţă adevărat, ar trebui de asemenea să observăm că 
dezastrul otoman a fost în mare parte rezultatul conflictelor 
factionale din rândurile birocraţiei imperiale, ai cărei membri 
păreau mult mai interesaţi să se lupte unii cu alţii decât să-şi 
unească eforturile în vederea unei anexări concertate. Înlăturarea 
lui Ferhad paşa şi numirea lui Sinan paşa au dus la mari întârzieri 
şi au paralizat maşinăria de război otomană în ajunul invaziei. Gazi 
Ghirai II a părăsit tabăra imediat ce a simţit că ar putea să facă o 
afacere mai bună cu autorităţile polono- lituaniene. 

Conflictele factionale ne ajută să explicam de ce otomanii n-au 
revenit niciodată la aceste planuri si de ce patronajul 
transfrontalier a oferit o alternativă atractivă la simpla anexare. 
Poarta deţinea cu siguranţă suficiente resurse militare pentru a 


implementa administrația provincială in Moldova si Tara 
Românească în secolul al XVII-lea. Dezastrul din 1595 s-a produs în 
circumstanţe deosebit de dificile pentru imperiu. În acea perioadă, 
Poarta era blocată într-un conflict costisitor şi neconcludent în 
Ungaria, Anatolia trebuia să facă faţă colapsului ordinii sociale, iar 
principatul Tara Românească trecea printr-o perioadă de 
resurgenta a capacităţii militare. Însă aceste condiţii nefavorabile 
au fost absente în mare parte din secolul al XVII-lea. În 1658, 
otomanii ar fi putut să subjuge repede principatul, ocupându-se în 
acelaşi timp de războiul din Creta şi de răscoala din Anatolia. 
Aşadar, era la îndemâna forţelor militare otomane să transforme 
Moldova şi Tara Românească în provincii obişnuite, dacă puterea 
imperială ar fi dorit s-o facă. 

Nu s-a întâmplat însă astfel, iar lupta feroce dintre facţiuni 
sugerează motivele acestei reticente. Orice încercare de a înfiinţa 
administraţia provincială presupunea resurse considerabile, iar 
riscurile nu erau deloc mici pentru marele vizir. Deoarece era de la 
sine înţeles că poziţiile în noua administraţie urmau să fie ocupate 
de clienţii lui, reorganizarea 
instituţională urma să perturbe echilibrul de putere dintre facţiuni 
şi să declanşeze rezistenţa „caselor” rivale. Cum s-a şi întâmplat în 
1595, când eşuarea expediției şi lupta dintre facţiuni care i-a urmat 
au avut drept cost viaţa unui mare vizir şi căderea succesorului 
său. Date fiind aceste ameninţări, nu este de mirare că înalții 
demnitari otomani ezitau să reconfigureze harta administrativă, cu 
excepţia cazului în care asta le oferea perspectiva unor 
recompense suficient de mari pentru a contrabalansa riscurile 
implicate. 

Faptul că elitele otomane au preferat să menţină în secolul al 
XVII-lea modelul existent sugerează că potentialele câştiguri erau 
insuficiente pentru a justifica asemenea tentative, iar patronajul 
transfrontalier constituia un canal alternativ viabil pentru 
procurarea resurselor necesare. În plus, prezenta un risc mai mic 
pentru înalții demnitari, iar pentru menţinerea lui era nevoie de 
mai puţine resurse. Aşa cum o demonstrează structura prevăzută a 


eyalet-urilor ca provincii salyaneli, înalții demnitari otomani erau în 
primul rând interesaţi de procurarea de venituri cash, şi nu atât de 
extinderea sistemului timarurilor. Pentru a exploata aceste resurse, 
ei nu aveau nevoie să controleze direct sursele de venit, ci doar să 
asigure un flux constant de resurse, ceea ce putea fi realizat prin 
amplasarea clienţilor creştini în poziţii de putere. Graba lui Sinan 
paşa şi a succesorilor săi de a se distanţa de încercarea de anexare 
din 1595 sugerează că ei considerau acest aranjament suficient 
pentru interesele facțiunii lor. 

Păstrarea instituţiilor autohtone în Moldova şi Tara Românească 
a produs însă şi perdanti. Spre deosebire de eşaloanele superioare 
ale funcţionarilor otomani, clienţii de rang mediu nu erau în mod 
direct implicaţi în fluxul de bani dintre voievozi şi Poartă, iar 
posturile în care fuseseră iniţial numiţi nu s-au materializat 
niciodată. Nici Ibrahim bei, nici Ahmed bei nu au reuşit să urce în 
ierarhia administrativă după scurtele perioade în care au fost 
consideraţi viitori guvernatori ai Moldovei. În 1598 îl găsim pe 
Ibrahim colectând taxe pe vin la Edirne, deci rezultă în mod clar că 
nu a reuşit să obţină o altă funcţie de guvernator.“ Ahmed bei a 
reuşit să se întoarcă în postul de sangeac-bei de Bender, dar şi 
cariera lui a stagnat. Pe scurt, supraviețuirea Moldovei si Tării 
Româneşti a afectat rangurile inferioare ale birocraţiei otomane 
mult mai mult decât pe superiorii şi patronii lor. Ei nu aveau totuşi 
forţa politică necesară pentru a-şi apăra poziţiile odată ce patronii 
lor au optat să nu introducă administraţia provincială în ţările 
române. 

Deşi lipsesc dovezile consistente în acest sens, se pare că 
divergenta dintre interesele rangurilor superioare ale clasei 
conducătoare otomane şi cele ale rangurilor inferioare a contribuit 
la larga răspândire a zvonurilor referitoare la iminenta desființare 
a principatelor, în ciuda evidentei lipse a oricăror demersuri 
viitoare în planurile Porții. Persistenţa unor asemenea vesti ne 
oferă dovada că existau „nemulțumiri venind de jos”, ale 
funcţionarilor de rang inferior, care urmau să beneficieze financiar 
şi politic dacă apăreau noi posturi administrative. Aceste zvonuri 


au fost amplificate si mai mult de diplomatii europeni si 
pretendentii la tron, creand un sentiment de gravitate si de 
catastrofa iminenta. Dar inaltii demnitari care profitau de pe urma 
patronajului transfrontalier nu se implicau in mod clar in asemenea 
initiative, iar pozitia lor a sfarsit prin a se impune. Astfel, 
supraviețuirea Moldovei şi Țării Româneşti s-a dovedit a fi 
rezultatul unor interese financiare şi politice. Totuşi, acest fapt nu 
s-a datorat unor considerente geopolitice, nici invocatei lipse de 
competenţe administrative ale funcţionarilor otomani. Mai 
degrabă, principala cauză a fost fragmentarea scenei politice 
imperiale si disponibilitatea patronajului transfrontalier ca o 
alternativă, un aranjament mai puţin riscant şi până la urmă mai 
profitabil, bine adaptat nevoilor liderilor de facțiune, care exercitau 
puterea deplină din centrul imperial. 


„O facțiune care nu poate pierde" şi înfrângerea ei: Jan 
Zamoyski şi încercarea de anexare polono-lituaniană 
din 1595-1600 


Domnia lui Sigismund III Vasa în Uniunea Polono-Lituaniana (1587- 
1632) a început într-un context deloc diferit de acela al urcării pe 
tron a sultanului Murad III la Istanbul în urmă cu 14 ani. Când au 
ajuns la putere, amândoi au moştenit administrații controlate de 
miniştri puternici la vârful unor vaste şi bine înrădăcinate reţele de 
patronaj. Atât Sokollu Mehmet paşa, cât şi Jan Zamoyski au 
contribuit la urcarea lor pe tron, iar influenţa acestora a îngrădit 
mult autoritatea regală. Două episoade ilustrează acest echilibru 
de putere. Când l-a întâlnit pe marele vizir, Murad III aproape i-a 
sărutat mâna şi doar o rapidă reacţie a lui Sokollu a prevenit 
gafa.“ Şi Zamoyski era uimit de noul conducător. Se spune că îl 
numea pe tânărul şi taciturnul rege Sigismund „diavolul mut din 
Suedia” şi nu-i arăta prea mult respect.^ Deşi nu erau în măsură 
să-i înlăture pe atotputernicii demnitari, Murad III si Sigismund III 
nu doreau să joace rolul de marionete, aşa că au încercat încet, dar 


sigur, să-şi impună controlul asupra statului şi să limiteze influenţa 
lui Sokollu şi Zamoyski. 

Jan Zamoyski era, din toate punctele de vedere, o figură 
impunătoare printre contemporanii lui. Fiul unei familii aparţinând 
nobilimii de mijloc şi un bărbat cu un larg orizont intelectual, el a 
reuşit să-şi catapulteze familia în vârful elitei polono-lituaniene, 
combinând un remarcabil talent politic cu nespusă cruzime în 
urmărirea scopurilor sale. Şi-a făcut studiile la Padova, apoi s-a 
întors în Uniunea Polono-Lituaniana, unde a devenit secretarul 
regelui Sigismund II August (1548-1572), ultimul rege din dinastia 
Jagiellonilor. În acelaşi timp, ambițiosul parvenit s-a afirmat ca 
unul dintre cei mai vocali reprezentanţi ai nobilimii. La mijlocul 
secolului al XVI-lea, acest grup social a reuşit să se emancipeze de 
sub influenţa câtorva familii puternice care deţineau funcţii în 
consiliul regal. Ascensiunea politică a nobilimii sub forma aşa- 
numitei mişcări executorii, cerând aplicarea hotărârilor Seimului şi 
recuperarea domeniului regal înstrăinat de elită, a câştigat 
sprijinul regelui şi a oferit o rampă de lansare tinerilor nobili. Deşi 
nu se afla printre liderii de prim rang ai mişcării, Zamoyski a reuşit 
să se impună ca o figură populară, jucând un rol important în 
timpul primelor două interregnuri. 

Alegerea principelui Transilvaniei Ştefan Bâthory ca rege al 
Poloniei (1576-1586) a constituit un punct de cotitură în cariera lui 
Zamoyski. Noul monarh a apreciat perspicacitatea politică a 
nobilului şi popularitatea de care se bucura în rândul nobilimii de 
mijloc, promovându-l rapid în posturi înalte şi făcându-l mâna lui 
dreaptă. În 1576, Zamoyski a fost numit în postul de vicecancelar 
al Coroanei şi doi ani mai târziu a preluat cu totul controlul 
cancelariei.* in 1581, poziţia de mare hatman al Coroanei i-a 
asigurat controlul armatei regale. Potrivit lui Wojciech Tygielski, 
cancelarul a devenit efectiv viceregele lui Bâthory, utilizându-şi 
vasta putere pentru a-şi mări proprietăţile, a-şi promova clienţii şi a 
lua măsuri împotriva adversarilor.“ 

Procedând aşa, Zamoyski deschidea o cale nouă şi remodela 
cultura politică polono-lituaniană. În timp ce noile generaţii ale 


elitei tarii se bazau in principal pe pozitia lor in consiliul regal, 
edificiul politic al cancelarului era mult mai cuprinzator si exploata 
variate surse de putere politica. Aceasta strategie se baza pe patru 
piloni distincti, dar interconectati. In primul rând, favoarea 
regelui i-a furnizat resursele de patronaj necesare pentru a 
influenta dietele provinciale in favoarea politicii lui Bathory. Ca 
asociat apropiat al lui Bathory, principala sa sarcină era 
mobilizarea sprijinului pentru politica regelui si obţinerea 
consimtamantului nobilimii pentru taxele necesare finanţării 
războiului împotriva Cnezatului Moscovei (1579-1582). Serviciile 
lui Zamoyski au fost răsplătite cu promovarea rapidă şi controlul 
numirilor în funcţii, de care cancelarul se folosea pentru a-şi 
extinde clientela şi a-şi plasa asociaţii în pozitii-cheie ale puterii. 

Funcţiile de mare cancelar şi mare hatman i-au oferit magnatului 
vaste puteri discretionare şi resurse de patronaj. El a exercitat un 
control deplin asupra cancelariei Coroanei şi a documentelor emise 
în numele regelui, ceea ce i-a asigurat un considerabil avantaj în 
politica interna si supravegherea efectivă a afacerilor 
diplomatice.”! Simultan cu funcţia de hatman al Coroanei, el a 
preluat nu numai comanda trupelor regale, ci si a jurisdicției 
militare, a logisticii, influenţa întinzându-se pana la numirea 
ofiţerilor şi asigurarea corespondenţei diplomatice cu Înalta Poartă 
şi sateliții ei. Aceste îndatoriri oficiale au venit cu o mare putere în 
sfera patronajului, de vreme ce orice nobil ambițios care dorea un 
post în armată sau printre secretarii regali trebuia să obţină 
sprijinul atotputernicului magnat. Aşadar, nu este deloc 
surprinzător că, la sfârşitul anilor 1580, ambele instituţii erau 
alcătuite aproape exclusiv din clienţii lui Zamoyski. Influenţa lui se 
exercita şi asupra posturilor senatoriale, astfel încât s-a format un 
bloc politic coerent de funcţionari care îşi datorau carierele 
sprijinului cancelarului. 

Această reţea de patronaj nu era în nici un caz restrânsă la 
centru, ci cuprindea şi zeci de clienţi în provincii. Pentru că 
sistemul politic al Uniunii Polono-Lituaniene atribuia un rol 
important dietelor provinciale, Zamoyski i-a cooptat pe liderii de 


opinie locali pentru a-i convinge pe membrii de rând să-l susţină. 
Această reţea de legături politice a întărit poziţia lui Zamoyski în 
Uniunea Polono-Lituaniana - mai ales în voievodatele de sud- est 
ale Coroanei, care i-au ales pe susţinătorii lui Zamoyski ca deputaţi 
în Seim.?? 

În cele din urmă, magnatul şi-a propus să ofere familiei sale o 
puternică bază economică. Deşi moştenise doar câteva sate de la 
tatăl său, în 1586, a ajuns să deţină cele mai mari proprietăţi 
funciare din Uniunea Polono- Lituaniană, cu peste şase sute de sate 
şi numeroase oraşe. Mândria domeniilor sale era oraşul Zamosc, 
construit conform principiilor unui oraş ideal al Renaşterii şi în 
care se afla, în afară de reşedinţa fondatorului, o prestigioasă 
academie umanistă, pe care a fondat-o si a sustinut-o. Măsura 
succesului lui Zamoyski este ilustrată de faptul că domeniul pe 
care l-a stabilit (Ordynacja ZamojskcO" a supravieţuit pana la 
reforma agrară comunistă din 1944, oferind o bază economică 
stabilă pentru poziţia politica a familiei.” 

Această strategie prudentă de acumulare de resurse politice, 
militare şi economice s-a materializat în anii 1580 într-un 
formidabil sistem politic pe care Wojciech Tygielski îl numea „o 
facțiune care nu poate să piardă”. Fie direct, fie prin intermediul 
clienţilor săi, Zamoyski deţinea controlul ferm asupra aparatului 
administrativ, a dietelor provinciale şi numirilor politice din 
Uniunea Polono-Lituaniană. Aşadar nu este deloc surprinzător că 
se considera mai degrabă un partener principal decât un servitor 
când Sigismund III, în vârstă de 21 de ani, a sosit din Suedia 
pentru a urca pe tronul polon. Acesta însă nu avea deloc intenţia 
de a fi marioneta lui Zamoyski, iar conflictul dintre cei doi va 
domina curând peisajul politic al Uniunii Polono-Lituaniene. 

Tânărul monarh nu era în stare să-l înfrunte în mod deschis pe 
cancelar. În schimb, el s-a aliat cu adversarii lui Zamoyski şi şi-a 
folosit prerogativele regale pentru a pune bete în roate carierelor 
clienţilor celui din urmă.” Faptul că Zamoyski, copleşit cu numiri si 
concesionări de terenuri în timpul domniei lui Bathory, nu a mai 


primit nici macar un singur sat de la Sigismund III spune multe. 
Ambitiosul magnat a ripostat curând, iar tensiunile au ajuns într-un 
punct critic în Seimul din 1592. În timpul lucrărilor a ceea cea 
ajuns să fie cunoscut ca „Seimul inchizitorial”, regele a fost practic 
judecat, fiind acuzat de complot cu Habsburgii pentru a abdica în 
favoarea lor si a pleca în Suedia.” Desi nu s-a luat nici o măsură 
împotriva monarhului, Sigismund III a fost umilit în public de 
susţinătorii lui Zamoyski care l-au criticat în faţă. Deşi mai târziu 
cele două părţi s-au reconciliat public, ostilitatea reciprocă nu a 
făcut decât să crească şi, de atunci, cancelarul a devenit centrul 
opoziţiei împotriva regelui, bazându-se pe vastul capital politic pe 
care îl acumulase în anii 1580. În schimb, regele a continuat 
distrugă puţin câte puţin influenţa lui Zamoyski şi să edifice 
propria facțiune pe măsura celei a adversarului. 

După Seimul Inchiziției, intensitatea conflictului s-a atenuat 
cumva, atât Zamoyski, cât şi regele reorientându-se spre alte 
probleme. Cel din urmă a fost din ce în ce mai preocupat de 
succesiunea la tronul Suediei, unde perspectiva unui conducător 
catolic practicant a declanşat opoziţia crescândă a statelor 
predominant protestante. Zamoyski, nedorit la curte, şi-a îndreptat 
atenţia către provinciile de sud-est ale Coroanei, inima sistemului 
său politic. Deosebit de importantă în această privinţă a fost dieta 
din Visnia. Reprezentând majoritatea voievodatului Ruteniei, dieta 
juca un rol politic foarte mare în regiune. Spre deosebire de alte 
diete provinciale, dominate de familiile magnatilor, voievodatul 
avea o nobilime înaltă şi de mijloc activă politic şi relativ 
independentă, a cărei opinie era adesea urmată de alte adunări.” 
Prin urmare, susţinerea dietei nu era asigurată din start, ci trebuia 
să fie câştigată prin cooptarea liderilor de opinie locali. Factiunea 
lui Zamoyski avea o puternică prezenţă în regiune şi mulţi notabili 
locali, cum ar fi Stanislaw Zolkiewski, Jan Szczssny Herburt si Jan 
Tomasz Drohojowski, se numarau printre asociatii apropiati ai 
cancelarului." În acelaşi timp, constanta ameninţare a raidurilor 
de pradă ale tătarilor îi determina pe mulţi nobili din regiune să 
aleagă cariera militară, intrând astfel în câmpul intereselor politice 


ale marelui hatman Zamoyski. Prin urmare, pentru supravietuirea 
politica a magnatului in acest conflict cu regele, pastrarea 
sprijinului clientelei sale rutene era de cea mai mare importanta. 

Intre timp, un alt conflict era in plina desfasurare chiar la sud de 
graniţa polono-lituaniana, unde războiul dintre Habsburgi si 
Imperiul Otoman ajunsese în ţările române. În noiembrie 1594, 
voievodul Moldovei, Aron, alături de domnitorul din Tara 
Românească, s-a răsculat împotriva Porții şi s-a alăturat forţelor 
Habsburgilor. Deşi a reuşit să respingă contraatacul otoman, 
voievodul s-a confruntat cu o altă ameninţare, din partea 
creştinilor, şi a fost curând înlăturat de Ştefan Răzvan (1595), care 
a cucerit tronul cu sprijin transilvănean.” Aceste conflicte interne 
au avut loc pe fundalul iminentei invazii otomane şi al situaţiei 
militare instabile, silindu-l pe noul conducător să ceară ajutor 
militar polono-lituanian. 

În pofida presiunii exercitate de diplomaţii Habsburgilor şi ai 
papei, Uniunea Polono-Lituaniana s-a ţinut departe de conflict, 
încercând să menţină relaţii amicale cu Poarta şi suspectând 
motive ascunse în proiect. Zamoyski, a cărui poziţie în chestiune a 
fost decisivă, era un duşman vechi al dinastiei şi nu vedea cu ochi 
buni perspectiva contribuţiei trupelor polono-lituaniene la efortul 
de război. Atunci când a plecat în Suedia in 1594, regele l-a învestit 
fără prea mare tragere de inimă pe adversar cu puteri 
discretionare extinse în această privinţă, iar în vara anului 1595 
cancelarul şi-a concentrat trupele la graniţa cu Moldova pentru a 
urmări cursul evenimentelor.5 Aşadar, date fiind circumstanţele, 
răspunsul polono- lituanian la conflictul din Moldova s-a aflat strict 
sub controlul principalului adversar al regelui.“! 

Veştile despre planul otomanilor de a introduce administraţia 
imperială directă în Moldova - la care am făcut referire în 
precedenta secţiune - l-au determinat pe Zamoyski să acţioneze. La 
26 august 1595, el i-a consultat pe senatorii prezenţi în armată, 
care îşi exprimaseră sprijinul pentru ideea de a intra în Moldova şi 
a o revendica pentru Uniunea Polono-Lituanianá.?? Nu a fost greu 
să le obţină consimţământul, dat fiind faptul că eşaloanele de vârf 


ale armatei erau formate aproape exclusiv din clientii si asociatii 
lui Zamoyski. La începutul lunii septembrie, o armată de 7.000 de 
oameni a trecut Nistrul şi a pătruns în Moldova, obligându-l pe 
Ştefan Răzvan să fugă şi instalându-l pe clientul lui Zamoyski, 
leremia Movilă, ca nou voievod.“ Trupele au avansat spre sud, 
către laşi, şi, după ce au ocupat oraşul, s-au deplasat spre o poziţie 
mai uşor de apărat, la Tutora, pentru a-şi aştepta adversarul care 
venea din Crimeea. 

Aşa cum am menţionat deja, apărarea acestor teritorii câştigate 

s-a dovedit a fi mai uşoară decât anticipase Zamoyski. După două zile 
de lupte neconcludente, hanul Gazi Ghirai II a ajuns la o înţelegere cu 
hatmanul si la recunoscut pe Movilă ca voievod, promițând să-l susţină 
pe acesta din urmă la Poartă. Cu poziţia lui Movilă asigurată, Zamoyski 
s-a acasă pentru a se pregăti de viitorul Seim, lăsându-şi o parte din 
trupe să apere poziţia polono-lituaniană în principat. Campania a fost 
un răsunător succes militar şi diplomatic. Actionand rapid, cancelarul 
a reuşit să restabilească revendicările polono-lituaniene faţă de 
principat şi să-şi instaleze propriul candidat pe tron fără să supere 
Înalta Poartă. 

Acest nou cadru s-a reflectat în două importante documente. 
Primul, instrumentul de pace emis de han, nu era echivalentul unui 
ahdname otoman, dar recunoştea acţiunile lui Zamoyski în Moldova 
şi garanta tronul lui Ieremia Movilă.“ Un document si mai 
interesant însă a fost jurământul făcut de noul voievod, care 
reglementa relaţiile dintre el şi Coroana Polonă. Deşi a fost prestat 
oral, jurământul a fost ulterior consemnat în scris şi semnat de 
boieri. Includea câteva dispoziţii importante, care mergeau dincolo 
de recunoaşterea de către voievod a suzeranității polono- 
lituaniene.“ 

Cea mai importantă condiţie a fost promisiunea lui leremia 
Movilă de a duce la bun sfârşit încorporarea Moldovei în Uniunea 
Polono-Lituaniană. Detaliile aranjamentului nu sunt cunoscute şi 
opiniile în privinţa viitorului statut al principatului sunt divergente. 
În timp ce Constantin Rezachevici susţine că Moldova ar fi devenit 


un voievodat, Cristian Bobicescu sugereaza ca statutul ei ar fi fost 
mai degraba asemanator celui al Coroanei Polone ori al Marelui 
Ducat al Lituaniei, ca una dintre partile constitutive ale monarhiei 
compozite.“ Formularea din document este neclară, dar nici o 
interpretare nu pare in intregime corecta. Pe de o parte, este clar 
ca, dupa incorporare, Moldova urma sa pastreze o anumita 
identitate instituţională; însă in document se menţiona de 
asemenea ca va deveni parte a Coroanei mai degraba decat sa se 
bucure de poziţia de egalitate.“ Deşi textul prezintă unele 
similarități cu Uniunea de la Lublin din 1569, pare mult mai 
probabil că viitorul statut al Moldovei urma să fie similar celui al 
Prusiei regale, care îşi păstrase instituţiile specifice şi puternicul 
caracter regional, fiind în acelaşi timp parte integrantă a Coroanei 
Polone.® 

O altă concesie importantă le garanta boierilor moldoveni 
dreptul de a dobândi proprietăţi fUnciare în teritoriile polono- 
lituaniene, iar nobililor de acolo - pe cel de a face acelaşi lucru în 
Moldova. În multe privinţe, acest punct oglindea aranjamente 
similare incluse în actul Uniunii de la Lublin. Totuşi, ca în cazul 
Marelui Ducat al Lituaniei, această paritate legală favoriza efectiv 
interesele elitelor polone, care se bucurau de superioritate politică 
şi economică faţă de boierii moldoveni. În Marele Ducat, accesul la 
proprietăţile funciare a constituit o sursă constantă de tensiune în 
toată perioada modernă timpurie. Mai putin înstăriți decât nobilii 
poloni, nobilii lituanieni au încercat după aceea să-i înlăture din 
rândurile proprietarilor de pământ. Al Treilea Statut Lituanian, 
adoptat în 1588, ignora efectiv realităţile uniunii, tintind să excluda 
nobilimea Coroanei de la moştenirea ori cumpărarea de proprietăţi 
funciare, şi dintr-un motiv întemeiat. Teama de a fi marginalizati de 
mai bogatii poloni a alimentat regionalismul lituanian, care în 
multe ocazii a dus la profunde crize instituţionale în cadrul 
uniunii.“ Dat fiind că boierii moldoveni posedau si mai puţine 
resurse decât lituanienii, clauza respectivă prezenta considerabile 
riscuri pentru supraviețuirea elitei locale. 

Astfel ajungem la motivele care au dus la planurile de 


incorporare. Majoritatea specialistilor care au abordat subiectul au 
scos in evidenta interesele geopolitice pe care Uniunea Polono- 
Lituaniana le avea in regiune. Potrivit lui Dariusz Skorupa si 
Dariusz Milewski, scopul lui Zamoyski era de a imbunatati 
securitatea la frontieră împotriva tătarilor din Crimeea si a Înaltei 
Porţi, întrerupând ruta terestră ce ducea din Crimeea în teritoriile 
otomane.” Însă asta pare putin probabil, de vreme ce încorporarea 
Moldovei nu ar fi redus prea mult ameninţarea. Anexarea Moldovei 
prelungea de fapt deja lunga frontieră de stepă cu Crimeea şi 
posesiunile otomane, ceea ce făcea ca Uniunea Polono-Lituaniană 
să fie expusă atacurilor. Armata polono-lituaniană era deja destul 
de împrăştiată şi nu era capabilă să ofere o securitate suplimentară 
unui tronson şi mai lung de frontieră deschisă. În plus, anexarea ar 
fi avut aproape sigur drept rezultat o reacţie a armatei otomane, 
tarand Uniunea Polono-Lituaniana într-un conflict de proporţii. 
Aşadar, anexarea Moldovei ar fi declanşat probabil un conflict 
deschis cu Înalta Poartă, pe care majoritatea nobililor polono- 
lituanieni, inclusiv 

Zamoyski, sperau să-l împiedice. 

Mai curând, principalul motiv din spatele acestor planuri de 
încorporare pare să ţină de resursele economice ale principatului, 
iar nu de interese geopolitice. Aşa cum a demonstrat Cristian 
Bobicescu, începând din 1595 viitoarea colonizare a Moldovei de 
către nobilimea polonă a fost o chestiune mult discutată în 
anturajul lui Zamoyski. În corespondenţa dintre membrii facțiunii si 
în rapoartele diplomatice din Uniunea Polono-Lituaniană găsim 
referiri frecvente la ideea redistribuirii pământului între „oamenii 
merituosi", mai ales soldati.” În acest sens, ar fi constituit o soluţie 
la numărul în creştere al nobililor fără pământ la sfârşitul secolului 
al XVI-lea, deşi de ea ar fi beneficiat şi magnații, şi nobilimea de 
mijloc. 2 

Deşi era de aşteptat ca un asemenea plan să obţină sprijin 
universal, în următorul Seim a existat o considerabilă opoziţie la 
acţiunile hatmanului, acuzat că îşi urmăreşte propriile interese 
politice în loc să le susţină pe cele ale Uniunii Polono-Lituaniene. ” 


În plus, există puţine dovezi că Zamoyski era în mod particular 
preocupat de situaţia disperată a celor fără pământ, care aveau mai 
puţină influenţă politică şi pe care cancelarul nu credea că îi poate 
atrage de partea lui. Nu era plauzibil ca Zamoyski să fi promovat 
interesele adversarilor săi printre magnați. Anexarea Moldovei şi 
redistribuirea ulterioară a pământului nu puteau să fie profitabile 
pentru toată nobilimea în mod egal, ci erau mai degrabă destinate 
să satisfacă pretenţiile oamenilor lui Zamoyski. 

Această presupozitie este sugerată de circumstanţele in care a 
prestat jurământul Ieremia Movilă in 1595. Actul in sine a avut loc 
în cortul lui Zamoyski, cu puţine persoane de faţă, printre care 
însuşi cancelarul, Stanislaw Zólkiewski şi Jan Szczęsny Herburt.” 
În timp ce prezenţa lui Zamoyski şi a următorului demnitar în rang, 
ZOlkiewski, este uşor de explicat, dată fiind vechimea lor în armată 
şi în funcţii, cea a lui Herburt nu este. Singura sa funcţie oficială 
era cea de staroste de Mostiska, care îl plasa mult mai jos decât 
ceilalţi participanţi la campanie. Pe scurt, faptul că a asistat la un 
asemenea eveniment important şi secret nu corespunde cu relativ 
modestul său rang în ierarhia instituţională. 

Dacă însă ne gândim ce loc ocupa Herburt în cadrul facțiunii lui 
Zamoyski, prezenţa lui derutantă în cort devine de înţeles. Rudă a 
cancelarului, Herburt era clientul lui de la începutul carierei sale 
politice şi chiar îi dedicase un elogiu în limba latină patronului 
sau.” Pe lângă faptul ca îşi pusese talentul literar în slujba lui 
Zamoyski, Herburt era şi un soldat de carieră şi un important agent 
politic în dieta din Vişnia, unde familia lui avea o considerabilă 
influenţă politică. În acest sens, el era întruchiparea alegătorilor lui 
Zamoyski în regiune, ale căror interese cancelarul trebuia să le 
apere. În acelaşi timp, acest grup a fost afectat cel mai mult de 
conflictul magnatului cu regele. Când Sigismund III i-a înlăturat pe 
susţinătorii lui Zamoyski din posturi, iar izvorul resurselor care 
alimentau reţeaua de patronaj a secat, carierele clienţilor 
magnatului au stagnat şi ele.”* În cazul lui Herburt, repetatele 
eşecuri de a avansa în carieră au fost accentuate de problemele 


financiare. Cu toate acestea, el si-a sprijinit neclintit patronul, 
sperand ca soarta se va schimba in favoarea lui. 

Din perspectiva lui Herburt si a celor ca el, campania din 
Moldova oferea ocazia de a iesi din ananghie. Ca un comandant 
victorios, Zamoyski urma sa aiba un cuvant greu de spus in privinta 
redistribuirii proprietăților din Moldova in cazul plănuitei 
incorporari. Pentru ca trecuse prin partea cea mai grea a 
conflictului factional si îşi demonstrase loialitatea, Herburt - alături 
de alti clienti aflaţi într-o poziţie similară - s-a simţit clar 
îndreptăţit să primească o recompensă sub forma unor proprietăţi 
funciare şi funcţii în principat. Incluzând clauza încorporării în 
jurământul lui Movilă şi invitându-l pe Herburt la eveniment, 
Zamoyski le-a făcut o concesie susținătorilor, oferindu-le 
perspectiva participării la beneficiile oferite de cucerire.” În anii 
următori, Herburt a continuat să-l susţină pe cancelar, insistând în 
acelaşi timp asupra anexării principatului. 

Declarând că doreşte să anexeze Moldova, Zamoyski le-a promis 
clienţilor ruteni cá vor fi curând răsplătiți, întărindu-le astfel 
loialitatea. Jurământul reprezenta însă un considerabil risc pentru 
coeziunea facțiunii sale transfrontaliere. Destul de natural, Ieremia 
Movilă şi boierii moldoveni erau departe de a fi entuziasmați de 
perspectiva de a fi nevoiţi să renunţe la puterea politică şi la 
proprietăţile funciare in favoarea clienţilor polonezi ai lui 
Zamoyski. În schimb, au optat pentru păstrarea Moldovei ca 
principat dependent. De vreme ce interesele curentelor în favoarea 
„incorporarii” şi  ,autonomiei" din cadrul facțiunii erau 
ireconciliabile, prăpastia dintre ele va deveni tot mai mare. În cele 
din urmă, asta îl va pune pe Zamoyski într-o postură dificilă, de a 
da întâietate unui grup de presiune în faţa altuia, riscând astfel să- 
şi înstrăineze o mare parte a reţelei de patronaj. 

Interesele contradictorii ale acestor două grupuri au ieşit la 
suprafaţă în Seimul din 1597. În general, şedinţa a părut a fi o 
victorie pentru Zamoyski, care a reuşit să-şi umilească adversarul, 
cneazul Constantin Vasile Ostrogski, clienţii lui rămânând activi în 
timpul dezbaterilor. Totuşi, câteva intervenţii publice sugerează o 


crestere a tensiunii in randul oamenilor cancelarului. Ambasada 
moldoveana, alcatuita din reprezentanti ai tuturor starilor, i-a cerut 
regelui sa le confirme privilegiile, inclusiv drepturile exclusive ale 
boierilor de a deţine pământ si funcţii in Moldova." Asta 
contravenea in mod clar cererilor clientilor polonezi ai lui 
Zamoyski si a fost până la urmă respinsă de rege. În acelaşi timp, 
Herburt, care îşi făcuse apariţia în Seim ca reprezentant al 
armatei, a ţinut un discurs înflăcărat în apărarea camarazilor de 
arme şi a cerut recompense pentru serviciile lor. Tonul era extrem 
de dur şi conţinea avertismente abia voalate care frizau crima de 
lezmajestate: 

Sper că nu se va ajunge la ceea ce i s-a întâmplat unui împărat turc pe nume 

Basoktis [sic!]. Soldaţii i-au cerut să-l promoveze pe unul dintre ei la rangul de 


pasa, dar el le-a refuzat cererile si nu a arătat nici o mulţumire pentru ajutorul 


cavaleresc. Aşadar, [nemulţumiţi], au decis să-l 7Q 
omoare şi au trimis capul acestuia regelui Matthias. 


Nu este clar dacă Herburt a acţionat pe cont propriu sau dacă s- 
a sfătuit cu Zamoyski în legătură cu discursul. Dacă regele ar fi 
cedat şi i-ar fi recompensat pe Herburt şi alţi soldaţi, următoarea 
înfruntare cu facțiunea lui Zamoyski putea fi atenuată, aducând 
mai multe resurse reţelei de patronaj. Faptul că Herburt a susţinut 
interesele cancelarului la Vişnia, iar în anul următor a fost trimis la 
Istanbul ca ambasador al demnitarului lasă să se înţeleagă că el nu 
acţiona împotriva lui Zamoyski. Cu toate acestea, tonul dur al 
discursului arată că începea să-şi piardă răbdarea. Insă regele nu a 
cedat, iar cancelarul, dezamăgit, a remarcat că pledoariile lui erau 
la fel de eficiente ca „aruncatul boabelor de fasole într-un zid”%. 
Unii clienţi au început să-l abandoneze şi tensiunile în cadrul 
facțiunii au continuat sa creascá.?! 

Misiunea lui Herburt la Poartă reflectă această tensiune. Scopul 
central era să obţină recunoaşterea de către otomani a drepturilor 
polono-lituaniene in Moldova, un pas necesar spre a consolida 
câştigurile. Pentru ca misiunea să aibă succes, Herburt a fost 
instruit să-şi coordoneze eforturile cu leremia Movilă. Dar în loc să 
lucreze împreună, cei doi n-au făcut decât să se certe şi să se acuze 


reciproc, iar misiunea nu şi-a atins scopul.?? Relaţia lui Herburt cu 
patronul său s-a răcit şi ea, mai ales când a părăsit moşiile luate in 
arendă de la Zamoyski chiar înainte de recoltă fără să-l anunţe pe 
cancelar, ceea ce a perturbat muncile agricole.9? 

Curând, noi evenimente au stricat echilibrul de putere în regiune 
şi au accelerat conflictul. In 1599, Mihai Viteazul, voievodul Ţării 
Româneşti, a pătruns în Transilvania şi l-a înfrânt pe principele 
Andrei Bathory (15981599), ruda lui Zamoyski, preluând controlul 
principatului. În mai anul următor, a intrat în Moldova şi l-a 
alungat rapid pe Ieremia Movilá.?* Acesta a fugit la castelul Hotin, 
aflat la hotar, şi imediat l-a chemat în ajutor pe Zamoyski. În 
septembrie 1600, cancelarul a intrat în Moldova pentru a doua 
oară şi l-a repus pe tron pe Movilă. Văzând în asta un moment 
oportun pentru a-şi extinde influenţa, Zamoyski s-a deplasat spre 
sud, în Ţara Românească, înfrângându-l pe Mihai Viteazul în 
bătălia de la Bucov si înscăunându-l pe fratele lui Ieremia, 
Simion.* 

Din punct de vedere militar, campania a fost un alt succes de 
răsunet, chiar dacă domnia lui Simion in Tara Românească s-a 
dovedit a fi de scurtă durata.** În culise, totuşi, facțiunea Zamoyski- 
Movilă părea că se destramă. Când trupele şi-au aşezat tabăra 
lângă Suceava, singura fortăreață din Moldova care putea opune 
rezistenţă, cancelarul a cerut ca leremia să-şi îndeplinească 
obligaţia de a demara anexarea.“ Voievodul a respins categoric 
cererea şi Zamoyski, furios, a început să se gândească să-l 
înlocuiască cu un candidat mai maleabil. Se pare însă că nu exista 
un candidat potrivit şi, în cele din urmă, cancelarul a renunţat la 
planurile sale. În schimb, a redactat un nou jurământ de credinţă, 
depus atât de Ieremia, cât si de Simion Movilă.% Acesta omitea 
orice referire la anexare, optând în schimb pentru plăţi anuale 
către vistieria regală şi o contribuţie pentru întreţinerea forţelor 
polono-lituaniene staționate în principat. A fost inclusă clauza 
referitoare la concesionarea de pământ oamenilor merituoşi, dar 
ultimul cuvânt urma să-i aparţină voievodului, nu regelui, 


chestiunea ramanand efectiv fara obiect si privilegiindu-i pe boierii 
moldoveni cu 
statutul de indigena. ©” 

Acest nou aranjament a însemnat o victorie pentru Movileşti şi a 
lăsat tabăra lui Herburt fără nimic. Zamoyski a reuşit să păstreze 
secţiunea moldo-valahă a reţelei sale de patronaj, dar cu un preţ 
mare. Deziluzionat de patronul care nu a reuşit să-i protejeze 
interesele, Herburt s-a distanțat tot mai mult de cancelar. Se pare 
cá si soldatii se simteau trádati, cáci in 1601 au refuzat sá respecte 
ordinele pana cand n-aveau sa fie plátite datoriile fata de ei. 
Fiindca nu a reusit sa procure banii din vistieria regala, Zamoyski a 
fost forţat să-şi folosească propriile resurse pentru a-şi linişti 
subordonații. În acelaşi timp, în ianuarie 1603, Herburt, până 
atunci un agent loial al cancelarului, a refuzat categoric să susţină 
interesele patronului în viitoarea dietă provincială, pretinzând că 
era „foarte ocupat” cu treburile lui.” El a făcut o ultimă tentativă 
în vederea concretizării planurilor de anexare, de data aceasta pe 
terenul lui din Rutenia. În timpul unei diete din Visnia, a elaborat 
un plan de încorporare a Moldovei şi Tárii Româneşti, susţinând ca 
ele aparţineau de drept Uniunii Polono-Lituaniene prin precedent 
istoric şi dreptul de cucerire.” Pământul urma să fie distribuit 
nobililor merituoşi, care vor prelua şi nou-createle dregătorii. 
Faptul că nici unul dintre ceilalţi agenţi ai lui Zamoyski din dietă 
nu a susţinut moţiunea arată că Herburt acţiona de unul singur şi 
că până la urmă eforturile lui au fost zadarnice. 

În mod oarecum paradoxal, două campanii militare încununate 
de succes au lăsat facțiunea lui Zamoyski mai slabă şi mai divizată 
decât fusese înainte. Cancelarul a pierdut cel puţin unul dintre 
clientii-cheie, după ce poziţia sovaielnica fata de Ieremia Movilă a 
răcit relaţia dintre ei. Acest rezultat întrucâtva surprinzător 
ilustrează dificultăţile gestionării reţelelor transfrontaliere gi 
inerentele probleme legate de faptul cà nobilimea polono- 
lituaniană se concentra pe proprietăţile funciare şi capitalul fix. De 
vreme ce pământul nu putea fi multiplicat, rivalitatea dintre adepţii 
anexării şi cei ai autonomiei era efectiv un joc cu scor nul între 


sectiunea polono-lituaniana si cea moldoveana ale clientelei lui 
Zamoyski. 

Acest conflict ireconciliabil l-a pus pe cancelar intr-o postura 
imposibilă, prins între două viziuni opuse ale „economiei morale” a 
facțiunii sale. Pe de o parte, Herburt şi susţinătorii lui se 
considerau indreptatiti să profite de ce obtinusera prin cucerirea 
Moldovei şi Țării Româneşti. La urma urmei, îi rămăseseră loiali lui 
Zamoyski şi impartisera cu el greutăţile, când regele redusese 
fluxul resurselor patronajului la un firicel. Atunci când a apărut 
perspectiva unei recompense, li s-a părut evident că interesele lor 
vor avea prioritate. Totuşi, asta ar fi însemnat punerea pe tuşă a 
secţiunii moldovene din reţeaua de patronaj, ceea ce Ieremia 
Movilă şi boierii nu doreau să accepte. Făcând parte din elita 
locală a principatului, ei se considerau stăpânii de drept ai ţării şi 
resurselor ei, la care nu doreau să renunţe pentru a le face pe plac 
clienţilor polonezi ai lui Zamoyski. Deşi facilita schimbul de 
resurse, natura transfrontalieră a facțiunii acţiona până la urmă 
împotriva oricăror planuri de anexare. 

În multe privinţe, intervenţia lui Zamoyski poate să pară o 
afacere de stat. Magnatul şi-a justificat decizia invocând datoriile 
sale ca funcţionar al Coroanei, şi în timpul campaniilor militare s-a 
bazat pe armata permanentă. Însă asta nu trebuie să ne facă să 
uităm că toată afacerea era motivată de preocupări factionale, iar 
resursele statului erau cheltuite pentru a păstra unită facțiunea 
cancelarului mai degrabă decât pentru urmărirea scopurilor 
geopolitice. Deşi principalul impuls a venit de la conflictul din 
cadrul arenei polono-lituaniene, el a depăşit rapid hotarele şi s-a 
răspândit în facțiunea transfrontalieră a lui Zamoyski. Până la 
urmă, aspectul factional transfrontalier a influenţat strategia 
magnatului şi în final l-a pus într-o situaţie imposibilă de a satisface 
aşteptările mutual exclusive ale clientelei sale. 


Regele şi poetul: eşecul lui Sobieski în Moldova 


Anul 1672 a adus o bruscă schimbare în echilibrul de putere dintre 


Uniunea Polono-Lituaniană şi Imperiul Otoman. În vară, o mare 
armată otomană, condusă de Mahomed IV şi Koprulu Ahmed paşa, 
s-a îndreptat spre nord, spre provincia polono-lituaniana Podolia. 
Războiul a luat pe neaşteptate Uniunea Polono-Lituaniana. Tara a 
alunecat către un război civil între susţinătorii regelui Mihail I 
(1669-1673) şi oponenții lui; multi nobili nu au crezut în vestea 
unei invazii iminente, considerând-o un complot împotriva 
monarhului. Fortăreaţa Kamianet (Camenița), cheia sistemului de 
apărare polono-lituanian, s-a predat după doar o săptămână de 
asediu. Condiţiile impuse de Poartă au fost dure: în Tratatul de la 
Buceaci din octombrie 1672, Uniunea Polono-Lituaniana a fost 
nevoita sa cedeze controlul asupra Podoliei si Ucrainei de pe malul 
drept al Niprului si să accepte są plătească un haraci anual Portii.” 

Umilirea de la Buceaci a unit nobilimea si a facut sa amuteasca 
disputele interne. Seimul a respins tratatul si a votat noi taxe 
pentru a finanta un reinnoit efort militar. In campania din 1673, 
armata polono-lituaniana, condusa de marele hatman al Coroanei, 
Jan Sobieski, a reusit sa recupereze unele pierderi si sa obtina o 
victorie importantă în bătălia de la Hotin (1011 noiembrie 1673).% 
Acest succes nu a reuşit să restabilească stăpânirea asupra 
Podoliei. Însă a însemnat enorm pentru creşterea popularității lui 
Sobieski, iar moartea regelui Mihail în ajunul bătăliei a deschis 
calea pentru alegerea magnatului ca nou conducător. După ce a 
urcat pe tron ca loan III (1674-1696), Sobieski a continuat războiul 
împotriva Porții timp de încă trei ani. În cele din urmă, Tratatul de 
la Zuravna (1676) a pus capăt ostilităţilor. Uniunea Polono- 
Lituaniană nu a reuşit să recucerească provinciile pierdute în 1672, 
dar a fost eliberată de obligaţia umilitoare de a plăti tribut 
otomanilor." 

Următoarele două decenii au fost marcate de renaşterea 
intereselor factionale în ţările române, stimulată de planurile 
dinastice ale lui Sobieski. A fost un caz neobişnuit, in care loan III - 
liderul facțiunii - era în acelaşi timp conducătorul Uniunii Polono- 
Lituaniene; aşadar, s-ar putea spune că planurile regelui legate de 
Moldova şi Tara Românească erau o excrescenta a politicii duse de 


stat. Exista insa argumente care sustin o lectura factionala a 
actiunilor sale. Faptul ca a ajuns pe tron nu insemna ca Sobieski 
era deasupra politicii factionale. Caracterul electiv al monarhiei si 
echilibrul de putere erau exacerbate de pozitia lui Sobieski ca 
magnat devenit suveran. În pofida realizărilor în plan militar, 
Sobieski s-a confruntat cu o considerabilă opoziţie în rândul 
magnatilor, căci multi erau invidioşi că ajunsese pe tron. Spre 
deosebire de predecesorii lui, care fuseseră fie monarhi în altă 
parte, fie cel puţin descendenţi ai unor dinastii domnitoare, 
Sobieski nu avea o genealogie dinastică prestigioasă care să-l 
distingă de elita din Uniunea Polono-Lituaniană. Pentru a se ridica 
deasupra peisajului politic polarizat şi a-şi mări prestigiul, a fost 
nevoit să aducă noi resurse şi să pună domnia şi poziţia familiei 
sale pe o bază mai solidă. 

El spera să realizeze asta prin stabilirea unei guvernări dinastice 
într-un stat alăturat Uniunii Polono-Lituaniene. Iniţial, planul lui 
implica o alianţă cu Suedia şi Franţa pentru a controla Ducatul 
Prusiei, un fost satelit al Uniunii Polono-Lituaniene, la care 
trebuise să renunţe in 1657.* Diplomaţia franceză trebuia de 
asemenea să susţină eforturile polono- lituaniene de a renegocia 
Tratatul de la Zuravna. Sperantele sale au fost naruite în ambele 
situaţii. Ludovic al XIV-lea a optat pentru o alianţă cu electorul 
Friedrich Wilhelm şi a renunţat complet la sprijinirea planurilor lui 
Sobieski. La rândul ei, Poarta a refuzat să discute orice schimbări 
teritoriale. Deziluzionat, Ioan III a început să-şi schimbe strategia, 
trecând la o alianţă cu Habsburgii şi un nou război împotriva 
Imperiului Otoman. Moldova şi Tara Românească, iar nu Ducatul 
Prusiei, vor deveni astfel baza de putere scontată de familia 
Sobieski. 

Sobieski părea a fi bine plasat pentru a duce la îndeplinire aceste 
planuri. Ca important proprietar de pământ în Ucraina şi fost mare 
hatman al Coroanei, el cunoştea bine situaţia din regiune şi vorbea 
puţin turco-osmana şi limba română. În plus, în timpul bătăliei de 
la Hotin, câţiva boieri moldoveni, printre care voievodul Ştefan 
Petriceicu, au abandonat tabăra otomană şi s-au stabilit în Uniunea 


Polono-Lituanianá.? Regele s-a erijat rapid in patronul 
emigranților, oferindu-le o slujbă in armată şi sustinandu- le 
eforturile de a obţine titluri nobiliare polone.” În cele din urmă, 
planurile lui de a recuceri Podolia şi Ucraina s-au bucurat de 
sprijinul şi lobby-ul vocal al exilatilor din voievodatele pierdute, 
care sperau să se întoarcă la moşiile lor." 

Figura-cheie în acest plan era Miron Costin, unul dintre cei mai 
bogaţi şi mai influenţi boieri moldoveni din a doua jumătate a 
secolului al XVII-lea. Fiul unui fost candidat polono-lituanian la 
tron, lancu Costin, Miron a crescut în Podolia şi avea profunde 
legături cu elita polono-lituaniană. Deşi tatăl său era analfabet, 
Costin a primit o temeinică educaţie în colegiul iezuit din Bar 
înainte de a se întoarce în Moldova în anii 1650. Acolo, a devenit 
repede una dintre figurile politice de frunte, deţinând înalta funcţie 
de mare logofăt (cancelar). Mutarea în Moldova nu a însemnat 
ruperea legăturilor cu elitele polono-lituaniene; dimpotrivă, el a 
întreţinut o frecventă corespondenţă cu Sobieski şi cu unul dintre 
cei mai apropiaţi asociaţi ai acestuia, Marek Matczynski.?? Desi nu i 
s-a alăturat lui Petriceicu când acesta a dezertat în Uniunea 
Polono-Lituaniană, el a fost considerat de istorici ca şef al partidei 
propolone din Moldova şi se aştepta de la el să joace un rol central 
în planurile lui Sobieski în privinţa principatului. 

Ostilitățile polono-otomane au încetat în 1683. După ce a semnat 
o alianţă militară cu împăratul Leopold I, Sobieski a condus o 
expediţie pentru eliberarea Vienei şi trupele lui au contribuit la 
ridicarea asediului. În acelaşi timp, a fost deschis un al doilea front 
în Moldova şi Ucraina controlată de otomani. În noiembrie, un raid 
polon condus de hatmanul de câmp al Coroanei, Andrzej Potocki, i- 
a capturat pe Gheorghe Duca, voievodul în funcţie, şi anturajul 
acestuia, instalându-l pe Ştefan Petriceicu la laşi. Prizonierii, 
printre care se număra Miron Costin, au fost transportaţi în 
Uniunea Polono-Lituaniana, unde Duca a murit peste putin timp.!% 

Date fiind legăturile lui Miron Costin cu Sobieski şi presupusa lui 
poziţie de simpatizant polono-lituanian, s-a spus că Miron Costin 


conspirase cu regele si orchestrase prinderea lui Duca." Cu toate 
acestea, nu există nici o dovadă in sprijinul acestei supozitii; de 
altfel, boierul luat prizonier a fost închis împreună cu alţii în 
reşedinţa lui Potocki. Doar ulterior a fost transportat în reşedinţa 
regală de la Javoriv, unde s-a întâlnit cu regele în persoană. 
Reuniunea a avut loc într-o atmosferă prietenească şi Costin a fost 
mutat la Daşava, unde s-a bucurat de o relativă libertate de 
miscare.!?? 

Acest tratament preferential s-a datorat in parte legáturilor de 
lungà durata dintre Costin si sfetnicul apropiat al regelui, Marek 
Matczynski, si nu insemna in mod necesar cá boierul actionase ca 
agent al regelui in Moldova. Cu toate acestea, Sobieski spera in 
mod clar să-l coopteze pe Costin pentru a-şi extinde baza în 
principat. Scurta domnie a lui Petriceicu, 1683-1684, a demonstrat 
in mod evident cá voievodul nu a reusit sa adune suficient sprijin, 
iar influenta politica a lui Costin l-a facut un important aliat pentru 
viitor, precum si forta de coeziune a simpatizantilor lui Sobieski din 
ràndul boierilor.!?? 

Initial, aceste sperante páreau intemeiate. La 25 iulie 1684, 
boierii adunati la Jovkva i-au prezentat regelui un memorandum in 
care era expus viitorul statut al principatului. Conform acestui 
proiect, dupa ce otomanii erau alungati din Moldova, principatul 
urma sá se aláture Uniunii Polono- Lituaniene, iar boierii primeau 
acelasi statut ca al nobilimii aflate sub autoritatea monarhului 
polon.!% Nu este clar cine a avut iniţiativa elaborării 
memorandumului. În acel moment, imigranții moldoveni din 
Uniunea  Polono-Lituaniană erau împărțiți in trei grupuri 
distincte.!% Din primul făceau parte micii boieri, care veneau şi 
plecau în funcţie de situaţia militară şi politică din Moldova şi 
aveau doar o influenţă politică limitată. Al doilea grup era alcătuit 
din „bătrânii imigranţi”, care dezertasera în tabăra polono- 
lituaniană odată cu Petriceicu în anul 1673. Deşi iniţial acest grup 
numărase până la o mie de indivizi, numărul lor s-a redus în anii 
1670.99 În cele din urmă, un alt grup includea înalții demnitari 


luati de Potocki in 1684; desi avusesera o considerabila influenta 
asupra politicii din Moldova, mutarea lor in Uniunea Polono- 
Lituaniana fusese involuntară si nu indica in mod necesar 
simpatiile lor politice. 

Aşa cum a subliniat Lidia Vlasova, acest din urmă grup a fost cel 
aflat în spatele memorandumului. Documentul ignora interesele 
voievodului, ceea ce ar fi fost putin probabil dacă iniţiativa ar fi 
venit din partea sustinátorilor lui Petriceicu.'" In schimb, se 
concentra pe interesele boierilor de rang inalt si se pare ca indica 
pozitia in crestere a acestui grup - si a lui Miron Costin personal - 
in cadrul retelei de patronaj a lui Sobieski si in planurile lui 
politice. Aranjamentul propus nu stergea neaparat identitatea 
politică a Moldovei; in schimb, proiectul prevedea includerea 
Moldovei în monarhia mixtă la acelaşi nivel cu Coroana Polonă şi 
Marele Ducat al Lituaniei, ultimul fiind explicit menţionat ca model 
al viitorului statut al principatului. 

La fel de important însă este ceea ce lipseşte din proiect, şi 
anume drepturile legate de proprietăţile funciare. Aşa cum am 
menţionat in secţiunea precedentă, controlul proprietăţilor 
funciare fusese o chestiune deosebit de controversată în cadrul 
facțiunii Zamoyski si întâmpinase o considerabilă opoziţie în 
Moldova. Dată fiind poziţia centrală a acestui subiect, omiterea lui 
din memorandum este revelatoare şi ilustrează hotărârea boierilor 
de a păstra controlul asupra resurselor principatului. Elita din 
Moldova era gata să renunţe la instituţia voievodului, dar în mod 
clar nu dorea să renunţe la monopolul asupra proprietăţii funciare. 
Cu toate acestea, pentru loan III memorandumul părea să promită 
sprijinul boierilor în privinţa planurilor lui şi arăta calea de urmat. 

În decembrie 1684, Costin a apelat la rege, cerându-i 
permisiunea de a se întoarce în Moldova. Potrivit boierului, 
şederea lui prelungită în Uniunea Polono-Lituaniană îi punea la 
îndoială loialitatea şi reprezenta un mare pericol pentru rudele lui, 
care rămăseseră în Moldova. Ca dovadă, el a prezentat regelui o 
scrisoare de la fratele lui Velicico: 


Ne miram de ce, fiind in aceasta tara libera si sigura si inconjurat de oameni care 
nu fac subiectul unor suspiciuni nefondate, nu ne-ai trimis deloc vesti despre 
soarta si sanatatea ta. Asta ne-a facut sa ne gandim ca ai renuntat la Moldova, tara 
ta. Însuşi voievodul, după atât de mult timp fără nici o veste, a hotărât să te cheme 
şi te asigură de bunele lui dispoziţii privitoare la tine [...] şi mă alătur şi eu cu 
cererea mea frateasca. Pentru numele lui Dumnezeu, dacă ai decis sa nu te mai 
întorci, te rog sa te razgandesti şi să alungi acest gând, pentru că va aduce 
moartea pentru noi şi copiii tăi. Eu cred că Majestatea Sa, care are o minte 


sănătoasă şi o inimă mare, care a fost domnul şi patronul familiei noastre de atâta 


vreme, nu îţi va interzice să vii aici. 108 


Se pare însă că scrisoarea nu îl are ca autor pe Velicico, ci a fost 
scrisă sau măcar influenţată mult de Miron Costin. Are 
caracteristicile stilului epistolar al acestuia şi pare să-i fi fost 
destinată lui loan III mai degrabă decât boierului. În acel moment, 
Costin pledase deja în faţa regelui pentru permisiunea de a pleca, 
iar în centrul întregii scrisori se aflau declaraţia referitoare la 
loialitatea familiei faţă de patronul ei şi elogierea lui Sobieski. 
Strategia a funcţionat, căci Miron Costin a obţinut curând 
permisiunea de a pleca în Moldova, unde a promis să devină un 
pilon al planurilor lui Sobieski pentru Moldova. 

De-a lungul anului 1685, Costin a întreţinut o intensă 
corespondenţă cu regele, mediind între el şi noul domnitor 
Constantin Cantemir (16851693). Urcarea acestuia pe tron se 
datorase patronajului transfrontalier. Potrivit lui Ion Neculce, 
domnitorul în funcţie al Ţării Româneşti, Serban Cantacuzino 
(1678-1688), s-a folosit de propriile legături la Poartă pentru a-l 
promova pe relativ săracul şi efectiv analfabetul Cantemir ca mijloc 
de stabilire a controlului asupra Moldovei şi pentru a regla 
conturile cu familia Ruset, influentă în principate şi în centrul 
imperial? În timp ce executa poruncile venite de la Poartă, 
Cantemir părea deschis la propunerile lui Sobieski. Însă 
negocierile au încetat curând şi în 1686 Sobieski a organizat o 
mare expediţie menită să aducă Moldova pe calea dorită. În iulie 
1686, o armată polono-lituaniană de 30.000 de oameni a pătruns în 
principat, iar regele a emis o proclamaţie în care îi încuraja pe 
moldoveni să treacă în tabăra lui.'!° În acelaşi timp, el le-a trimis 
scrisori lui Miron şi Velicico Costin, poruncindu-le să provoace 


tulburări in rândul trupelor lui Cantemir. La jumătatea lunii 
august, armata regală a intrat in lagi, in timp ce voievodul s-a 
retras cu trupele şi vistieria către graniţa otomană. La intrarea în 
capitală, Sobieski a fost, după câte se spune, primit cu entuziasm 
de locuitori şi întâmpinat de o delegaţie de boieri condusă de 
mitropolitul Dosoftei.!!! Cei doi Costin nu au fost prezenţi în 
mulţime; în loc să i se alăture regelui, s-au retras împreună cu 
voievodul.!!? 

Curând, poziţia lui Sobieski în principate s-a deteriorat. Armata 
moldoveană, susţinută de trupe otomane şi tătare, a organizat o 
rezistenţă dură, iar speranţele că boierii se vor alătura taberei 
polono-lituaniene nu sau materializat. Sperantele regelui că în final 
Cantemir avea să dezerteze sau dovedit de asemenea zadarnice. 
Terenul dificil, vremea îngrozitoare şi bolile au avut un impact 
negativ asupra trupelor lui Sobieski. De parcă nu era destul, un 
incendiu a devastat mare parte din Iasi, distrugând mai multe 
depozite şi lăsând armata fara proviziile necesare. Campania, care 
a consumat mari sume de bani şi material de război, s-a sfârşit cu o 
umilitoare retragere. Nu a fost realizat nici un obiectiv major şi tot 
ce a reuşit Sobieski să obţină cu forţa a fost controlul asupra 
câtorva mici fortărețe din nordul ţării. 

Amănunt important, Miron Costin a dat o mână de ajutor la acest 
deznodământ dezamăgitor. Deşi cea mai mare parte a specialiştilor 
au afirmat în general că el a încercat să vină în sprijinul eforturilor 
polono- lituaniene, Lidia Vlasova a subliniat, pe bună dreptate, că 
nu există nici o dovadă care să susţină această teză.!!* Deşi boierul 
coresponda cu Sobieski, el nu a contribuit în mod substanţial la 
şansa de a obţine victoria. Chiar dacă presupunem că el a rămas în 
tabăra lui Cantemir ca parte a planului de a aduna informaţii 
pentru rege, nu există nici o îndoială că a adoptat o poziţie de 
expectativă, care s-a dovedit fatală pentru planurile regale şi nu se 
potrivea cu imaginea lui Costin ca lider al unei facţiuni propolone. 

Sobieski a fost în mod clar dezamăgit de campanie şi de lipsa 
sprijinului din partea boierului. Deşi a menţinut contactul cu Miron 
Costin, şi-a schimbat politica referitoare la Moldova. Nu a mai 


parut interesat sa convinga elita moldoveana, ci mai degraba sa 
consolideze castigurile si sa valorifice resursele in vederea 
cheltuielilor de război, ceea ce a luat forma planurilor de 
colonizare puse în practică mai întâi de marele hatman al Coroanei 
Jan Stanislaw Jablonowski.''* Proprietăţile funciare din teritoriile 
controlate de forţele polone urmau să fie confiscate şi redistribuite 
soldaţilor merituoşi. Au fost făcute unele concesii boierilor 
moldoveni care se alăturaseră în mod hotărât regelui, cum a fost 
Constantin Turcul, numit staroste de Cernăuţi.'!* În general, 
această schimbare a planurilor înspre colonizare a dovedit 
dezamăgirea tot mai mare a lui Sobieski faţă de clienţii moldoveni. 
În schimb, atât Miron Costin, cât şi fratele său şi-au îndeplinit cu 
loialitate îndatoririle oficiale de înalţi funcţionari ai lui Cantemir. 
Velicico, la comanda trupelor moldovene, a încercat în mod activ să 
disloce garnizoanele polone din nordul Moldovei, deşi în acelaşi 
timp coresponda cu comandanții poloni.''® 

În 1691, loan III a făcut ultima încercare de a-şi impune 
stăpânirea asupra Moldovei şi a-l instala pe fiul său, lacob, în 
principat.!!” În comparaţie cu importanta campanie din 1686, noua 
expediţie a fost o întreprindere mult mai modestă şi s-a desfăşurat 
în atmosfera de indiferenţă în creştere a nobilimii. În august, mica 
armată a trecut frontiera în Moldova şi a înaintat încet spre laşi. 
Trupele au fost permanent hartuite de tătarii din Crimeea si, mai 
grav, au suferit de foame şi boli. În octombrie 1691, a devenit clar 
că nu exista nici un sprijin în rândul boierilor pentru planurile 
regelui, iar Sobieski a hotărât să plece din Moldova. În timp ce se 
retrăgea, armata a avut multe de tras din cauza vremii proaste, a 
bolilor şi a raidurilor inamice, pierzând 1.500 de oameni şi cea mai 
mare parte a echipamentului şi artileriei.!!? 

Ultima campanie a regelui loan III s-a dovedit a fi o acţiune 
lamentabila, iar planurile referitoare la Moldova nu s-au 
materializat niciodată, în mare măsură din cauza lipsei de sprijin 
din partea elitei locale. 

De ce a lipsit acest sprijin? Potrivit lui Zdzislaw Spieralski, în 
acel moment, Miron Costin şi facțiunea lui îşi pierduseră toată 


influenţa si erau urmăriţi îndeaproape de agenţii voievodului. In 
octombrie 1691, Costin a trimis o scrisoare, în care îl implora pe 
rege să intervină în favoarea lui şi să-i salveze pe el şi fratele lui.!!9 
Peste doar două luni Miron şi Velicico Costin au fost ucişi din 
porunca lui Constantin Cantemir. Contextul poate sugera că 
înlăturarea boierilor s-a datorat acţiunilor lor din timpul campaniei 
din 1691, dar asta înseamnă că Sobieski nici măcar nu a catadicsit 
să răspundă la rugamintile lui Miron Costin. Aşa cum a subliniat 
Lidia Vlasova, scrisoarea pare să fi servit drept scuză pentru lipsa 
de acţiune şi sprijin din partea celor doi Costini.!% Similar, nici o 
sursă moldoveană nu face legătura între cele două evenimente. În 
schimb, moartea fraţilor Costin îşi are originea în lupta internă 
pentru putere din cadrul principatului. 

La sfârşitul secolului al XVII-lea, scena politică moldoveană era 
divizată în două facţiuni majore, conduse de familia Costin, 
respectiv familia Ruset. Rivalitatea dintre ele a atins punctul 
culminant în timpul domniei lui Constantin Cantemir. Mare parte a 
acestei perioade, un relativ echilibru între facţiuni a fost menţinut 
datorită eforturilor lui Gavrilità Costache, marele vornic al 
Moldovei de Sus şi un partizan al celor doi Costini.!?! Potrivit unui 
autor moldovean, influenţa lui Costache asupra voievodului a jucat 
un rol important în reinstalarea lui Miron la putere după 
întoarcerea sa in Moldova in 1685.'? Cantemir a facut de 
asemenea planuri să-şi căsătorească fata cu unul dintre fiii lui 
Miron. Însă Costache a murit în 
1688,privând facțiunea de un membru important, cu multe 
contacte în centrul otoman. Moartea lui Costache şi înlăturarea lui 
Serban Cantacuzino în acelaşi an l-au eliberat pe Cantemir, care nu 
s-a mai simţit obligat să ţină seama de fostul patron. Prin urmare, a 
început să-şi promoveze ruda, pe Lupu Bogdan; şi mai important, a 
rechemat familia Ruset, care fusese în exil în capitala imperială. !% 
Influenţa celor doi Costini a început să scadă. În 
1689,Velicico a fost înlocuit cu Lupu Bogdan în fruntea armatei 
moldovene, în timp ce Iordache Ruset avea control deplin asupra 


vistieriei. Aceasta alianta - avand la dispozitie marile proprietati 
detinute de Ruseti in Moldova si o intinsa retea de legaturi 
familiale la Istanbul - ameninta grav ceea ce mai ramasese din 
puterea familiei Costin.'** Pentru a pune paie pe foc, Cantemir a 
abandonat ideea unei alianţe matrimoniale cu familia boierului. 1? 
Pe măsură ce pierdea puterea, facțiunea Costin a încercat sa 
riposteze. În decembrie 1691, Velicico Costin s-a întâlnit cu fiii lui 
Costache şi Ion Palade la nunta celui din urmă. Au plănuit să fugă 
în Tara Românească, unde să se pună sub protecţia voievodului 
Constantin Brâncoveanu. Cu ajutorul lui, sperau să influenţeze 
Poarta împotriva domnitorului în funcţie şi să obţină numirea lui 
Velicico.?9 Însă Constantin Cantemir a aflat de întâlnire si a 
poruncit imediat ca participanţii să fie arestaţi şi aduşi în faţa 
judecății. Potrivit lui Ion Neculce, voievodul personal l-a decapitat 
pe Velicico şi numai câţiva conspiratori au reuşit să nu fie prinsi.'’ 
Ruset şi Bogdan l-au convins pe Cantemir să-l aresteze pe Miron 
Costin, care nu participase la întâlnire şi nu era, se spune, la 
curent cu conspirația, dar asta nu l-a scăpat de moarte. Factiunea 
Costin a fost înfrântă, iar Rusetii au dobândit controlul deplin. 
Conflictul dintre aceste două facţiuni a fost adesea descris ca o 
înfruntare ideologică între grupurile propolone şi prootomane din 
cadrul elitei moldovene. Cu toate acestea, teza nu prea poate fi 
susţinută şi, în esenţă, conflictul se pare că a fost domestic. În 
primul rând, în pofida bănuitei sale atitudini propolone, Costin a 
făcut surprinzător de puţin care să justifice această afirmaţie. În 
1673, el a refuzat să i se alăture lui Ştefan Petriceicu în exilul 
polono-lituanian. În 1684, i-a rămas loial lui Gheorghe Duca şi 
mutarea lui în Uniunea Polono-Lituaniană nu a fost voită. În cele 
din urmă, în 1686-1691, a adoptat o strategie pasivă şi nu a oferit 
deloc asistenţă efortului de război al lui Sobieski. În al doilea rând, 
să-i numesti pe oameni ca Lupu Bogdan partizani prootomani poate 
fi de asemenea hazardat. Bogdan însuşi a schimbat de mai multe 
ori tabăra în timpul războiului. În 1684, el a susţinut scurta domnie 
a lui Ştefan Petriceicu în Moldova doar pentru a-l abandona şi a se 


alatura taberei rudei sale, Constantin Cantemir. Actiunile sale 
ulterioare au urmat acelasi model. Oarecum ironic, lordache Ruset 
şi Lupu Bogdan, conducătorii factiunii „prootomane” si instigatorii 
morţii lui Miron Costin, au obţinut cu succes protecţia polono- 
lituaniană în 1693, când Poarta l-a numit pe duşmanul lor, 
Constantin Duca, voievod.!2 

Tentativa lui Sobieski de a stabili controlul asupra tárilor románe 
are multe in comun cu cea a lui Zamoyski. Cu o pozitie subreda in 
arena politica polono-lituaniana, el a cautat sá-si sporeascá 
autoritatea preluând controlul asupra Moldovei şi Ţării Româneşti. 
La fel ca în celelalte episoade prezentate în acest capitol, scopul lui 
era de natură factionala mai degrabă decât geopolitică şi ar trebui 
interpretat în această cheie. Patronajul asupra lui Costin, credea 
regele, îi va înlesni sarcina, dată fiind relaţia lor de lungă durată, 
de peste două decenii. Totuşi, deşi Costin dorea să ofere un 
oarecare sprijin, exista o limită a angajamentului său. Atât timp cât 
interesele regelui şi ale boierului au coincis, cooperarea a decurs 
fără probleme. Cu toate acestea, Costin s-a grăbit să dezerteze de 
îndată ce interesele patronului său s-au ciocnit cu ale sale. 


De ce au supravieţuit Moldova şi Tara Românească? 


Potrivit lui Ion Neculce, când trupele otomane asediau fortăreaţa 
Kamianeţ (Camenița) în 1672, Koprulu Ahmed pasa l-a întrebat pe 
Miron Costin: 
Şi i-au zis vizirul să-i spuie dreptu: pare-le lor bine c-au luat împărăție Camenița, 
au ba? Iar Miron au ráspunsu că să teme a spune drept. Vizirul s-au zâmbit a râde 
şi i-au zis să grăiască, să nu să tiamă. Atunce Miron au zis că „suntem noi 


moldovenii bucuroşi să să latasca în toate párti[lli cat de mult, iar peste tara 


no[a]stra nu ne pare bine să să lăţască”. 129 


Aşa cum am arătat în acest capitol, moldovenii puteau spune 
acelaşi lucru despre Uniunea Polono-Lituaniana. Deşi doreau să 
stabilească alianţe individuale cu elitele otomane şi polono- 
lituaniene, au obstructionat încercările de a uni arenele politice. Au 


profitat de schimbul de resurse, dar se opuneau caderii barierelor 
care îi separau de omologii lor. 

Comportarea boierilor moldoveni pune sub semnul indoielii 
presupusa existenţă a factiunilor „propolonă” şi „prootomană”. 
Această distincţie se bazează pe ideea a două tabere ideologic 
opuse, coerente, şi este adesea filtrată prin prisma naţionalismului, 
care proiectează o opoziţie între „luptătorii pentru libertate” 
procreştini şi colaborationistii care profită de „jugul turcesc”. Însă 
propunerea unui tablou atât de clar denaturează realitatea de pe 
teren. Aşa cum a arătat Lidia Vlasova, boierii erau interesaţi mai 
întâi de toate de propria poziţie sociopolitică, şi nu atât de 
tendinţele internaţionale. Loialitatea unui boier faţă de o partidă 
sau alta fluctua, iar scopurile fiecărui grup erau practic aceleaşi, 
chiar dacă mijloacele pe care le foloseau erau diferite, în funcţie de 
circumstanţe.!* Potrivit acesteia, la începutul perioadei moderne, 
sistemul moldovean de obţinere a veniturilor oscila între două 
modele distincte: seniorial-feudal si fiscal-etatist. În primul, 
surplusul din producţia agricolă era extras de boieri individual, sub 
forma arendelor obţinute de pe domeniu, in timp ce ultimul 
procura venit din colectarea taxelor în care erau implicaţi boierii. 
Conform autoarei, integrarea Moldovei în sistemul polono-lituanian 
ar fi întărit prima tendinţă, privilegiindu-i pe boierii de rang înalt, 
în timp ce îi marginaliza pe cei cu proprietăţi mai mici, precum 
familia Cantemir. În schimb, continua loialitate faţă de Poartă ar fi 
înrădăcinat modelul fiscal-etatist. ?! 

Desi aderă la ortodoxia marxistă de tip sovietic, argumentele 
Vlasovei merită atenţia noastră, căci propun o legătură între 
evenimentele politice şi fundalul structural mai profund. Totusi, 
faptul că se concentrează doar asupra intereselor de clasă nu este 
suficient pentru explicarea divergenţelor dintre boieri. Dacă 
orientările politice erau strâns legate de interesele economice, de 
ce se schimbau atât de frecvent loialitátile individuale? Mai mult, 
dacă boierii bogaţi, precum Miron Costin, aveau atât de mult de 
câstigat în urma întăririi modelului seniorial-feudal, de ce stăteau 
departe de lupta pentru putere polono-lituaniană? 


Raspunsul la aceste intrebari ne-a dus departe de punctul de 
vedere marxist adoptat de Vlasova. Asa cum am demonstrat in 
capitolele precedente, actantii aflati de o parte sau de alta a 
hotarului au cautat sa foloseasca relatiile patron-client pentru a 
procura resurse la care altfel nu ar fi ajuns. Capacitatea de a stabili 
asemenea legaturi le va determina pozitia, in functie de 
conjunctura politica. De exemplu, in timpul domniei lui Constantin 
Cantemir, lordache Ruset si Lupu Bogdan au profitat de asocierea 
lor cu domnitorul si au dus o politica ,prootomana”. Totusi, dupa 
ce Constantin Duca a urcat pe tron, ei au fugit in Uniunea Polono- 
Lituaniană. [ar fi facut asta  dintr-odatà liderii partidei 
„propolone”? Greu de crezut. Asadar, este mai potrivit să vedem 
peisajul politic al principatelor ca fiind modelat de relaţii de 
patronaj şi de rivalități factionale mai degrabă decât de politica 
internaţională. 

Rolul jucat de interesele personale şi factionale ne permite să 
explicăm tensiunile asociate cu proiectele de anexare. O redefinire 
radicală a hărţii politice a pus în evidenţă interesele contradictorii 
ale diferitelor clici din cadrul reţelei de patronaj transfrontalier. În 
facțiunea Zamoyski-Movilă, tentativa de anexare a scos la lumina 
scopuri contradictorii şi „economii morale” ale redistribuirii in 
cadrul facțiunii, care au sfârşit prin a anula proiectul şi au afectat 
coeziunea reţelei. În tentativa otomană din 1595, fragmentarea 
elitei imperiale şi disponibilitatea patronajului transfrontalier ca 
soluţie de evitare a riscului i-au facut pe înalții demnitari să 
abandoneze cu totul programul după o singură încercare. Elita 
otomană putea procura resurse financiare, în timp ce boierii 
puteau şi ei să reducă partea lor de venit şi să obţină sprijin politic. 
Desi nu era la fel de profitabil pentru toţi actantii, era destul de 
practic şi eficient, iar perdantilor din acest aranjament le lipsea 
influenţa necesară pentru a restructura sistemul. 

În al treilea rând, procurarea de resurse din afara hotarelor era 
una; integrarea în arenele politice era alta. Boierii din Moldova şi 
Tara Românească nu aveau nici un scrupul să-i implice pe magnații 
polono- lituanieni sau înalții demnitari otomani în luptele interne 


pentru putere, dar s-au disociat de orice tentativa de anexare. 
Chiar daca s-au aratat interesati de forma de ideea respectiva, ei 
au obstructionat in mod clar orice masura de realizare a unor 
asemenea planuri. Nu este greu de inteles de ce. Boierii moldoveni 
si valahi controlau resurse comparativ slabe si puteau fi usor 
eclipsati de rivalii lor daca barierele existente erau inlaturate. 
Asadar, devenind parte a Uniunii Polono-Lituaniene, boierii nu 
aveau decât de pierdut. Neliniştea nobilimii mijlocii lituaniene 
pricinuită de afluxul de noi rivali ai Coroanei constituie o bună 
analogie în această privinţă. 

În cele din urmă, tentativele de anexare eşuate elucidează 
diferenţa esenţială în ceea ce priveşte patronajul transfrontalier 
dintre magnații polono-lituanieni şi înalții demnitari otomani. Atât 
în anii 1595-1600, cât şi în anii 1680, elitele din Uniunea Polono- 
Lituaniană au căutat să obţină controlul asupra proprietăţilor 
funciare şi să le redistribuie nobilimii, corespunzător modelelor 
culturale şi tiparelor unei economii relativ nemonetizate şi axate pe 
proprietatea asupra pământului care domina în Uniunea Polono- 
Lituaniană. Asta contrasta puternic cu abordarea otomană. Chiar 
dacă Poarta a încercat să desființeze ţările române, ea nu a căutat 
să rearanjeze relaţiile agrare: în loc să creeze timaruri, Ferhad 
paşa şi alţi înalţi demnitari au căutat să asigure fluxul de venituri. 
Acest sistem era mult mai flexibil şi mai potrivit cu interesele 
boierilor şi a înlesnit mult ultimul succes 


al Imperiului Otoman în lupta pentru controlarea principatelor în secolul al XVII- 
lea, precum şi integrarea ulterioară a Moldovei şi Ţării Româneşti în sistemul 
imperial după Tratatul de la Karlowitz. 


Figura 6.1 Inscriptiile în limba română şi turco-osmaná care decorează cismeaua 
construită lângă 
Mănăstirea Sf. Spiridon din Iasi, 1766. 


11. Comandantul flotei otomane (n. tr.). 
12. Înființat de către Jan Zamoyski, latifundiul a rămas în proprietatea familiei 
până la reforma agrară din 1944 (n. a.). 


6 
E MAI BINE SĂ-I ALEGI PE OTOMANI? 


Privind retrospectiv, Tratatul de la Karlowitz, incheiat la 26 
ianuarie 1699, a reprezentat un punct de cotitura in istoria 
prezenţei otomane in Europa de Est.! Deşi demarcarea hotarelor 
nu era o practică noua pentru elita otomană, o ahdname trimisă 
regelui polon păstra fanfaronada retorică a vechilor instrumente de 
pace, care se schimbaseră mult în peisajul politic regional.? 
Tratatul a marcat sfârşitul rivalitatii polono-otomane în ţările 
române şi retragerea generală a Uniunii Polono-Lituaniene din 
politica activă a regiunii. În anii următori, ravagiile făcute de 
Marele Război Nordic (1700-1721) au pus efectiv la pământ 
Uniunea Polono-Lituaniana, reducand-o la un obiectiv al 
stratagemelor diplomatice. În loc să privească spre Varşovia, 
boierii din Moldova şi Tara Românească au început să se îndrepte 
spre curţile de la Viena şi Sankt-Petersburg ca alternative la 
stăpânirea otomană.’ 

Chiar dacă Imperiul Otoman a ieşit din război cu pierderi 
teritoriale majore şi prestigiul afectat, a reuşit să păstreze ţările 
române şi chiar să-şi întărească hegemonia în regiune. În 1714, 
otomanii au înfiinţat o garnizoană permanentă în Moldova, la 
Hotin, iar principatele au intrat în ceea ce a ajuns să fie cunoscută 
drept „perioada fanariotă”.* Patronajul politic polono-lituanian 
asupra boierilor moldoveni a încetat, pe când schimburile 
transfrontaliere între demnitarii otomani de la Hotin şi elitele din 
principat au continuat să infloreasca.° Astfel, la începutul secolului 
al XVIII-lea, peste un veac de lupte polono-otomane din regiunea 
Dunării de Jos s-au încheiat cu victoria otomanilor. În următoarele 
decenii, Moldova şi Ţara Românească au devenit şi mai integrate în 
țesătura imperială a „ţărilor bine păzite” până în a doua jumătate a 
secolului, când ameninţarea în creştere a Rusiei a subminat 
hegemonia otomană în regiune. Potrivit acestui model, rezultatul 
final a fost produsul unei rivalități geopolitice, şi s-a redus în ultimă 
instanţă la echilibrul de putere militară dintre Poartă şi Uniunea 
Polono-Lituaniană. 

Însă de îndată ce analizăm care a fost cursul evenimentelor din 


secolul al XVII-lea, remarcam ca statul este in mod vizibil absent ca 
forţă motrice. În locul unui joc de sah geopolitic, găsim o complexă 
țesătură de actanti individuali, grupaţi în facţiuni transfrontaliere 
pentru a mobiliza resursele necesare şi a-şi realiza scopurile. Mulţi 
dintre cei care făceau parte din aceste reţele de patronaj deţineau 
anumite funcţii şi uneori competiţia politică a escaladat într-un 
adevărat război între state. Cu toate acestea - aşa cum am arătat 
în paginile acestei cărţi -, logica care diriguia viaţa politică şi 
stătea la baza acţiunilor participanţilor la aceasta nu era a statului, 
ci mai degrabă a factionalismului transfrontalier. 

În cursul secolului al XVII-lea, nobilii polono-lituanieni, 
demnitarii otomani şi boierii din Moldova şi Tara Românească au 
trăit într-un mediu foarte competitiv, caracterizat de o rivalitate 
feroce pentru resurse politice şi economice şi de importanţa în 
creştere a politicii factionale. Impunerea factiunilor, ea însăşi o 
reacţie la condiţiile socioeconomice în schimbare, a subminat 
ierarhiile politice, slăbind poziţia conducătorilor şi întărind-o în 
schimb pe cea a liderilor vastelor reţele de patronaj. În pofida 
diferenţelor structurale dintre arene, acest proces a avut loc în 
întreaga regiune, reţelele de patronaj în ascensiune dispunând de 
considerabile resurse politice, economice şi militare, pe care le 
puteau desfăşura pentru a se impune în faţa grupărilor rivale sau 
chiar pentru a-l contesta pe domnitor. 

Deşi majoritatea studiilor s-au concentrat asupra procesului din 
interiorul hotarelor unui singur stat, expansiunea factiunilor - asa 
cum am demonstrat în acest volum - a depăşit graniţele politice din 
regiune, având importante consecinţe asupra evoluţiei politicii din 
Europa de Est. Extinzându-şi influenţa dincolo de hotare şi formând 
reţele de patronaj transfrontalier, nobilii polono-lituanieni, 
demnitarii otomani şi boierii din Moldova şi Tara Românească au 
reuşit să aibă acces la resurse la care altfel nu ar fi putut să 
ajungă. Aşa cum am arătat în capitolul 2, pentru a face asta, au dat 
o nouă folosinţă instrumentelor pentru întemeierea de facţiuni, 
selectând uneltele potrivite şi adaptându-le la cerinţele specifice 
patronajului transfrontalier. În acelaşi timp, unele metode de 


încredere - cum ar fi practica otomană a sclaviei politice - au fost 
abandonate, altele recalibrate. Deşi seturile de instrumente care 
au rezultat nu erau deloc noi în conţinut, ajustarea lor şi folosirea 
cu succes dovedesc o considerabilă flexibilitate şi adaptabilitate din 
partea utilizatorilor. 

Odată stabilit cu succes, patronajul transfrontalier a permis 
schimbul de resurse între membrii facțiunii şi, în consecinţă, 
transferul lor între arenele individuale. Aşa cum demonstrează 
analiza din capitolul 3, aceste resurse constau în elemente extrem 
de diverse şi aparent incompatibile, mergând de la pepeni la 
considerabile sume de bani sau la zeci de mii de soldaţi. Ceea ce le- 
a făcut relevante a fost rolul jucat în logica politică, socială şi 
economică a facțiunii şi competiţiei politice. Apelul facut la ajutorul 
politic, forţa militară, resursele financiare şi informaţiile aliaţilor 
aflaţi de cealaltă parte a hotarului a adus un avantaj competitiv şi 
de multe ori a înclinat balanţa în cadrul arenei. Acesta a fost în 
special cazul Moldovei si [ării Româneşti, căci resursele 
comparativ slabe de care dispunea elita locală puteau fi stăpânite 
de cei care deţineau puterea, polono-lituanieni ori otomani. Însă 
asta nu însemna că aportul moldo-valah nu figura la loc de frunte 
în strategiile factionale. Boierii din Moldova si Tara Românească au 
jucat un rol-cheie în furnizarea de informaţii, gestionând fluxul de 
comunicare, şi au contribuit la întreţinerea sistemelor politice ale 
patronilor lor, în multe privinţe oferind resursele care altfel ar fi 
fost greu de obţinut. Până la urmă, o categorie separată de cadouri 
a servit scopului menţinerii reţelei de patronaj şi exprimării 
angajamentului constant al membrilor faţă de întreprinderea 
politică. 

Diferitele moduri în care era de aşteptat ca boierii moldoveni să 
furnizeze resurse economice arată o deosebire importantă între 
tipurile de patronaj transfrontalier polono-lituanian şi otoman. Cei 
din urmă, operând în condiţiile unei economii monetizate, erau 
interesaţi mai ales de obţinerea de bani gheaţă, pe care îi puteau 
folosi ulterior pentru a-şi finanța „casa” politică. Din contră, 
magnații de la graniţa polono-moldoveaná căutau în general să 


obţină proprietăţi funciare si păşuni în principat. Această 
preferinţă, dictată atât de structura economiei Uniunii Polono- 
Lituaniene, cât şi de idealul cultural al nobilimii, a avut consecinţe 
considerabile. Nu numai că aceste resurse erau mult mai greu de 
manevrat decât bunurile mobile, dar puteau fi obţinute numai în 
detrimentul elitei locale din Moldova. În consecinţă, impulsul de a 
anexa ţările române era mult mai pronunţat decât în rândul 
inaltilor demnitari otomani, mulţumiţi cu chilipirul financiar 
reprezentat de aranjamentele de „iltizam ascuns”. 

Proliferarea patronajului transfrontalier este dovada clară că se 
dovedise un mecanism fiabil de rezolvare a problemelor şi de 
procurare a resurselor, producând până la urmă o geografie a 
puterii diferită de cea dictată de stat. În acelaşi timp, pe măsură ce 
tot mai multi actanti s-au alăturat cauzei, amploarea tot mai mare a 
politicii factionale a produs efecte neaşteptate. În mod decisiv, 
rivalitatea politică înverşunată din cadrul arenelor individuale şi 
importanţa legăturilor transfrontaliere în sistemul puterii au avut o 
consecinţă importantă: întărind legăturile dintre arene, au slăbit 
legăturile din interiorul lor, făcând mai dificilă cooperarea între 
actantii individuali. În plus, implicarea tot mai mare însemna că 
luptele factionale au cuprins repede arenele. Aşa cum am 
demonstrat în capitolul 4, multe conflicte care au fost de obicei 
interpretate ca manifestări ale rivalitatii geopolitice din regiune au 
fost de fapt ciocniri între reţelele politice transfrontaliere, conduse 
de interesele lor mai degrabă decât de pretinse interese de stat. În 
asemenea momente, actantii individuali şi-au ales taberele nu pe 
baza loialității politice fata de un anumit conducător sau stat, ci 
mai degrabă fata de o anumită facțiune transfrontalieră. Deşi asta 
implica în mod frecvent ceea ce am putea numi resurse de stat, 
interesele de stat au jucat un rol neînsemnat în declanşarea şi 
dezvoltarea unor asemenea conflicte. 

Cu toate acestea, competiţia pentru resurse nu a avut loc numai 
între facţiuni distincte, ci si în interiorul lor. Factiuni îndepărtate, 
care reuneau numeroşi indivizi şi grupuri, fiecare cu propriile 
interese legitime şi diferite concepte despre modul în care ar 


trebui împărţită prada, nu puteau decât sa creeze tensiuni. 
Ultimele degenerau uneori în conflicte deschise şi ruperea facțiunii 
în două sau mai multe tabere ostile. Faptul că ruptura nu avea loc 
de obicei de-a lungul limitelor arenelor politice, ci mai degrabă 
peste acestea, vorbeşte despre puterea şi importanţa legăturilor 
transfrontaliere, sugerând de asemenea că loialitatea factionala 
avea prioritate faţă de loialitatea politică datorată unui anumit 
conducător. Un punct deosebit de critic în viaţa reţelelor era 
momentul schimbării generationale: deoarece membrii unui 
edificiu factional erau legaţi personal de patron, al cărui rol 

era să armonizeze interesele lor adesea în conflict, moartea 
acestuia declanşa frecvent o luptă pentru putere între subordonații 
apropiaţi. Unele facţiuni - cum ar fi cea a familiei Koprulu şi a 
clienţilor lor din Moldova şi Tara Românească - au supravieţuit, în 
timp ce altele s-au destrămat în conflictul pentru succesiune. 

O dinamică similară a caracterizat încercările otomanilor şi 
polono- lituanienilor de anexare a Moldovei şi Tării Româneşti, 
analizate în capitolul 5. Aceste întreprinderi eşuate în cele din 
urmă au fost interpretate de istorici ca reflexii ale rivalitatii 
geopolitice dintre Uniunea Polono- Lituaniană şi Poartă, dar o 
examinare mai atentă a evenimentelor sugerează o poveste 
diferită. Condiţiile în care au avut loc şi eşecul final susţin logica 
factionalismului transfrontalier, în acelaşi timp demonstrându-i 
limitele. Cea mai mare parte a acestor tentative nu au fost 
zădărnicite de forţele duşmane, ci mai degrabă de luptele inter- şi 
intrafactionale din interiorul taberei. În 1595, demnitarii otomani 
nu au prea cooperat pentru a duce la bun sfârşit anexarea 
principatelor; în schimb, figuri-cheie de la Poartă au sabotat în mod 
activ expediţia pentru a-i îndepărta pe rivalii personali de la 
putere. În plus, după eşecul campaniei, apropiații lui Koca Sinan 
paşa şi ai succesorului său au abandonat rapid planul, revenind la 
patronajul transfrontalier ca metodă mai puţin riscantă şi suficient 
de eficientă pentru procurarea resurselor din principate. Lipsa de 
coeziune din cadrul arenei şi legăturile factionale dintre înalții 
demnitari otomani şi elitele moldo-valahe au descurajat pe faţă 


anexarea, oferind in acelasi timp o alternativa viabila. 

O dinamica oarecum similara a avut si incercarea paralela a lui 
Jan Zamoyski. Marele cancelar al Coroanei s-a angajat in aventura 
respectiva in urma unui conflict cu regele. Acesta il privase de 
resursele patronajului, de care avea disperata nevoie pentru a-i 
multumi pe membrii retelei sale, care incepusera sa-si piarda 
răbdarea. Planurile sale de anexare a Moldovei si Tarii Româneşti 
au reprezentat o tentativa de a scapa din aceasta situatie si a le 
oferi subordonatilor ceea ce isi doreau. Dar succesul militar nu a 
atenuat tensiunile din cadrul factiunii sale. In schimb, a fost pus 
intr-o situatie imposibila, si anume sa incerce sa medieze intre 
doua sectiuni ale factiunii sale - moldoveana si polono-lituaniana -, 
fiecare revendicand resursele principatului la care se considera 
indreptatita. Astfel, factiunea lui Zamoyski a fost efectiv paralizata 
dupa campania din Moldova, caci pozitia lui sovaielnica i-a 
indepartat atat pe clientii polono-lituanieni, cat si pe cei moldo- 
valahi. 

In cele din urma, incercarea lui Sobieski de a prelua controlul 
principatelor a avut caracteristici similare. Desi actiunile acestuia, 
in calitate de rege al Uniunii Polono-Lituaniene, se preteaza la o 
interpretare centrata pe stat, ele au urmat o logica similara 
patronajului transfrontalier, iar scopurile sale au fost fixate de 
propriile interese factionale. In pofida relatiilor de patronaj cu elita 
moldoveana, si tentativa lui a esuat, caci boierii nu s-au raliat 
taberei regale in numar suficient de mare; chiar si cel mai 
important client, Miron Costin, nu a oferit decat un ajutor limitat si 
nu a abandonat niciodata tabara voievodului Constantin Cantemir 
pentru a se alătura patronului sau. Lipsa de susţinere, aşa cum am 
aratat, s-a datorat faptului ca planurile lui Sobieski amenintau in 
mod direct fundamentele politice, sociale şi economice ale 
statutului elitei locale si depaseau ceea ce boierii moldoveni erau 
dispuşi să accepte. In cele din urmă, eşecul l-a determinat pe rege 
să treacă la un plan mai modest de gestionare a resurselor 
Moldovei, angajându-se într-un plan de colonizare care nu a făcut 
decât să îndepărteze şi mai mult elita locală. 


Experientele tentativelor eşuate de anexare sugerează o 
interpretare diferită a motivelor pentru care, post 1699, ţările 
române au rămas pe orbita Înaltei Porţi. În comparaţie cu otomanii, 
polono-lituanienii care deţineau puterea nu au reuşit să dezvolte un 
mecanism viabil al patronajului transfrontalier care să răspundă 
intereselor clienţilor moldoveni pe termen lung. Deşi puteau fi o 
provocare serioasă şi aparent erau pe punctul de a-şi stabili 
influenţa în Moldova, până la urmă ei nu au izbutit să satisfacă 
solicitările boierilor în privinţa resurselor politice. În acelaşi timp, 
viziunea orientată spre economie a magnatilor care încercau să 
pună mâna pe domeniile agricole din principat reprezenta un mare 
pericol pentru abilitatea elitelor locale de a rămâne în vârful 
puterii. Cu toate că acestea din urmă doreau să folosească 
resursele politice şi militare ale patronilor polono- lituanieni, au 
stabilit anumite limite în privinţa întreprinderilor care le puteau 
submina baza de putere. 

Câţiva factori externi au făcut de asemenea cooperarea polono- 
moldoveană mai puţin probabilă. În timp ce în prima jumătate a 
secolului al XVII-lea nobilimea din Uniunea Polono-Lituaniană era încă 
multiconfesională, această situaţie s-a schimbat semnificativ in 
perioada care a urmat răscoalei cazacilor din 1648. Răscoala şi 
războiul cu Cnezatul Moscovei au erodat poziţia comunităţii ortodoxe, 
tot mai asociată cu simpatizantii ţarismului şi marginalizată în viata 
publică. Acest val în crestere de catolicizare a pus o distanţă din ce în 
ce mai mare între nobilii polono-lituanieni şi boierii din Moldova şi 
Ţara Românească. împreună, acesti factori au contribuit la adâncirea 
prăpastiei dintre cele două elite şi la diminuarea imboldului de a stabili 
legături transfrontaliere. 

Pe de altă parte, modelul de patronaj otoman s-a dovedit mult 
mai convenabil pentru interesele boierilor şi mult mai de încredere 
în livrarea prăzii râvnite. Spre deosebire de magnații din Uniunea 
Polono-Lituaniană, înalții demnitari otomani nu aveau nici un 
interes să preia controlul asupra resurselor pe care se baza elita 
locală. Aranjamentele bazate pe fluxurile informale de bani gheaţă 
şi cooperarea politică erau suficient de satisfăcătoare pentru 


ambele parti si nu îi lăsau pe boierii din Moldova si [ara 
Românească cu mâinile goale. În plus, în timp ce nobilimea 
ortodoxă a intrat în declin în Uniunea Polono-Lituaniana, situaţia a 
fost total diferită în lumea otomană. Inceputul secolului al XVIII-lea 
a marcat punctul culminant al lungului proces al ascendentei 
notabililor ortodocsi care acționau la interfaţa dintre centrul 
imperial şi periferia moldo-valahă. Această elită, legată de ambele 
arene prin relaţii de familie, sânge, patronaj şi finanţe, a ocupat 
poziţia de mediator si a stabilizat sistemul  patronajului 
transfrontalier. Ca atare, a oferit o legătură esenţială care a 
înlesnit integrarea în continuare în sistemul otoman imperial. 

Asa cum am demonstrat în studiul de faţă, statul nu s-a implicat 
ca actor principal în cadrul acestei evoluţii. Asta nu înseamnă că a 
fost irelevant: majoritatea participanţilor la reţelele de patronaj 
erau cei care deţineau funcţii, iar resursele pe care le-au folosit în 
patronajul transfrontalier erau extrase din circuitele statului; până 
la urmă, el a jucat un rol esenţial în legitimizarea acţiunilor lor. Cu 
toate acestea, ar fi o greseala să pretindem că exista o supremație 
a statului asupra sferei patronajului transfrontalier. În acest 
context, rolul său ar trebui să fie înţeles nu ca actant coerent 
învestit cu putere, ci mai degrabă ca eşafodaj instituţional şi parte 
a unui mediu politic mai larg în care se desfăşurau actantii. Asa 
cum am arătat în introducere, ceea ce este adesea prezentat ca 
„stat” este mai bine înţeles după ce-l desfacem în părţile 
componente. O parte semnificativă a resurselor care erau 
vehiculate prin intermediul reţelelor de patronaj transfrontalier 
proveneau din circuitele statului şi din statutul actantilor ca 
deținători de funcţii; cu toate acestea, modul in care le-au folosit 
era determinat de rolul lor de membri ai facțiunii mai degrabă 
decât de demnitari ai statului. În plus, relaţia dintre circuitele 
statului şi patronajul transfrontalier nu era în nici un caz de tip 
parazitar. În timp ce ultimul se hrănea parţial din resursele 
furnizate de primul, reciproca era de asemenea adevărată. De 
exemplu, banii obţinuţi de la clienţii din Moldova si Tara 
Românească au contribuit la întreţinerea unor kapi otomane, care 


în schimb ofereau forţă militară pentru campanii de proporţii. 
Astfel, ar trebui să ne gândim la geografia statelor de la începutul 
epocii moderne şi la cea a patronajului transfrontalier ca fiind 
paralele - în multe cazuri - mai degrabă decât incompatibile. 
Coexistenta unor geografii alternative ale puterii le-a oferit elitelor 
de la începutul epocii moderne numeroase opţiuni, iar faptul că 
acestea au ales atât de des interesul factional în detrimentul 
interesului de stat dovedeşte importanţa primului pentru 
activitatea lor politică. 

În plus, coexistenta unor circuite multiple a întărit poziţia celor 
care deţineau puterea, impunându-i în faţa conducătorului. Acest 
lucru este foarte vădit în cazul unuia dintre cele mai importante 
aspecte ale puterii statului, legitimitatea. Aşa cum arată exemplele 
pe care le-am prezentat în carte, deşi aceasta constituia o resursă 
esenţială şi dorită, nu a fost suficient să se impună voinţa legii sau 
cooperarea între membrii diferitelor facţiuni. În loc să fie 
implementată de conducător de sus în jos, a fost întotdeauna 
supusă negocierii şi adesea folosită ca aprobare formală pentru 
recunoaşterea rezultatului conflictului factional care se derulase 
deja. Deosebit de instructiva in aceasta privinta este atitudinea lui 
Abaza Mehmet pasa, care a sfidat in mod deschis poruncile, 
sustinandu-l pe Matei Basarab si considerând că acţiunile sale erau 
aprobate automat de Murad IV. În condiţiile definite de 
ascensiunea factionalismului, nici conducătorii nu erau mai presus 
de ceilalţi. Aşadar, adesea nu aveau de ales, trebuiau să se alăture 
învingătorului, legitimând astfel rezultatul, sau să rişte detronarea. 
Nu din întâmplare în perioada despre care discutăm au avut loc 
două războaie civile în Uniunea Polono-Lituaniana, frecvente 
răscoale in Moldova şi Tara Românească, iar o jumătate dintre 
sultanii otomani în funcţie s-au văzut detronati. 

Aşa cum am căutat să demonstrez în prezentul volum, 
ascensiunea factiunilor în Uniunea Polono-Lituaniana, Imperiul 
Otoman şi ţările române nu a fost doar paralelă, ci s-a încadrat în 
geografia mai largă a puterii, care a depăşit graniţele politice şi a 
adus laolaltă în întreprinderi politice actanti din medii diferite. In 


timp ce a inlesnit transferul de resurse, a contribuit si la o 
implicare în creştere în conflictele ce aveau loc în diferite arene. 
Acţiunile celor care deţineau puterea în patronajul transfrontalier 
erau motivate de logica factionala, în pofida faptului că respectivii 
deţineau posturi oficiale şi pretindeau că îşi servesc conducătorii; 
ei erau mai entuziasmați să-şi doboare rivalii personali decât să 
susţină efortul de război sau să lupte cu forţele inamice. Cei care 
deţineau puterea - polono- lituanieni, moldo-valahi şi otomani - nu 
ezitau să se disocieze de întreprinderile care intrau în conflict cu 
interesele lor personale, familiale şi factionale sau chiar sa le 
submineze. Ceea ce istoricii moderni - influenţaţi de conceptul 
modern de stat independent - consideră a fi interesul de stat nu se 
afla în fruntea listei de priorităţi a elitelor. Când interesele 
factionale se ciocneau cu interesele statului, de obicei primele 
aveau câştig de cauză. 

În acest sens, nu erau diferite de alte elite din epoca modernă 
timpurie de peste tot în lume. Aşa cum a subliniat Bartolome Yun 
Casalilla, reproducerea biologică şi socială a „caselor” elitei şi 
păstrarea controlului asupra resurselor erau o preocupare mai 
presantă decât servirea statului în sine.” Într-o societate în care 
puterea şi autoritatea au continuat să fie inextricabil legate de 
persoana detinatorului lor, asta nu ar trebui să surprindă. Pentru 
demnitarii otomani, magnații polono-lituanieni si boierii din 
Moldova si Tara Românească, statul in care locuiau constituia o 
întreprindere comună, menită să le protejeze interesele şi să 
permită reproducerea lor socială. Era un motiv comun si în alte 
state. Într-un studiu fascinant al regentilor olandezi, Julia Adams a 
arătat cum anume interesele familiale ale elitei au modelat profund 
însăşi structura Provinciilor Unite, deoarece „elitele au dobândit 
părţi din statul care se năştea, în unele cazuri vânzându-le ori 
trecându-le descendentilor"?. Acestui pact familial i s-a datorat 
extraordinarul succes al statului olandez în cursul secolului al XVII- 
lea, dar aceleaşi mecanisme au condus la prăbuşirea lui, căci 
familiile regentilor ezitau să renunţe la partea lor de putere - lucru 
necesar pentru restructurarea sistemului -, ceea ce a pus pe 


primul loc reproducerea socială in defavoarea supravieţuirii 
statului. Exemplul cel mai elocvent de radicalism in aceasta 
privinta este oferit de nobilimea chineza care a preferat sa lase 
Imperiul Ming sa moara mai degraba decat sa renunte la capitala 
lor simbolică. În acest context, puternicul factionalism 
transfrontalier al celor trei elite din Europa de Est nu pare în nici 
un caz o excepţie. 

În istoriografia tradiţională referitoare la Uniunea Polono- 
Lituaniană, Imperiul Otoman şi ţările române, secolul al XVIII-lea 
este prezentat în multe privinţe ca o perioadă de declin - descriere 
care doar relativ recent a fost schimbată de un nou curent în 
istoriografie. Mare parte a blamului pentru acest presupus declin 
era plasat de obicei asupra elitelor din statele respective, acuzate 
de lipsă de perspectivă, interese personale şi egoism. Totuşi, 
această abordare îşi are originea în confuzia referitoare la 
principalele motive care stau la baza comportamentului politic al 
elitelor din secolul al XVII-lea. Nobilii polono-lituanieni, demnitarii 
otomani şi boierii din Moldova si Tara Românească nu erau prea 
interesaţi de stat ca atare, ci mai degrabă de păstrarea în 
continuare a sistemului sociopolitic care le-a permis să prospere. În 
realizarea acestui scop, aveau mai multe opţiuni: să se bazeze pe 
reţelele statului era una dintre ele, aşa cum era şi patronajul 
transfrontalier. Ambele au coexistat si au produs importante 
schimbări în timpul evenimentelor şi chiar în structura politicii din 
Europa de Est în secolul al XVII-lea. Din perspectiva lor, statul nu 
era scopul suprem - aşa cum a fost pentru istoricii moderni -, ci 
mai degrabă un circuit de putere printre multe altele suprapuse. 

